
Editura MITROPOLIA OLTENIEI 


INTRODUCERE 


Contribuţia «călugărilor sciți» la precizarea 
hristologiei la începutul sec. al VI-lea 


l. Împrejurările istorice în care s-a produs 
intervenția lor şi câteva date despre desfăşurarea ei. Nu ne 
gândim la o expunere completă a împrejurărilor în care s-a 
produs intervenţia „călugărilor sciți” sau daco-romani în 
dezbaterea hristologică la începutul sec. al VI-lea şi a 
multelor probleme, încă nedeplin clarificate, referitoare la 
persoanele şi la modul în care s-a produs intervenţia lor. 
Aceasta ar cere o cercetare şi o extindere care depăşesc 
spațiul ce ne stă la dispoziţie pentru o simplă introducere 
la traducerea scrierilor în care s-a precizat aportul lor!. Pe 
de altă parte, preocuparea noastră principală se referă la 
conținutul dogmatic al intervenţiei lor. 

Vom da numai o schiţă generală a acestor 
împrejurări şi o sumară prezentare a luptei lor pentru a-şi 
impune formula hristologică, sfârşind cu indicarea fazei în 
care se află problemele referitoare la două din persoanele 
acestor călugări. 

Sinodul ecumenic de la Calcedon afirmase în 


1 O expunere a acestor împrejurări și a datelor referitoare la persoanele 
şi la lupta „călugărilor sciți” pentru formula lor ne-au dat: Dr. Nestor 
Vornicescu, Mitropolitul Olteniei, Primele scrieri patristice în 
literatura noastră în sec. IV-ĂVI, Craiova 1984, p. 74-79; 1. Coman, 
Scriitori teologi din Scytia Minor, Bucureşti 1979; 1. Rămureanu, 
Evenimentele istorice înainte şi după Sinodul de la Calcedon, în: 
„Studii Teologice” 1970, 3-4; Pr. V.G. Sibiescu, Călugării sciți, Sibiu 
1936; Ilie Frăcea, Leontios Byzantios, Atena 1984. M-am folosit de 
textul latin al scrierilor lui Maxenţiu din P.G., 86, |, deoarece numai 
după aceea am ajuns în posesia textului publicat de Fr. Glorie şi al 
traducerii lui de Pr. Nicolae Petrescu. 


2) 


general credința Bisericii că lisus Hristos este un unic 
ipostas în două firi şi anume ipostasul care, fiind „născut 
înainte de veci din Tatăl după dumnezeire, în zilele mai de 
pe urmă s-a născut din Fecioara Maria, Născătoarea de 
Dumnezeu, după umanitate”. Prin aceasta se dezaproba 
atât monofizitismul, care afirma amestecarea celor două 
firi într-una singură, cât şi nestorianismul, care afirma că 
fiecare fire îşi are ipostasul ei şi Hristos nu este unit cu 
Fiul lui Dumnezeu decât „prin relaţie”, ca un prooroc 
oarecare. 

Dar în expresia Sinodului că cele două firi „concură 
într-o persoană şi într-un ipostas”, nestorienii socoteau că 
văd lăsată putinţa afirmării că firea omenească se alătură 
oarecum de la sine la cea dumnezeiască, deci are în 
oarecare măsură un ipostas al ei, că nu şi-a format-o Fiul 
lui Dumnezeu Însuşi ca fire a ipostasului Său 
dumnezeiesc; în afară de aceea se dădea impresia că firile 
se mişcă prin ele una spre alta ca nişte persoane, că nu 
ipostasul Fiului îşi formează firea Sa omenească. 

Aceasta închidea pe de altă parte monofiziţilor calea 
spre apropierea de Biserică, căci socoteau că Biserica s-a 
apropiat prin acest Sinod de nestorianism. lar reproşul 
acesta nu lăsa pe toţi ortodocşii nepăsători. 

În special împărații din Bizanţ, dornici să 
restabilească unitatea cetăţenilor în credinţă, înclinau de 
aceea să reducă importanţa Sinodului de la Calcedon, sau 
să admită ca adaos vreo formulă care să înlăture putinţa 
nestorienilor de a-l interpreta într-un sens favorabil lor. 

Aceasta l-a făcut pe împăratul Zenon, la 482, să dea 
decretul „Enoticon”, în care, cu aprobarea Patriarhului 
Acaciu, cerea tuturor să se respecte primele trei Sinoade 
ecumenice, dar să nu pomenească pe al patrulea. Aceasta a 
făcut Biserica din Apus să se rupă de cea din Răsărit, dând 
naştere schismei acaciene. Tendinţa  monofizită au 

manifestat-o şi împărații de după aceea. Încurajaţi de ei se 
acordă de unii atenţie şi adaosului patriarhului monofizit al 
Antiohiei, Petru Gnafeus (488): „Cel ce Te-ai răstignit 
pentru noi” la cântarea „Sfinte Dumnezeule”. Prin aceasta 
se atribuia Sfintei Treimi sau ființei dumnezeieşti putinţa 
pătimirii (theopashitismul). Monofizitismul susținut şi de 
împăratul Anastasie I a provocat la 512 o revoltă populară 
condusă de generalul Vitalian, originar din Zaldapa 
(Scythia minor). Dar unii ortodocși, din opoziție față de 
aplecarea autorităților spre monofizitism, înclinau spre 
nestorianism. 

Dar ortodocşii adevăraţi nu voiau să încline nici spre 
nestorianism. Se simțea trebuința unei formule care să 
precizeze învățătura Sinodului de la Calcedon atât 
împotriva interpretării nestoriene, cât şi împotriva 
învățăturii monofizite. Numai aşa se putea susţine unitatea 
între creştini, întărindu-se în fața ambelor tendinţe 
autoritatea Sinodului de la Calcedon”. 

Această formulă au aflat-o „călugării sciți”. Ea suna: 
«Unul din Treime a pătimit cu trupul». Prin ea se afirma, 
împotriva nestorienilor, că nu un om a pătimit pentru noi, 
dar nici întreaga Treime, deci ființa Ei dumnezeiască, ci 
una din Persoanele Ei, întrucât şi-a luat trup. 

Temeiul pentru afirmarea pătimirii Cuvântului cu 
trupul l-au luat ei din 7 Petru IV, |, unde se spune că 
„Hristos a pătimit cu trupul”, dar şi din mai mulţi Părinți 
care au stăruit asupra acestei expresii, între aceștia 
remarcăm pe Sf. Atanasie cel Mare, care preciza că 


* Dr. Nestor Vornicescu spune despre dezbinarea ce domnea atunci 
între creştini: „Nestorie şi monofiziţii de diferite nuanţe aveau un 
număr însemnat de partizani şi printre călugări. La Constantinopol 
partida influenţată de nestorianism se sprijinea mult pe monahii numiţi 
«achimiţi» (neadormiţi) susținuți în chip discret de Roma”, op. cir, 
p.74-75. 

„neputinţele i se atribuie Cuvântului din pricina trupului”. 
În acest sens el declara: „Aşadar, când se spune că a 
flămânzit, a însetat, a obosit, că n-a ştiut, că a dormit, că a 
plâns, s-a rugat, a fugit şi a cerut să fie ferit de patimi şi, 
simplu, toate ale trupului, să se înţeleagă... că Hristos a 
flămânzit, a însetat pentru noi cu trupul; că El a spus că nu 
ştie şi a fost pălmuit şi a obosit pentru noi cu trupul; ...că 
l-a fost frică şi s-a ascuns cu trupul..., că a fost lovit şi a 
primit bătăi cu trupul» (Cuvântul II] împotriva arienilor, 
cap. XXXIII). 

Afirmațiile acestea s-au precizat la Proclu, Patriarhul 
Constantinopolului (7448), care a declarat apriat că 
Cuvântul care a pătimit cu trupul este „Unul din Treime”. 
Călugării daco-romani îşi găseau astfel formula lor în 
întregime în textul acestuia care suna aşa: „Eu te întreb: 
Cel care s-a răstignit este Unul din Treime, sau din afara 
Treimii? Dacă este cu adevărat din Treime, cearta s-a 
stins. Dacă însă Cel care s-a răstignit este altcineva, fără 
îndoială pe lângă Treime Domnul slavei este un al patrulea 
Domn şi El este străin de proslăvirea cu care serafimii 
proslăvesc Treimea” (Către Armeni). Prin aceasta Proclu 
înlătura nestorianismul. Dar el continuă înlăturând şi 
monofizitismul: „Noi nu spunem că El (Hristos) a pătimit 
în fiinţa în care subzistă şi este unit cu Tatăl şi cu Duhul, 
ci spunem că EI a pătimit în trupul în care s-a făcut din noi 
şi pentru noi. Nu spunem însă că altul decât Unul din 
Treime s-a făcut trup şi s-a răstignit în trupul în care s-a 
făcut. Dar n-a pătimit cu dumnezeirea prin care este unit 
cu Tatăl şi cu Duhul, ca să nu spunem că şi Ei înşişi (Tatăl 
şi Duhul) s-au răstignit împreună cu El... Prin aceasta am 
introduce pătimirea în Treime. Dacă însă spunem — 
precum € adevărat — că Cuvîntul a luat asupra Sa 
pătimirile în trupul Său, mărturisim că este Unul din 
Treime Cel care a pătimit, dar natura dumnezeirii a rămas 

nepătimitoare”” î 

Bazându-se pe aceste texte ale lui Proclu şi pe altele 
asemănătoare ale lui şi din Sf. Ciril al Alexandriei şi din 
Fericitul Augustin, loan Maxenţiu, unul din aceşti 
călugări, a alcătuit o „Cărticică despre credinţă” (Libellus 
fidei), care se concentra în dovedirea formulei: „Unul din 
Treime a pătimit cu trupul”. Dar în explicările lui arată că 
acest „Unul” este Hristos, Fiul lui Dumnezeu cel întrupat 
şi nu altă Persoană din Treime. Acesta este Hristos cel ce 
s-a născut din Fecioara Maria. „Fecioara Maria a născut pe 
Hristos, Unul din Treime, care a pătimit pentru noi în trup 
şi deci Ea n-a născut Treimea”. Sau: « De aici rezultă că 
Cel ce s-a născut după trup din Ea este Unul din Treime”. 
Nu s-a născut din Ea Treimea. „Dar dacă s-a născut din Ea 
Dumnezeu, de unde este El dacă nu este din Treime? 
Fiindcă în afară de Treime credincioşii nu cunosc alt 
Dumnezeu”. 

Prin respingerea ideii că din Fecioara s-a născut 
Treimea, se respingea formula monofizită a lui Petru 
Gnafeus. Formula călugărilor daco-romani nu era nouă, 
dar căpăta o aplicare nouă actualizată pentru necesitățile 
acelui timp. Ea apăra definiţia de la Calcedon nu numai de 
interpretarea  nestoriană, ci şi de noi interpretări 
monofizite. A afirma că toată Treimea s-a născut din 
Fecioară şi s-a răstignit, însemna a identifica Persoanele 
Treimii în sens sabelian, adică a le reduce la fiinţa cea una 
şi a afirma putinţa identificării fiinţei divine cu cea umană, 
în sens monofizit sau panteist şi a zădărnici astfel 
mântuirea, odată ce ţine de fiinţa divină însăşi a pătimi. 

Formula: „Unul din Treime a pătimit cu trupul”, deci 
s-a născut din Fecioara, se îndrepta împotriva 


La Maxenţiu, De Christo protessio; P.G. 86, 1, col. 82. 
* Ibid, col. 83. 

nestorianismului, care afirma că nu „Unul din Treime s-a 
răstignit”, ci un om asociat cu Fiul lui Dumnezeu, deci 
moartea n-a putut fi învinsă definitiv. lar formula se 
îndrepta în acelaşi timp împotriva monofizitismului (şi în 
special a formulei lui Petru Gnafeus) că însăşi fiinţa divină 
s-a modificat în unire cu cea umană, deci toată Treimea s-a 
răstignit, nu numai o Persoană din Ea, şi anume cea care s-a 
făcut om. 

Formula daco-romanilor afirma pe de o parte 
împotriva  monofiziţilor distincţia Persoanelor în 
Dumnezeu, pe de alta unirea firii dumnezeieşti şi omeneşti 
în unica Persoană a Cuvântului, Hristos, împotriva 
nestorianismului. De aceea, la sfârşitul expunerii sale loan 
Maxenţiu condamna nu numai pe Teodor de Mopsuestia şi 
pe Nestorie, ci şi pe Eutihie, Dioscur, Petru Gnafeus şi 
Acachie?. 

Prin formula lor, daco-romanii afirmau atât ipostasul 
divin al lui Hristos, cât şi faptul că El şi-a însuşit firea 
noastră cu tot ce are în ea, inclusiv pătimirea. Se înlătura 
astfel atât nestorianismul, care atribuia cele omeneşti unui 
ipostas uman, dezbrăcându-le de orice valoare şi 
neridicând firea omenească din despărţirea ei de 
Dumnezeu şi din starea ei  muritoare, cât şi 
monofizitismul, care le atribuia însăşi fiinţei divine, 
amestecând firea omenească cu cea dumnezeiască într-una 
singură şi supunând firea dumnezeiască aceloraşi 
neputinţe cărora le este supusă şi cea omenească şi deci 
neputând-o mântui pe aceasta. 

Documentele spun că unii din aceşti călugări erau 
rude cu generalul Vitalian. Poate că în străduinţa lor de a 


5 „Cărticica” aceasta de care se vorbeşte în Epistolele referitoare la 
aceşti monahi ca de „Libellus fidei”, e dată în P.G. 86, 1, col. 75-84, 
sub titlul: Epistola ad legatos sedis apostolicae, din care face parte şi 
„De Christo professio”. 


10 


găsi această formulă ca remediu împotriva celor două 
extreme care zădărniceau mântuirea în Hristos s-au sfătuit 
şi cu el. În orice caz, Vitalian i-a îndemnat să vină la 
începutul anului 519 cu ea la Constantinopol şi a intervenit 
să fie primiţi şi ascultați de Patriarhul loan“, după ce au 
avut înainte de aceea mai multe discuţii vehemente cu 
diaconul Victor pe care călugării îl acuzau de 
nestorianism. 

La puţin timp după aceea, la 25 martie 519, a sosit la 
Constantinopol şi o delegaţie papală ca răspuns la invitaţia 
împăratului Justin adresată papei Hormisdas, în scopul 
aplanării schismei acachiene. Poate că Vitalian voia ca 
monahii daco-romani să-și pledeze cauza şi în faţa 
legaţilor Romei, care înclinau mai mult spre o interpretare 
a definiţiei de la Calcedon agreată de nestorieni. Vitalian 
va fi voit ca împăcarea cu Roma în privinţa Sinodului de 
la Calcedon să nu încline cumpăna spre nestorianism. Ea 
n-ar fi fost o împăcare care să mulțumească toate părțile. 
De aceea, Vitalian i-a pus pe călugării din provincia sa în 
legătură şi cu legaţii papei. 

Călugării şi-au pledat cauza însă nu numai oral, ci au 
prezentat şi un text scris, alcătuit de amintitul Ioan 
Maxenţiu. Este textul de care am vorbit înainte, numit 


* Despre rudenia dintre Vitalian şi călugării sciți şi despre ajutorul ce 
li l-a dat acesta ca să fie ascultați de Patriarh vorbesc Epistolele 
diaconului Dioscur, care făcea parte din delegaţii trimişi de papa la 
Constantinopol pentru aplanarea schismei acaciene. Aceste epistole, 
împreună cu Epistolele lui Justinian către papa şi cu răspunsurile papei 
şi cu alte documente privitoare la această chestiune sunt publicate în: 
Acta Conciliorum Oecumenicorum, Berlin, 1914, Ed. Schwartz. O 
expunere a conţinutului lor e dată de Fr. Glorie în „Prolegomena” la: 
Corpus christianorum, Series latina LXXX A. Maxentii aliorumque 
scytarum monachorum nec non loannis Tomitanae urbis episcopi 
opuscula, Brepola, Belgium, 1978, cura et studio Fr. Glorie. 
Prolegomena se extinde pe paginile XXII-XLI. 

„Cărticica despre credință”, (Libellus fidei). EI este 
alcătuit din mai multe capitole (Capitula fidei). Ei au dat 
acest text atât Patriarhului cât şi delegaților papali”. 

Dar ceea ce i se păruse poate lui Vitalian să fie o 
împrejurare favorabilă, s-a transformat într-una 
defavorabilă. Legaţii papali, veniţi să ceară celor din 
Constantinopol repunerea în autoritate deplină a Sinodului 
din Calcedon, nu admiteau nici un adaos la cele hotărâte 
de el. Patriarhul, dorind şi el împăcarea cu Roma, a trebuit 
să le spună călugărilor daco-romani, chemaţi la o discuţie 
în reşedinţa lui în faţa legaţilor, că nu admite vreun astfel 
de adaos. Legaţii papali au mers până acolo că nici n-au 
voit măcar să ia „Cărticica” lui loan Maxenţiu. 

Neîncrederea faţă de formula aceasta mai era 
alimentată şi de opoziţia pe care o provocase între 
drepteredincioşi adaosul lui Petru Gnafeus la cântarea 
„Sfinte Dumnezeule”. 

leşiţi din schisma acachiană de orientare monofizită, 
autorităţii bisericeşti din Constantinopol îi era greu să 
admită din nou o formulă care supăra pe trimişii Romei ca 
părând să asocieze din nou vreo pătimire cu Dumnezeu, 
fie EL chiar întrupat. Se temeau că formula ar putea 
zădărnici sau reînnoi iarăşi despărţirea de Roma. 

Dar Vitalian nu găsea de bine nici o refuzare a unei 
formule care oprea pe credincioşi de la lunecare prea 
accentuată spre nestorianism. De aceea, la intervenţia lui 
pe lângă Patriarh şi pe lângă diaconul Victor, care la 
întâlnirea cu călugării în reşedinţa patriarhală şi-au arătat 
neîncrederea față de utilitatea formulei călugărilor, 
Patriarhul şi diaconul Victor au evitat să se mai 


" Despre aceasta vorbeşte diaconul roman Dioscur, în Epistola către 
papa Hormisda din 22 iunie 519 (a se vedea în „Prolegomena” lui 
Fr.Glorie la ediţia amintită, p. XXV). 

întâlnească cu călugării din Sciţia, dar diaconul Victor nu 
s-a mai întâlnit nici cu legaţii papali?. 

Patriarhul a fost determinat să nu li se mai opună 
călugărilor, dar nici să-i aprobe deocamdată, pentru a nu 
intra iar în schismă cu Roma. A fost determinat poate să 
aştepte o atitudine favorabilă faţa de această formulă din 
partea papei, în urma unor stăruinţe pe lângă el. Așa se 
face că monahii daco-romani, sfătuindu-se foarte probabil 
şi cu Vitalian, care se bucura de un mare prestigiu şi la 
Roma, ca unul care înlăturase pe împăratul monofizit 
Anastasie şi contribuise la aducerea pe tron a lui Justin, 
doritor de împăcare cu Roma, au plecat la Roma. 

Se pare că ei erau plecaţi la 29 iunie 519 când scrie 
papei legatul papal, diaconul Dioscur. La Roma au ajuns 
spre sfârşitul lui iulie sau începutul lui august 519. Ei erau 
însoţiţi de Paulin, defensorul papal la Constantinopol (un 
fel de ambasador) şi aduceau o recomandare de la 
Vitalian, ba chiar şi una a generalului Justinian, nepotul 
împăratului Justin, care nu îndrăznea să se strice în mod 
deschis cu Vitalian, cum spune Dioscur.” Dar după aceea 
Justinian trimite o altă epistolă papei, la 29 iunie 519, prin 
Euloghiu, prin care scrie şi Dioscur. In această scrisoare 
Justinian cere papei să-i certe pe călugări şi să-i trimită 
înapoi. El voia ca deocamdată să sprijine eforturile 
unchiului său pentru împăcarea cu Roma prin respectarea 
exclusivă a Sinodului de la Calcedon. Pe urmă va căuta să 
câştige pe papa și pentru formula călugărilor daco-romani. 
Până n-a primit această epistolă a lui Justinian papa i-a 
primit bine pe călugări. A acceptat să li se lectureze 
„Cărticica” prezentată de ei şi lui într-o adunare a 


* Fr. Glorie, Proleg., p. XXV. 
” La Fr. Glorie, Proleg., p. XXVIII. 
13 


episcopilor şi a senatorilor şi ea a fost considerată 
acceptabilă. 

Însă, după scurt timp, primind scrisoarea lui 
Justinian şi a lui Dioscur, papa şi-a schimbat comportarea 
faţă de călugări şi a adoptat o atitudine de expectativă. Dar 
nici nu i-a trimis înapoi poate de teamă să nu câștige pe cei 
din Constantinopol pentru formula lor, înainte de a lua el o 
hotărâre în privința aceasta. lar el îşi amână mereu 
hotărârea până la întoarcerea legaţilor săi de la 
Constantinopol pentru o mai precisă informare. Aceasta 
pentru că diaconul Dioscur îşi manifesta în scrisorile sale 
o atitudine categoric potrivnică călugărilor sciți. 

În scurt timp însă, Justinian a început să încline spre 
aprobarea formulei călugărilor, văzând că numai ea poate 
ajuta o reconciliere pe plan mai larg a creştinilor. 

În scrisoarea din 15 octombrie 519, Justinian 
întreabă pe papa dacă n-ar fi bine, acum după împăcarea 
Bisericilor, să se primească formula: „Hristos, Fiul lui 
Dumnezeu, Domnul nostru, Unul din Treime, s-a răstignit 
pentru a noastră mântuire». Dacă papa o va găsi 
acceptabilă să-i comunice şi lui! 

Papa nu răspunde decât la sfârşitul lui martie 520, 
refuzând formula pe motiv că ea ar împărţi Treimea!!. Dar 
„ființa inseparabilă şi nedeosebită a unicului Dumnezeu nu 
se poate împărți” (inseparabilis et indiscreta substantia 
unius Dei non potest dividi)'?. Papa tăcea aceeaşi confuzie 
între Persoană şi ființă în Treime, care ducea pe adversarii 
formulei la concluzia nestoriană că în Hristos a pătimit 
numai 0 persoană omenească, iar cine susține formula 
călugărilor susține ideea monofizită că a pătimit toată 


'9 Fr. Glorie, Proleg., p. XXXVII. 
'! Jdem, p. XXXIV. 
" Idem, ibid, 

Treimea. Călugării daco-romani arătau, dimpotrivă, că 
numai formula lor înlătură atât nestorianismul cât şi 
afirmarea monofizită că a pătimit toată Treimea, deci firea 
dumnezeiască. Maxenţiu va arăta în cap. XIX. „Dialog. III 
contra nestorienilor” că formula lor nu împarte Treimea şi 
nici nu afirmă pătimirea fiinţei Ei. 

La 9 octombrie 520, deci precum se pare după 
întoarcerea călugărilor sciți, Justinian scrie din nou papei, 
manifestându-se definitiv pentru formula daco-romanilor. 
EI cere papei un răspuns clar: „Căci nouă ni se pare că Fiul 
lui Dumnezeu cel viu, Domnul nostru lisus Hristos, Cel 
născut din Fecioara Maria, pe care fruntaşul Apostolilor Il 
propovăduieşte că «a pătimit în trup», e drept să fie crezut 
că e «Unul din Treime», fiindcă stăpâneşte împreună cu 
Tatăl şi cu Sfântul Duh şi că Persoana Sa preamărită este 
«în Treime» şi «din Treime». Nu credem că aceasta este - 


13 
ceva de necrezut” -. 


Scrisoarea din 9 octombrie 520 o trimise Justinian 
papei prin legaţii papali care pleacă la Roma la aceeaşi 
dată şi ajung acolo la 12 octombrie 520. Se pare că 
Justinian a reuşit să câştige şi pe legaţii papali pentru noua 
lui atitudine, căci Dioscur socoteşte acum acceptabilă 
formula lui pentru indicarea expresă a numelui lui Hristos, 
ca început al formulei „Unul din Treime a pătimit în 
trup”!*. De fapt „Unul” din formula călugărilor sciți era 
totdeauna precizat ca Cel Unul care s-a întrupat, adică 
Hristos, precum am văzut din expunerea succintă a lui 
„Libellus” a lui loan Maxenţiu. Totuşi, Dioscur rămâne 
ostil formulei „sciţilor”. 

Însă puţin înainte de aceasta, prin august 520, papa 
alungase pe călugării „sciți” din Roma, după ce-i ţinuse 


15 A se vedea conţinutul acestor scrieri la Fr. Glorie, Pro/eg. cir. 
4 La Fr. Glorie, Proleg. cit., p. XXXV. 

acolo 14 luni cu sila, tot amânând o hotărâre!?. Papa îi 
alunga acum pentru că nu voia ca venind legaţii săi mereu 
ostili călugărilor aceştia, combătând pe Dioscur, să agite 
mai departe lumea din Roma pentru a presa asupra papei 


pentru aprobarea formulei lor, ceea ce el nu voia să facă, 


dezaprobând pe legaţi să 


Se pare că tot în scopul diminuării autorităţii 
călugărilor sciți, care se puteau plânge la Constantinopol 
că nu au găsit înţelegere la papa, dar şi pentru a da un 
motiv pentru alungarea lor din Roma, papa scrie, la puțin 
timp după această alungare, la 13 august 520, către 
episcopul african Possesor o scrisoare prin care condamna 
aspru „agitația” întreținută de monahii „sciți” la Roma, 
agitaţie prin care au căutat să câştige pe locuitorii Romei 
prin discuţii publice şi private pentru formula lor care nu 
se găseşte în tradiția Biserici. 

loan Maxenţiu respinge îndată tot aşa de aspru 
aceste critici ale autorului epistolei, apărând cu energie 


15 Otto Bardenhewer, Geschichte der Altkirchlichen Literatur, Band V, 
p. 15. 

12 Aceasta o spune Maxenţiu în Răspunsuri la scrisoarea papei 
adresată la 13.VIII.520 episcopului african Possesor aflat la 
Constantinopol. „O mira furiosorum caecitas et a veritate alienatarum 
mentium criminosa fallacia! Neque enim fas est tam aperte posse 
mentiri romanum episcopum. Bene certum est omnibus Romae de 
gentibus, quod ipsi monachi de his quae circa se acta sunt, tam 
memorato episcopo quam etiam senatoribus, nec non universae 
ecclesiae  scriptis contestata sunt. Humana namque  tentatione 
praeventus idem romanus episcopus, ut pote mortalitatis adhuc sarcina 
praegravatus, postquam comperit  reverti Dioscorum, volens ei 
praestare hoc beneficium, ne in publico ab eisdem monachis 
argueretur hacreticus, missis defensoribus, cum ingenti violentia cos 
ab urbe Roma subito exire compullit, quamvis saepius publice et 
privati, tum in conventu ecclesiastico, quam etiam omnium 
senatorum, cis veniente Dioscuro audientiam dare esset pollicitus” 
(P.UG. 104). 

16 


formula „sciţilor” şi criticând pe autorul epistolei, care nu 
aprobă această formulă ca şi pe legaţii lui de la 
Constantinopol, inclusiv pe episcopul Possesor!”. El se 
îndoieşte însă că epistola are ca autor pe papă, căci autorul 
ei nu poate fi neînvinovăţit de erezia nestoriană, odată ce 
condamnă pe călugării „sciţi” care au susținut la Roma 
formula „Unul din Treime s-a răstignit”. Prin aceasta vrea 
şi loan Maxenţiu, ca şi Justinian, să atragă pe papă spre 
aprobarea acestei formule. „De aceea, nu e uşor de crezut 
că această epistolă este a aceluia al cărui nume îl poartă, 
dat fiindcă în ea nu se descoperă, cum am spus, nimic 
raţional şi consecvent, ci e plină toată de incriminări şi 
denigrări deşarte (ce obişnuiesc să pornească din 
ranchiuna unui suflet duşmănos)”!$. E nedrept ca monahii 
„sciţi” să fie astfel criticaţi. Ei au plecat la Roma, 
înfruntând grelele pericole ale drumului, ca să primească 
un răspuns de la episcopul Romei. Dar după ce papa „i-a 
ținut la sine, i-a silit să vină în aceste părți (la 
Constantinopol) cu mâna goală (vacuos) fără nici un 
rezultat”!?. Acum acest autor scrie unor eretici, nesfiindu-se 
să se arate contrar celor făcute de el (et factis suis contrara 
scribera non confunditur). Papa se ferise totuşi să afirme în 
epistolă o învățătură opusă. Căuta să evite diplomatic să se 
declare pentru sau contra formulei. De aceea, loan 
Maxenţiu întreabă: „Dacă, precum zice, e un lucru drept 
ca să răspundă cei consultaţi, pentru ce el, întrebat fiind, 
nu binevoieşte să dea nici un răspuns?... Pentru ce pe aceia 
pe care propriul său legat Dioscur i-a prins în laţurile 
perfidiei sale, negând că Fiul lui Dumnezeu e Unul din 
Sfânta şi nedespărţita Treime, nu-i eliberează prin nicio 


! Epistola papei Hormisda către episcopul Possesor şi Răspunsul lui 
Maxenţiu sunt publicate între altele şi în Migne P.G. 86, 1, col. 93-112. 
5 p.G. cit. 94. 
"p.G. cit. 95. 

afirmare a învățăturii sănătoase?” lar dacă aceşti călugări 
greşesc, de ce nu-i învaţă adevărul? „Dar e sigur că autorul 
acestei epistole este eretic şi duşman al adevărului, oricine 
ar fi el, precum vom afla mai încolo”%. 

În răspunsul său la această epistolă, loan Maxenţiu 
nu se ocupă şi cu respingerea monofizitismului, cum o 
făcea în „Cărticica despre credință”, ci numai cu 
respingerea  nestorianismului, pentru că spre acesta 
înclinau legaţii papei la Constantinopol pe față, sau papa 
mai pe ascuns la Roma. loan Maxenţiu constată că această 
Epistolă a papei încurajază la Constantinopol partida 
nestoriană: „În această cetate, nimeni din cei ce sunt 
credincioşi cu adevărat nu se îndoieşte ca Possesor, către 
care şi despre care scrie acesta, nu mărturiseşte că Hristos, 
Fiul lui Dumnezeu celui viu, e Unul din Treimea 
nedespărțită, chiar dacă adversarii celor ce mărturisesc 
aceasta cu credinţă îi acuză, pe baza celor din Epistolă, ca 
necredincioşi şi perfizi. De aceea, citează această epistolă 
în acest scop pretutindeni cu neruşinare, pe motiv că ar 
nega că Hristos, Fiul lui Dumnezeu, este Unul din Sfânta 
şi nedespărțita Treime şi, astfel, răutatea nestoriană poate 
să se predice de partizanii ei în mod liber”?!. 

Dar Biserica nu va fi clătinată de această predică. 
Fiindcă Biserica adevărată e „nu aceea care mărturiseşte 
pe Hristos, Dumnezeu după har, şi nu prin natură, ci aceea 
care mărturiseşte pe Emanuel ca Dumnezeu adevărat şi de 
aceca că este Unul din Treime... Ea rămâne neclătinată 
pentru că e cârmuită de Dumnezeu cel adevărat”. Toţi cei 
ce neagă pe Hristos ca Dumnezeu prin fire sunt eretici, fie 
că sunt în afara Bisericii, fie înăuntrul ei. 

De aceea nu „Călugării sciți”, care mărturisesc pe 


%pG. cir. col. 9%. 
*! Ibid. 

Hristos ca Unul din Treime, sunt eretici, ci cei ce aruncă 
asupra lor tot felul de învinuiri. 

Autorul epistolei declară că tot anul în curs a 
suportat veninul răspândit de niște „sciți care se 
ascundeau cu viclenie sub numele de monachi, încercând 
să-i vindece de rana internă cu leacul moderaţiei 
răbdătoare”. 

loan Maxenţiu spune că asemenea venin răspândesc 
nu cei ce mărturisesc că „Hristos, Fiul lui Dumnezeu, este 
Unul din Sfânta Treime cea de o fiinţă”? „ci „mai degrabă 
cei ce neagă aceasta”. „Numai pentru această formulă au 
plecat monachii «sciți» la episcopul roman, cum le este 
cunoscut nu numai celor din cetatea Romei, Cl 
credincioşilor din toată Italia. Dacă episcopul Romei ar 
opri nu numai prin viu grai, ci şi prin epistolă, să se 
mărturisescă învăţătura că Hristos, Fiul lui Dumnezeu, este 
Unul din Sfânta şi neîmpărțita Treime, Biserica, nu s-ar mai 
odihni ferm în credinţa că EI este Dumnezeu; şi el n-ar mai 
fi venerat ca episcop al Bisericii universale, ci ar fi 
repudiat cu totul ca eretic». „Cine nu mărturiseşte 
aceasta, e fără îndoială ca unul ce e orbit de perfidia 
nestoriană şi tinde să predice ca pe un al patrulea și străin 
de Sfânta şi negrăita Treime pe Acela care a suportat 
crucea pentru no!”. a î- 

După aceasta loan Maxenţiu trece şi mai hotărât la 
apărarea papei de bănuiala că ar fi adversar al acestei 
formule, în scopul de a-i obţine adeziunea făţişă la cea. 
Astfel loan Maxenţiu spune: Nu se poate ca episcopul 


2 p.G,, cit., col. 99, 23. Tot Răspunsul lui Maxenţiu susține aceeași 
formulă ca aceea din „Libel/lus fidei” şi din Epistolele lui Justinian: 
„Hristos, Fiul lui Dumnezeu, Unul din Treime, care a pătimit cu 
trupul”. 
3 Ibidem. 
“ Ibidem. 

Romei să contrazică această mărturisire de credinţă. Căci 
cum ar fi permis în acest caz să se comunice cu acei 
monachi „sciți” care mărturisesc că Hristos, Fiul lui 
Dumnezeu, e Unul din Treime (Christum filium Dei unum 
ex Trinitate confitere) nu numai prin grai, ci şi în scris, 
ținuți în Roma 14 luni, dacă, precum spun ereticii, papa ar 
fi considerat această mărturisire a acelora contrară 
credinţei universale? Papa „s-a spălat pe mâini de răutatea 
legatului său în faţa multor bărbaţi importanți şi a rugat pe 
comandantul armatei (Justinian), bărbat prea slăvit, să-i 
comunice prea slăvitului împărat cuvintele sale care au 
fost acestea: dacă Dioscur n-a mărturisit că Hristos, Fiul 
lui Dumnezeu, care a pătimit pentru noi în trup, este Unul 
din Sfânta şi nedespărțita Treime, să fie înecat în mare”. 

| Daco-romanul loan Maxenţiu se vădeşte şi un 
diplomat abil şi plin de remarcabile resurse intelectuale. El 
continuă: Sau poate papa a scris această epistolă înşelat de 
Dioscur? E lucru greu de crezut despre un astfel de întâi 
stătător. „În orice caz, fie că epistola aceasta e scrisă de 
acesta, fie de oricine altcineva, nu încape îndoială că 
autorul ci este eretic, odată ce socoteşte că a mărturisi pe 
Hristos, Fiul lui Dumnezeu, Unul din Treime, e o îmbinare 
de cuvinte menită să vatăme pe cei ce o aud”%€. 

Apoi loan Maxenţiu trece la folosirea formulei 
călugărilor daco-romani spre o şi mai hotărâtă combatere a 
nestorianismului. El respinge afirmaţia nestoriană că 
Hristos e o persoană din Treime, dar nu este El Însuşi 
Unul din Treime. Nestorienii socoteau acea persoană deo- 
sebită de Fiul lui Dumnezeu făcut om. „Ereticii, dintre 
care unul e Dioscur (legatul papal), propovăduind pe 
Hristos ca o persoană din Treime, nu admit să spună că 


5 PG. cit. 100. 
% Jbidem. 

Hristos Însuşi este Unul din Treime. Aceasta pentru că 
recunosc că Hristos are o persoană din Treime, dar nu că 
Însuşi Hristos este Cuvântul lui Dumnezeu. Ei Îl văd aşa 
cum era văzut un prooroc având în sine Persoana lui 
Dumnezeu... În acest mod, ereticii afirmă că Hristos e o 
persoană din Treime nu pentru că acest Hristos este El 
Însuşi Unul din Treime, ci pentru că are în sine Persoana 
Cuvântului lui Dumnezeu, care e Una din Treime. Ei spun 
că Hristos e ca un fel de locţiitor (vicarius) sau slujitor al 
Cuvântului lui Dumnezeu, nu că este EI Însuşi Cuvântul 
lui Dumnezeu... Cu această viclen ie declară pe Hristos o 
persoană din Treime, dar nu voiesc să-l mărturisească pe 
E] Însuşi Unul din Treime”. „Dar numai cei ce nu declară 
că Hristos are persoana lui Dumnezeu-Cuvântul (în sine), 
ci Îl cred şi ÎL mărturisesc pe. Hristos Însuşi Dumnezeu- 
Cuvântul ca pe o Persoană din Treime, Îl predică pe 
Hristos ca Unul din Treime. Pentru că dacă Dumnezeu- 
Cuvântul este Hristos şi Hristos e Dumnezeu-Cuvântul, 
precum crede creştinătatea universală, cum nu e Hristos 
Unul din Treime, dacă Dumnezeu-Cuvântul e o Persoană 
din Treime? Aceasta n-ar putea-o spune decât dacă ar 
afirma că Dumnezeu-Cuvântul sau Hristos ar fi un termen 
care indică altceva decât o Persoană după fire (naturală), 
ceea ce cred că nici unul dintre eretici n-a îndrăznit cândva 
să spună. Dar dacă nu înţeleg că termenul Dumnezeu- 
Cuvântul sau Hristos indică altceva, cum nu e Hristos 
Unul din Treime dacă Hristos este o Persoană după fire 
(naturală) din Treime? Dar ei se cufundă în acest întuneric 
pentru că nu înţeleg pe Hristos ca Unul din Treime, care 
şi-a adăugat natura omenească primită de EI, ci ca o 
locuire a unuia în altul, cum am spus mai sus, sau ca 
unirea socială a două persoane, înţeleasă ca o persoană 

prin har”?. 


„Deci nu acei monahi, ci tu te descoperi mai degrabă 
doritor de lucruri noi, tu care încerci să afirmi pe Hristos 
ca pe un al patrulea și străin de Sfânta şi nedespărțita 
Treime, ceea ce n-a încercat să predice în Biserică nimeni 
afară de Nestorie şi de soţii lui”2%. Făcând aşa, „încerci să-i 
învinuiești ca eretici pe călugării care urmând tradiţiei 
Părinților mărturisesc pe Hristos, Unul din Sfânta şi cea de 
o ființă Treime. De fapt tu greşeşti, care printr-o vicleană 
tergiversare aprobi să se predice că Hristos nu este Fiul 
Cel Unul din Treime”. 

Spui că nu i-ai putut aduce la ascultare. Dar de la ce 
eroare ai voit să-i atragi? Ar trebui ca să fie spre lauda lor 
ŞI spre ruşinea ta că nu i-ai putut atrage de la adevăr la 
eroare”. 

Deşi papa nu şi-a exprimat o părere favorabilă nici 
în răspunsul către Justinian din martie 521, ţinând să nu se 
facă niciun adaos la definițiile hristologice ale Sinoadelor, 
iar după aceea nu mai ştim nimic despre atitudinea lui, la 
527, Justinian, ajungând împărat, într-un edict din acel an, 
menționează în treacăt formula călugărilor sciți: 
„Dumnezeu-Cuvântul, Unul din Treime, răstignit”? 0. În 
anul 533 Justinian a oficializat printr-un decret imperial 
formula aceasta”!, după ce obținuse de la papa loan II 
aprobarea pentru confirmarea formulei călugărilor „sciţi” 


PO cit. 102. Din text se vede că Maxenţiu socotea eretic pe 
Dioscur, pe Possesor şi pe toţi cei ce credeau ca ei (în special pe 
apuseni, care nu admiteau formula lor). Prin „Persoană naturală” 
înţelege persoana care are fire dumnezeiască. 
“ Ibid, 
29 Op. cit., col. 104. 
i V. Gh. Sibiescu, arr. cir., p. 22. 

|. Frăcea, op. cit., p. 245. După L.M. Zingale, / scritti theologici di 
Giustiniano, XIV-XVII, Milan, 1977. 

şi condamnarea călugărilor achimiţi care i se opuneau. 
Fără îndoială, scria papa în răspunsul lui, că „Dumnezeu a 
pătimit în trup”*?. În sfârşit formula îşi primeşte aprobarea 
de către însuşi Sinodul V Ecumenic de la anul 533, odată 
cu condamnarea de către acel Sinod a celor „trei capitole” 
sau a celor trei căpetenii nestoriene. 

Recunoaşterea oficială a formulei a dus în 535 sau 
536 la introducerea în Liturghie a troparului sau 
antifonului II care începe cu cuvintele: „Unule-Născut, 
Fiule şi Cuvântul lui Dumnezeu...”?. În acest tropar 
credincioşii 1 se adresează lui Hristos, despre care învaţă 
din Crezul Niceo-Constantinopolitan că e Fiul Unul-Născut 
al lui Dumnezeu, care s-a întrupat pentru a noastră mântuire 
din Fecioara Maria şi s-a răstignit, în formă de rugăciune. 
Dar în el se intercalează cuvintele: „Unul fiind din Sfânta 
Treime”. Pentru a se evita afirmarea nestoriană că 
umanitatea 1 s-a adăugat de la sine se mai pune cuvântul 
„şi ai primit a Te întrupa”. Tot pentru aceea se adaugă 
cuvintele „din Născătoarea de Dumnezeu”, care nu sunt în 
Crez. lar că în Hristos nu sunt două persoane, se arată, 


“2 Fr. Glorie, Proleg., p. XXVIII. Totuşi în catolicism a rămas şi după 
aceea o anumită neîncredere în formula călugărilor daco-romani. 
Baronnius scrie în sec. XVII despre ei: „Că loan Maxenţiu şi pe soții 
lui, monahi din Sciţia (ale căror nume precum certifică Justinian în 
Epistola către papa Hormisda, sunt: Achile, loan, Leonţiu, Maxenţiu) 
au fost în mod vădit eutichieni perfizi şi ca atare au fost condamnaţi 
de Biserica romană şi au provocat tulburări mari în Biserica universală 
atât în Constantinopol cât şi în Roma, se vede din multe relatări şi 
Epistole ale legaţilor papei Hormisda şi din diferite Epistole ale 
aceluiaşi papă, mai ales din cea către episcopul Possesor. Ei mergeau 
până acolo că se declarau susţinători ai Sinodului din Calcedon în mod 
viclean, dar îl murdăreau cu vicleniile lor eretice (Anna. eccles., t.VII, 
la anul 519, cap. 26, 81-89 şi 97). 

55 V. Grumel, L'auteur et la date de la composition du tropaire „O 
Monogenes ”, Echos d'Orient 22, 1933. 

spunându-se Celui ce s-a întrupat: „împreună mărit cu 
Tatăl şi cu Duhul Sfânt”. Tot troparul e îndreptat 
împotriva  nestorianismului, dar şi împotriva 
monofizitismului, întrucât se spune că numai „Unul din 
Treime” s-a răstignit, în baza faptului că s-a întrupat ca 
om; deci nu s-a răstignit toată Treimea. Unui Hristos-om, 
alăturat Fiului, sau unei Treimi care e pătimitoare în firea 
Ei, nu te poţi închina. 

In timpul mai nou, cercetătorii, bazaţi pe majoritatea 
codicilor manuscrişi, care, spre deosebire de cel după care 
au fost publicate textele din Migne”, dau ca autor al lor nu 
pe loan Maxenţiu, ci pe Maxenţiu siraptu, dar şi pe faptul 
că numele Maxenţiu nu apare între numele călugărilor care 
au plecat şi au stat între iulie 519 şi august 520, la Roma, 
socotesc că autorul lor a fost Maxenţiu şi el n-a plecat la 
Roma, ci a rămas la Constantinopols5. Dacă lucrul ar sta 
aşa, atunci e de cugetat că Maxenţiu, care a dezvoltat prin 
scrierile sale cel mai larg formula: „Unul din Treime a 
pătimit cu trupul”, a rămas în Constantinopol, ca să 
continue să pledeze pe lângă autorităţile de acolo şi deci şi 
pe lângă Justinian pentru această formulă. Astfel, opinia 
din ce în ce mai favorabilă la care a evoluat Justinian în 
privința formulei călugărilor daco-romani se poate datora 
în bună parte acestei stăruitoare pledoarii a lui loan 
Maxenţiu. Căci altfel ar fi greu de înţeles cum a ajuns 
Justinian, de capul lui, la această atitudine diametral opusă 
celei de mai înainte. Şi ar fi greu de înţeles şi pentru ce nu 
a plecat loan Maxenţiu împreună cu confrații lui la Roma. 
Se pare că în acest timp a scris Maxenţiu şi cele două cărți 
ale Dialogului contra nestorienilor, în care combate subtila 
deosebire ce o dădea acela între „Unul în Treime” ŞI „Unul 


* P.G. 86, 1, 75-164. 
* Fr. Glorie, op. cit., p. XLI. 

din Treime”, pe baza căreia accepta formula lui Justinian 
dar o refuza pe a călugărilor. 

Conlucrarea între Justinian şi loan Maxenţiu în 
cursul timpului cât ceilalţi călugări daco-romani au fost la 
Roma s-ar putea vedea şi din faptul că atât Justinian în 
scrisorile sale către papa cât şi loan Maxenţiu în 
Răspunsul său către papa nu folosesc formula „Unul din 
Treime” decât numai împotriva nestorienilor, nu şi 
împotriva monofiziţilor cum făcea Maxenţiu în „Cărticica 
despre credință”. Se vede că prin încurajarea legaţilor 
papali şi prin reținerea papei de a aproba formula 
călugărilor daco-romani începea să se întărească în 
Constantinopol înclinarea spre nestorianism. 

Problema persoanei lui loan Maxenţiu e una din 
problemele ce se pun în legătură cu identitatea persoanelor 
care au avut un rol mai proeminent în dezbaterea 
hristologică din prima jumătate a sec. V. 

A doua este cea referitoare la Leonţiu. Este călugărul 
Leonţiu care face parte din grupul călugărilor ce pleacă la 
Roma şi de care se afirmă în mod general că era rudă cu 
generalul Vitalian şi unul din conducătorii grupului 
acestor călugări, identic cu marele teolog care a dat ultima 
şi cea mai profundă dezvoltare a hristologiei în epoca lui 
Justinian, sau cel din urmă e deosebit de acela? 

Identitatea lor a susţinut-o Fr. Loocs * și V. 
Ermoni”!. Cercetătorii mai noi au renunțat la această 
identificare.  Leontie de Bizanţ s-a născut, după 
constatările lor, în Constantinopol pe la anul 480 sau 485 
şi s-a făcut monah în Lavra Sf. Sava de lângă Betleem, dar 
de pe la 520 venea des la Constantinopol. În special se 


3% Fr. Loof, Leontios von Byzanz în Realencyklopedie — fiir 
protestantische Theologie und Kirche, Leipzig, 1902. 
3 De Leontio Byzantino et de eius doctrina christologica, Parisiis, 
1895. 

aduc împotriva identificării călugărului „scit” Leonţiu cu 

Leonţiu de Bizanţ, cuvintele epistolei lui Dionisie Exiguul 

scrisă la Roma în 519, prin care dedică lui loan şI lui 

Leonţiu, compatrioţilor săi din Scytia Minor, traducerea a 

două epistole ale lui Chiril din Alexandria către 

Succensus, din greceşte în latineşte, pentru ca aceştia să le 
poată folosi împotriva nestorienilor: „Fiindcă doriti să 
cunoaşteţi scrierile Fericitului Chiril, vi le-am tradus din 
greceşte în latineşte”"€. Lui Leonţiu de Bizanţ, născut la 
Constantinopol, n-ar fi avut nevoie să i se traducă scrieri 
greceşti în limba latină, spun apusenii. 

Rămân însă câteva considerente care fac ca 
problema să nu pară cu totul rezolvată în sensul de mai 
sus. Întâi: Pentru ce accentuează legatul papal Dioscur în 
mod deosebit rudenia lui Leonţiu „scitul” cu generalul 
Vitalian? ” Ni se pare că prin aceasta îi acordă o 
importanță deosebită în lupta pentru formula călugărilor 
daco-romani. Am văzut apoi că după Glorie, loan şi 
Leonţiu au fost „conducătorii delegaţiilor monahilor” la 
Roma . Despre loan se afirmă că a devenit între 530-540 
episcop de Tomis“!. Oare Leonţiu nu s-a remarcat în mod 
real prin nimic? 

i O altă întrebare: Ce l-a putut determina pe Leonţiu 
să se facă monah chiar în Lavra Sf. Sava de lângă 
Betleem? Oare nu faptul că în ea, pe lângă o biserică de 
limbă greacă şi una de limbă siriacă era şi una de limbă 


38 zi : 
La |. Frăcea, op. cit., p. 46, după textul publicat de Ed. Schwartz. în: 
Acta conciliorum oecumenicoram IV, 2, p. XI-XII. săi 


39 . : 
Epist. din 29.VI.5109 căt : z : 
p.XXVI. către papa Hormisda. După Fr. Glorie, Proleg., 


40 : 
Idem, op. cit., p. XLI. 
*! 1dem, ibidem. 


26 


besă (tracă)?”. 

Faptul că s-a născut în Constantinopol nu poate fi un 
argument decisiv că n-a fost de origine din Sceytia Minor. 
Cu siguranță că în capitala imperiului trăiau şi familii 
traco-romane cu un anumit rol în administrarea centrală a 
imperiului, între care a putut fi şi familia lui Leonţiu. 
Strânsa înrudire cu generalul Vitalian poate fi grăitoare în 
acest sens. Peste tot, Constantinopolul în acea vreme, deşi 
folosea ca limbă scrisă principală limba greacă, era locuit 
nu numai de greci, ci poate chiar în o mai mare măsură de 
traco-romani care formau populaţia, prin excelență, a 
întregului teritoriu de la sudul Dunării până la porțile 
Constantinopolului şi până aproape de Atena”. De aceea, 
chiar împărații din Bizanţ se recrutau pe atunci în mare 
parte dintre aceşti traci romanizați. (La 457 era împărat 
Leon III Besul sau Tracul). Din aceste părți au fost şi 
împărații Justin şi Justinian. 

lar declaraţia lui Dionisie Exiguul că traduce 
Epistolele Sf. Chiril pentru loan şi pentru Leonţiu a putut 
avea un înţeles mai general: a tradus aceste epistole pentru 
compatrioţii săi din Scytia Minor, dintre care unii nu ştiau 
greceşte, sau nu ştiau prea bine. 

Dar chiar dacă Leonţiu de Bizanţ n-ar fi identic cu 
Leontie dacoromânul, nu e mai puţin adevărat că aceşti 
călugări au dat cadrul care a influenţat tot scrisul lui 


“ Karl Holl, Das Vortleben der Volkssprachen in Kleinasien in 
nachchristlicher Zeit, în : Gesammelte Aufsătze zur Kirchengeschichte II. 
Der Osten, 2 Halbband, Verlag Mohr, Tiibingen, 1928, p. 242-243. 

% Neîndoielnică ni se mai pare, pe lângă cele spuse, identificarea lui 
Leonţiu „de Bizanţ” cu Leonţiu „Scitul”, faptul că în acelaşi timp apar 
doi călugări cam de aceeaşi vârstă, cu aceleaşi idei hristologice, 
purtând acelaşi nume. Mai amintim că nume cu terminația -fe sunt 
până azi deosebit de obişnuite la români: Leonte, Axente (poate de la 
Maxentie), Terente, Arvinte, Melinte, Dominte. 

Leonţiu de Bizanţ. 

Formula călugărilor daco-romani a fundamentat 
conștiința creştinilor că sunt în relaţie directă cu Fiul lui 
Dumnezeu prin toate cele omeneşti asumate de El. Ea a 
reafirmat şi întemeiat teologic conţinutul unei hristologii 
vii sau a unei relaţii vii cu Fiul lui Dumnezeu în Hristos, 
aşa cum e afirmată ea de Hristos Însuşi ŞI de toate scrierile 
din Noul Testament. Datorită ei, Leonţiu de „Bizanţ” a 
putut preciza sensul adânc în care cele ale firii noastre s-au 
făcut proprii ipostasului sau subiectului dumnezeiesc fără 
să se altereze. 

De formula „Unul din Treime a pătimit cu trupul” se 
ocupă Leontie în toată cartea a VII „împotriva 
nestorienilor” şi formula aceasta a făcut ca Leonţiu să-şi 
concentreze toată hristologia în jurul lui Dumnezeu- 
Cuvântul ca subiect al celor două firi ale Sale, pentru care 
el foloseşte termenul calcedonian „Ipostas”. 

În spiritul acestei formule, Leonţiu, ca şi loan 
Maxenţiu, se situează în hristologia sa pe aceeaşi poziție 
de mijloc între monofizitism şi nestorianism şi amândoi îşi 
îndreaptă scrierile atât împotriva nestorianismului cât şi a 
monofizitismului. E o poziţie spre care atrag şi pe 
împăratul Justinian. Leonţiu susține până la 535 sau 536 
formula „Unul din Treime s-a răstignit” care părea 
contrară nestorianismului. În acel an, un decret al lui 
Justinian o aprobă oficial, Leonţiu participă în 536 la un 
sinod endemic din Constantinopol, care condamnă pe 
Patriarhul Antim, favorit al împărătesei Teodora, care 
înclina spre monofizitism”. 

Un studiu mai stăruitor al hristologiei lui Leonţiu ar 
arăta, credem, dependenţa întreagă a ei de hristologia lui 
loan Maxenţiu, deşi el aduce noi aprofundări ale ei. Noi 


“ 1. Frăcea, op. cit., p. 89 urm. 

mai indicăm aci, în afară de cartea a VIl-a (Impotriva 
nestorienilor), care se ocupă cu argumentarea formulei 
Unul din Treime a pătimit cu trupul”, clarificarea 
sensuliii în care atât Leonţiu cât şi loan Maxenţiu (de bună 
seamă primul urmând lui loan Maxenţiu) atribuie 
pătimirea lui Hristos, lui Dumnezeu în trup. | 
lată mai întâi cum expune loan Maxenţiu acest sens: 
El prezintă întâi pe nestorian zicând: « Dumnezeu 
n-a pătimit, pentru că e un sacrilegiu a spune că 
Dumnezeu e pătimitor. Dar Dumnezeu şi-a făcut proprii 
pătimirile trupului Său”. La aceasta drepteredinciosul 
răspunde că termenul „propriu” are multe sensuri. „Ceea 
ce e propriu se înțelege în multe feluri. Căci şi de Biserică 
se spune că e trupul Lui, precum se mai spune că 
Dumnezeu îşi face proprii pătimirile Bisericii Sale - 
zicând chiar şi din cer: „Saule, Saule pentru ce mă 
prigoneşti!” (Fapte LX, 4). Dar pătimirile trupului asumat 
sunt în alt sens proprii Cuvântului. Nestorianul răspunde 
că Dumnezeu şi-a făcut mai proprii pătimirile trupului cu 
care s-a unit, căci s-a unit cu el ca şi cu un veșmânt al Său. 
Dreptceredinciosul îi răspunde că Dumnezeu 
Cuvântul îşi însuşeşte pătimirile trupului unit cu EI în mod 
mult mai intim, El nu şi le unește prin relație. Căci trupul 
în care pătimeşte Domnul nu e trupul altui om, ci al Lui 
Însuşi. Deci e propriu al Lui. El nu e trupul altui om unit 
cu Dumnezeu, ci trupul Său propriu, în cazul în care n-ar 
fi trupul Său propriu, nici Biserica n-ar putea deveni, fie 
măcar şi în mod mai puţin deplin, trupul lui Hristos, pentru 
că nu s-ar împărtăşi decît de trupul unui om, unit şi el cu 
Hristos”. ian 
Leonţiu de Bizanţ răspunzând aceleiași obiecţii a 
nestorianului că Dumnezeirea nu-și poate însuşi cele ale 


% Maxentius, Dialogi contra Nestorianos, Lib. Il; P.G., cit., col. 145. 

trupului, cu afirmare că dacă nu dumnezeirea, în orice caz 
o persoană dumnezeiască îşi poate însuşi toate cele cu care 
vine în legătură trupul ei, deci în primul rând cele ale 
trupului, „dar persoana şi le însuşeşte toate cele ce se 
petrec cu trupul ei, fie că sunt pătimiri naturale, fie ocări 
exterioare, fie vreo întâmplare petrecută cu El. Căci 
asumând trupul în ipostasul propriu, l-a personalizat”. 

lar răspunzând afirmației nestoriene că ceea ce nu e 
propriu firii dumnezeieşti a lui Hristos nu e propriu nici 
Persoanei Cuvântului, ci altei persoane, arată şi el diferite 
sensuri ale termenului „propriu”. 

„E propriu sufletului mintea, ca putere; sunt proprii 
cugetările, ca lucrări; îi e propriu sufletului trupul, ca 
organ. Îi e propriu omului vreun fiu, ca fiind din el; îi e 
propriu însă şi un teren agricol ca proprietate”. Dar fiecare 
din acestea e propriu în alt sens, deşi toate se referă la 
acelaşi posesor. „Aceasta se întâmplă pentru multele 
sensuri ale termenului propriu”. Lui Hristos Dumnezeu îi 
este propriu trupul în sensul cel mai intim, căci a suferit în 
el cuiele şi sulița. „Se socoteşte şi Biserica trupul Lui 
propriu” (£/. V, 29; / Cor. XII, 27). Însă pe de altă parte 
Biserica şi membrii ei nu sunt trupul Lui în sensul cel mai 
propriu, pentru că n-a fost răstignit în trupul Bisericii sau 
al membrilor ei. „Biserica nu e proprie Lui, pentru că nu 
s-a pironit în ea”. „Dar luaţi seama că nici trupul Lui nu e 
propriu firii Cuvântului, ci s-a făcut în timpurile din urmă 
propriu al ipostasului Lui”. Dar exact aşa a înțeles şi 
loan Maxenţiu trupul lui Hristos ca propriu Lui. 

Acestea le-a scris Leontie împotriva nestorienilor. 

Împotriva monofiziților, care afirmau că trupul lui 
Hristos nu era ca trupul nostru real de după cădere, 


* Adv. Nestor, lib. V; P.G., 87, Li; col. 1748. 
“ Op. cit. lib. VII; P.G,, cit., col. 1765. 

Leontie scrie: « Eu susţin cu îndrăzneală că Domnul a luat 
trupul acesta, care nu e numai al primului om ci şi al 
nostru. Căci n-a venit numai pentru acesta, ci şi pentru noi. 
Ar fi foarte absurd să fie asemenea numai cu al unuia, iar 
cu al tuturor celorlalţi care aveau nevoie de vindecare să 


48 
nu fie asemenea” . 


De aci se vede că în formula „Unul din Treime a 
pătimit cu trupul” era implicată concepția mântuirii 
ontologice, ca întărire a firii noastre slăbite prin păcat ŞI ca 
înviere a ei de către ipostasul dumnezeiesc care-şi asumă 
aceste slăbiciuni ca să le vindece arătându-se mai tare ca 
ele, nu evitându-le, ci suportându-le. Creştinismul apusean 
rămânând cu o înclinare nestoriană, n-a văzut mântuirea în 
sensul acesta, ci ca o satisfacere dată de om lui Dumnezeu 
cel jignit de păcatul nostru prin moartea suportată şi deci 
ca iertare a oamenilor. 

Pe aceeaşi linie va merge Sf. Maxim Mărturisitorul, 
spunând: „Numai prin asumare, din milă, se poate socoti 
că Cel ce e Capul întregului trup şi-a însuşit ca Doctor 
bolile celui suferind, până a ne elibera de acestea ca 
Dumnezeu, care s-a întrupat pentru noi, luându-le de la noi 
şi desființându-le»”?. S 

În faptul că Însuşi „Unul din Treime a pătimit cu 
trupul”, se arată o negrăită valoare a trupului şi a tuturor 
celor omeneşti. Se afirmă o mare conformitate a umanului 
cu Dumnezeu. 

Toate devin proprii lui Dumnezeu Cuvântul şi prin 
aceasta se sfințesc şi umanul e ridicat din moarte în Dumnezeu 
şi la viaţa veşnică. Numai aşa noi toți intrăm pentru veci în 
relaţie nemijlocită cu Dumnezeu cel în Treime şi primim 
puterea Lui, care prin aceasta devine puterea noastră. 


1% Contra nestorienilor şi eutichienilor, P.G., 86, L; col. 1348. 
“PG, 91, col. 237: Tomul dogmatic către presbiterul Marin. 

II. Conţinutul hristologic al scrierilor Cuviosului 
Ioan Maxenţiu. 

Dar să indicăm acum şi să rezumăm celelalte scrieri 
ale lui loan Maxenţiu (pe lângă Libellus Udei şi Răspuns 
la epistola papei Hormisda). 

Acestea sunt: Capete împotriva nestorienilor (P.G. 
87, 1, col. 85-88); Altă mărturisire de credinţă a aceluiaşi 
(P.G. cit. col. 89-90); 4/ aceluiaşi: Cuvînt despre unirea 
Cuvântului cu trupul propriu (P.G. cit. col. 89-92); A 
aceluiaşi: Cărticică împotriva acefalilor (P.G. cit. 111- 
116); Ale aceluiaşi: Dialoguri împotriva nestorienilor, în 
două cărți (P.G. cit., col. 115-158). 

Dintre Capetele împotriva nestorienilor, nouă sunt 
îndreptate împotriva acelora, iar cele trei de la urmă 
împotriva pelagienilor, cum şi în Libel/lus fidei, partea din 
urmă e îndreptată împotriva acestora. Călugării daco- 
romani vedeau, pe drept cuvânt, în pelagianism o 
concluzie a nestorianismului, amândouă văzând mântuirea 
realizându-se prin om, nu prin Dumnezeu. Dar pelagienii 
văzând în păcat ceva natural, făceau pe de altă parte pe 
Creatorul Insuşi cauza răului. Până la urmă ajungeau şi ei 
împreună cu nestorienii la acelaşi panteism al unei esențe 
imperfecte, ca şi monofiziţii. | 

In cap. 4 se afirmă direct că „Hristos este Unul din 
Treime chiar şi cu trupul Său cu care a pătimit pentru noi, 
deşi trupul nu e de natura Treimii”. Vedem aceeaşi 
afirmare a unuia din ipostasurile dumnezieşti care asumă 
firea noastră şi lucrează şi pătimeşte EI Însuşi toate ale ci, 
fără să le topească în dumnezeire. Prin aceasta se respinge 
atât nestorianismul, care vedea două Persoane în Hristos 
cât şi monofizitismul, care confunda trupul lui Hristos Ea 
dumnezeirea Lui, făcând ireală şi nemântuită umanitatea 
odată ce dumnezeirea însăşi e supusă pătimirii. 

În cap. 3 se respinge ideea că unitatea de ipostas sau 
de persoană a lui Hristos n-a rezultat din unirea cea mai 
strânsă între cele două firi, ci ar rezulta numai dintr-o 
unire a lor în strălucire, sau în iubire. Acest ipostas sau 
această persoană era pentru nestorieni una numai în sens 
impropriu, aşa cum se simt una (0 persoană) doi oameni 
care se iubesc. Acesta e un capitol îndreptat exclusiv 
împotriva nestorianismului. | 

Împotriva  nestorianismului sunt îndreptate şi 
capetele 6 şi 7. Prin cap. 6 se respinge deosebirea ce o 
făcea acela între Hristos şi Dumnezeu, afirmând că Cel ce 
a pătimit în trup este omul Hristos, nu Fiul lui Dumnezeu, 
sau că se poate spune cel mult că omul Hristos s-a făcut 
dumnezeu (s-a îndumnezeit); prin cap. 7 se respinge 
afirmarea nestoriană că nu Dumnezeu s-a făcut om, 
încadrând firea omenească în ipostasul Său dumnezeiesc, 
ci că Hristos, sau omul s-a făcut persoană „dumnezeiască” 
în sens de persoană plină de strălucirea dumnezeiască, 
asociată cu Persoana dumnezeiască. 

Dacă nestorianismul nu punea pe oameni în relaţie 
directă cu Dumnezeu prin umanitatea asumată, loan 
Maxenţiu afirma prin toate că Fiul lui Dumnezeu Însuşi a 
intrat în relaţie mântuitoare directă cu noi, prin firea 
omenească de o ființă cu a noastră, pe care şi-a însuşit-o. 

În cap. 9 se afirmă împotriva nestorienilor şi 
monofiziţilor că Hristos e după Întrupare compus din două 
firi, dar totuşi Unic. „Ipostasul compus” nu e nici două 
ipostasuri, ca la nestorieni, nici un ipostas redus la 
simplitate prin contopirea celor două firi, în sens 
monofizit. Hristos e un ipostas unic şi totuşi compus, 
fiindcă ipostasul unic dumnezeiesc îşi însuşeşte, fără a se 
multiplica, cele omeneşti, fără să altereze calitatea Lui de 
ipostas dumnezeiesc din veci. 

Cuviosul loan Maxenţiu va explica mai pe larg 

noțiunea de „ipostas compus” a Cuvântului întrupat în 
„Dialogurile impotriva nestorienilor”. EL spune acolo: 
„Deşi mărturisim pe Dumnezeul nostru lisus Hristos 
compus sau unit, evităm totuşi confuzia naturilor, pentru 
că socotim că ambele naturi au rămas depline”. La 
întrebarea nestorianismului: „Cum puteţi zice că naturile 
în Hristos sunt nedespărțite sau neconfundate, o dată ce 
spuneți că Hristos este compus?”. Ortodoxul răspunde: 
„Dacă Hristos e pătimitor şi nepătimitor, e fără îndoială 
compus”. Pe când nestorianul, nerecunoscând o singură 
persoană în Hristos, ci două, pentru că în El sunt două 
naturi, punea pătimirea pe seama persoanei umane, iar 
nepătimirea pe seama persoanei dumnezeieşti; ortodoxul 
recunoscând unirea celor două firi în unica Persoană a 
Cuvântului, poate spune de aceasta că e şi necompusă ca 
Dumnezeu, dar şi compusă ca una ce e şi purtătoare a firii 
omeneşti. „Mărturisesc pe Fiul lui Dumnezeu, Dumnezeu 
ŞI om, iar pe cei ce nu mărturisesc pe acelaşi Hristos Fiul 
lui Dumnezeu şi necompus înainte de Întrupare dar 
compus după Intrupare, îi ocolesc cu totul”**0. | 
Preluând afirmarea că Hristos e un „ipostas 
compus”, Leonţiu „de Bizanţ” stăruie mai mult în 
explicarea ei, prin distincţia ce o face între ipostas şi 
natură. La obiecţia nestorianului că ortodocşii, afirmând că 
ipostasul lui Hristos e compus, admit prin aceasta că e 
dublu, Leontie arată cu exemple concrete cum elemente 
variate pot da un lucru unitar compus, deci nu rămân ca 
ipostasuri deosebite. „Cele simple se cuprind în cele 
compuse, deci acelaşi ipostas al Cuvântului trebuie cugetat 
că e înainte simplu, iar acum € compus (0vbv Ie7oq) în 
Hristos. Dar trebuie explicat cum se spune despre 
ipostasul lui Hristos că e compus. Din elemente mai multe 


“ Dial. contra nest., lib. 1; P.G., 87,1 col. 133-134. 

poate rezulta o compoziție mai „variată a unui lucru 
compus. De exemplu, din leacuri mai simple se poate 
compune un leac mai variat. Aşa se poate cugela şi un 
singur ipostas compus rezultând din mai multe ipostasuri, 
cum e o încăpere sau o casă”, în Hristos însă vedem 
„ipostasul compus din mai multe însuşiri nu numai ale 
Cuvântului, ci şi ale trupului. Deci, dacă spuneți că 
ipostasul lui Hristos e compus din două firi, suntem de 
acord, dar dacă e compus din ipostasuri, să nu fie. Luaţi 
seama că sinteza (compoziţia) din însuşiri a avut-o 
ipostasul Cuvântului şi înainte de ce a avut trup. Dar nu 
din atâtea. Căci propriu Cuvântului de o fiinţă cu Tatăl era 
nu numai a subzista (a fi ipostas) prin naştere, ci şi în a nu 
naşte, nici a purcede Duhul din EI... Deci Cuvântul 
ipostatic e unul și acelaşi compus din mai multe însuşiri 
ale Lui”5!. Aceasta ne dă putinţa să înțelegem cum acelaşi 
unic ipostas poate face şi firea umană şi însuşirile ei fire şi 
însuşiri ale Lui. „Dacă ar fi luat ipostasul Cuvântului şi un 
ipostas al trupului, nu s-ar fi făcut Cuvântul trup, ci ar fi 
avut Cuvântul trupul (ca ipostas deosebit). lar dacă firea 
Lui s-ar fi făcut firea trupului... Cuvântul nu s-ar fi 
sălăşluit în noi cei trupeşti, ci s-ar fi prefăcut El Însuşi în 
trup”?. Primul lucru îl învață nestorianismul, al doilea 
monofizitismul. 

De observat cât accent pune Leonţiu pe calitatea de 
posesor al ipostasului. Cuvântul devine ca ipostas posesor 
al firii omeneşti, nu se uneşte cu umanitatea care îşi are un 
ipostas propriu, sau un posesor al ci. Nestorianismul şi 
monofizitismul nu vedeau pe Dumnezeu Cuvântul ca 
putând lucra şi pătimi cele omeneşti, pentru că nu-L 
vedeau ca ipostas dumnezeiesc ce îşi face proprii cele 


51 Adv. Nest., lib. IL; P.G., 87,1, col. 1585. 

omeneşti, ci ca fire neipostatică, care nu se activează ca 
posesoare. 
| „Chiar dacă cunoaştem în El însuşiri ipostatice 
variate, nu spunem că e o unire de ipostasuri variate, sau 
că sunt în EI ipostasuri diferite... Ci spunem că El e o 
sinteză (o compoziţie) a firilor într-un prim ipostas al 
Cuvântului care există de la început și nu într-al doilea; 
deci nu-L ştim format din ipostasuri””S5. 
Insuşirile (proprietățile) omeneşti primite de 
ipostasul dumnezeiesc nu-L fac mai puţin dumnezeiesc şi 
de aceea nu-l modifică calitatea Lui de „Unul din Treime”. 
| Noţiunea de „ipostas compus” şi totuşi unul al lui 
Hristos o va întrebuința şi Sf. Maxim Mărturisitorul. 
Analizele lor sunt cele dintâi şi cele mai profunde 
analize ale tainei persoanei, care e în acelaşi timp unitară 
şi negrăit de complexă şi capabilă de a se îmbogăți. 
Organic unită cu învăţătura că Hristos e Fiul lui 
Dumnezeu cel întrupat şi nu un om asociat cu El, este 
învățătura că Sfânta Fecioară din care s-a născut EI ca om 
este Născătoare de Dumnezeu. De aceea în cap. 2 io 
Maxenţiu spune că Sfânta Fecioară „este cu adevărat Şi în 
mod propriu Născătoare de Dumnezeu”, deci că nu i se 
atribuie acest nume „pentru onoare”, pentru că a născut un 
om, care după aceea se numeşte Dumnezeu, ci pentru că 
L-a născut pe Dumnezeu cel întrupat care s-a făcut om. 
i Dacă aceste „Capetele” au fost îndreptate mai ales 
împotriva nestorienilor, „„4/ră mărturisire de credință” 
(P.G. 87, I, col. 89-90) e îndreptată atât împotriva 
monofiziţilor cât şi a nestorienilor. De fapt, după ce se 
spune în ea că Fiul sau Cuvântul lui Dumnezeu, care e una 
din Persoanele Sfintei Treimi, s-a făcut om din Fecioară 
rămânând în propria Persoană, se continuă: „De sobă 


* Op. cit., col. 1562. 
36 


trebuie mărturisit că Dumnezeu s-a născut din femeie nu 
după dumnezeire, ci după umanitate; că Dumnezeu a stat 
în iesle... după umanitate, nu după dumnezeire; că 
Dumnezeu a flămânzit... nu după dumnezeire, ci după 
umanitate; că Dumnezeu a fost apucat de mâinile 
nelegiuiţilor, judecat, osândit, răstignit, împuns cu sulița în 
coastă, nu după dumnezeire, ci după umanitate; că 
Dumnezeu a murit, a fost îngropat, a înviat, nu după 
dumnezeire, ci după umanitate; că Dumnezeu Însuşi s-a 
înălţat la cer cu trupul, a stat de-a dreapta Tatălui de unde 
iarăşi va să vie cu trupul întru slavă ca să judece viii şi 
morţii”. Toate aceste lucruri omeneşti le-a făcut sau le-a 
pătimit Dumnezeu ca una din Persoanele Treimii, dar nu 
le-a pătimit în dumnezeirea Lui, cum afirmau monofiziţii, 
ci în umanitatea Lui. Dar dacă n-ar fi rămas Persoană 
dumnezeiască şi nu ar fi făcut sau pătimit toate aceste 
lucruri omeneşti Dumnezeu Însuşi, ele n-ar avea valoarea 
şi puterea mântuitoare unică. Cu aceasta se respinge şi 
nestorianismul. Dar dacă nu le-ar fi făcut sau suportat 
numai „Unul din Treime”, le-ar fi pătimit dumnezeirea în 
fiinţa Ei, deci Ea ar fi pătimitoare. Şi atunci nu 1re-ar fi 
putut mântui prin ele. Pe de altă parte, nici în cazul că 
Persoana care le-a făcut şi pătimit n-ar fi fost „Unul din 
Treime”, ci o persoană omenească, nu ne-ar fi putut 
mântui prin ele. Numai făcându-le şi pătimindu-le Fiul lui 
Dumnezeu, dar în trup omenesc, s-a realizat o punte 
adevărată între Dumnezeu şi noi. 

Dar loan Maxenţiu continuă, afirmând, că precum 
toate cele omeneşti pomenite le-a făcut Unul din Treime 
după umanitate, la fel toate cele dumnezeieşti le-a făcut 
Cel ce s-a făcut om, rămânând totuşi Unul din Treime. 
Le-a făcut pe cele dumnezeieşti după dumnezeire, nu după 
umanitate, căci aceasta iarăşi ar fi lipsit cele omenești 
făcute de EI să ne fie spre mântuire. Aceasta arată din nou 

că dumnezeirea nu s-a confundat cu umanitatea în sens 
monofizit, dar nici n-a rămas despărțită de umanitate în 
sens nestorian. Deoarece fiind ipostasul firii dumnezeieşti 
s-a făcut şi ipostas al firii omeneşti. 

| De aceca, loan  Maxenţiu continuă împotriva 
neslorienilor: „larăşi trebuie mărturisit că lisus Hristos, 
Fiul omului sau Omul, e născut dinainte de veci din Tatăl 
ca Unul din Treime şi prin El s-au făcut toate cele văzute 
ŞI nevăzute şi fără de EI nimic nu s-a făcut, dar nu după 
umanitate, ci după dumnezeire; că Unul şi Acelaşi Om e 
viaţa veşnică, înțelepciunea, puterea Tatălui, dar nu după 
umanitate, ci după dumnezeire; că Unul şi Acelaşi Om e 
chipul ființei Tatălui..., dar nu după umanitate, ci după 
dumnezeire”. 

Apoi continuă rezumând: Cel ce e toate acestea „s-a 
născut după trup, a pătimit, s-a răstignit pe cruce, a murit 
după trup”. „Fiindcă precum este Unul din Treime şi la 
inceput... tot aşa Acelaşi este din noi”. „Şi pentru aceea nu 
sunt două persoane ale lui Hristos, ci o Persoană”. 

Toată lupta călugărilor daco-romani e pentru 
„unitatea Persoanei” lui Hristos, dar în două firi, sau 
pentru ipostasul cel veșnic al Fiului, care-și asumă şi firea 
omenească. Acesta va fi şi conținutul hristologiei lui 
Leonţiu din Bizanţ, care n-a făcut decât să exprime această 
asumare a firii omeneşti de către ipostasul dumnezeiesc, 
prin termenul de enipostasiere şi să-i dea o explicare mai 
dezvoltată. 

Călugării daco-romani au deschis în hristologie 
preocuparea pentru aprofundarea tainei persoanei, care şi 
în om, dar cu deosebire în Hristos împacă unitatea cu 
complexitatea. 

O a treia scurtă dar densă explicare a formulei „Unul 
din Treime” o dă Ioan Maxenţiu în „Cuvânt despre unirea 
Cuvântului cu trupul propriu” (P.G. cit., col. 89-92). Ea e 

o şi mai clară respingere a nestorianismului. Chiar în 
expresia „trupul propriu” se indică faptul că trupul sau 
umanitatea lui Hristos nu se constituie ca un ipostas 
aparte, ci e formată ca o umanitate proprie a ipostasului 
Cuvântului de la însuşi începutul alcătuirii ei, ceea ce 
înseamnă o relaţie de supremă intimitate între ipostasul 
dumnezeiesc şi umanitatea ce se formează. 

Pornind de la expresia „Fiul lui Dumnezeu, 
Cuvântul Tatălui, Unul din Treime, de o ființă cu Tatăl, 
născut din Dumnezeu dinainte de veci”, loan Maxenţiu 
spune, mai întâi în mod general, nu ca în „Altă 
mărturisire”, că Acesta s-a născut şi s-a făcut om fără de 
sămânță din Fecioara „rămânând Dumnezeu în propria 
Persoană”, ci „subzistând ca Dumnezeu în propria 
Persoană” şi „rămânând ca Dumnezeu în propria natură”. 
Dar apoi continuă cu o nouă precizare a unirii Fiului lui 
Dumnezeu cu umanitatea împotriva nestorianismului, 
spunând că Fiul lui Dumnezeu nu şi-a luat din Fecioară un 
trup gata format sau însuflețit. În acest caz, acest trup ar fi 
putut fi socotit „al oricărui om”. Hristos ar fi fost în acest 
caz rezultatul unei mişcări atât din partea dumnezeiască, 
cât şi din partea omenească. Unirea firilor în Hristos ar fi 
fost „socială”, nu „naturală”. Expresia „unirea naturală” 
este influenţată de Sf. Chiril din Alexandria care spunea că 
„Hristos e firea lui Dumnezeu Cuvântul întrupată”. 
Expresia aceasta nu s-a permanentizat în hristologia 
ulterioară. În locul ei s-a permanentizat expresia „unirea 
ipostatică”, sau „unirea după ipostas”. Dar loan Maxenţiu 
dă expresiei folosite de el un sens ferit de monofizitism. 
Prin expresia aceasta Maxenţiu respingea ideea nestoriană 
că Hristos e numai o asociere a două persoane. El vrea să 
spună prin aceasta că Însuşi Fiul lui Dumnezeu, purtător al 
firii dumnezeieşti îşi formează firea lui omenească, deci că 
aceasta nu s-a format din iniţiativa omenească spre a nu se 

alătura ca persoană deosebită în mod liber celei 
dumnezeieşti şi nu lucra cele ale ei în mod autonom, prin 
ascultarea liberă de Dumnezeu. Maxenţiu condamnă 
învăţătura nestoriană, după care „persoana Cuvântului nu 
s-a unit cu natura trupului, ci s-a adunat (concurisse - 
expresia de la Calcedon) cu persoana unui om oarecare”. 
loan Maxenţiu accentua mereu iniţiativa Persoanei divine 
şi lucrarea Ei ca subiect în Întrupare şi în toate faptele şi 
pătimirile omeneşti, desigur fără să le anuleze pe acestea. 
Noi ne întâlnim cu Însuşi Fiul lui Dumnezeu în toate 
faptele şi pătimirile omeneşti. „Credinţa universală nu 
crede şi nu propovăduieşte că persoana Cuvântului s-a unit 
(convenisse) cu persoana vreunui om deja format, ci cu 
natura trupului, şi astfel învaţă că unirea realizată nu e 
socială, ci naturală”. 

Nestorianul va obiecta față de această expresie a lui 
loan Maxenţiu: „Tot ce se face natural, se înţelege că nu se 
face în mod voluntar, ci din necesitate”. loan Maxenţiu nu 
va răspunde la ea decât cu întrebarea: „Deci socoteşti că 
toate cele ce se fac în mod natural se fac din necesitate, nu 
din voință?”*. În obiecția nestorianului se afirmă ideea că 
a trebuit ca şi firea omenească să accepte cu voia unirea cu 
cea dumnezeiască în Hristos, deci că a fost şi ea o 
persoană. Cuviosul loan Maxenţiu admite o învoire umană 
la Întrupare prin Maica Domnului care e o persoană 
deosebită când începe din ea formarea firii omeneşti a Lui. 
Dar firea omenească a lui Hristos e constituită în mod 
precumpănitor prin voia Fiului lui Dumnezeu. 

„Cărticica împotriva Acefalilor” (P.G., 87, |, col. 
111-116) e îndreptată împotriva unei ramuri monofizite. 
Ea începe prin a spune că după scurta „Mărturisire de 
credință”, se trece acum la respingerea celor ce „uneltesc 

să introducă o dogmă abominabilă în Biserica lui Hristos, 
care, mărturisind pe Hristos Dumnezeu şi om, Cuvânt şi 
trup, încearcă să susțină după unirea lor în mod prostesc şi 
fără ruşine o singură natură în Hristos, pe motiv că nu e 
natură fără persoană” „Deci dacă Hristos e o singură 
persoană, EI trebuie să fie şi o singură natură. 

loan Maxenţiu respinge întâi concluzia acelora: 
Dacă după unirea „în Hristos nu e decât singură 
dumnezeirea, dumnezeirea Cuvântului nu e simplă, ci 

20 ta aceasta despre 

compusă şi pătimitoare” -. „Dar a cuge 
singura dumnezeire a lui Hristos e un sacrilegiu. Rămâne 
deci că unirea, care produce compoziția şi evită 
simplitatea, să însemne primirea naturii omenești de către 
Fiul lui Dumnezeu. Şi astfel se constată după unire în 
Hristos două naturi, din care şi în care subzistă o singură 
Persoană în Hristos”57, U : 

Apoi loan Maxenţiu respinge argumentul de bază al 
monofiziților pentru unitatea naturii în Hristos: „Dacă nu e 
natură fără persoană, cu atât mai mult nu poate fi persoană 
fără natură. Dar atunci sunt trei naturi ale e sali, nu 
una. lar aceasta e o afirmare proprie arienilor” 

În sfârşit, loan Maxenţiu se opreşte la precizarea 
monofiziţilor că unitatea naturii lui Hristos apare „după 
unire” (post adunationem) ca să respingă şi prin analiza ei 


spG,,cit., col. 11]. 
56 
P.G., cit., col. 112. 
să, Ibid. E de observat că formula „din care şi în care” s-a adoptat de 


Sinodul V ecumenic, câtă vreme Sinodul IV ecumenic de la Calcedon 
folosise numai expresia „în care”, iar monofiziţii o folosesc numai pe 
cea „din care”. E aceeaşi tendință de echilibru pe care o găsim şi în 
formula monahilor de la Dunăre. Expresia „din care” singură putea 
duce la ideea monofizită că cele două firi au devenit una, „în care” 
singură putea încuraja pe nestorieni în ideea că ipostasul lui Hristos 
nu e cu adevărat unul. 

neadevărul identificării naturii cu persoana: „Dar să-i 
întrebăm: ce vrea să însemne adaosul «după unire»? are că 
înainte de unire au fost două naturi... sau că ŞI înainte de 
unire a fost o singură natură în Hristos? Dacă şi înainte de 
unire a fost una, e de prisos să mai spună că s-a făcut una 
după unire... în acest caz se menţionează în chip cu totul 
mincinos unirea”. „lar dacă spun că înainte de unire au 
fost două naturi ale lui Hristos, vor trebui să admită că au 
fost şi două persoane, o dată ce după ei nu este natură fără 
persoană”? Dar prin aceasta se vădesc a cugeta ca 
nestorienii, care văd pe Hristos ca „pe un om plin de 
Dumnezeu, nu ca pe Dumnezeu făcut om”. „Dacă nu 
voiesc să fie natură fără persoană, fără îndoială după 
această declarație prostească şi neevlavioasă, vor afla 
înşişi în Hristos două persoane, pentru că nu pot nega în 
Hristos ci după unire Cuvântul şi trupul, a căror deosebire 
de natură nimeni nu o ignoră». 

Dar vor spune: „Nu putem mărturisi două naturi în 
Hristos după unire, pentru că două nu pot da un număr 
neîmpărțit, fiindcă orice număr e supus împărțirii”. loan 
Maxenţiu le răspunde: „Noi aflăm că niciun număr nu 
subzistă prin el însuşi, ci în realitatea lucrurilor... Dacă cei 
trei: Tatăl, Fiul şi Duhul Sfânt sunt una şi păstrează 
proprietăţile Persoanelor lor întregi şi depline în mod 
neconfundat, însă nu subzistă în împărțire, ci în unitate, 
urmează că nu pe toate pe care le stingem numărându-le 
prin cunoaștere, le şi împărţim în mod necuvenit ŞI în 
realitatea însăşi. Pentru că nici pe om nu-l împărțim în 
două, declarând sufletul şi trupul lui două naturi, dat fiind 
că nu le distingem în realitate, ci prin cunoaştere”. 

Dacă nu o pot face ei aceasta, să cedeze adevărului 

Li : k 
şi să admită în Hristos două naturi, impreună cu noi care 
nu le împărţim, ci le distingem şi le experimentăm numa 

loan Maxenţiu ţinea seama de toate formele nuanțate 
ale realităţii, nu se închidea simplist în nişte definiții 
generale. Şi așa face şi Leonţiu. î SA 
Dar monofizitul venea cu 0 nouă observaţie: 
Precum din trup şi din suflet se constituie o singură 
natură omenească, care e indicată într-un număr ae 
nu plural, tot aşa în sila şi umanitate s-a constitui 
ă natură a lui Hristos”. 
Ă i 7 panta răspunde că acest exemplu nu se 
poate aplica lui Hristos, „pentru că Lui trupul nu i-a i O 
cauză a subzistenţei”, cum îi este omului. Ci Cuvântu ip 
subzistă dinainte de veci în propria persoană în mo 
incomunicabil (fără să-şi comunice proprietatea 
ipostatică), se face trup din milă. Dar de sufletul da 4 
nimeni nu îndrăzneşte să afirme că a subzistat cân va 
înainte de trup şi după aceea s-a inserat în trup . Dacă 
sufletul preexistent ar veni într-un trup format de la sine, 
n-ar fi greu de admis că şi Cuvântul lui Dumnezeu vine 
într-un ipostas omenesc ce se formează de la sine, în sens 
nestorian. loan Maxenţiu se arată prin aceasta opus 
origenismului, care poate fi folosit de nestorianism ca 0 
temelie. Dar e străin şi de ideca că Fiul lui Dumnezeu se 
face Dumnezeu-om dintr-o lege necesară care se repetă în 
multe exemplare. De aceea, cele două naturi ale lui Hristos 
nu constituie o natură, cum constituie pentru om trupul ŞI 
sufleul. lar „fiindcă nu e nici un lucru sau natură care să 
nu se numească cu un nume propriu, să ne arate aceştia 

numele naturii celei una, care după ei s-a constituit din 
Treime şi umanitate. lar, dacă ar spune că acesta e 
„Cuvântul întrupat”, sau „o natură a lui Dumnezeu- 
Cuvântul întrupată chiar prin faptul că-L numesc aşa, se 
dovedesc siliţi să spună că în Hristos sunt două naturi, 
întrucât indică numele a două naturi, nu a uneia, adică a 
Aceluia care s-a întrupat, sau a Cuvântului lui Dumnezeu, 
şi a aceluia pe care l-a asumat, adică a trupului” *. 

Nici nestorienii, nici monofiziţii nu vedeau toată 
adâncimea şi mărimea tainei lui Dumnezeu Cel personal. 
Nu vedeau pe Fiul lui Dumnezeu ca una din Persoanele în 
reciprocă iubire ale Treimii şi deci în stare să-şi însuşească 
din această iubire firea umană, a cărei sensibilitate s-o 
experieze ca proprie şi prin aceasta să trăiască în 
comuniune iubitoare cu toţi cei ce vor. Nestorienii Îl 
închideau pe Fiul într-o natură divină înţeleasă ca supusă 
unei legi interioare; monofiziţii Îl vedeau la fel închis într-o 
natură divină de care ţine oarecum prin fire umanitatea, cu 
care unindu-se, se modifică asemenea acesteia, tot în baza 
unei legi interioare. 

Nu vedeau în firea dumnezeiască libertatea, care nu 
se activează decât în Persoană, mai bine zis în Treimea de 
Persoane şi care de aceea, fiind Treime, nici nu e închisă 
în Ea însăşi, nici nu se modifică în întâlnirea cu natura 
umană, arătând-o pe aceasta ca ţinând de ea însăşi. 
Dumnezeirea nu ni se face accesibilă decât în Persoană, 
pentru că numai în Persoană, sau în Treime de Persoane 
subzistă, ca şi umanitatea. Nu e accesibilă în Persoana 
Fiului lui Dumnezeu prin umanitatea pe care şI-o face 

proprie Persoanei Lui, dar care ne e proprie şi nouă. lar la 
această iconomie a Fiului în favoarea oamenilor ia parte şi 
Tatăl şi Duhul Sfânt. Căci Fiul se întrupează din 


“ Este expresia Sf. Chiril al Alexandriei. 

bunăvoirea Tatălui şi din iubirea Lui faţă de. oameni şi 
Duhul aduce iubirea Treimii din Fiul cel întrupat în 
oamenii deveniți fii ai Tatălui şi fraţi ai Fiului. | 

La această iubire a Treimii cugeta Cuviosul loan 
Maxenţiu când nu concepea dumnezeirea ca o esență 
impersonală supusă unei legi fatale, ci o vedea în cele i 
Persoane, activând fiecare iubirea dumnezeirii după modul 
relaţiei în care se afla fiecare ca Persoană cu celelalte două 
persoane. Firea dumnezeiască dacă e izvorul iubirii nu se 
poate cugeta decât ca fire tripersonală, ca fire activată în 
cele trei Persoane ce se iubesc nesilit, sau în cele trei 
Persoane iubitoare şi de aceea libere. Aceasta e marca 

” a dumnezeirii. 
iii Sef papa şi  monofizitismul vedeau pe 
Dumnezeu, dimpotrivă, supus unor legi asemănătoare 
legilor naturii care ne înconjoară pe noi. Unindu-se cu 
firea noastră, Fiul lui Dumnezeu nu o contopește cua Lui, 
nici nu rămâne într-o separație de ea, închis în propria 
Persoană, pentru că nu o vrea aceasta. loan Maxenţiu 
înțelegea pe Dumnezeu ca izvor al iubirii e albi 
acestor legi. O Persoană din Dumnezeu îşi poate adăuga la 
propria Sa fire şi firea omenească în mod liber. a. 

Acestui profund adevăr i-au dat formularea teologică 
cea mai clară călugării daco-romani, ie mia 
întregii teologii ca adevărul fundamental a 
Creştinismului. ut 

Această înțelegere a lui Dumnezeu o prezintă şi mai 
pe larg loan Maxenţiu în „Dialogurile impotriva 
nestorienilor”. | 

Dialogul din prima carte începe prin afirmarea 
nestorianului că Maica Domnului nu poate fi numită 
Născătoare de Dumnezeu decât în sensul că „a născut un 
om unit cu Dumnezeu”, nu pentru că „a născut pe 
Dumnezeu după fire, sau după dumnezeirea cu care 

Cuvântul este unit cu Tatăl”. 

Nestorianul, rob unei cugetări simpliste, nu putea 
cugeta decât aceste două laturi ale alternativei. El nu putea 
cugeia că în afară de ele mai există şi putinţa ca şi 
Cuvântul să-şi unească în calitate de Persoană 
dumnezeiască natura umană cu natura Sa, făcând-o proprie 
şi pe aceasta ipostasului Său. 

Observăm la nestorian aceeaşi incapacitate de a 
distinge între persoană şi fire. 

5 De aceea, Maxenţiu răspunde, făcând această 
distincţie: „Ea nu e Născătoarea dumnezeirii.. - pentru că 
nu naşte dumnezeirea lui Dumnezeu-Cuvântul, ci pe 
Dumnezeu-Cuvântul făcut om din Ea”. Era soluţia care 
depăşea alternativa naşterii  Firii dumnezeieşti din 
Fecioară, sau simpla asociere a două persoane. 

Manifestând neînțelegere pentru distincția între fire 
şi Persoană, care nu poate să-şi aproprieze prin libertatea 
ei când voieşte alte însuşiri decât cele pe care le are, 
nestorianul întreabă cum poate începe să fie Cel 
neînceput? Aceasta ar însemna, după el, o prefacere a firii 
dumnezeieşti în trup, lucru pe care monofiziții îl credeau 
posibil, iar nestorienii imposibil. Nestorienii şi monofiziții 
nu cunoşteau decât alternativa despărțirii între firi sau 
contopirea lor. Ei nu cunoşteau decât alternativa despărțirii 
firilor în două persoane, sau schimbarea firii dumnezeieşti 
prin contopirea cu cea omenească, pentru a realiza o 
persoană. 

La aceasta loan Maxenţiu răspunde: „Dumnezeu Cel 
neschimbabil nu se poate preface în trup, ci, rămânând 
Dumnezeu, desăvârşit în propria dumnezeire, dar unindu-se 
cu trupul şi cu sufletul rațional, a început să fie om, adică 
ceea ce nu era înainte, şi - în acest sens - se spune că are 

început după trup Cel ce este din Tată fără un început”?. 


Nestorianul, auzind că Hristos s-a născut după 
natura omenească din Fecioara, nu putea socoti această 
natură decât independentă, deci ca persoană omenească. 
După el, Hristos născut din Fecioară este simplu om, nu 
Dumnezeu-Cuvântul. 

Cuviosul loan Maxenţiu îi răspunde că de fapt o 
natură nu poate veni la existență concretă decât într-un 
ipostas, sau într-o persoană, în cazul lui Hristos însă 
ipostasul în care şi prin care natura omenească vine la 
existență e Dumnezeu Cuvântul. Lucrul acesta este posibil 
o dată ce toate îşi au temelia sau raţiunile creatoare în 
Dumnezeu Cuvântul. „Tu, voind să arăţi că Dumnezeu e 
din Tatăl, iar omul din Maica, conchizi cu o judecată 
consecventă... că Fericita Fecioară nu trebuie  crezută 
Născătoare a lui Dumnezeu, ci a naturii omenești a Celui a 
cărui Maică este... Dar dacă Dumnezeu Cuvântul, 
asumând din pântecele matern trupul, s-a format pe Sine 
Însuşi ca om, natura umanităţii asumate din Fecioara, fără 
îndoială nu a fost făcută a altuia, ci a Lui Însuşi care s-a 
format pe Sine ca om din Ea şi astfel Sfânta Fecioară e 
crezută în mod adevărat şi propriu Născătoare a lui 
Dumnezeu după trup, pentru că Dumnezeu nu s-a prefăcut 
în natura trupului, încât să nu mai fie Dumnezeu cel care 
s-a născut, ci s-a făcut om şi s-a născut rămânând 
Dumnezeu». Vedem evidenţierea calităţii personale a 
firii şi a însuşirilor ei, pe care am văzut că şi-a însuşit-o şi 
Leonţiu de Bizanţ. În acest sens, loan Maxenţiu foloseşte 
expresiile „Dumnezeu Cuvântul s-a făcut EI Însuşi om” 
dar nu din Sine, ci „s-a format pe Sine ca om” din 
Fecioara, şi „şi-a făcut natura omenească nu a altuia, ci a 


î Dialogi contra Nestorianos, lib. L; P.G., 87, |, col. 119-120. 


5 Op. cit. col. 121. 

Sa”. El afirmă prin aceasta că Dumnezeu Cuvântul îşi face 
firea Sa omenească ca un posesor în devenire al ei şi El 
şi-a făcut-o a Sa, făcându-se posesor al ei. El e de mai 
înainte ipostas virtual al ei şi se face de la începutul 
formării ei ipostas actual al ei. Dar Persoana Lui € liberă 
nu ca una ce e despărțită de cele ale Ei, ci toate ale Ei se 
fac părtaşe de libertatea Ei. 

Prin calitatea Fecioarei de Născătoare a Însuşi Fiului 
lui Dumnezeu, dar după trup, se evită atât prefacerea Lui 
în trup, cât şi naşterea unui om despărţit de Dumnezeu, 
adică atât monofizitismul cât şi nestorianismul: sau prin 
aceasta intrăm în relaţie directă cu Dumnezeu, căci nici El 
nu rămâne închis în propria Sa natură sau nu asimilează 
ceea ce ia în ea şi nici noi închişi în planul omenesc. 

Fiul lui Dumnezeu îşi poate forma Sieşi ca ipostas 
dumnezeiesc o fire omenească proprie. Nici El nu rămâne 
închis în proprietăţile Lui dumnezeieşti ci îşi adaugă la ele 
şi pe cele omeneşti, sau îşi adaugă la firea Lui 
dumnezeiască şi pe cea omenească; şi nici firea omenească 
nu € în cazul Lui închisă în ipostasul ei omenesc obişnuit. 
Ca ipostas, Fiul lui Dumnezeu se face punte între cele 
două firi. Nici firea dumnezeiască nu-L opreşte de la 
aceasta, nici cea omenească nu se opune acestei formări a 
ei de către EI şi în EI. 

Rămânând în neputinţa de a înţelege distincţia între 
fire şi ipostas, nestorianul continuă: „Crezi că dacă cel ce 
se naşte nu e Dumnezeu prin vocaţie şi demnitate, ci prin 
natură, sau crezi trupul de o ființă cu Tatăl, sau 
mărturiseşti pe Pruncul născut din Fecioară necorporal?”. 
loan Maxenţiu îi răspunde: „Tu pretinzi că nu crezi pe 
Prunc necorporal, noi dimpotrivă Îl declarăm ca fiind 
Dumnezeu făcut trup. Dar trupul Lui nu-l credem de o 
fiinţă cu Dumnezeu Tatăl, ci cu Maica, însă dumnezeirea o 
mărturisim de o fiinţă nu cu Maica, ci cu Dumnezeu 

Tatăl”. Firile nu se prefac una în alta, dar nici nu rămân 
despărțite în două persoane, ci se unesc neconfundate în 
aceeaşi Persoană, care are şi însuşirile unuia şi ale altuia. 
Persoana depăşeşte în unitatea Ei despărțirea firilor, dar 
datorită complexității Ei nu le confundă. Mereu întâlnim 
taina unităţii complexe a Persoanei. : 
Dar nu persoana omenească poate concentra in 
unitatea ei complexă cele două firi, ci cea dumnezeiască, 
pentru că în Ea îşi au toate originea prin creaţie. Ea e sânul 
potenţial al tuturor şi poate deveni sânul actual al lor. In 
Persoana Cuvântului se pot activa ca în Posesorul lor 
suprem posibilitățile atotcuprinzătoare ale firii 
dumnezeieşti, dar şi ale celor mai restrânse, fără ca acelea 
nemărginite să se facă mărginite şi cele strâmte să se facă 
nemărginite prin fire. Natura divină şi umană nu se prefac 
una în alta. Dar datorită faptului că unirea lor se face prin 
Persoana divină, aceasta poate, prin faptul că e Persoana 
supremă cuprinzătoare a tuturor, să realizeze în diferite 
forme puterea Ei atotcuprinzătoare. Cel bogat poate 
cuprinde şi pe cel sărac ca să-l îmbogăţească, dar cel sărac 
nu-l poate cuprinde pe cel bogat, căci e prea strâmt pentru 
aceasta (JI Cor., VIII, 9). . 
Dionisie Areopagitul vorbeşte de o ieşire din sine 
(extaz) a lui Dumnezeu din bunătate (pentru erosul Său), 
prin care dă existență creaturilor şi se uneşte cu ele. 
Dumnezeirea e capabilă de această ieşire. E un paradox în 
aceasta. Fiind inepuizabilă în bunătate, tocmai de aceea se 
poate revărsa din nemărginirea Ei în afară de Ea. Nu e 
închis în Sine. Dar revărsarea înseamnă să îmbrățişeze 
mărginitul şi să-i dea putere, însă fără să-l anuleze. Dar 
aceasta n-o poate face firea dumnezeiască decât prin 
caracterul ei de Persoană. Persoana poate manifesta în 

mod liber bunătatea firii Sale nemărginite nu numai în 
activitatea comunicării reciproce între Ea şi celelalte 
Persoane dumnezeieşti, ci şi în constituirea unor persoane 
mărginite şi în revărsarea Ei în ele, pe măsura puterii lor 
de cuprindere. În aceasta se arată în altă formă 
„nemărginirea”  bunătăţii dumnezeieşti. Dar numai 
Persoana o poate face aceasta prin restrângerea gradului de 
dăruire a firii celei nemărginite în Ea însăşi. Numai 
Persoana poate face ca dăruirea firii dumnezeieşti să nu 
însemne topirea celor cărora se dăruieşte în firea Sa 
proprie. Dar în acelaşi timp numai Persoana se poate uni, 
din bogăţia bunătăţii firii Sale, cu firea umană restrânsă în 
aşa măsură încât să nu o lase închisă în ea însăşi, iar firea 
Sa dumnezeiască să rămână în propria persoană. Sau 
numai ca Persoană dumnezeirea poate ajunge în unirea cu 
umanitatea până la capătul ultim, făcându-se ea însăşi om, 
nerămânând Persoană distinctă de om, şi totuşi neanulând 
umanul, ci trăind toate ale lui, inclusiv pătimirea ŞI 
moartea, ca să le învingă. 

Persoana omului nu poate ieşi din sine în gradul în 
care iese Dumnezeu, pentru că nu are o natură infinită. Ea 
nu-şi poate învinge finitudinea decât din ajutorul ce-l 
primeşte de la Dumnezeu. De aceea, omul nu se poate face 
ipostas al dumnezeirii. Dacă ar putea face aceasta, 
rezultatul ar fi mai degrabă o restrângere a dumnezeirii în 
cadrul ipostasului omenesc, pe când ipostasul dumnezeiesc 
cuprinzând în Sine umanitatea o ridică în lărgimea infinită 
a dumnezeirii, dar nemodificând-o ca natură. 

loan Maxenţiu va spune deci: „Nu confundăm 
diversitatea naturilor... Pentru că nu credem nici că 
dumnezeirea Cuvântului s-a prefăcut în natura umană, nici 
pe cea umană nu o vestim prefăcută în ființa dumnezeirii. 
Totuşi nu mărturisim că Hristos s-a făcut Dumnezeu, cum 
afirmi tu, ci că Dumnezeu s-a făcut Hristos. Pentru că nu 

fiind sărac s-a făcut bogat, ci fiind bogat s-a făcut sărac... 


La fel nu fiind trup s-a făcut Cuvântul, ci fiind Cuvântul 


>> 8 
s-a făcut trup”*. 


Vorbind de Hristos, nestorianul înțelegea persoana 
omenească distinctă de cea dumnezeiască, dar unită cu 
Dumnezeu prin relaţie; în acest sens spunea că Hristos s-a 
făcut Dumnezeu prin progres duhovnicesc, dar Dumnezeu 
prin har, nu prin natură. Faţă de aceasta loan Maxenţiu 
spunea că nu Hristos s-a făcut Dumnezeu, cd erat 
s-a făcut Hristos nu în sensul că s-a unit strâns cu omu 
Hristos, ci în sensul că s-a făcut ipostasul naturii umane. 

Ca să amăgească pe naivi, nestorianismul afirma că 
Hristos s-a făcut „dumnezeu” prin însăşi conformarea cât 
mai strânsă a lui din pântecele Fecioarei cu Dumnezeu 
Cuvântul. Dar pe de altă parte afirma că în această 
conformare avea şi pe Dumnezeu Cuvântul asociat cu ea. 
Dar nu înțelegea prin aceasta o „formare” a trupului, sau a 
umanităţii de către Dumnezeu Cuvântul ca umanitate a Lui 
chiar de la începutul constituirii ei în pântecele Sfintei 
Fecioare, ci ca o lucrare paralelă a persoanei umane şi a 
celei divine, cea umană fiind într-un anumit grad 
influenţată de cea divină în formarea el. Acestei afirmaţii 
loan Maxenţiu îi răspunde: „Cel ce declară pe Dumnezeu 
Cuvântul asociat cu trupul de la însăşi începutul formării 
acestuia, care implică o conformare a trupului cu 
Dumnezeu Cuvântul, nu învață că Dumnezeu Cuvântul a 
primit în ipostasul propriu natura umană fără o persoană, 

ci că s-a unit cu un ipostas al trupului, care, pe măsură ce 
se extinde în formele mădularelor, arăta anexat cu el 
ipostasul divin. De aceea, încă de atunci se crede că se 
face cunoscută nu numai o persoană, CI două ipostasuri sau 
persoane, una a lui Dumnezeu Cuvântul cel întrupat şi alta 

a omului făcut. Dar credinţa universală mărturiseşte că nu 
prin conformarea proprie, cum afirmi tu, s-a făcut omul 
unit cu Dumnezeu Cuvântul, ci Însuşi Dumnezeu 
Cuvântul, după trupul format de către El Însuşi, s-a făcut 
om, păstrându-se ființa dumnezeirii Lui”, 

Un nestorianism rafinat afirma o legătură de 
paralelitate între Cuvântul Dumnezeu şi omul ce se forma 
de la zămislirea acestuia într-o autoconformare a lui 
Dumnezeu Cuvântul, desigur nu fără influența lui 
Dumnezeu Cuvântul. Creştinismul însă nu se putea lăsa 
atras nici de această legătură a omului cu Dumnezeu dusă 
până la începutul formării omului, de la credinţa că 
Dumnezeu Cuvântul Însuşi se face om ŞI intră prin aceasta 
în relaţie directă cu noi, realizând prin aceasta unirea cea 
mai intima a oamenilor cu EI ca om și în acelaşi timp ca 
Dumnezeu, scăpându-ne prin aceasta de moarte. Fiul lui 
Dumnezeu e Cel ce-şi formează de la început EI Însuşi 
umanitatea ca proprie Persoanei Lui. 

Nestorianul întreba: Cum, dacă Cuvântul lui 
Dumnezeu există ca ipostas din veci, unindu-se cu 
umanitatea, nu s-a făcut şi aceasta un ipostas deosebit? 

Cuviosul loan Maxenţiu răspundea: „Pentru că nu 
cred pe Dumnezeu Cuvântul unit cu un om existent deja în 
ipostas propriu, sau cu un trup format şi însuflețit, prin 
care se înțelege persoana oricărui om, ci că a primit natura 
umană, care nu subzistă niciodată ca o natură comună în 
afară de Dumnezeu Cuvântul. Ea a răsărit (orta) şi a fost 
primită prin EI şi făcută natura Lui proprie şi nu se află în 
ipostasul ei, ci în EI care a primit-o, adică în ipostasul sau 
în persoana lui Dumnezeu Cuvântul; de aceea nu sunt 
două ipostasuri, ci un ipostas sau o Persoană a două naturi, 

ză i 2370 
adică a Cuvântului şi a trupului”. 


Enipostasierea care e ideea centrală a hristologiei lui 
Leonţiu de-Bizanţ, o vedem afirmată la loan Maxenţiu: 
„Cuvântul a primit natura umană în ipostasul Lui” (in Dei 
verbi subsistentia Seu persona suscepta). Leonţiu n-a făcut 
decât să traducă expresia lui loan Maxenţiu în greceşte. 

Persistând în neînțelegerea deosebirii între natura 
divină şi Persoana Cuvântului, nestorianul întreabă: „Cum 
poți să spui că natura umană a fost făcută natură a lui 
Dumnezeu Cuvântul?” El cugeta că dacă Cuvântul e 
Dumnezeu, El nu poate avea casa Sa decât natura divină, 
Joan Maxenţiu îi răspunde: „Pentru că nu e a altuia decât a 
lui Dumnezeu Cuvântul făcut om”. 

Nestorianul mai întreabă cu aceeaşi neînțelegere, 
care nu cunoaşte decât alternativa: nestorianism sau 
monofizitism: „Afirmi că s-a făcut om, fiindcă s-a prefăcut 
în om sau pentru că omul primit de El s-a făcut 
Dumnezeu? loan Maxenţiu răspunde că Dumnezeu n-a 
primit propriu-zis un om, nici nu s-a prefăcut în om, deci 
nici o parte a alternativei nu e adevărată: „Eu nu 
îndrăznesc să spun că a fost primit de Dumnezeu un om, ci 
că Dumnezeu s-a făcut om fără micşorarea dumnezeirii 

Sale... E mai bine a spune că Dumnezeu a luat natura 
umană decât că a primit un om””!. Dacă Dumnezeu 
Cuvântul ar fi luat un om, nu s-ar putea spune că din 
aceasta a rezultat o singură persoană, decât anulându-se fie 
omul, fie Dumnezeu. De aceea, Dumnezeu Cuvântul s-a 
făcut om, fără să înceteze a fi şi Dumnezeu, pentru că nu 
s-a unit cu un om, ci cu natura umană. El s-a făcut 
ipostasul ei, dar fără să o anuleze pe aceasta, ci dându-i 
existența cea mai fermă şi mai desăvârşită, fără ca să-şi 

prefacă firea dumnezeiască al cărei ipostas este din veci în 
firea omenească. Nu e imposibil pentru ipostasul firii 
dumnezeieşti să se facă şi ipostasul firii omeneşti, o dată 
ce „în El ne mişcăm, viețuim şi suntem” (Fapte XVII, 28). 

Nestorianul răspunde că se miră cum poate zice loan 
Maxenţiu că Dumnezeu Cuvântul a luat natura umană, dar 
nu un om, „când omul nu e altceva decât natura umană”. 
Deci dacă spune loan Maxenţiu că a luat natura umană 
trebuie să spună că a luat un om, nu că s-a făcut om. Dar 
Ioan Maxenţiu spunând că Dumnezeu Cuvântul a luat 
numai natura umană, el spune că Acela în calitate de Cel 
ce a luat-o rămâne deosebit de ea, deşi s-a făcut şi ipostas 
al ei. 

Se afirma mereu doctrina  enipostasierii şi 
capacitatea ipostasului divin de a se face şi ipostas al firii 
omenești, sau om, dar nu şi capacitatea ipostasului uman 
de a se face ipostas al firii dumnezeieşti. Aceasta ar 
însemna ca el să dea firii dumnezeieşti pe lângă existenţa 
Ei din veci în cele trei Persoane divine, şi putinţa de a 
începe să fie în timp într-un ipostas nou, omenesc, şi de a 
echivala umanul cu divinul în sens panteist. 

Cuviosul loan Maxenţiu îi spune nestorianului: „Nu 
e alta cauza erorii voastre decât că nu puteţi distinge între 
persoană şi natură, ci socotiți că natura este ceea ce este şi 
persoana... Şi de aceea propovăduiţi că precum sunt două 
naturi în Fiul lui Dumnezeu, aşa sunt în El şi două 
persoane. De aceea, spunând noi că Dumnezeu Cuvântul s- 
a născut din Fecioară după trup, socotiți că noi 
propovăduim că s-a născut din Fecioară însăşi natura 
dumnezeirii. Dar dacă am crede aceasta, n-am zice că El s-a 
născut din Fecioara după trup. Şi iarăşi auzindu-ne zicând 
că Dumnezeu a primit natura umanităţii din Fecioară, nu 
credeţi că Acela s-a făcut om. Şi de aceea nu voiţi să 
credeţi că fericita Fecioară e cu adevărat şi în mod propriu 

Născătoare a lui Dumnezeu, pentru că nu credeţi că 
Dumnezeu s-a făcut din sângele ei în mod neschimbat om, 
ci credeţi că s-a născut din ea un om unit cu Dumnezeu”?. 

Persoana e cea care desăvârşeşte actul asumării în 
mod liber şi conştient, nu în virtutea unei legi, şi ca atare e 
ea însăşi atât de prezentă în acest act, că ceea ce se 
întâmplă prin el se întâmplă cu Persoana însăşi. Cuvântul 
lui Dumnezeu ca Persoană, formând o natură umană 
pentru Sine, se face El Însuşi om. 

Persoana nu rămâne numai în cele ale firii sale, ci îşi 
însuşeşte prin actele ei cele ce nu-i aparțin prin fire. Firea 
nu poate ieşi din ca însăşi, sau dacă iese, se modifică. 
Identificarea persoanei cu natura anulează persoana. 
Aceasta e una cu panteismul. Identitatea persoanei cu firea 
nu lasă loc libertăţii adevărate. Desigur prin persoană se 
revarsă puterile firii. Dar persoana le activează pe acestea 
în mod liber când voieşte şi cum voieşte. Deci le poate 
activa şi în mod restrâns. Un Dumnezeu în care persoana € 
una cu firea, nu poate fi un Dumnezeu al Treimii şi nici al 
libertăţii. Acela nu e propriu-zis Dumnezeu, fiind supus 
fatalităţii unor legi a căror origine este inexplicabilă. Teza 
monofizită a identităţii persoanei cu natura, luată din 
filosofia precreştină, duce la dizolvarea lui Dumnezeu în 
natură. Fără persoană totul se desfăşoară fatal şi fără sens 
în existenţă. În Sinodul de la Calcedon conştiinţa umană a 
ajuns la ideea deosebirii persoanei de natură. Dar 
dezbaterea aprofundată a temei persoanei ca deosebită de 
natură a început prin călugării daco-romani, găsindu-şi 
prin Leonţiu de Bizanţ întemeierea filozofică şi ontologică 
cea mai bogată, dar în esență identică cu a acelora, în 
timpurile mai noi nu s-au mai adus decât contribuții 
psihologice de stilul celor inaugurate de Fericitul Augustin 

la o mai accentuată evidenţiere a persoanei. 

Faţă de afirmarea lui loan Maxenţiu că persoana nu 
e una cu natura, nestorianul vine cu cererea: „Arată că este 
natură fără persoană”. Cererea venea din aceeaşi 
confuzie între ele. De fapt, nu există natură fără persoană, 
nici persoană fără natură, dar natura nu e decât în 
persoană. Dar între ele este o distincţie. Ele sunt date 
împreună, dar nu se confundă, în Treime natura e dată în 
trei Persoane, dar nici în Hristos natura umană nu e în 
afara Persoanei, ci e în Persoana divină. 

Însă nestorianul voia să susțină prin afirmarea că nu 
există natură decât în persoană, învăţătura că firea umană 
în Hristos nu poate fi decât într-o persoană umană. De 
fapt, şi ortodocşii spun că firea nu există decât în persoană, 
dar pentru ei aceasta nu înseamnă identificarea persoanei 
cu firea, nici necesitatea ca firea să fie într-un ipostas 
rezultat din ea. Poate fi o fire şi într-o persoană deosebită 
de ea, cum e cazul în Hristos. 

În răspunsul la afirmarea nestoriană că nu există fire 
decât în persoană, Ioan Maxenţiu arată raporturile 
diferenţiale între persoană şi natură: „Natura umană, deşi 
se deduce (derivetur) întreagă din persoanele singulare, 
totuşi nici o persoană singulară, sau om singular, sau 
individual, nu se dovedeşte (probator) ca fiind toată 
umanitatea. Căci în acest caz n-ar exista oameni sau 
persoane nenumărate ale aceleiaşi umanităţi generale. 
Deci persoana se distinge de natură, pentru că persoana 
înseamnă o singură entitate (unam rem) individuală a 
naturii. lar natura se cunoaşte ca substanță (materiam) 
comună, din care pot subzista (pot lua existență concretă 
ca ipostasuri) multe persoane. De aceea, orice persoană 
conţine natura, dar nu orice natură e îmbrățişată în mod 

egal de o singură persoană. Altfel, precum 
dreptcredincioşii mărturisesc trei Persoane, ar trebui să 
mărturisească şi trei naturi ale Sfintei şi negrăitei Treimi '. 

Nestorianul confundând mereu natura cu persoana, 
declară: „Mi se pare că afirmi o natură lipsită de substanță 


(insubstantialem)'* şi goală, de care spui că nu are nici o 


9 15 
persoană” -. 


Cuviosul loan Maxenţiu îl întreabă pe nestorian: „ŢI 
se pare fără substanță natura supremei ŞI „necuprinsei 
Treimi, care fiind una şi singură, nu se îndoiește nimeni 
dintre  dreptcredincioşi că  subzistă totuşi în trei 
Persoane?”!€. A 

Apoi trece la o explicare pe larg a raportului între 
natură şi persoană, cu aplicare la Hristos, şi o face aceasta 
folosindu-se de ceea ce se observă la oameni: | | 

„Calitatea naturii, care se răspândește (diffunditur) 
în multe persoane în mod neîmpărțit, să nu o socoteşti fără 
substanţă ca şi când n-ar fi nimic... Ea apare minţilor mai 
îngroşate ca lipsită de substanță (in-substantialis), pentru 
că ele percep mai puţin substanţa unei alte persoane care 
încă n-a apărut, ca să fie o altă persoană, pentru că pe 
această persoană neadusă încă la lumină, nu 0 arată 
potenţa naturală deplină în toate trăsăturile mădularelor. ŞI 
de aceea, tu nu socoteşti natura ca substanţa, fără de care 
nu poate subzista nici o persoană... Aşa spunem şi de 
trupurile viciate că au mai puţin din natură... Dar ea există 
întreagă ascunsă în substanța seminţei. Sau cine va socoti 
că pruncul care nu se foloseşte încă de rațiune are o natură 
nedeplină? Sau cine va spune aceasta despre cel ce nu se 


14 Termenul e preluat şi folosit în tradiția greacă de Leonţiu şi Sf. 
Maxim Mărturisitorul (avovoto6) pentru a-l combate cum îl combate 
şi Maxenţiu. 
'5 Op. cit., col. 128 D. 
75 Op. cit., ibid. 

> 


poate folosi de rațiune pentru un timp oarecare?... De 
aceca despre natura umană, care se ascunde în substanţa 
seminţei, nu se poate spune că nu e de loc, sau e nedeplină 
înainte de a se forma în substanţa (în ipostasul) ei, din ea 
însăşi, prin puterea creatoare a lui Dumnezeu, EA chiar 
inainte de a se semăna în pântece sau de a se concepe”” 
cum se spune că era Levi în coastele lui Avraam... Când 
prin consimţirea Lui (Dumnezeu) se seamănă în pântecele 
femeiesc puterea seminţei adusă prin generaţii, atunci ceea 
ce se ascundea în mădulare se extinde şi se arată în propria 
persoană. „Deci în felul acesta Dumnezeu Cuvântul a 
binevoit să se unească cu natura umană, care e generală şi 
comună tuturor oamenilor şi fără de care nu poate să 
subziste, cum am spus mai sus, Persoana, în pântecele 
Sfintei Fecioare, care a meritat, fiind plină de credinţă, să 
conceapă pe Dumnezeu; şi din materia trupului Ei: se 
creează pe Sine Însuşi după trup, fără vreo sămânță a 
bărbatului, din propria putere (propria potentia et virtute) 
fără Vreo micşorare a statutului Său, progresează în 
mădulare, se face om, primeşte naşterea a doua pentru 
mântuirea noastră, apoi creşte cu vârsta”!8. 

Desigur Fiul lui Dumnezeu începe să-şi formeze 
firea Sa omenească, dând putere şi Fecioarei spre această 
concepere şi formare a ei, creându-şi un suflet adecvat 
trupului ce şi-l formează din F ecioara, sau care, format din 
trupul Fecioarei, poartă şi întipărirea sufletului Ei ce-i 
însuflețeşte trupul Ei. Dar sufletul Lui, ca factor conştient 
unificator al elementelor materiale ale trupului Său, nu dă 
o unitate independentă umanului Său, ci îl încadrează în 
unitatea mai înaltă şi mai cuprinzătoare a ipostasului 


77 & . 3 
Maxenţiu include şi lucrarea lui Dumnezeu în conceperea şi 
formarea unei persoane noi din natura umană. 
Op. cit., col. 129-130. 

Cuvântului dumnezeiesc. 
Din aceasta se vede că diversitatea persoanelor în 


unitatea naturii nu e un fapt static, ci un fapt de 
comunicare a ființei între persoane. La Dumnezeu 
comunicarea se face numai între trei Persoane şi aceasta 
pentru că Ele există din veci împreună şi în Ele se poate 
manifesta toată infinitatea existenței şi iubirii. Și 
comunicarea aceasta (perihoreza) are loc în baza originii a 
două dintre Ele, sau a Fiului şi Duhului Sfânt, dintr-Una 
(din Tatăl). La oameni comunicarea prin naştere este 
continuă, ca fiinţa mărginită să se extindă în ipostasuri tot 
mai multe. Dar pentru că fiecare ipostas îşi are originea în 
alte două (în bărbat şi femeie), deci nu toate ipostasurile 
umane pot avea între ele o relaţie de origine directă, ele îşi 
îmbogăţesc reciproc ființa în cursul timpului prin alte ŞI 
alte moduri de comunicare, sau de ipostasuri ce vin treptat 
la existenţă din aceeaşi natură. 

Deci, ca să pornim de la oameni nu vedem la ei o 
natură umană cu totul uniformă, ci o găsim numai în 
persoane, din care fiecare reprezintă natura cea comună cu 
o pecete proprie, având nevoie să-şi arate toată bogăţia ei 
în alte şi alte persoane. În legătură cu aceasta stă faptul că 
persoana e o entitate în relaţie şi fiecare aduce, în interesul 
faţă de celelalte persoane de aceeaşi natură, ceva propriu. 

În Dumnezeu, la fel nu se găseşte în concret natura 
dumnezeiască generală, ci în cele trei Persoane, dintre care 
fiecare se află în altă relaţie cu celelalte două, iubirea ce o 
are față de celelalte (iubire care se află în firea însăşi) 
manifestându-se într-un mod conform cu relaţia în care stă 
cu ele. Fiul iubeşte pe Tatăl ca Fiu, Tatăl iubeşte pe Fiul ca 
Tată, Duhul Sfânt măreşte bucuria Tatălui de Fiul ca Tatăl 
şi a Fiului de Tatăl ca Fiu, bucurându-se cu fiecare de 


celălalt cu bucuria ce îi este proprie Aceluia. 
Intrând libere în relaţie cu oamenii, fiecare Persoană 

dumnezeiască intră în această relaţie conform cu relația ce 
o are în Treime. Fiul se face şi ca om Fiu al Tatălui, Tatăl 
se face, în relaţia cu oamenii cu care s-a unit Fiul, Tată al 
lor, iar Duhul se bucură împreună cu Tatăl de oameni ca 
de nişte fii ai Lui şi împreună cu oamenii de dragostea față 
de Tatăl ca unii ce s-au unit cu Fiul Tatălui. 

Astfel întrupându-se Fiul, nu trebuie să se întrupeze 
toată Treimea, sau ființa dumnezeiască generală, cum 
spune monofizitismul, nici nu rămâne Fiul separat de om 
ca Persoană închisă în natura Lui. Căci iubirea Tatălui faţă 
de Fiul şi iubirea Fiului faţă de Tatăl face ca Fiul să se 
facă om pentru ca Tatăl să iubească odată cu Fiul Său 
devenit om şi pe oameni ca Tată, iar Fiul să-L iubească pe 
Tatăl împreună cu oamenii cu care s-a făcut Frate, ca Tată 
al tuturor. 

Dacă Fiul n-ar avea în Sine iubirea Treimii ca Fiu al 
Tatălui, nu s-ar fi făcut om. Formula „Unul din Treime a 
pătimit în trup” are şi acest sens. EI e Unul din Treimea 
iubitoare şi anume Acela care poate aduce omului cea mai 
înaltă afecţiune a Treimii, făcându-se ca Fiu al Tatălui ŞI 
om şi prin aceasta Frate al oamenilor. Dar în acelaşi timp a 
pus. temeiul unei afecţiuni egale a oamenilor față de 
Treime. 

Dar din Treimea însăşi vedem că ipostasul e forma 
în care firea îşi manifestă pornirea sa de dăruire între 
ipostasele Ei. Astfel, prin Tatăl firea dumnezeiască se 
dăruieşte Fiului şi Duhului Sfânt originându-le, iar prin 
acestea se dăruieşte Tatălui în bucuria de a fi din EI şi se 
dăruiește între Ele prin bucuria de a fi împreună din Tatăl. 

La oameni, de asemenea, natura comună se dăruieşte 
în cadrul ei prin ipostasuri constituind alte ipostasuri, 
arătându-se prin aceasta izvorâtoare de iubire. Dar pentru 
că ipostasurile umane se înmulțesc mereu ca noi forme de 
subzistență a naturii, menite să se îmbogăţească reciproc, 

arătându-şi iubirea, fiecare nou ipostas se iveşte din 
dăruirea naturii prin două ipostasuri, comunicându-și ființa 
unul altuia şi fiinţa comună împreună unui 1postas nou, dar 
nu întreagă ca în Dumnezeu. Căci natura umană fiind 
mereu mărginită în fiecare ipostas, şi trebuind să-şi 
depășească individualitatea în actul aducerii la existență a 
altui ipostas, face aceasta printr-un act de comuniune între 
două ipostasuri, depăşindu-se atât fiecare spre celălalt, cât 
şi împreună spre al treilea. a —: 
Femeia are un rol deosebit în această dăruire a ființei 
umane din ea - prin sângele ei - unui ipostas nou, sămânţa 
bărbatului având mai mult rolul să facă să pornească acest 
proces de dăruire a fiinţei femeii unui ipostas nou. a 
Dumnezeu Cuvântul însă, care a dat putere şi dă 
putere perechilor de ipostasuri să actualizeze prin naştere 
ipostasuri noi, vrând să se facă om EI Insuşi, ca Unul ce 
există din veci ca ipostas dumnezeiesc, nu susține 
mişcarea firii ca să se actualizeze într-un ipostas uman nou 
prin alte două ipostasuri, ci provoacă şi conduce firea 
umană din Fecioara prin puterea Lui spirituală creatoare în 
formarea în Sine ca ipostas existent al unei firi umane pe 
seama Lui. SI: 
Sufletul pe care îl pune de la începutul formării firii 
Sale din Fecioara în trupul ce începe să şi-l formeze spre a 
fi sufletul uman propriu Lui lucrează în trupul Lui în mod 
mai direct la formarea lui. Dar el e în acelaşi timp sufletul 
propriu al Cuvântului şi prin el lucrează Cuvântul Însuşi 
ca factor ultim unificator al umanității pe care ŞI-O for- 
mează. Actul de dăruire al firii umane se manifestă şi în 
acest caz în învoirea Fecioarei de a-L naşte ca om. Mai 
mult chiar, în Ea se manifestă acest act de dăruire a firii 
umane într-o îndreptare totală spre Dumnezeu, însă întrucât 
Cel pe care-L naşte este şi om, în dăruirea ei totală lui 
Dumnezeu se include din voia lui Dumnezeu care se face 

om, dăruirea firii umane către ea însăşi, dar nu spre 
formarea unui ipostas nou autonom, ci spre o formare 
nouă a firii omeneşti în ipostasul Cuvântului, ca să poată fi 
cu adevărat mântuită şi ca Acela ce se face om să aducă 
cel mai mare folos umanităţii. Ea se dăruieşte nu ca să în- 
mulţească încă cu unul numărul ipostasurilor umane, care 
n-ar scoate umanitatea din starea în care se află, ci ca să 
deschidă prin Cel căruia 1 se dăruieşte spre formarea Lui 
ca om putinţa de mântuire a tuturor oamenilor, să deschidă 
omenirii izvorul îmbogățirii lor desăvârşite şi fără sfârşit 
din infinitatea vieții şi a iubirii dumnezeieşti, punând ome- 
nirea în comunicare cu Treimea ca izvor al iubirii 
nesfârşite. Dumnezeu Cuvântul nu-şi formează firea Sa 
omenească din Sine sau din nimic. În primul caz ar 
însemna că nu e o deosebire de natură între EI şi om, în al 
doilea caz că nu-şi face comună firea ce şi-o formează cu 
firea noastră. Se face EI Însuşi ipostas al firii noastre, dar 
şi-o formează pe aceasta din femeia care își dă sângele Ei 
însuflețit în această formare, ca să intre Însuşi Dumnezeu 
Cuvântul în comuniune cu noi prin umanitatea noastră ce 
şi-o face proprie. Dacă Dumnezeu a făcut ca ipostasurile 
noi să apară, sau îmbogățirea firii noastre prin ele să se 
facă, prin dăruire, deci ca firea noastră să nu rămână 
statică, ci într-o comunicare dinamică şi dăruitoare, de ce 
n-ar fi provocat EI Însuşi o dăruire din partea femeii în aşa 
fel ca prin Ea să se formeze firea Lui umană, prin care 
întreține cea mai vie comunicare dăruitoare între EI şi 
oameni şi între oamenii înşişi? 

loan Maxenţiu afirmă că firea omenească poartă în 
ipostasurile prezente în mod virtual pe cele viitoare, dar în 
aducerea lor la existența actuală lucrează şi Dumnezeu 
Cuvântul, care imprimă în trupul ce se concepe sufletul 
creat de El, potrivit acestui trup, care se resimte şi de 
sufletul ce însuflețeşte trupurile părinţilor. Natura umană 

nu se înmulțește deci fără Dumnezeu Cuvântul. Aceasta 
înseamnă că natura umană se menţine în dinamismul ei 
actualizat în noi şi noi ipostasuri, prin care se îmbogățește, 
prin Dumnezeu Cuvântul. Între ea şi El nu se poate face o 
despărțire netă. 

Despre crearea sufletului în trupul ce începe să se 
formeze va scrie mai pe larg Sf. Maxim Mărturisitorul în 
„Ambigua”. 

Dar din cele spuse de loan Maxenţiu despre 
implicare a noilor persoane umane în cele existente, 
datorită  dinamismului naturii în toate persoanele, 
implicare ce aduce la existență persoane noi nu fără o 
lucrare a lui Dumnezeu Cuvântul, s-ar putea trage şi o altă 
concluzie: Dacă persoanele există virtual ca persoane 
latente în firea umană, adică în persoanele existente, 
înainte de a se forma, e de cugetat că ele rămân într-o 
anumită legătură cu natura umană existentă în persoane şi 
după ce au încetat să existe cu trupul. Ele au lăsat nişte 
urme în persoanele umane prin viaţa lor. Umanitatea se 
îmbogăţeşte prin toate. Toate persoanele care au decedat 
cu trupul influențează prin urmele ce le-au lăsat 
umanitatea tuturor persoanelor, sau modul de a fi al 
persoanelor ce sunt şi se vor ivi în viitor, în sensul acesta 
toate persoanele care au decedat rămân în umanitatea 
îmbogăţită. De aci pomenirea celor decedați rămasă în cei 
de după ei. Dar pomenirea aceasta nu exprimă numai 
urmele lăsate în cei ce rămân şi vor fi de cei ce au fost. 
Prin pomenirea lor de către cei credincioşi, ei sunt trăiţi ca 
persoane ce continuă să dureze în mod nevăzut în legătură 
cu ei şi cu Dumnezeu, înainte de a se naşte au existat ca 
persoane virtuale în natura celor ce au fost şi în preştiința 
lui Dumnezeu. După decesul cu trupul ei vor exista ca 
persoane actualizate într-o legătură cu umanitatea ce 
continuă în alte persoane şi cu Dumnezeu. 

Toate ipostasurile umane se pot îmbogăţi reciproc în 
veci. Tendinţa spre aceasta e înscrisă în firea lor. 
Umanitatea se înmulţeşte prin noi ipostasuri pentru a 
ajunge la o stare finală, eshatologică, în care va fi posibil 
ca toţi să se îmbogăţească prin toţi la nesfirşit. 

Cei ce au decedat cu trupul au rămas în sufletele lor 
cu tot ce au dat altora şi au primit de la alţii, ca să dea 
altora tot şi să primească de la alţii tot într-o formă 
desăvârşită când vor fi toţi înviaţi cu trupurile. 

Până atunci credinţa creştină ne spune, într-un mod 
care nu e contrar rațiunii, că decedaţii continuă să fie într-o 
legătură întreolaltă, dar într-o anumită legătură de dor şi de 
aşteptare şi cu cei ce sunt şi vor fi pe pământ în trupuri. 
Dar în acelaşi timp mai ales continuă să se afle într-o 
legătură mai simțită cu Dumnezeu. Şi mai ales Dumnezeu 
întreţine şi mai departe legătura între toţi cei ce alcătuiesc 
natura umană, ceea ce îi îndeamnă pe cei de pe pământ să 
se roage lui Dumnezeu pentru sufletele celor decedați, ca 
Acesta să-i țină într-o legătură tot mai strânsă cu EI şi cu 
umanitatea de pe pământ şi de pe celălalt tărâm. 

Dacă umanitatea e făcută să se realizeze în toate 
persoanele rânduite de Dumnezeu să vină la existenţă, e de 
crezut că acestea nu pot să înceteze în unicitatea lor să-şi 
dea contribuţia în veci la îmbogățirea umanităţii, pentru că 
nici aceasta nu poate fi ciuntită sau anulată prin dispariția, 
rând pe rând, în mod definitiv, persoanelor în care ea se 
realizează. Aceasta pentru că nici fiinţa lui Dumnezeu nu 
se ciunteşte, sau nu se anulează prin dispariţia uneia sau 
alteia dintre cele trei Persoane ale Ei, sau ale tuturor celor 
Trei. 

Ca să revenim la cele dinainte, în Fecioara, Fiul lui 
Dumnezeu e inserat în natura umană generală, formându-şi 
din Fa natura ipostasului Său, sau imprimând în Ea 
ipostasul propriu care actualizează în El toate potenţele 

naturii umane în mod personal. 

Sau Fiul lui Dumnezeu îşi formează din trupul 
Fecioarei natura umană proprie, actualizând toate 
potenţele ei, dar punând în această actualizare şi puterile 
dumnezeieşti, fără să o altereze: „Cel care era se naşte 
după ceea ce nu era, prin propria voinţă. Cel ce era prin 
fire (naturaliter) născut fără început din Tatăl, Acelaşi în 
timpurile noastre se naşte prin fire (naturaliter — cu firea 
omenească reală) din Maică. Acolo după dumnezeire, aici 
Acelaşi se face om nu după ceea ce era, ci după ceea ce nu 
era. Căci Dumnezeu care era se face om, sau ceea ce nu 
era, fără o prefacere a Lui”. Dar numai Dumnezeu se 
poate face om în mod liber fără ca dumnezeirea Lui să se 
prefacă, pentru că EI l-a creat pe om în mod liber, nesilit 
de firea Lui, deci fără schimbarea firii, în aceasta se arată 
că este Persoană şi nu natură. Dacă l-a putut crea pe om 
fără să se prefacă firea lui dumnezeiască, de ce nu S-ar 
putea face şi El Însuşi om, fără să-şi prefacă firea 
dumnezeiască? De ce n-ar putea nu numai să se unească 
cu omul, ca şi cu altă persoană, ceea ce a făcut prin 
creaţie, ci să facă un pas mai departe, sau să meargă până 
la capăt în manifestarea puterii, a libertăţii şi a dragostei 
față de om, ca să se facă EI Însuşi om. | 

- Nestorianul o socotea îndrăzneață afirmarea lui loan 
Maxenţiu că „Dumnezeu Cuvântul s-a unit natural cu 
natura umană”. El socotea că aceasta înseamnă că nu s-a 
unit în mod voluntar cu ea, ci din necesitate. Intorcea lui 
loan  Maxenţiu reproşul că supune natura divină 
necesităţii. De fapt, acesta afirma că unirea s-a făcut şi cu 
voia firii omeneşti. Afirma ideea că firea omenească poate 
să-şi găsească în ipostasul Cuvântului putinţa activării 


7 Op. cit., col. 130. 
% Op. cit., lib. 11, col. 131-133. 

libere a resurselor ei. Dar am văzut în ce sens spunea loan 
Maxenţiu că Dumnezeu Cuvântul s-a unit cu firea 
omenească în mod natural; în sensul că a luat în mod real 
natura umană în ipostasul Său şi nu s-a unit numai prin 
relaţie cu 0 persoană umană. loan Maxenţiu salva şi 
unitatea tirilor şi rolul persoanei în această unire, odată ce 
Persoana Cuvântului preia şi rolul persoanei umane pentru 
firea umană. 

Spre a arăta că Dumnezeu Cuvântul nu s-a unit „în 
mod natural” cu firea omenească în sensul unei prefaceri 
necesare a firii dumnezeieşti sau a supunerii acesteia unei 
legi, loan Maxenţiu recurge la ideea „compoziţiei” 
ipostasului Cuvântului întrupat“!. Înțelegerea de către el a 
acestei „compoziţii” am văzut-o mai înainte. Rezumând 
acest sens, împotriva concluziei trase de nestorieni că prin 
această compoziţie sau se separă, sau se confundă naturile 
loan Maxenţiu afirma că nu se întâmplă nici una, nici alta. 
„Precum unirea nu confundă naturile, tot aşa nici 
compunerea, fiindcă nici naturile sufletului şi trupului 
care sunt unite prin compoziţie, nu se confundă între ele. 
Dar aci e o locuire a uneia în alta. Dumnezeu însă şi omul 
nu € unul în altul (în Hristos), ci Acelaşi e Dumnezeu ŞI 
Acelaşi şi om”. 

Nestorianul neagă că Acelaşi e şi Dumnezeu ŞI om. 
Căci altfel de ce ar fi spus lisus: „Dărâmaţi acest templu şi 
în trei zile îl voi ridica” (Joan II, 19). Astfel discuţia s-a 
mutat la tema trupului. | 

| loan Maxenţiu îl întreabă: „Socoteşti trupul acesta al 
lui Dumnezeu, sau al omului?” Nestorianul răspunde: 
„Fără îndoială, al omului asumat”. 
Cuviosul loan Maxentiu observă: „Dacă acest trup 

este al omului asumat, este el templu al omului asumat?” 

Nu-i al lui Dumnezeu? Nestorianul răspunde, trebuind să 
admită că este al lui Dumnezeu. 

Joan Maxenţiu conchidea: „Atunci acest trup nu-i al 
omului asumat, ci al lui Dumnezeu, al cărui templu este”. 
„Căci dacă nu e trup al lui Dumnezeu, cum poate 
comunica oamenilor viața veşnică”*?. Nestorianul nu putea 
admite aceasta: „Deci a fost apucată viața de mâinile celor 
nelegiuiţi, a fost răstignită viața, moare apoi viaţa? Şi dacă 
viața a murit, cine trebuie să credem că a dat viaţă 
oamenilor?”. 

loan Maxenţiu răspundea: „Dacă nu Acela care e 
viața a fost răstignit şi a murit, morţii nu pot să spere 
viața”. El revenea mereu la Persoană. Trupul e viaţă 
pentru că e trupul lui Dumnezeu Cuvântul. lar prin 
Dumnezeu Cuvântul ca ipostas se poate revărsa viața 
veşnică, dar EI poate şi suferi cu trupul. Prin trup EI poate 
restrânge această revărsare datorită libertăţii Lui sau poate 
revărsa din puterea firii Sale putere în alt mod: în modul 
acceptării morţii pentru a o birui, dovedindu-se mai tare 
decât ea. Şi numai dacă Cel mai tare ca moartea a acceptat 
moartea ca s-o biruiască, vor putea fi eliberaţi de moarte 
toţi cei ce se unesc cu Cel ce, făcându-se om, a biruit 
moartea. Avem aici afirmat efectul mântuitor al formulei 
daco-romanilor „Dumnezeu a pătimit cu trupul”. 

Nestorianul se încăpăţâna să vadă trupul ca despărțit 
de Dumnezeu, nu ca făcut propriu al Lui. Nu înțelegea taina 
Persoanei, care lucrează în trup. El credea că Dumnezeu 
Cuvântul a înviat trupul ca o altă persoană deosebită de cea 

care a murit cu trupul. Cugetând mereu la această separare, 
el întreba: „Şi în ce mod poate viața să atârne pe lemn? 
Oare a fost răstignit de iudei Dumnezeu Însuşi?”. 

loan Maxenţiu cugeta că dacă trupul a fost făcut 

propriu al lui Dumnezeu, El Însuşi a fost răstignit ca 
Persoană în trupul Său, aşa cum omul ca persoană suferă 
în sufletul său bătăile aplicate trupului său. 

Stăruind în neînţelegerea distincţiei între Persoana 
Cuvântului şi natura Lui dumnezeiască, nestorianul îl 
întreba din nou: „E ceva nou şi insuportabil în opinia 
voastră care predică un Dumnezeu pătimitor”*%?. 

i Cuviosul loan Maxenţiu îi răspundea: „Nu predic 
nicidecum dumnezeirea pătimitoare, dar mărturisesc pe 
Dumnezeu că a pătimit în trup pentru că-L cunosc pe lisus 
Hristos ca Dumnezeu adevărat”. 

Călugării daco-romani au referit de la început 
formula „Unul din Treime a pătimit în trup”. Căci tocmai 
prin aceasta Îl mărturiseau pe El Însuşi ca Fiul lui 
Dumnezeu. Nestorianul obiecta că nu poate admite că 
„Dumnezeu a pătimit în trup”... ci că „Hristos a pătimit în 
trup”. Ei făceau această distincţie în sprijinul ereziei lor 
cugetând că Hristos nu e Dumnezeu, ci o persoană 
deosebită de Dumnezeu. Dar călugării daco-romani au 
luptat pentru formula lor tocmai ca să arate că Hristos, 
care a pătimit, nu e un om oarecare, ci Însuşi Dumnezeu 
cel întrupat. 
| De aceea, loan Maxenţiu răspundea: „Eu mărturisesc 
şi una şi alta: şi că Dumnezeu a pătimit în trup, şi că 
Hristos a pătimit în trup, pentru că Hristos este Dumnezeu 
peste toate. Tu însă eviţi să spui că Dumnezeu a pătimit în 
trup, fiindcă nu crezi că Hristos este Dumnezeu”. Dar dacă 
a pătimit în trup numai un om, cum a putut să învingă el 
moartea? 

Confundând mereu ipostasul cu natura, nestorianul 


- Op. cit., col. 142. 
Ibid, Şi la Fr. Glorie, op. cit., p. 88. Era şi formula călugărilor daco- 
romani. 

răspunde: „Dacă pe Însuşi Dumnezeu ÎI înţelegi că a 
pătimit în trup, când zice Petru că Hristos a pătimit în trup 
(1 Petru IV, 1), după voi nu e numai Hristos, ci şi Tatăl, 
fiindcă şi El este Dumnezeu”. Nestorianul credea că 
salvează credința în Treime, neadmiţând că Însuşi 
Dumnezeu s-a întrupat şi a pătimit, pentru că prin aceasta 
s-ar afirma că şi Tatăl s-a întrupat şi a pătimit, fiindcă 
dumnezeirea este nedespărțită. EI cugeta o Treime închisă 
în Ea însăşi, sau nu distingea în Dumnezeu o Treime de 
persoane. Aceasta era implicată în opinia că fiinţa e 
identică cu persoana. Căci dacă fiinţa e una şi identică cu 
persoana, în Dumnezeu nu mai sunt trei Persoane, ba nici 
măcar una. Acestei confuzii a nestorienilor, loan Maxenţiu 
îi răspundea: „Tatăl nu e Hristos, deşi e Dumnezeu, pentru 
că Hristos e şi ceea ce nu e Dumnezeu Însuşi. Hristos e 
Fiul făcut om”. 

Nestorianul, voind să amăgească pe naivi, admitea 
să dea lui Hristos numele de Dumnezeu, dar numai pentru 
faptul că Dumnezeu locuieşte în El. De aceea, strâns cu 
uşa, admitea şi expresia că Dumnezeu a pătimit în trup 
(erau multiple nuanțe de nestorieni), dar recunoştea 
aceasta în sensul că „Dumnezeu şi-a făcut proprii patimile 
trupului Său” Sg 

Am văzut înainte cum loan Maxenţiu a limpezit 
această temă, arătând în câte feluri se pot numi proprii lui 
Dumnezeu cele cu care se uneşte în diferite grade. Numai 
trupul este propriu în sensul că e încadrat în ipostasul Lui. 

Am văzut înainte că trupul era considerat de către 
loan Maxenţiu ca propriu Cuvântului, iar de către 
nestorian ca propriu omului asumat de către Cuvântul, 
ceea ce-l făcea pe ultimul să nu admită o pătimire a 

s%pG,, cit., col. 145. 
69 


Cuvântului Însuşi cu trupul. Acum nestorianul admite că 
trupul e propriu Cuvântului, dar în sensul în care e 
Biserica un trup propriu al Lui, sau în sensul în care un 
veşmânt e propriu unui om. loan Maxenţiu îi răspunde, 
precizând, că Biserica e trupul propriu al Cuvântului 
întrucât primeşte Duhul Lui, dar nu întrucât e trupul 
ipostasului Lui distinct de alte ipostasuri, iar veşmântul nu 
„tine de natura dumnezeirii sau a trupului Lui” (ad 
divinitatis vel carnis eius naturam pertinere». De aceea 
nici când e rupt veşmântul cuiva nu simte purtătorul lui 
vreo durere“. Prin aceasta loan Maxenţiu exprima taina 
unității ipostasului divin cu natura umană. Durerea ce o 
simte ipostasul divin în trupul Lui e ceva asemănător cu 
durerea ce o simte în suflet cel ce primeşte în picior vreo 
zgârietură. Trupul nu e numai materie despărțită de suflet, 
nici sufletul nu e despărţit de trup. La fel în Hristos trupul 
nu e numai trup material, şi nici despărţit de ipostasul 
dumnezeiesc; şi nici Acesta nu trăieşte numai cele 
dumnezeieşti. 

Ipostasul dumnezeiesc poate depăşi cele strict 
dumnezeieşti. El poate „ipostasia” sau „personaliza” sau 
îşi poale însuşi simţirea celor nedumnezeieşti, fără ca 
acestea să se opună celor dumnezeieşti, sau să fie anulate, 
ci sunt pătrunse sau transfigurate, sau îndumnezeite. 

Folosind un limbaj echivoc pentru a înşela pe naivi, 
nestorianul admitea să se spună că „a pătimit trupul lui 
Dumnezeu dar nu al lui Dumnezeu Cuvântul, pentru că 
Hristos al cărui trup a pătimit s-a făcut Dumnezeu prin 
onoare şi demnitate, din pricina lui Dumnezeu Cuvântul 
care locuieşte în el. De aceea am negat — zice el — că 
Dumnezeu a pătimit şi totuşi am mărturisit că trupul Lui a 
pătimit”. Respingând aceste ambiguităţi, loan Maxenţiu 

aducea locuri din Scriptură care arătau că Hristos e 
Dumnezeu Cuvântul şi deci Dumnezeu în mod real, nu 
prin demnitate, sau onoare. 7 iu, 
Nestorianul riposta: „Dacă nu recunoşti că Hrislos e 
Dumnezeu pentru onoarea şi demnitatea Lui Dumnezeu 
Cuvântul care locuieşte în EI, faci pe Dumnezeu văzut şi 
tangibil”*E. | 
Nestorianul nu ştia de arătarea lui Dumnezeu cel 
spiritual prin cele văzute. Aceasta însemna că nu vedea 
prin trup nici măcar spiritul omului. Ei le separau net pe 
acestea. : 
Cuviosul loan Maxenţiu îi răspundea: „Dacă 
Dumnezeu nu € văzut şi atins de nimeni”, cum ar fi spus 
loan: „Ceea ce era de la început, ceea ce am auzit, ceea ce 
am văzut cu ochii noştri, ceea ce am privit şi mâinile 
noastre au pipăit despre Cuvântul vieţii... aceea vă vestim 
( loan, |, 1). : 
„Parcurge toate şi priveşte pe Dumnezeu văzut şi 
pipăit de oameni ...şi observă că nu e altul Cel văzut și 


pipăit decât Cuvântul, care este Dumnezeu și la 


89 
Dumnezeu” -. 


Desigur „nimeni nu poate vedea cu ochii trupeşti 
natura dumnezeirii, care nu e trup, ci Duh... Dar că se 
poate vedea de oameni că Dumnezeu în trupul asumat ne 
învaţă ce s-a spus prin preînchipuire de către patriarhul 
Iacob: „Am văzut pe Dumnezeu faţă către față şi s-a 
mântuit sufletul meu” (Fac. XXXII, 30). Ă 

Nestorianul răspunde: „Când Toma spune, după ce 
vede pe Domnul lisus Hristos înviat: „Domnul meu şi 
Dumnezeul meu”, e vădit că lisus Hristos, pe care-L vede 
înviat din morţi şi-L pipăie, nu e Dumnezeu, pe care nici 

un om nu poate să-L vadă şi să viețuiască» (Jeşire 
XXXIII, 2). | | 

loan Maxenţiu răspunde la rândul său: „Dumnezeul 
apostolilor nu e Dumnezeu după demnitate, ci după 
natură”. 

Nestorianul nu poate înțelege că Persoana lui 
Dumnezeu se vede şi prin cele trupeşti, cum se vede 
sufletul prin trup. Nestorianul vedea despărțit trupul, sau 
pe om de Dumnezeu, EI se baza, când spunea că Hristos 
nu e Dumnezeu, ci omul în care locuieşte Dumnezeu pe 
cuvântul apostolului Pavel: „întru El locuieşte plinătatea 
dumnezeirii trupeşte” (Col. II, 9). 

loan Maxenţiu îl întreba: „Ce înţelegi prin plinătatea 
dumnezeirii care locuieşte în Hristos?” Nestorianul 
răspundea: „Fără îndoială, toată Treimea”. 

loan Maxenţiu răspundea la rândul său: „Dar atunci 
Hristos în care locuieşte Treimea, e un al patrulea”. În 
acest caz Hristos nu e Fiul lui Dumnezeu, ci altcineva. 
Căci cel ce locuieşte e altul decât cel în care locuieşte. Iar 
dacă-i aşa noi nu suntem în relaţie deosebită cu Fiul lui 
Dumnezeu făcut om, ci cu toată Treimea, mai bine-zis cu 
esența divină; sau cu un om, în care locuieşte Treimea. 
Aceasta rezulta din a nu vedea ca nestorianul distincția 
între persoană şi ființă. Ea înseamnă a nu vedea nici 
distincţia între persoană şi persoană în Dumnezeu. 

Nestorianul trece apoi la alt argument pentru 
locuirea întregii Treimi în Hristos: „Tot ce e muritor e 
creat, sau necreat?”. 

După răspunsul lui loan Maxenţiu că tot ce moare e 
creat, nestorianul deduce: „Deci dacă tot ce moare e creat, 
atunci şi Hristos, care a murit pentru păcatele noastre, e o 
creatură”. lar pentru că nu e nici o creatură asupra căreia 

să nu lucreze întreaga Treime, Treimea întreagă l-a creat şi 
l-a înviat pe Hristos. 

Cuviosul loan Maxenţiu nu neagă rolul Treimii în 
iconomia mântuitoare a lui Hristos, dar Îl vede şi pe EI ca 
Unul din Treime şi lucrarea Treimii, care e şi a lui Hristos, 
o vede referindu-se la trupul Lui, nu la ipostasul Lui divin. 
Dacă Hristos nu şi-a înviat și El trupul, El n-are putere să 
ne învie nici pe noi. Ne aflăm iarăşi uniți cu un om, în 
separare de Dumnezeu. În teologia occidentală, în care se 
vorbeşte de obicei de Învierea lui Hristos numai de către 
Tatăl, şi în care Hristos Cel răstignit e zugrăvit cu totul 
sleit de puteri, se manifestă ceva din nestorianism. 

loan Maxenţiu observă că „Hristos care a murit 
pentru păcatele noastre nu e străin de Treime, ci e Unul 
din Treimea însăşi. E creat şi înviat de întreaga Treime nu 
Hristos, ci fără îndoială trupul lui Hristos. Pentru că trupul 
nu e al altuia, ci al lui Hristos Însuşi, Hristos se creează şi 
se învie şi El pe Sine după trup împreună cu Tatăl şi cu 
Duhul Sfânt””. 

Nestorianul îi întorcea lui loan Maxenţiu reproşul că 
face din Hristos un al patrulea pe lângă Treime, sau că 
împarte ființa cea una a Treimii, pentru că îl auzea 
spunând de Hristos că e „Unul din Treime”, întrebat de 
loan Maxenţiu să explice această învinuire, nestorianul 
declara că numai celor create se poate aplica numărul, 
pentru că unde este numărul e o ordine şi o gradaţie între 
unul mai mare şi unul mai mic. De aceea, nu poate fi 
număr în Treime şi nici nu se poate spune de Hristos că e 
„Unul din Treime”. „Fiindcă tot numărul înseamnă 
diviziune, a spune «Unul din Treime» înseamnă a diviza 
deoființimea care constă în unitate şi nu subzistă în 

diviziune”?. 

| Cuviosul loan Maxenţiu îl vedea pe nestorian atins 
prin aceasta de erezia lui Sabelie şi a lui Paul de Samosata. 
care „precum afirmă o natură, aşa afirmă o subzistență sii 
9) persoană a Treimii”. Dacă nu se numără Persoanele 
dumnezeieşti, se renunță la credința în Treime. „Dacă 
recunoşti că Treimea subzistă în realitate (in rebus et 
substantiis) şi nu numai în cuvinte, şi că altul e Tatăl, altul 
F iul şi altul Duhul Sfânt, cum nu se numără Treimea? Căci 
prin însuşi faptul că se zice Treime se arată un număr”*?. 
Deci Treimea se numără şi nu se numără. Nu se numără 
după natură, pentru că s-a scris: „Înţelepciunii Lui nu este 
număr” (Ps. CXLVI, 5). Dar se numără după Persoane 
pentru că Treimea are trei Persoane: Tatăl, Fiul şi Duhul 
Sfânt... De aici învăţăm că Unul nu este număr; deşi este 
izvorul numărului, el rămâne ferm în indiviziune”. Mai 
degrabă tu — zice loan Maxenţiu nestorianului — numeri 
Treimea nu numai după Persoane, ci şi după natură, odată 
ce spui că „orice număr cade în diviziune”; şi nu noi 
irnpărțim deoființimea, ci tu. „Dar dacă Unul, care e 
desăvârşit şi indivizibil, nu poate cădea prin vreo rațiune 
în diviziunea numărului, noi nu împărțim deofiinţimea 
când mărturisim că Hristos este Unul din Treime. Căci nu 
toate cele ce se numără se şi împart în realitate, deşi toate 
care se impart se numără şi în realitate. Astfel, numărăm 
când numim cele două lucrări ale soarelui, strălucirea şi 
căldura, dar nu le împărțim, pentru că numai prin cugetare 


Op. cit., col. 152. 

Argumentul acesta îl foloseşte şi nestorianul căruia îi răspunde 
Leonţiu „din Bizanţ” în cartea VII din Adv. Nestorianos, P.G., 87, 1 
col. 1768, de unde se vede iarăşi dependenţa lui Leonţiu de Maxenţiu. 
Răspunsul lui Leonţiu e cam la fel. săi 

Ibidem. 

le distingem” „ „Se poate spune deci că Hristos e Unul 
din Treime şi nu se împarte deofiițimea, pentru că nu se 
afirmă că e Unul din Treime după ceea ce nu se numără 
Treimea, c1 după ceea ce se numără”. 

Nestorianul nu-şi dădea seama că chiar prin 
Cuvântul „deofiinţime” se exprimă pe de o parte o fiinţă, 
pe de alta trei Persoane. Căci trebuie să existe Persoane ca 
să fie deoființă. „Deofiinţimea” indică deci şi unitatea de 
ființă şi numărul sau pluralitatea de Persoane. De fapt, 
fiinţa cea una nu stă ca o unitate în afara celor trei 
Persoane. Căci fiinţa ca realitate dinamică în ea însăşi nu 
subzistă decât în Persoane ce se iubesc în baza unităţii de 
fiinţă. Orice fiinţă e totodată deoființime, sau nu subzistă 
decât în persoane, în care se afirmă sau se iubeşte pe sine 
însăşi. lar persoanele nu se iubesc decât pentru că sunt 
deoființă. Persoanele sunt forma în care ființa îşi 
săvârşeşte mişcarea lăuntrică a iubirii de sine. lar iubirea 
persoanelor deoființă e şi temeiul pentru iubirea de către 
ele a celor care nu sunt deoființă cu ele. 

Chiar oamenii se iubesc pentru că sunt deofiinţă. Sau 
fiinţa omenească subzistă în persoane pentru că se afirmă 
şi se iubesc pe sine. Dacă n-ar subzista în persoane 
deosebite, nu s-ar putea afirma şi iubi. Căci o persoană nu 
poate iubi de fapt decât o altă persoană, care-i poate 
răspunde cu iubirea ei. Dar iubeşte o altă persoană, pentru 
că este deoființă cu ea şi pentru că aceea îi poate răspunde 
cu iubirea ei din acelaşi motiv. Altfel se iubesc oamenii 
între ei, decât se pot iubi un om şi un animal. Se iubesc 
pentru că sunt două persoane conştiente, dar şi pentru că 
sunt două persoane deoființă. Deofliinţimea uneşte unitatea 
cu multiplul. Cu cât se iubesc mai mult două persoane, cu 


”% Acelaşi exemplu îl dă undeva și Leonţiu. 

atât se actualizează mai mult fiinţa ca două persoane, dar 
şi ca una în fiinţă. În pluralul persoanelor deoființă se 
depăşeşte atât o unitate abstractă, rece şi rigidă, fără viață, 
cât şi despărţirea între ele. 

Cu atât mai mult se conciliază unitatea de ființă şi 
pluralitatea persoanelor în Dumnezeu, în care iubirea e 
desăvârşită. De aceea, expresia „Unul din Treime întrupat” 
nu înseamnă o rupere a Lui din unitatea celor Trei, ci 
dimpotrivă indicarea Lui ca Acela ce face parte din 
Treimea de Persoane care sunt unite prin iubirea 
întemeiată pe unitatea de ființă; dar ea arată şi distincţia 
Lui ca Persoană deosebită. 

Dar în Hristos, Fiul lui Dumnezeu, dumnezeirea 
„lese” din iubirea de Sine, prin Persoanele dumnezeiești, 
sau îşi revarsă prin Ele iubirea spre oameni, ca să aducă ŞI 
umanitatea în interiorul iubirii Sale. Însă aceasta n-ar 
putea-o face dacă dumnezeirea s-ar uni numai ca Treime 
integrală, sau ca ființă divină ce nu se manifestă ca iubire 
între Persoanele dumnezeiești, cu o persoană umană. De 
aceea în Hristos, o anumită Persoană, sau Fiul lui 
Dumnezeu, se face om, rămânând şi Fiul lui Dumnezeu 
prin firea Sa dumnezeiască. Umanitatea nu mai rămâne în 
afara dumnezeirii, sau a iubirii între Persoanele Treimii, 
dar nici nu se contopeşte cu dumnezeirea impersonală. 

Dar umanitatea nu e ridicată fără consimţirea ei la 
această stare de umanitate a Fiului lui Dumnezeu. Dacă în 
naşterea altor şi altor ipostasuri umane, iubirea lăuntrică a 
firii omeneşti se mişcă în cadrul ei şi de aceea orice nou 
ipostas se naşte din iubirea reciprocă între bărbat ŞI 
femeie, în care se manifestă rămânerea firii în ea însăşi în 
venirea la existenţă a unei alte persoane, care va manifesta 
la rândul ei iubirea lăuntrică a firii, în iubirea faţă de alte 

persoane umane, în cazul întrupării Fiului lui Dumnezeu 
ca om are loc şi un „extaz” al firii omeneşti spre 


76 


Dumnezeu în persoana Fecioarei Maria, nu numai un 
extaz al firii dumnezeieşti în persoana Fiului lui 
Dumnezeu, în cazul lui Hristos iubirea lui Dumnezeu e 
îndreptată la maximum spre umanitate şi a umanității la 
maximum spre Dumnezeu. Totuşi nu umanitatea poate 
face ca un om să se facă şi Dumnezeu, ci numai 
Dumnezeu are puterea să se facă şi om pentru că EI a creat 
pe om şi e infinit mai puternic decât omul. Ă 
Acum nu se mai naşte un ipostas nou între celelalte, 
pentru o nouă activare a iubirii firii omeneşti în marginile 
ei, ci Fiul lui Dumnezeu Însuşi ca un ipostas al firii şi 
iubirii dumnezeieşti desăvârşite se face şi ipostas uman ca 
să iubească pe ceilalți oameni cu iubirea dumnezeiască 
desăvârşită dar prin simţire umană. El face prin aceasta ca 
toată dumnezeirea Treimii celor de o fiinţă cu El să se 
reverse peste El şi ca om, deşi peste toţi oamenii ca peste 
cei de o ființă cu El după umanitate, iar pe de altă parte ca 
în El, însăşi umanitatea asumată de EI să iubească pe Tatăl 
şi pe Duhul Sfânt cum îi iubeşte EI ca Cel deoființă cu 
Acela. | i 
Neînţelegând acest „extaz” al lu Dumnezeu în 
umanitate şi această putere a Lui de a ridica umanitatea 
încadrată în Persoana Fiului în Treime, ci voind să lase 
mereu umanitatea în afara Treimii, nestorianul admitea să 
se spună că Hristos (înţeles ca om) este „Unul în Treime 
dar nu „Unul din Treime”, pentru că Il socotea om ridicat 
„în Treime”, dar nu Fiul lui Dumnezeu născut din Tatăl, 
deci fiind prin fiinţă „din Treime”. | 
loan Maxenţiu răspundea că „în Treime” putem fi şi 
noi drept creaturi, putând fi ridicaţi în Dumnezeu cel în 
Treime prin credinţă”. | 
Nestorianul mai admitea să se spună că Hristos este 


*7 Op. cit., col. 153. 

„0 persoană din Treime”, dar nu că El este „Unul din 
Treime”. Admitea să se spună că e „o persoană din 
Treime” pentru că o deosebea de persoana dumnezeiască 
cu care spunea că s-a unit. El nu primea să spună că 
Hristos este „Unul din Treime”, pentru că vedea 
afirmându-se Hristos ca identic cu una din Persoanele 
dumnezeieşti, care s-a făcut Ea însăşi şi om, fiind deci 
„Unul din Treime”. De aceea, loan Maxenţiu răspunde: 
„Credinţa universală mărturiseşte că Domnul nostru lisus 
Hristos este Dumnezeu Cuvântul Însuşi care e cu trupul 
Său propriu Unul din Treime, fără să fie după trup de o 
ființă cu Treimea”*. Hristos este ca ipostasul Fiului lui 
Dumnezeu care s-a întrupat „Unul din Treime”, deşi trupul 
Lui nu e din ființa Treimii. Trupul Lui nu face ipostasul 
Lui mai puţin dumnezeiesc, sau mai puţin „Unul din 
Treime”. Trupul nu-L micşorează ca ipostas dumnezeiesc, 
nici nu-l adaugă ceva la calitatea de ipostas dumnezeiesc. 
Hristos ridică trupul nostru în Treime, dar ca trup al 
ipostasului Său pe care nu-L modifică şi care nu se 
modifică, nu ca o entitate de sine. 

Nestorianul declara că nu poate admite că „Hristos e 
Unul din Treime pentru că nu se spune aceasta nicăieri în 
Scriptură”. 

loan Maxenţiu îi răspundea: „Dar unde ai citit în 
Scriptură că Hristos e Unul în Treime, sau o Persoană din 
Treime?” 

Nestorianul mergea până acolo, că admitea să spună 
că „Dumnezeu Cuvântul s-a născut din Fecioară”, dar nu 
că El este „Unul din Treime”. Căci primind prima 
expresie, cugeta la o persoană umană umplută de 
Dumnezeu Cuvântul, dar nu la Dumnezeu Cuvântul făcut 


i Op. cit., col. 154. 
ci Op. cit., col. 155. 


78 


100 


om . 

EI aproba toate definițiile hristologice ale Sinoadelor 
ecumenice, dar se opunea formulei călugărilor daco- 
romani, pentru că aceasta făcea imposibilă interpretarea 
lor nestoriană, după care Hristos e o persoană omenească, 
chiar dacă prin unirea strânsă cu Dumnezeu poate fi 
declarat şi El Dumnezeu, sau chiar Dumnezeu Cuvântul. 
Prin aceasta nestorienii înşelau pe mulți naivi dintre 


credincioşi. 
* 

N-am considera suficientă sublinierea importanţei 
conţinutului formulei călugărilor daco-romani dacă n-am 
menţiona şi importanţa ei pentru împărtăşirea cu trupul şi 
sângele euharistic al Domnului, ce rezultă din ea. Dacă 
Fiul lui Dumnezeu s-ar fi unit cu un om şi nu s-ar fi făcut 
EI Însuşi om, făcându-şi proprii trupul şi sângele omenesc, 
împărtăşirea de acestea ar fi împărtăşirea de trupul şi 
sângele unui om, nu de trupul şi sângele Fiului lui 
Dumnezeu făcut om. În acest caz nu ne-am uni prin ele cu 
Însuşi ipostasul dumnezeiesc, sau cu Fiul lui Dumnezeu 
făcut om. N-am deveni în acest caz fraţi ai Fiului lui 
Dumnezeu, de o fiinţă cu El după umanitate. N-am purta 
în trupul şi sângele nostru trupul şi sângele Fiului lui 
Dumnezeu. N-am purta fiecare din noi împreună cu El 
trupul şi sângele Lui, nici EI, aflându-se cu trupul şi 
sângele Lui în trupul şi în sângele nostru, n-ar purta 
împreună cu noi trupul şi sângele nostru. Nu ne-am uni cu 
Unul din Treime, mai precis cu Fiul Tatălui, deci n-am 
purta în noi pe Duhul Fiului care aduce în noi iubirea 
Tatălui venită în noi în Persoana Duhului Sfânt, cu care 
putem răspunde ca fii, împreună cu Fiul de Unul Născut, 
iubirii Tatălui. Treimea ar rămâne separată de noi, iar noi 

închişi în umanitatea noastră. De la Treime ne-ar veni doar 
nişte puteri, dar nu s-ar face Unul din Ea şi Unul dintre 
noi, ridicându-ne pe toţi care voim, prin deoființimea Lui 
după umanitate cu noi, la starea de fii ai Tatălui şi de 
purtători ai Duhului împreună cu Fiul Însuşi, „Unul din 
Treime”. Formula aceasta a pus în evidență faptul că 
Însuşi Unul din Treime s-a făcut Om, Şi prin aceasta avem 
ca într-un centru al umanităţii de o fiinţă cu ea izvorul 
nesfârşit al vieţii nemuritoare, în faptul de a avea pe Unul 
din Treime ca Unul dintre noi, Îl avem pe Fiul în aceeaşi 
comunicare cu noi, în care se află cu celelalte Persoane ale 
Sfintei Treimi, sau ca verigă vie prin care se revarsă viața 
dumnezeiască în verigile umanităţii, toate încopciate în ea. 

S-ar putea rezuma conţinutul potenţial al acestei 
formule în următoarele puncte: 

a) Luând firea noastră Însuşi Unul din Treime, a 
putut-o scăpa de moarte şi ridica în comuniunea veşnică a 
Lui cu celelalte Persoane ale Sfintei Treimi. Iar în alipirea 
noastră de EI şi pe noi. Ipostasul care a încadrat firea 
noastră în E] fiind nemuritor, face nemuritoare şi firea 
noastră pe care şi-a făcut-o proprie. Chiar dacă pătimeşte 
moartea, EI, fiind nemuritor, învinge moartea ei prin 
Înviere. Iar în comunicare cu ipostasul nemuritor şi înviat 
cu trupul Său, recâştigăm şi noi, cu care s-a făcut de o 
fiinţă după umanitate, nemurirea. 

b) Acest Unul din Treime, fiind Fiul lui Dumnezeu, 
EL devine şi ca om Fiul lui Dumnezeu şi purtător al 
Duhului iubitor al Tatălui, iar în alipire cu EI, şi noi. 
Iubirea Tatălui, îndreptată spre Fiul Său şi ca om, se 
îndreaptă şi spre noi cei uniţi cu Fiul datorită umanității 
Lui, dar şi iubirea Fiului îndreptată spre Tatăl şi în 
calitatea Lui de om, devine şi iubirea noastră. 

c) Ipostasul Fiului făcut om intră prin umanitatea pe 
care şi-a făcut-o proprie, EI Însuşi în relaţie şi comunicare 

directă cu noi. Prin aceasta ne comunică la nesfârşit 
bogăţiile Sale spirituale dumnezeieşti, dar îşi însuşește 
modurile de simţire ale tuturor persoanelor umane. Căci 
Dumnezeu Cuvântul, făcându-se ipostas al firii omeneşti, 
deschide acesteia, în toate ipostasurile ei, dumnezeirea, şi 
o deschide pe aceasta dumnezeirii. | | 
d) Prin aceasta umanitatea asumată de Fiul „lui 
Dumnezeu se arată ca având valoarea cea mai înaltă şi 
valoarea eternă, nedespărțită de valoarea ce o are 
dumnezeirea Lui însăşi; iar prin alipirea de EI, valoarea 
aceasta se proiectează şi asupra umanității noastre. In 
aceasta se arată şi o capacitate a firii omeneşti de a revela 
la nesfârşit şi în eternitate infinitatea spirituală a lui 
Dumnezeu. Valoarea şi conformitatea sau chipul 
dumnezeiesc al omului se arată şi în faptul că Dumnezeu 
Însuşi mă priveşte prin ochi omeneşti, sau eu Il văd în 
ochii Lui omeneşti pe EI Însuşi. lar dacă suntem uniţi cu 
EI, fiecare putem vedea în ochii omeneşti ai fiecăruia pe 
Dumnezeu Cel unit cu el, odată ce este unit prin credință 
cu Dumnezeu Cel întrupat. Chiar omul, care nu este încă 
unit cu Hristos prin credinţă, are în el virtualitatea de a se 
uni cu Hristos. Astfel, cel ce disprețuiește un om, 
dispreţuieşte pe cel a cărui valoare e nedespărţită virtual 
sau actual de a dumnezeirii lui Hristos. | 
e) În sfârşit, Fiul lui Dumnezeu, însuşindu-şi ca om 
lucrarea noastră asupra naturii şi pătimirea Lui din partea 
întregului cosmos, ca şi lucrarea ŞI pătimirea noastră în 
relație cu oamenii, a confirmat şi desăvârşit poziţia de 
centru şi de om împreună-lucrător cu oamenii în raport cu 
semenii şi cu natura, Însuşi Fiul lui Dumnezeu vede cu 
ochi omeneşti natura, aude cu urechi omeneşti ceea ce aud 
oamenii, comunică precum un om cu oamenii experienţa 
prilejuită de natură. Aceasta pentru că numai prin ochi 
omenești se pot privi cu înţelegere lumea şi oamenii şi se 

pot comunica simțirile produse de ele, pentru că numai 
prin urechi omeneşti se pot auzi sensuri, şi numai prin 
cuvinte omenești se exprimă experienţa spirituală ce o are 
fiecare în legătură cu lumea şi cu oamenii, pentru că 
numai prin trup omenesc se pot trăi durerile produse de 
toate obiectele naturii, fie prin apăsarea lor asupra omului 
fie prin lipsa celor necesare oamenilor dintre ele, sau 
numai omul se bucură de iubirea ce i se arată de către 
semeni prin dăruirea lucrurilor din lume, pentru că numai 
el are trup și are nevoie de ele. Numai prin om se poate 
tră! universul material ca producând dureri sau bucurii ŞI 
producând intuiții spirituale şi dezvoltând astfel 
spiritualitatea omului; numai prin om se poate comunica 
cu fiinţele conştiente trupeşti. De fapt, omul este veriga de 
legătură între Dumnezeu şi univers. Numai omul poate 
aduna universul în sine ca să-i descopere şi să-l umple de 
sensurile legăturii lui cu Dumnezeu. De aceea, numai prin 
om a adunat şi Fiul lui Dumnezeu universul în Sine şi îl 
trăieşte împreună cu noi. 

„Nestorianismul nu cunoştea niciuna dintre aceste 
relaţii ale lui Dumnezeu cu oamenii şi cu universul, iar 
monofizitismul făcea ineficace o relaţie a lui Dumnezeu cu 
oamenii şi cu lumea, odată ce se modifica conform cu ei şi 
cu ea, sau îi prefăcea pe aceştia şi lumea lor în esenta sa. 
Pentru nestorianism, Dumnezeu rămânea separat de lume 
și de oameni, iar pentru monofizitism, neputincios. 

* 

Conţinutul nesfârşit de important pentru oameni al 
acestei formule are ca temei deosebirea ce au făcut-o prin 
ca călugării daco-romani între persoană şi natură. Persoana 
e nu numai existența concretă a firii, ci şi modul existenţei 
ei ca relație. În Dumnezeu, Tatăl, Fiul şi Duhul Sfânt 
realizează relaţiile interioare fiinţei divine. Dar aşa cum 
persoana umană e capabilă de relaţii nu numai cu semenii 

de o ființă cu ea, ci şi cu cele ce nu sunt de o ființă, cu atât 
mai mult are această capacitate Dumnezeu cel în Treime, 
care le-a creat pe toate. Aceasta au exprimat-o monahii 
daco-romani prin termenii „propriu”, sau „compus” 
referite la ipostasul Cuvântului făcut om. 

Relaţiile persoanei cu cele de altă ființă sunt de 
multe feluri. Omul poate avea relaţii cu cele ce-i devin mai 
mult sau mai puţin proprii ca unuia ce le posedă sau le 
foloseşte, sau cu care îşi îmbogăţeşte ființa fără să o 
altereze. Aceasta pentru că poate fi în relaţie şi cu semenii 
cu care comunică. Fiul lui Dumnezeu poate realiza cu 
oamenii o relație de partener în dialog, dar pentru 
deplinătatea unei astfel de relaţii, îşi poate adăuga firea 
omenească existenţei sale fără să altereze fiinţa sa sau pe 
cea omenească. 

Aceste adevăruri, singure mântuitoare, le-au pus în 
lumină pe plan teologic — printr-o înţelegere reală a lui 
Hristos Cel din Noul Testament — în modul cel mai clar 
călugării daco-romani de la începutul sec. VI, deschizând 
prin aceasta calea spre aprofundarea hristologiei adevărate 
a Bisericii prin Leonţiu „de Bizanţ” şi prin Sf. Maxim 
Mărturisitorul şi al oricărei fructificări a ei cu un folos din 
ce în ce mai mare. Această hristologie adevărată, singura 
eficientă şi mântuitoare, s-a situat pe poziţie de mijloc 
între  monofizitismul care confunda umanitatea cu 
dumnezeirea, făcând neputincioasă dumnezeirea şi 
nemântuită omenirea, sau anulându-le pe amândouă, 
tendinţa agreată în mod deosebit în părțile orientale, şi 
între nestorianismul care ţinea mai mult sau mai puţin 
separată umanitatea de dumnezeire, curent care deşi a luat 
forma cea mai accentuată în Orient, a rămas într-un grad 
mai atenuat agreată până azi în Occidentul care nu trăieşte 
o deschidere destul de limpede spre taina şi spre prezența 
dumnezeirii în Hristos, ajungându-se să se vorbească azi 

despre El ca despre „un om pentru oameni”, iar în 
denominaţiunile ieşite din Reformă evitându-se să se 
vorbească despre lisus ca despre Dumnezeu Cuvântul, sau 
despre Maica Lui ca Născătoare de Dumnezeu şi ca 
Fecioară. 

Călugării daco-romani au accentuat cu putere 
credința în „coborârea din cer a lui Dumnezeu”, dar, 
afirmând că Dumnezeu Însuşi s-a făcut om şi a pătimit şi 
s-a răstignit pentru noi, au accentuat tot atât de mult 
valoarea eternă a omului în ochii lui Dumnezeu şi 
mântuirea ca stând, în mod principal, în biruirea morţii 
prin Înviere, în biruirea acestui tragic fenomen care apasă 
cu non-sensul lui existența omenească. Dumnezeu merge 
până acolo încât ia asupra Lui pătimirea morţii pentru noi, 
suferind cum suferim şi noi, dar face din această pătimire 
un mijloc de scăpare a noastră de moarte. Hristos este 
Dumnezeu venit în maximă apropiere de noi, pentru că noi 
suntem făcuți capabili de această maximă vecinătate cu El. 
EI vine atât de aproape încât se face şi rămâne veşnic om 
ca să rămânem şi noi în unire, cu El în veșnicie, îşi 
adevereşte apropierea maximă de noi prin acceptarea 
umanităţii noastre, primind chiar patima şi moartea 
noastră, dar nu ca să rămână în ele, ci ca să le învingă 
pentru noi. De aceea, pe cât de mult se accentuează în 
Hristos apropierea lui Dumnezeu de noi, tot pe atât se 
accentuează în El realitatea umanităţii noastre. De aceea, 
prin împărtăşire ÎI primim pe El Însuşi ca ipostas, dar ÎI 
primim în umanitatea noastră în care ni s-a făcut accesibil, 
în umanitatea noastră concretă, împreună-pătimitoare cu 
noi, în umanitatea corporală, dar transfigurată sau inundată 
de spirit şi de dumnezeire. Prin aceasta călugării daco- 
romani au pus în evidență chiar valoarea şi taina trupului 
omenesc. Acesta a fost făcut trupul lui Dumnezeu 
Cuvântul pentru veci, ca să strălucească prin el lumina şi 

viața dumnezeirii. Dacă prin trupul persoanei umane 
lucrează spiritul omului, dacă prin el se arată pornirea lui 
de ajutorare şi de dăruire, de ce n-ar putea lucra cu ri 
mai mult prin acest trup şi Dumnezeu Cuvântul, care l-a 
creat? = i 

Poate că această situare pe poziția de mijloc, sau de 
cumpănă echilibrată, care salva în înțelegerea lui Hristos 
iconomia Lui mântuitoare şi marca milostivire a lui 
Dumnezeu faţă de oameni, le-a fost uşurată călugărilor 
daco-romani şi de spaţiul de mijloc între Orient şi 
Occident în care au trăit ei, împreună cu toată populația 
traco şi daco-romană. Ei vorbeau o limbă de origine latină, 
dar aveau legături deosebit de strânse cu Constantinopolul 
şi prin el cu tot Orientul creştin. Ei au împlinit atunci o 
funcţie de împăcare până la un loc între creştinismul 
răsăritean şi cel apusean. Poate că aceasta este o misiune 
la care era chemat poporul daco-roman. Ei au fost ajutaţi 
în lupta pentru acest echilibru ŞI în impunerea lui ŞI de 
generalul Vitalian, originar din aceeaşi Scytia Minor şi 
înrudit cu ei, şi de împăratul Justinian, ridicat din aceeaşi 
traco-romanitate care umplea spaţiul între Orient şi 


Occident. 


Pr. Prof. Dr. Dumitru Stăniloae 

I. CUVIOSUL IOAN MAXENȚIU, 
DACO-ROMANUL DIN SCHYTHIA. 
MĂRTURISIRE DE CREDINŢĂ 


Carte de la smeritul Maxenţiu, şi din partea tuturor 
celor ce sunt cu mine, pentru prea fericiții bărbaţi 
conducători episcopii Gherman şi loan, pentru diaconii 
Felix şi Dioscur, pentru preotul Blandus şi pentru întreaga 
delegaţie a Scaunului apostolic. 


PROLOG (la Mărturisirea de credință) 


Fiindcă unii, văzând că noi suntem contra acelora 
care, cu un gând duşmănos se străduiesc să dărâme 
credinţa venerabilului Sinod de la Calcedon, să aducă în 
față păreri ale Sfinților Părinţi şi să se opună părerilor 
Bisericii universale, prin noi argumentări rău intenționate; 
fiindcă ei, de asemenea, îşi dau cu părerea că noi facem 
vreun adaos, în materie de credință, sau că noi, în mod 
sigur, venim împotriva celor statornicite de Sinod, am 
crezut şi noi că este necesar să alungăm această părere 
neadevărată din sufletul lor, prin documente demne de 
crezare, căci noi socotim că în nici un fel nu este ceva 
contrariu (dreptei credinţe), dacă provine din părerile 
acelor Părinţi, pe care i-a aprobat Sinodul însuşi; noi am 
mai învăţat că este falsă părerea ereticilor, prin care ei 
încearcă să adauge sinoadelor învățături care au fost 
contrarii lor înainte de ele. 

Dar mai întâi, este ceva îndrăzneţ să credem că 
Biserica universală, în ceea ce priveşte credința, poate să 


” Traducere din limba latină după textul publicat de FR. GLORIE în Corpus 
Christianorum, Series Latina, LXXXV A, Turnholti, 1978. pp. 5-25. 

mai primească vreun adaos, fiindcă, odată ce ea este 
perfectă şi deplină întru toate, nu poate să mai admită 
vreun adaos; căci fără îndoială numai ceea ce este 
imperfect poate să primească acest adaos. Dar dacă nu este 
vorba despre înţelesul credinţei, ci despre cuvinte, aceasta 
nu este totdeauna ceva vătămător, fiindcă, uneori, adaosul 
de Cuvinte aduce lămurirea credinței, alteori, această 
adăugire de cuvinte aduce corupţia credinţei, ceea ce nu 
este sporire, ci mai degrabă pierdere pentru credinţă. De 
aceea, numai atunci trebuie să ne temem de adăugirea de 
cuvinte, când aceasta nu aduce o lămurire a credinţei, ci 
aduce corupția şi ceea ce este contrariu ei. Pentru că, dacă 
orice adăugire de cuvinte se crede vătămătoare credinţei 
universale, atunci pentru ce a adus fericitul Chiril atât de 
multe păreri ale Sfinţilor Părinţi, la Sinodul de la Efes, ca 
să dărâme tâlcuirea nelegiuită a Simbolului de credință, 
făcută de Nestorie, şi niciun adaos de cuvinte nu s-a crezut 
că se cuvine să fie respins? Fiindcă dacă nu se crede că 
aici s-a făcut un adaos (la credință), pentru că el (Sfântul 
Chiril) n-a introdus părerile Sfinţilor Părinţi în învăţătura 
însăşi a Sfântului Simbol, ci alăturându-le ca exterioare, el 
a redat înțelesul cel mai curat şi clar al aceluiaşi sfânt 
Simbol; deci, la fel se cade să judece aceştia și despre 
puţinătatea noastră, fiindcă noi nu introducem părerile 
Părinților în cadrul însuşi al venerabilului Sinod de la 
Calcedon, ci le alăturăm exterior lui, contra duşmanilor, 
pentru apărarea lui. Tot aşa şi Papa Leon a fost constrâns 
pentru apărarea aceluiaşi Sinod să astupe gurile celor care 
contrazic cele rânduite de Sinod, şi să înlăture noile 
invenţiuni de credinţă şi calomniile celor cu mintea sucită, 
prin opiniile diferiților Părinţi, prin cele ce se numesc 
Encyclia. 

Urmând şi noi exemplul Sfântului Chiril şi al Papei 
Leon, am fost siliți de cei care se străduiesc să susțină 

eroarea nelegiuirii lor, cu autoritatea Sinodului de la 
Calcedon, şi încearcă să răstălmăcească cuvintele 
exprimate în mod sincer şi corect, de Sfinții Părinţi, pentru 
opinia lor depravată, ca înarmaţi cu părerile sfinţilor şi ale 
celor mai preţuiţi dascăli, să ne ridicăm împotriva lor şi să 
respingem, cu ajutorul harului lui Dumnezeu, nelegiuitele 
lor afirmaţii, dovedindu-le, limpede, că ei sunt profund 
străini de credinţa Sfinţilor Părinţi şi a aceluiaşi Sinod. 
Căci, cum ar fi contra Sinodului şi nu mai degrabă 
pentru Sinod, dacă punând în față părerile Sfinţilor Părinţi 
(care au strălucit în Biserică mai înainte de întărirea 
dreptei credinţe la Calcedon), împotriva duşmanilor 
Sinodului de la Calcedon, duşmani care spun, pe nedrept, 
că această credință a venit împotriva Sfinților Părinţi, am 
arătat că nimic nou şi nimic contrariu credinței Sfinților 
Părinţi nu s-a stabilit de către memorabilul Sinod? Aceasta 
mai ales fiindcă înşişi Prea Fericiţii Părinţi, care s-au 
adunat în Sinod, începând să vorbească, au mărturisit, cu 
vocea lor clară, expunând şi întemeind înţelesul credinţei 
proprii: „Urmând şi noi pe Prea Sfințiții Părinți, 
mărturisim ca şi €1...”, şi celelalte. Cei ce socotesc însă că 
este o abatere de la cele stabilite la Sinodul de la 
Calcedon, faptul că, într-un chip sau altul, dăm la iveală 
texte din cărțile Sfinților Părinţi, împotriva noilor invenții 
ale ereticilor, precum şi faptul că expunem învăţătura care 
s-a alcătuit cu dreaptă rațiune, în primul rând, învinuiesc 
pe Fericitul Chiril al Alexandriei, care (așa cum am arătat 
mai sus), păstrând neclintit Simbolul de credinţă, 
desăvârşit şi întărit, al Sfinţilor Părinţi, a adus pentru 
înlăturarea  nelegiuitei interpretări a lui Nestorie, 
declaraţiile contrarii ereziilor, ale diferiților Părinţi. De 
asemenea, şi pe Fericitul Leon care a învăţat, la fel ca şi 
mărturiile Sfinților Părinţi, că hotărârile venerabilului 
Sinod de la Calcedon se potrivesc întru totul cu credinţa 

Părinților. Făcând așa, ei vor putea să ne învinuiască şi pe 
noi, ca pe unii ce respingem Sinodul, adică ne vor învinui 
ca pe unii care ne-am lepădat de hotărârile Sinodului, 
fiindcă noi, prin părerile drepte ale Sfinților Părinți, 
dovedim că este falsă părerea înşelătoare a ereticilor. 

Căci nimeni nu este osândit, pe drept, că respinge 
hotărârile Sinodului (de la Calcedon), decât acela care, 
dându-și părerea despre hotărârile acestui Sinod, încearcă 
să înfăţişeze păreri ale Părinților, nu pentru cele spuse de 
Sinod, ci contra Sinodului, aşa cum fac ereticii, însă, cei 
care prezintă păreri ale Părinților, nu contra Sinodului, ci 
pentru el, sunt apărători, iar nu adversari al Sinodului. 
Aşadar, cu totul zadarnic ne învinovăţesc pe noi aceşti 
eretici, că respingem învăţătura Sinodului, fiindcă ei văd 
bine că noi înfățişăm părerile Părinților, nu împotriva 
Sinodului, ci pentru el. Fiindcă Sinodul ne-a oprit să 
transmitem o altă credinţă sau o altă învățătură, în afară de 
aceea a Sfinţilor Părinţi, credincioşilor, care se alipesc la 
credința Bisericii universale; dar nu ne-a interzis să ne 
împotrivim, cu documente raționale, urâțeniei învățăturii 
ereticilor, sau acelora care se străduiesc să falsifice 
înțelesul credinţei Bisericii universale. De aici urmează că 
este ceva contrar firii, ceea ce ni se obiectează nouă, şi 
anume, că nu trebuie să fie spus ceea ce Sinodul nu spune, 
în niciun fel. Aceasta nu este drept, pentru că sunt multe 
lucruri care nu sunt spuse de Sinod, nici de vreo Carte 
canonică a Sfintei Scripturi şi totuşi, fiindcă raţiunea o cere, 
nu trebuie să stăm la îndoială nicidecum, ca să expunem 
aceste învățături de credinţă, cum sunt: Treimea, sau ca să 
spunem despre Tatăl, că este nenăscut, şi multe altele. Căci 
nu să luăm în considerare în expunerea lucrurilor, precum 
zice Prea Fericitul Augustin, ceea ce uzul vorbirii noastre 
îngăduie sau nu îngăduie să fie spus, ci ceea ce poate să 
lămurească înțelesurile lucrurilor înseşi. 

Astfel, cunoscute fiind acestea Prea Fericiţilor, 
pentru ca să înlăturăm şi să smulgem orice suspiciune din 
suflete (precum am spus chiar mai sus), am crezut că e 
necesar să vă facem cunoscut acum gândurile noastre 
despre  Întruparea Domnului, şi despre Harul lui 
Dumnezeu -— nu despre Harul cu care suntem creaţi, ci 
despre Harul cu care suntem recreați. Fiindcă voim să ştiţi 
că nu avem nici o îndoială despre Dumnezeirea Fiului lui 
Dumnezeu, Dumnezeire cu care El rămâne neschimbat şi 
este unit cu Tatăl şi cu Duhul Sfânt. Deci, dacă în cartea 
aceasta a noastră, care stăruie în dreapta credință, este 
ceva contrariu credinţei Bisericii universale sau tradițiilor 
Sfinţilor Părinţi, Sfinţenia Voastră să judece şi să 
binevoiască să dea învățătura cea dreaptă şi să îndrepte 
ceea ce ar fi de îndreptat; dacă însă, această carte de 
apărare a credinţei este potrivită cu credința Bisericii 
universale, Sfinţenia Voastră s-o întărească cu propria 
autoritate. 


A. Despre Întruparea Domnului 


Aşadar noi, urmând întru toate credinţa Sfinților 
Părinţi, mărturisim că Unul şi Acelaşi Fiu al lui 
Dumnezeu, Domnul nostru lisus Hristos, este Acelaşi, 
desăvârşit în Dumnezeire, Acelaşi desăvârşit în umanitate 
(ca Om); Dumnezeu adevărat şi Om adevărat, din suflet 
raţional şi Trup; de aceeaşi ființă cu Tatăl, după 
Dumnezeire, de aceeaşi ființă cu noi, Acelaşi, după 
umanitate, întru toate asemenea nouă, în afară de păcat; 
născut, într-adevăr, mai înainte de veacuri, născut din 
Tatăl, după Dumnezeire, iar în zilele cele mai din urmă, 
Acelaşi, (născut) pentru noi şi pentru a noastră mântuire, 
din Maria, Fecioara, Născătoarea de Dumnezeu, după 
umanitate. Mărturisim că este Unul şi Acelaşi Hristos, 

Fiul-Domn, Unul născut, Care trebuie să fie cunoscut în 
două naturi, (unite) în mod neamestecat, neschimbat, 
neîmpărțit, nedespărțit, fără să fie ceva nimicit, în cele 
două naturi deosebite, din cauza Unităţii. Mai bine spus, 
există această Unitate, dar însuşirea proprie fiecărei naturi 
rămâne nevătămată şi, într-o singură Persoană, care 
coincide şi cu o singură ipostasă. Nu trebuie să se facă 
împărțirea sau despărţirea în două Persoane, fiindcă este 
Unul şi Acelaşi Fiu, Unul născut, Dumnezeu-Cuvântul, 
Domnul lisus, aşa precum ne-au prezis nouă profeţii, 
despre EI, şi cum ne-a învăţat Însuşi Hristos, şi cum ne-a 
transmis Simbolul de credinţă al Părinților. 

Noi credem şi mărturisim, aşadar, că aceste două 
naturi ale lui Dumnezeu-Cuvântul, Domnul nostru lisus 
Hristos — adică natura Dumnezeirii şi a umanităţii — sunt 
unite, în mod natural, potrivit cu Tradiţia Părinților, prin 
aceea că natura nestricăcioasă a lui Dumnezeu-Cuvântul 
s-a unit cu natura pătimitoare (omenească), fiindcă 
Fericitul Atanasie spune: „Cuvântul s-a făcut Trup, iar nu 
Trupul s-a făcut Cuvânt. Se spune, însă, că s-a făcut Trup 
Cuvântul (Logosul), fiindcă Trupul s-a făcut al 
Cuvântului, iar nu al unui om oarecare, adică, Dumnezeu a 
devenit Om, şi se spune Trup, ca nu cumva să treceţi cu 
vederea numele de «trup». Aşadar, pentru ce nu este de 
ajuns, pentru voi, unirea Cuvântului cu propriul Său Trup, 
şi mărturisirea că Dumnezeu s-a făcut Om?” Potrivit cu 
aceste cuvinte, Fericitul Chiril zice către Nestorie: „Noi nu 
spunem că natura lui Dumnezeu, schimbată sau 
neschimbată, s-a făcut Trup, sau că natura lui Dumnezeu 
s-a transformat în omul întreg, care este alcătuit din suflet 
şi trup, ci mai degrabă că Cuvântul şi-a unit trupul 
însuflețit, cu suflet raţional, şi Fiul lui Dumnezeu în mod 
substanțial şi negrăit şi de nepriceput, S-a făcut Om, şi a 
fost numit Fiul Omului. Şi nu numai printr-o simplă 

voinţă, nici prin asumarea unei persoane, s-a făcut aceasta, 
ci spunem că, într-adevăr, naturile deosebite s-au întrunit 
într-Unul; că e totuşi, unul Hristos şi Fiul din amândoi, 
fără să fie anulată sau îndepărtată deosebirea naturilor, din 
cauza unirii lor”. 

Aşadar, noi, urmând învățătura Sfinților Părinţi, 
respingem toate aiurelile acelora, care mărturisesc că: Fiul 
este unit cu fiul, sau Domnul cu domnul, sau că Unul 
locuieşte într-altul, sau că Unul este unit cu altul printr-o 
unire afectivă, sau prin Har, sau prin demnitate, sau prin 
cinstea egală, sau prin autoritate, sau prin nume egal, sau 
prin acord, sau prin strălucire, sau prin lucrare; de 
asemenea, noi respingem şi pe cei care cred că s-a făcut o 
uniune între persoane, căci Fericitul Chiril în capitolul al 
treilea contra lui Nestorie, zice: „Dacă cineva separă 
naturile care există într-Unul şi Acelaşi Hristos, după ce s-a 
făcut unirea şi dacă spune că aceste naturi s-au legat numai 
prin asocierea lor după demnitate, sau după autoritate, sau 
după putere, ci nu mai degrabă prin întâlnirea într-o 
Unitate naturală, anatema să fie”. La fel zice şi Fericitul 
Grigorie în Epistola către Cledonius: „Dacă cineva zice că 
Dumnezeu-Cuvântul a înfăptuit o unire (a celor două 
naturi), după Har, aşa cum este într-un Profet, şi nu 
mărturiseşte că această unire s-a făcut în mod substanţial 
(natural), să nu aibă parte de nicio răsplată superioară, ba, 
ceva mai mult, să se umple de ceea ce este mai rău în 
viaţă!” 

Într-adevăr, noi mărturisim că Unica Ipostasă sau 
Persoană a celor două naturi, după cum ne-a transmis-o 
nouă venerabilul Sinod de la Calcedon, nu este a nici 
unuia, decât a Cuvântului, întrupat şi devenit Om. Pentru 
aceasta, însă, noi nu ne abatem nici de la părerea pe care 
unii o socotesc contrarie Sinodului, adică de la părerea, că 
o singură natură a lui Dumnezeu-Cuvântul s-a întrupat, 

fiindcă nimic altceva nu ne învaţă Sinodul, decât că există 
o singură Ipostasă sau Persoană, în două naturi unite. De 
aceea şi Fericitul Flavian, episcopul acestui oraş, într-o 

scrisoare pe care i-a dat-o împăratului Teodosie, despre 
credinţa sa şi despre excluderea (din Biserică) a celor care, 
spunând că sunt două naturi, tot aşa spun că sunt două 
Ipostase, n-a stat la îndoială să mărturisească adevărul, că 
o singură natură, natura lui Dumnezeu-Cuvântul, s-a 
întrupat, zicând: „Căci, într-adevăr, noi mărturisim că este 
Un Hristos, Un Fiu, Un Domn, Hristos din două naturi, 
după Întruparea din Sfânta Fecioară, sau după ce şi-a luat 
natură omenească, într-o singură Ipostasă sau Persoană. Şi 
nu refuzăm să mărturisim că, într-adevăr, o singură natură 
a lui Dumnezeu-Cuvântul s-a întrupat”. 

De aceea, în mod nelegiuit, cred unii că Sinodul a 
admis o persoană a omului, şi a atribuit Ipostasul lui 
Dumnezeu-Cuvântul. Aceasta o spun ei nu pentru că n-ar 
şti că pentru Sinod este acelaşi lucru „ipostasul” şi 
„persoana”, ci, ca nu cumva să se vadă, că ei introduc 
două Ipostase sau două Persoane şi se folosesc din plin de 
acest prost argument. Noi, însă, crezând că una şi aceeaşi 
este „ipostasă” şi „persoană”, nu spunem că Treimea 
locuieşte în Hristos, cum spun partizanii lui Teodor de 
Mopsuestia şi ai lui Nestorie, ca şi când Hristos ar fi în 
afară de Treime, ci credem că Dumnezeu-Cuvântul, Unul 
născut, Fiu al Tatălui, Domnul nostru lisus Hristos, Care 
pentru noi a pătimit în Trup, este Unul din cele trei 
Ipostase ale unei (singure) Dumnezeiri. Deci să nu se 
teamă cei care încearcă să ne mustre pe noi, zicând că prin 
aceasta despărțim Treimea, când zicem „Hristos, Unul din 
Treime”, pentru că şi expresia „din Treime”, ŞI, ceva mai 
dezvoltat, „Unul din Treime” a fost spusă de Fericitul 
Augustin. 

In fine, în cartea FEnchiridion (Manual către 

Laurenţiu, sau Despre credință, nădejde şi dragoste), 
tratând expresia: „că Dumnezeu-Cuvântul S-a născut din 
Duhul Sfânt şi din Maria Fecioara”, între altele, Fericitul 
Augustin spune: „Dar, dacă Acea Creatură, pe care a 
zămislit-o şi a născut-o Fecioara, deşi se referă la Persoana 
Fiului, a fost făcută de întreaga Treime, fiindcă nu sunt 
separabile lucrările Treimii; pentru ce — se întreabă 
Fericitul Augustin — la facerea Acestei Creaturi, este 
amintit numai Duhul Sfânt? Oare — se întreabă iarăşi, 
Fericitul Augustin — nu pentru că şi atunci când este 
amintit numai Unul din Treime, în săvârşirea vreunei 
lucrări, se înţelege că lucrarea este a Treimii întregi?” Şi 
iarăşi, în Cartea a doua Despre Treime, zice: „Oare, 
Dumnezeu S-a arătat, fără deosebire (de Persoane), 
Părinților noştri, mai înainte de a veni Hristos, în Trup, sau 
în vreo Persoană (oarecare) din Treime, adică în mod 
separat, cam alternativ?” Şi iarăşi, după puţine cuvinte, 
spune: „Aşadar, nici aici nu apare, în mod evident, dacă 
este vreo Persoană din Treime, sau dacă Domnul Însuşi 
este Treimea despre Care s-a spus şi Care i S-a arătat lui 
Avraam: Să cinsteşti pe Domnul Dumnezeul tău, şi numai 
Lui să-i slujeşti” (cf. Deur. VI, 13; X, 20; Matei IV, 10; 
Luca IV, 8). 

Dar, puţin mai clar decât aici, a vorbit despre această 
învățătură Fericitul Proclu, episcopul acestui oraş, episcop 
pe care l-a aprobat chiar venerabilul Sinod de la Calcedon, 
scriind Către armeni, scriere cerută de însuşi neamul 
acesta, contra blasfemiilor lui Teodor, care învaţă că există 
o quaternitate, în loc de Trinitate, şi pe când respingea 
(Proclu) blasfemiile aceluiaşi Teodor, zicând: „Dar, poate 
că vrei să afli de la mine acel nou şi înşelător înţeles, sau 
acea vorbire goală, care spune că acela care mărturiseşte 
că Cel care S-a răstignit este Hristos Dumnezeu, 
mărturiseşte că şi Tatăl şi Duhul Sfânt S-au răstignit, de 


95 


îndată ce una este natura Treimii; Eu, însă, din contră, îţi 
pun în față acestea, şi te întreb: Cel care S-a răstignit este 
Unul din Treime, sau este altcineva din afara Treimii? ȘI 
dacă, într-adevăr, este Unul din Treime, cearta s-a stins. 
Dacă, însă Cel care S-a răstignit este altcineva, fără 
îndoială, pe lângă Trinitate, Domnul slavei este un al 
patrulea Domn; şi el e străin de acea proslăvire, cu care 
proslăvesc serafimii Treimea. Însă acele minți însufleţite 
laudă (numai) Trinitatea şi mărturisesc Unitatea Treimii 
(cf. Jsaia VI, 2-3). Însă, dacă vocea aceea nu dă o 
învăţătură mincinoasă, ne întrebăm: Cum a mântuit acest 
al patrulea, din afara Treimii, pe cei pe care nu i-a 
plăsmuit el, sau a distrus zapisul păcatelor pe Cruce; cel 
care nu are puterea de a ierta păcatele, dacă nu este, 
potrivit spuselor tale, Dumnezeu? (cf. Marcu, II, 7; Luca 
V, 20). Şi, din nou, zice, după puţin: „Dacă tu îmi arăţi 
şi-mi spui că cel care mărturiseşte că Dumnezeu-Fiul S-a 
răstignit, dar mărturiseşti că şi Tatăl, şi Duhul S-au 
răstignit, scrii pe apă, şi zideşti pe nisip. Aşadar, fii cu 
băgare de seamă la tăria credinței Bisericii universale şi 
spală-ți neruşinarea ta. Căci, ce lucru este, aici, pe care nu-l 
putem primi? Noi nu spunem că EI (Hristos) a pătimit; în 
această natură însăşi, în care subzistă, şi prin care El este 
unit cu Tatăl şi cu Duhul, ci spunem că Ela pătimit în 
Trup, care S-a făcut, din noi şi pentru noi. Nu spunem, 
însă, că altul decât Unul din Treime S-a făcut Trup, şi S-a 
răstignit cu Trup, în care S-a făcut. Şi n-a pătimit cu 
Dumnezeirea prin care este unit cu Tatăl şi cu Duhul, aşa 
încât să spunem că şi Ei înşişi (Tatăl şi Duhul) S-au 
răstignit, împreună cu El. Căci, dacă noi, contrar 
adevărului, am spune că EI S-a răstignit cu Divinitatea, 
într-adevăr, am introduce Pătimirea în Treime; dacă, însă, 
spunem — ceea ce este adevărat — că Cuvântul a luat asupra 
Sa Pătimirile, în Trupul Său, mărturisim şi faptul că Unul 

este din Treime, Care a pătimit, dar natura Trinității a 
rămas nepătimitoare”. ea 
Şi, iarăşi, zice: „Dar dacă, contrar adevărului, 
întrupat fiind, n-ar fi pătimit, poate că ar fi îndreptățită 
vreo abilă obiecţie împotriva întrupării. Dacă, însă, Cel 
întrupat a pătimit, este clar că crucea este cauza întrupării, 
adică EI a fost răstignit pe Cruce, pentru că El a fost 
întrupat (nu altul), fiindcă Crucea este dovadă a întrupării. 
Dacă, însă, pentru faptul că (numai) Domnul Hristos a fost 
întrupat, numai El a fost răstignit, Tatăl şi Duhul Sfânt 
(care nu S-au întrupat) n-au fost răstigniți pe Cruce. 
Aşadar, Unul din Treime a fost răstignit pe Cruce. Domnul 
Hristos, însă şi-a păstrat, nepătimitoare Divinitatea, de 
care se împărtăşeşte, împreună cu Tatăl şi cu Duhul şi 
numai El Însuşi. Acelaşi şi Singur, a pătimit, cu Trupul 
Însuşi, cu care numai El Însuşi S-a făcut Om”. j î. 
De aceea, dacă cineva îndrăzneşte să respingă 
această părere a acestui Prea Fericit Părinte, părere care 
străluceşte mai presus decât strălucirea soarelui, şi susține 
„o ipostasă a întregii Treimi, adică a Tatălui şi a Fiului şi a 
Duhului Sfânt”, asta descoperă, în mod clar, că el crede la 
fel ca Sabelie. Pentru că, dacă, (după părerea lor, eretică), 
oricine ar spune că „Unul din Treime, Hristos, pentru noi a 
pătimit cu Trupul” este descoperit că face o separare 
(împărțire) a Treimii, atunci, desigur, şi cel care ar zice 
„Dumnezeu din Dumnezeu” face o separare a 
Dumnezeirii. Sau, dacă cel care zice „Dumnezeu din 
Dumnezeu” nu face împărţirea Divinităţii, mai cu seamă 
pentru motivul că Una este Dumnezeirea Treimii, cu atât 
mai mult, zicerea „Unul din Treime” nu aduce împărțirea 
Treimii, pentru că, nu datorită faptului că Unul este 
Dumnezeu şi Una este Dumnezeirea Trinității, spunem 
noi, că Unul este Hristos din Treime, care a pătimit pentru 
noi, cu Trupul, ci spunem aceasta, potrivit adevărului că 

trei sunt (Persoanele), adică Tatăl, şi Hristos, şi Duhul 
Sfânt. Dar, dacă aceştia ar voi să se întoarcă din 
îndrăzneala lor, fără socoteală şi să nu mai respingă acest 
glas al întregii Biserici, glas în deplin acord cu tradițiile 
apostolice, și ar vrea să observe în ce chip se spune „Unul 
Dumnezeu este Treimea” şi cum este „Dumnezeu din 
Dumnezeu”, şi „Unul din Unul”, nicidecum n-ar mai sta la 
îndoială să spună că: Fecioara Maria a născut pe Hristos 
Unul din Treime. Care a pătimit pentru noi, cu Trupul, şi 
astfel, ea n-a născut Treimea, Care este Unul Dumnezeu, 
ci a născut pe Dumnezeu, Care este, în mod substanţial, 

din Dumnezeu; iar de aci rezultă fără îndoială, că Cel care 
S-a născut, după Trup, din ea însăşi, este Unul din Treime. 

Dacă-i aşa, aceştia, care socotesc că acest grai este 
contrariu credinței Bisericii universale, ar mai putea să 
mărturisească, că Dumnezeu Care este Treime, S-a născut 
din femeie? lar dacă n-ar îndrăzni s-o zică aceasta, atunci 
să spună: de unde este Dumnezeu, Care S-a născut din 
Fecioara, dacă nu este din Treime, fiindcă, în afară de 
Treime, credincioşii Bisericii universale nu cunosc nici un 
alt Dumnezeu. Dar, dacă aceştia, contrar adevărului, ar 
crede că ea (Fecioara Maria) este, cu adevărat, ŞI în mod 
propriu, Născătoare de Dumnezeu, ei ar crede, întru totul, 
că Dumnezeu Cuvântul este Unul din Treime, fiindcă, din 
ea nu S-a născut Dumnezeu, Cel care este Treime. Căci, 

dacă Apostolul mărturiseşte că „Hristos este Dumnezeu 
peste toate” (Romani IX, 5), însă, Trinitatea este Unul 
Dumnezeu, nu este nepotrivit să se ceară de la ei, să 
răspundă la aceste întrebări: Oare, Hristos este Treime, sau 
Hristos este un alt Dumnezeu, pe lângă Treime, sau, poate 
Hristos este peste Treime, pentru faptul că Apostolul 
mărturiseşte că El este peste toate? Apoi, dacă este 
nelegiuit a spune că oricare din Aceştia trei (este Treime), 

rămâne ca să spunem că „Unul din Treime” este 

Dumnezeu-Cuvântul, Care S-a născut, după Trup, din 
Fecioara, şi S-a făcut Om, şi a pătimit, în Trup, pentru Nol. 

De aici, rezultă că ei (Nestorie şi Eutihie, cei ce s-au 
abătut de la dreapta credință), pretind ca Fericita Fecioara 
Maria este Născătoare de Dumnezeu, numai pentru 
mărirea Omului Aceluia, care S-a născut dintr-însa, pe 
Care ei Îl declară Dumnezeu, numai după Har, iar nu după 
natură. Noi, însă, credem şi mărturisim că Fecioara Maria 
este, cu adevărat şi în mod propriu, Născătoare de 
Dumnezeu, pentru că ştim că Pruncul Acela, pe care ca 
însăşi L-a născut, este Dumnezeu prin natură, ȘI prin EI 
Însuşi s-au făcut toate (cf. Joan |, 1; 1, 3), potrivit 
învățăturii Fericitului Chiril, care zice: „S-a născut Om, 
deşi este Dumnezeu după natură, Cuvântul lui Dumnezeu- 
Tatăl, fiindcă, asemenea, ca noi, El S-a făcut părtaş 
sângelui şi trupului (cf. Evrei II, 14). Căci aşa S-a arătat EI 
pământenilor: nu părăsind ceea ce era (Dumnezeire), ci 
luându-Și asupra Sa natura umanităţii, în rațiunea Sa 
desâvârşită”. Şi, iarăşi, zice, în primul capitol, Contra lui 
Nestorie: „Dacă cineva nu mărturiseşte că Cel care este 
Emanuel, este Dumnezeu, în adevăr, şi tocmai de aceea, 
fiindcă este Dumnezeu, în adevăr, Sfânta Fecioară a născut 
pe Însuşi Cuvântul lui Dumnezeu, cu Trup adevărat, 
fiindcă din Dumnezeu S-a făcut cu Trup, după cum este 
scris: «Cuvântul Trup S-a făcut» (cf. Joan 1, 14), anatema 
să fie!” | 

De aceea, noi mărturisim că sunt două naşteri ale 
Cuvântului: una, mai înainte de veci, din Tatăl, după 
Dumnezeire, alta, însă, în ultimul timp, după umanitate, 
din Sfânta Fecioară. Fiindcă noi nu credem că Unul este 
Fiul Maicii, iar Altul este al Tatălui. Ci noi ştim că, Unul 
şi Acelaşi este Fiu natural al Tatălui şi Fiu natural al 
Maicii. Fiindcă şi Fericitul Papă Leon spune către 
Flavianus: De credem că Tatăl este Dumnezeu şi 


99 


atotputernic, arătăm că Fiul este coetern cu El întru nimic 
deosebindu-Se de Tatăl, fiindcă este Dumnezeu din 
Dumnezeu, Atotputernic din Atotputernic, coetern, născut 
din Cel etern, nu mai târziu, în timp, nu inferior în putere, 
nu deosebit întru slavă, nu împărţit, prin natură. Noi 
mărturisim, de asemenea, că Unul născut, Cel veşnic, al 
Tatălui veşnic, S-a născut din Duhul Sfânt şi din Maria 
Fecioara. Această naştere, în timp, nu i-a scăzut nimic 
acelei naşteri divine din veşnicie nici nu i-a adăugat, dar 
S-a jertfit pe Sine, întreg, spre reînnoirea omului, care 
fusese amăgit (de diavol)”. După părerea acestui Fericit 
Părinte, noi învăţăm că Dumnezeu S-a făcut Hristos, iar nu 
Hristos S-a făcut Dumnezeu, aşa cum spun partizanii lui 
Teodor de Mopsuestia, învățători ai lui Nestorie, care cred 
că, treptat, Hristos S-a făcut Dumnezeu, pentru că, nu s-a 
spus că fiind sărac, S-a făcut bogat, ci „fiindcă EI era 
bogat, S-a făcut sărac, ca să ne facă pe noi bogaţi” (2 
Corinteni VIII, 9), precum mărturiseşte şi Psalmistul, 
zicând: „Scaunul Tău, Dumnezeule, în veacul veacului; 
toiag de dreptate, toiagul împărăției Tale. lubit-ai 
dreptatea şi ai urât fărădelegea, pentru aceasta Te-a uns pe 
Tine, Dumnezeul Tău, cu untdelemnul bucuriei, mai mult 
decât pe părtaşii Tăi” (Psalmul XLIV, 7-8). Cum ar fi 
putut Dumnezeu să fie uns, sau să aibă părtaşi, dacă n-ar fi 
fost Om? Şi tocmai de aceea, noi credem că atât faptele 
cele prea minunate, cât şi Patimile (pe Cruce), adevărate, 
sunt ale Unuia şi Acelaşi, adică ale lui Dumnezeu- 
Cuvântul, întrupat, şi ale Omului făcut, fiindcă nu este 
Unul, Dumnezeu, şi Altul, Om, ci Acelaşi Dumnezeu, 
Acelaşi Om, potrivit învățăturii Fericitului Papă Leon, 
care spune că: „Dumnezeu Cel nepătimitor n-a refuzat să 
se facă Om, şi Cel nemuritor (Dumnezeu) n-a refuzat să se 
supună legilor morţii”. Potrivit acestor cuvinte, chiar 
Fericitul Chiril spune, contra lui Nestorie: „Dacă cineva 

nu mărturiseşte că Dumnezeu-Cuvântul a pătimit în Trup, 
atunci a fost răstignit cu Trupul, şi a gustat moartea cu 
Trupul (Evrei II, 9) şi S-a făcut Primul născut din morți, 
potrivit adevărului că El este Viaţă şi dătător de viaţă, ca 
(fiind) Dumnezeu, anatema să fie!”. | 

Aşadar, potrivit acestei învățături soborniceşti a 
tuturor acestor Sfinţi Părinţi, noi recunoaştem patru 
Sinoade, adică: al celor 318 Părinţi (325 Niceea), şi al 
celor 150 Părinţi, care s-au întrunit în acest oraş 
împărătesc (381 — Constantinopol) şi pe acela care a avut 
loc la Efes (431), în fruntea căruia au fost Celestinus și 
Chiril, Prea Fericiţii Patriarhi, pentru că, aci, s-au înfățişat 
toate cele care sunt contra lui Nestorie, sau împotriva 
oricărei erezii. Noi recunoaştem, de asemenea, şi acel 
venerabil Sinod de la Calcedon, pe care îl urmăm şi îl 
îmbrăţişăm. Şi toate cele scrise ale Sfinţilor Părinţi, care 
gândesc unul şi acelaşi lucru, potrivit definiţiilor acestor 
Sinoade. Noi anatemizăm pe toţi aceia, oricine ar fi, care 
se îndoiesc, sau care resping, sau care socotesc că aceste 
învățături sunt imperfecte, sau care afirmă că ele sunt 
străine de credinţa Sfinţilor Părinţi. De asemenea, noi 
anatemizăm toate scrierile lui Teodor de Mopsuestia şi ale 
lui Nestorie, discipolul lui, şi pe toţi cei care gândesc la fel 
cu ei, adăugând la aceştia pe Eutihie, Dioscur, Timotei 
Aclurum, Petru Alexandrinul şi Petru Antiohianul, şi 
Acaciu Constantinopolitanul, împreună cu toți partizanii 
lor. Noi anatematizăm şi pe urmaşii lor, pe părtaşii lor, şi pe 
cei în legătură cu ei, sau pe cei care sunt pătaţi — într-ale 
credinţei — într-un fel sau altul, de atingerea de aceștia, sau 
care proslăvesc amintirea acelora care au murit în osânda 
însăşi, sau îi apără ca şi cum ar fi nevinovaţi. 

B. Despre Harul lui Dumnezeu 


Astfel, acestea fiind cunoscute, Prea Fericiţilor 
Părinţi, să spunem acum ceva despre Harul lui Dumnezeu, 
nu despre Harul cu care suntem creaţi, ci despre Harul cu 
care suntem recreaţi și cu care suntem reînnoiţi. Făcând o 
expunere, pe scurt, am crezut că este nevoie să vă facem 
cunoscut Sanctităţii Voastre faptul că, în această parte (re- 
giune), duşmanii Harului divin, adică partizanii lui Pelagiu 
şi Celestin, se dovedesc foarte potrivnici nouă. 

Aşadar, noi mărturisim că Adam a fost creat bun 
(Eccles. VII, 29; Tim. IV, 4) de către Dumnezeii din toate 
punctele de vedere, nici muritor, nici nemuritor (cf. 
Facere II, 17), dar, în stare să aibă ambele însuşiri, având, 
în posibilitatea hotărârii proprii atât voinţa cât şi puterea 
pentru toate, adică, şi spre bine, şi spre rău. Noi 
mărturisim că el (Adam) a fost înşelat de viclenia şarpelui 
şiret, că el s-a arătat călcător al poruncii divine cu voia sa 
proprie (cf. Facere III, 1-6; 2 Corinteni XI, 3), iar pentru 
aceasta, el s-a făcut vinovat de pedeapsă, de dreapta 
judecată a lui Dumnezeu, nu numai de moartea trupului, 
dar chiar a sufletului, şi, fiind despuiat de cinstea de mai 
înainte, s-a făcut asemenea dobitoacelor, nu pentru că ar fi 
devenit fără rațiune, ci pentru că vigoarea raţiunii a fost 
stingherită de pofta lui carnală, în fine, el a simţit, îndată, 
din vina neascultării „o lege contrarie în propriile 
mădulare, luptându-se împotriva legii minţii sale, şi 
făcându-l rob, în legea păcatului” (cf. Romani VII, 23). 

Noi credem că acest rău, şi pedeapsa pentru acest 
rău s-au transmis la întreg neamul omenesc; noi nu 
spunem că numai moartea trupului — care este pedeapsa 
păcatului — s-a introdus în lume, precum voiesc unii să 
spună, ci spunem că şi „boldul morţii”, adică „păcatul” (cf. 

1 Corinteni XV, 56) s-a introdus în lume. Noi ne unim în 
păreri cu acestea — spuse mai înainte — dar mai mult ne 
unim în păreri cu Apostolul, care mărturiseşte, zicând: 
„Printr-un om a intrat păcatul în lame, şi prin păcat 
moartea, şi astfel moartea a trecut la toţi oamenii, pentru 
că toţi au păcătuit în el (Adam)”. (Romani V, 12). Pentru 
aceea, noi credem că pruncii, de curând născuţi din 
pântecele maicii lor, sunt botezați, nu numai ca să merite 
însuşirea de fii adoptivi (ai lui Dumnezeu), sau pentru 
împărăţia cerurilor, precum încearcă să afirme discipolii 
lui Pelagiu şi ai lui Celestin, sau ai lui Teodor de 
Mopsuestia, care spun că există unul şi acelaşi păcat, 
natural şi originar, dar noi credem că aceşti prunci sunt 
botezați, şi pentru iertarea păcatelor, ca ei să nu piară, în 
veci. Aşadar, vigoarea din naştere fiindu-i slăbită, el 
(Adam) nicidecum n-a mai putut să se ridice prin el însuşi, 
de acolo, de unde a căzut prin propria sa voinţă. De aceea, 
noi credem că nici un om, de la Adam și până acum, nu s-a 
mântuit, prin puterea sa naturală, fără numai prin darul 
Harului Duhului Sfânt, prin credința în numele lui lisus, 
fiindcă: „Nu este alt nume dat oamenilor, sub cer, în care 
trebuie să se mântuiască, decât în numele lui lisus Hristos” 
(Fapte IV, 12). 

Noi credem, însă, că liberul arbitru natural (din 
naştere) nu are putere pentru nimic altceva decât numai 
pentru deosebirea unui lucru de altul și pentru ațâțarea 
dorinţei pentru un lucru sau altul, lucruri privitoare la cele 
trupeşti sau lumeşti, care, nu la Dumnezeu, ci, poate că la 
oameni pot să pară lucruri de laudă, însă pentru cele ce 
tind spre viaţa veşnică, noi credem că liberul arbitru nu 
poate nici să cugete, nici să voiască, nici să dorească, NICI 
să săvârşească ceva decât prin pătrunderea şi prin lucrarea, 
înăuntru, a Duhului Sfânt, Care este chiar Duhul lui 
Hristos: „Căci, cine nu are Duhul lui Hristos, acela nu este 

al Lui” (Romani VIII, 9). Iar dacă cel care crede în Hristos 
este chiar al lui Hristos — precum este şi adevărat — este 
fără nici o îndoială, că nu printr-un dar natural, ci prin 
Duhul Sfânt, este al lui Hristos, acela care crede în Cel 
care iartă pe păcătos, aşa încât, el (cel care crede) să 
mărturisească: „Domn este lisus, fiindcă nimeni nu poate 
să spună (aceasta) decât în Duhul Sfânt” ( Corinteni XII, 
3; Romani X, 9). 

Pentru toate acestea, noi anatemizăm pe cei care 
spun că păcatul este ceva natural sau o substanţă oarecare. 
Noi respingem şi pe cei care, contra cuvântului 
Apostolului, îndrăznesc să spună: în puterea noastră este 
„a voi”, dar „a săvârşi” este lucrarea lui Dumnezeu, îi 
osândim pe aceştia, fiindcă acelaşi învățător (Sfântul 
Pavel) mărturiseşte că şi „a voi” şi „a săvârşi” sunt daruri 
divine, el însuşi zicînd: „Dumnezeu este Cel ce lucrează în 
voi şi ca să voiţi, şi ca să săvârşiţi, după a Lui bunăvoință” 
(Filipeni LI, 13). Noi, însă, credem că toți, de la Abel până 
la Hristos, dacă s-au mântuit, s-au mântuit prin Harul acela 
prin care ne mântuim şi noi, potrivit cuvântului Fericitului 
Apostol Petru care spune: „De ce ispitiţi pe Dumnezeu şi 
vreți să puneţi un jug pe grumazul ucenicilor pe care nici 
părinţii noştri, nici noi n-am putut să-l purtăm? Ci, prin 
Harul Domnului nostru lisus Hristos, credem că ne vom 
mântui ca şi aceia”. (Fapte XV, 12) 

II. CAPITOLELE CUVIOSULUI IOAN 
MAXENȚIU SCRISE CONTRA 
NESTORIENILOR ŞI PELAGIENILOR 
SPRE BUCURIA FRAȚILOR" 


1. Dacă cineva nu mărturiseşte că în Domnul nostru 
lisus Hristos sunt două naturi unite, adică a Dumnezeirii şi 
a umanităţii, şi dacă nu vede o natură întrupată a 
Cuvântului lui Dumnezeu ca două naturi unite într-o 
singură Ipostasă sau persoană, după cum ne-a transmis 
nouă venerabilul Sinod de la Calcedon, anatema să fie! 

2. Dacă cineva nu mărturisește că Sfânta Maria este, 
cu adevărat şi în mod propriu, Născătoare de Dumnezeu, 
ci că numai pentru onoare i s-a atribuit ei acest nume, 
pentru că ea a născut un om, care după Har, se numeşte 
Dumnezeu, nu însă, pentru că ea a născut pe Dumnezeu 
întrupat, şi Care S-a făcut Om, anatema să fie! 

3. Dacă cineva nu mărturiseşte o unire substanțială 
sau naturală, prin faptul că, Cuvântul rămânând 
Dumnezeu, prin natură, este unit cu natura omenească, ci 
spune că este o unire ipostatică sau personală, fie după 
strălucire, fie după iubire, sau după afecţiune, anatema să 
fie! 

4. Dacă cineva nu este de acord cu noi ca să 
mărturisească că Hristos este Unul din Treime, chiar şi cu 
Trupul Său propriu, Care a pătimit pentru noi, în Trup, 
deşi, după Trup nu este din natura Treimii, ci este 
asemenea nouă, anatema să fie! 

5. Dacă cineva nu mărturiseşte că Pruncul acela, pe 
Care L-a născut Fecioara Maria este Dumnezeu prin 


i După Corpus Christianorum, S.L., LXXXV. A Turnholti, 1978, pp. 29-30. 

natură, şi că prin El s-au făcut toate, cele văzute şi cele 
nevăzute, cele cereşti şi cele pământeşti (loan |, 1,3; 
Coloseni |, 16; Efeseni 1, 10), şi că este ziditor a toate, 
Dumnezeu Tare, Domn al păcii, Părintele veacului ce va 
să fie, anatema să fie! (Isaia IX, 6). 

6. Dacă cineva zice că Hristos a pătimit în Trup, însă 
nu se învoieşte să spună că Dumnezeu a pătimit în trup, 
prin ceea ce înțelegem când zicem că Hristos a pătimit în 
Trup, anatema să fie! 

7. Dacă cineva zice: „Dumnezeu nu s-a făcut 
Hristos, însă Hristos s-a făcut Dumnezeu”, anatema să fie! 

8. Dacă cineva nu mărturiseşte că sunt două nașteri, 
într-un Singur Fiu al lui Dumnezeu, Dumnezeu-Cuvântul 
născut, mai înainte de veci din Tatăl, iar în ultimul timp, 
Acelaşi născut din Maica, anatema să fie! 

9. Dacă cineva nu mărturiseşte pe Hristos compus 
după Întrupare, anatema să fie! 

10. Dacă cineva zice că păcatul este ceva natural, 
atribuind, fără de minte, cauza păcatului, Ziditorului 
naturii, anatema să fie! 

11. Dacă cineva nu mărturiseşte că păcatul originar 
s-a introdus în lume prin călcarea Legii, de către Adam, 
după cuvântul Apostolului, care spune: „De aceea, precum 
printr-un om a intrat păcatul în lume şi prin păcat moartea, 
aşa şi moartea a trecut la toţi oamenii, pentru că toți au 
păcătuit în el”, anatema să fie! (Romani V, 12). 

12. De asemenea, noi anatemizăm întreaga opinie a 
lui Pelagiu şi Celestin, şi a tuturor acelora care sunt de o 
părere cu ei, susținînd toate câte s-au săvârşit şi s-au scris, 
în diverse texte, contra lor, de către conducătorii Scaunului 
Apostolic, adică de către Inocenţiu, Bonifatie, Zosima, 
Celestin şi Leon, ba şi de către  Atticus 
Constantinopolitanul şi Augustin şi episcopii provinciei 
Africa. 

III. CUVIOSUL IOAN MAXENȚIU: 
FOARTE SCURTĂ MĂRTURISIRE DE i 
CREDINŢĂ A BISERICII UNIVERSALE 


1. Există  Dumnezeu-Tatăl,  Dumnezeu-Fiul şi 
Dumnezeu-Sfântul Duh; nu sunt trei Dumnezei, ci un 
singur Dumnezeu. Există o singură substanță sau natură; 9) 
singură înțelepciune, o singură Putere, o singură Stăpânie, 
o singură Domnie, o singură Atotputernicie, o singură 
Slăvire. Totuşi, sunt trei Ipostase sau Persoane, fiecare 
Persoană păstrând, totdeauna, în mod neschimbabil, ceea 
ce Îi este propriu: aşa încât nici Tatăl nu este Fiu, sau Duh 
Sfânt, nici Fiul nu este Tată sau Duh Sfânt, nici Duhul 
Sfânt nu este Tată sau Fiu. 

2. Fiul însă, adică Cuvântul lui Dumnezeu, Unul 
născut, Dumnezeu, de o ființă cu Tatăl, rămânând, în 
propria Persoană, Dumnezeu, în zilele cele mai de pe 
urmă, Şi-a luat natură omenească din sânurile Fericitei 
Fecioare Maria, şi alcătuindu-Şi Trup, S-a făcut Om, 
având suflet raţional sau înțelegător. î : 

3. Pentru aceasta, noi trebuie să mărturisim că 
Dumnezeu S-a născut din Femeie, nu după Dumnezeire, ci 
după umanitate; că Dumnezeu a stat în iesle, înfăşurat în 
scutece de fâşii de cârpe, că a crescut şi a înaintat în vârstă 
şi în înțelepciune, după umanitate, nu după Dumnezeire; 
că Dumnezeu a flămânzit, a însetat, că S-a odihnit, fiind 
obosit de drum, nu după Dumnezeire, ci după umanitate; 
că Dumnezeu a fost prins de mâinile nelegiuiţilor, a fost 
judecat, osândit, răstignit, coasta fuindu-l împunsă cu 
sulița, nu după Dumnezeire, ci după umanitate; că 
Dumnezeu a murit, a fost îngropat, a înviat, nu după 


” După Corpus Christianorum, S.L., LXXXV A, Tumholti, 1978, p. 33-36. 

Dumnezeire, ci după umanitate; că Dumnezeu, cu Trupul 
Însuşi, S-a înălțat la cer, a şezut de-a dreapta Tatălui, de 
unde, iarăşi, va să vină, cu Trupul Însuşi, întru slavă, să 
judece viii şi morţii (cf. Marei L, 25; Luca II, 7; II, 52; Ioan 
IV, 6, 7; Matei XXVI, 57; Marcu XIV, 53; Luca XXII, 54; 
Ioan XVIII, 12; Matei XXVI, 65-66; Marcu XIV, 63, 64; 
Luca XXI, 71; Matei XXVII,I1 sq.; Marcu XV, 2, sq.; 
Luca XXIII, 2 sq.; Matei XXVII, 26; Marcu XV, 15; Luca 
XXIII, 24-25; Joan XIX, 16; Matei XXVII, 33 sq.; Matei 
XXVII, 50; Marcu XV, 37; Luca XXIII, 46; loan XIX, 30; 
Matei XXVII, 60; Marcu XV, 46; Luca XXIII, 53; loan 
XIX, 42; Matei XĂXVIIL, 6; Marcu XVI, 6; Luca XXIV, 6; 
Ioan XX, 11 sq.; Romani VIII, 34; Marcu XVI, 19; Matei 
XXV, 31; J] Timotei IV, |; Petru IV, 5). 

4. Iarăşi, noi trebuie să mărturisim că lisus Hristos 
Fiul Omului, sau Omul, S-a născut din Tatăl mai înainte 
de veci, că este Unul din Treime, şi „prin El s-au făcut 
toate, cele văzute şi cele nevăzute, şi, fără El, nimic nu s-a 
făcut” (cf. Daniil VII, 13; Matei LX, 6; X, 23; XVI, 27-28; 
XIX, 28; XXV, 31; Marcu II, 10; VIII, 38; IX, 8; Luca V, 
24; VI, 5; IX, 26; Joan III, 13-14; V, 27; XII, 23-34; XIII, 
31 etc.; | Timotei II, 5; Ioan L, 3; Coloseni L, 16), dar, nu 
după umanitate, ci după Dumnezeire; că El, Acelaşi Om, 
este Viaţa veşnică, Înţelepciunea şi Puterea Tatălui; totuşi, 
nu după umanitate, ci după Divinitate; că EI, Acelaşi Om, 
este chipul ființei sau icoana Tatălui, şi chipul strălucirii 
lui Dumnezeu: totuşi, nu după umanitate, ci după 
Dumnezeire (cf. I Joan V, 20; 1 Corinteni L, 24 ; Evrei 1, 3; 
II Corinteni IV, 4; Coloseni I, 15; Înţelepciunea lui 
Solomon VII, 25). 

5. Iarăşi, noi trebuie să spunem că El, Care este 
Viaţa veşnică, Înţelepciunea şi Puterea Tatălui, S-a născut 
după Trup, din Femeie; că El, Viaţa veşnică, Înţelepciunea 
şi Puterea lui Dumnezeu, a stat înfăşat şi culcat în iesle; că 

EI, Viaţa veşnică, Înţelepciunea şi Puterea lui Dumnezeu, 
a pătimit, a fost răstignit pe cruce, a murit după Trup (cf. 1 
Ioan V, 20, | Corinteni |, 24; Matei 1, 25; Luca UI, 7, 1 
Petru IV, 1; Matei XXVII, 33 sq.; Marcu XV, 22 sq.; 
Luca XXIII, 33 sq.; loan XIX, 17 sq.; Marei XXVII, 50; 
Marcu XV, 37; Luca XXIII, 46; Ioan XIX, 30). 

6. Fiindcă aşa stau lucrurile, nimeni nu poate să fie 
credincios al Bisericii universale decât cel care va fi 
mărturisit că, în Cuvântul lui Dumnezeu, Fiul Unul născut, 
rănim două naturi după unire, totdeauna, de nedespărțit, 
adică a Cuvântului şi a Trupului, a lui Dumnezeu şi a 
Omului, a Dumnezeirii şi a umanităţii, fiindcă după cum 
este Unul din Treime şi la început, Cuvântul lui 
Dumnezeu, tot aşa, Acelaşi, Însuşi, din noi, este Om 
desăvârşit şi adevărat. 

7. Căci, Cel Care S-a dat nouă, Pruncul din 
coapsele lui Avraam şi din sămânța lui David, este 
Dumnezeul cerului şi Domn al păcii. Şi pentru aceea, nu 
sunt două persoane ale lui Hristos, ci o Persoană, fiindcă 
„nimeni nu s-a suit la cer, decât cel care s-a coborât din 
cer, Fiul Omului, care este în cer şi lisus Hristos, ieri şi azi 
şi în veci, este Acelaşi” (cf. Ioan |, |; Evrei VII, 5; Ioan 
VII, 24; Romani |, 3; 1] Timotei II, 8; Isaia LX, 6; Facere 
XXIV, 7; Joan III, 13; Evrei XIII, 8). 

IV. ÎNVĂȚĂTURĂ FOARTE SCURTĂ 
A CUVIOSULUI IOAN MAXENȚIU 
CU PRIVIRE LA UNIREA 
CUVÂNTULUI LUI DUMNEZEU 
CU PROPRIUL SĂU TRUP" 


1. Fiul lui Dumnezeu, Cuvântul Tatălui, Unul din 
Treime, de o fiinţă eu Tatăl, născut din El, mai înainte 
de veci, rămânând Dumnezeu, în propria Sa Persoană, 
după aceea, în ultimul timp, în timpul rostirii cuvintelor 
îngerului binevestitor, şi în timpul încrederii, arătată de 
Fecioară, în aceste cuvinte, cu propria tărie a puterii 
Sale, alcătuindu-Şi Trup din mădularele aceleiaşi 
Fecioare, fără sămânţa de bărbat, rămânând Dumnezeu, 
în propria natură, S-a făcut Om, având Trup raţional 
sau înțelegător, şi aşa, la plinirea vremii, potrivit legii 
naturii omeneşti, a ieşit din pântecele fecioresc (cf. 
Psalmul XVIII, 5; Ioil IL, 16). 

2. Din această cauză, adunarea sau unificarea în 
Hristos este numită, cu toată dreptatea, naturală, iar nu 
prin asociere, pentru că Cuvântul nu S-a unit în 
pântecele Fecioarei cu un trup gata format sau 
însuflețit, fapt care poate să arate că este o persoană a 
oricărui om, ci „Înţelepciunea Şi-a zidit casă” (Pilde 
IX, 1) din înseşi măruntaiele Fecioarei. 

3, De altfel, dacă Cuvântul lui Dumnezeu S-ar fi 
unit în pântecele fecioresc cu un Trup format, sau 
însuflețit, unirea sau unificarea aceasta ar trebui să fie 
numită, mai degrabă, o asociere iar nu o unire naturală; 
în acest caz nu s-ar crede că Persoana Cuvântului S-a 


"După Corpus Christianomm, S.L., LXXXV A, Tumbholti, 1978, pp. 39-40. 

unit cu natura Trupului, ci, că s-a unit cu persoana unui 
om oarecare. Dar cei care spun aceasta sunt pătrunşi de 
rătăcirea lui Nestorie. 

4. Însă, Biserica universală crede și mărturiseşte că 
persoana Cuvântului nu s-a alăturat la persoana unui om 
format, ci S-a alăturat la natura Trupului (Său), şi, de 
aceea, ea învaţă că s-a făcut o unire nu prin asociere sau 
prin relaţie, ci naturală. 


INN! 


V. RĂSPUNSUL CUVIOSULUI IOAN 
MAXENŢIU CONTRA ACEFALILOR 


I. După ce a fost expusă, pe scurt, mărturisirea de 
credință a Bisericii universale, să continuăm, să 
răspundem  aşa-ziselor învățături ale celor care, 
prăbuşindu-se la pământ, cu o cădere-nenorocită, se 
smucesc să introducă o învăţătură de credință nelegiuită, 
în Biserica lui Hristos, prin aşa-zise argumentări şi 
cercetări noi. Aceştia, cu toate că mărturisesc că El este 
Dumnezeu şi Om, Cuvânt şi Trup, încearcă să adauge, în 
mod foarte neînțelept şi imprudent, că în Hristos, după 
unirea celor două naturi, este o singură natură, fiindcă, zic 
ci, nu există „natură”, fără „persoană”. 

II. Acestora, li se răspunde: dacă este o singură 
natură, în Hristos, după unire, atunci nu s-a făcut nici 
unirea cu Trupul. Dar dacă nu s-a făcut unirea cu Trupul, 
pentru ce se face pomenirea de „unire”? Iar dacă, într-adevăr 
s-a făcut unirea cu Trupul, atunci, nu numai natura divină 
este în Hristos, ci şi natura Trupului. Aşadar, în Hristos, 
după unire, fără nici o îndoială, sunt două naturi. 

Dacă, însă, chiar după ce s-a făcut unirea, rămâne, în 
Hristos Divinitatea, una şi singură, urmează că aceeaşi 
Dumnezeire a Cuvântului nu este simplă, ci unită sau 
compusă, şi pătimitoare, fiindcă, ceea ce se crede că 
există, dintr-o unire, potrivit unui adevăr elementar, 
nicidecum nu este ceva simplu sau unic, ci se înțelege că 
este, în general, compus. Însă, a cugeta aceasta despre 
singura dumnezeire a lui Hristos, se dovedeşte că este un 
sacrilegiu. Aşadar, rămâne un lucru clar, că unirea, care a 
creat o compoziţie sau o îmbinare, este contrară unicităţii, 


" După Corpus Christianorum, S.L., LXXXV A, Tumholti, 1978, pp. 41-47. 

şi este, în afară de orice îndoială, că unirea înseamnă 
asumarea naturii omeneşti de către Fiul lui Dumnezeu. De 
aceea, este un lucru clar că, după unire, în Fiul lui 
Dumnezeu, sunt două naturi, adică a Divinităţii şi a 
umanităţii, din care şi în care subzistă o unică şi singură 
Persoană a lui Hristos. 

Şi iarăşi, dacă trebuie să mărturisim după unire o 
singură natură în Fiul lui Dumnezeu, ca este sau 
umanitatea singură în Hristos, sau Dumnezeirea singură. 

III. De asemenea, dacă nu există „natură” fără 
„persoană”, cu atât mai mult, nu poate să fie „persoană” 
fără „natură”. Aşadar, dacă nu există natură fără persoană, 
dar nu este nici persoană fără natură, înseamnă că sunt trei 
naturi ale Divinităţii, iar nu una, fiindcă, fără nici o 
îndoială, sunt trei Persoane sau Ipostase, a Tatălui, a Fiului 
şi a Sfântului Duh. Dar, cei care spun acest lucru, sunt 
uniți, întru totul, cu arienii şi trebuie să se ferească de 
aceasta cu o deosebită precauţie fiindcă altfel sunt 
recunoscuţi, ca şi ei, că defăimează ceea ce este sfânt. 

Să cercetăm, totuşi, ce vrea să însemne pentru ei 
adăugirea de care vorbesc „după unire”: oare, pentru că, 
înainte de unire au fost două naturi în Hristos, şi de aceea, 
spun „după unire”, sau, mărturisesc că şi înainte de unire, 
în Hristos a fost o singură natură? Dacă spun că înainte de 
unire a fost o singură natură, este întru totul de prisos să 
spună „după unire”, fiindcă, după ei înşişi, se constată că 
totdeauna în Hristos a fost şi este o singură natură. Dar, 
dacă aşa este, în mod cu totul fals se mai face pomenire 
despre „unire” chiar de către ei, dacă şi înainte, și după 
aceea, a fost o singură natură, E Hristos. În general în 
acest caz nu s-a făcut nicio „unire”, fiindcă nu este nimeni 
care să nu ştie că o „unire” se face din naturile lucrurilor 


diferite. 
Dacă, însă, ei spun că înainte de unire au fost în 

Hristos două naturi, atunci sunt dovediţi că spun că înainte 
de unire, fără nici o îndoială, în Hristos au fost două 
persoane, pentru că, după ei înşişi, nu există natură fără 
persoană. Şi îndată ce spun acest lucru, cine nu ştie că sunt 
legaţi în capcanele perfidiei lui Nestorie, fapt de care ei 
vor să fugă. Această perfidie, a lui Nestorie şi a rătăciţilor 
acefali se dovedeşte că predică - contrar adevărului - că 
Omul a devenit plin de Dumnezeu, iar nu Dumnezeu S-a 
făcut Om. 

IV. De asemenea, dacă „nu există natură fără 
persoană”, cerem de la ei să ne spună: dacă „după unirea” 
Cuvântului cu Trupul în Hristos există două naturi, sau 
tăgăduiesc aceasta. Apoi, dacă ei vor nega fie natura 
Cuvântului, fie natura Trupului în Hristos, atunci trebuie 
să fie socotiți părtaşi întru totul, ori nelegiuirii iudeilor, 
care afirmă că Hristos a fost numai om, ori să fie socotiți 
unii şi aceiaşi ca batjocoritori ai celor sfinte cu maniheii, 
care tăgăduiesc esenţa sau natura Trupului în Hristos. 
Dacă, însă, ei spun că în Hristos există și Cuvântul şi 
Trupul, de bună seamă că ei mărturisesc, fără voia lor, că 
sunt două naturi, arătând aceasta şi denumirile acestor 
naturi, fiindcă nu sunt aceleaşi denumirile Cuvântului şi 
Trupului: Cuvântul este Cuvânt, iar Trupul este Trup. Dar 
fiindcă ci nu voiesc Să fie „natură fără persoană”, este în 
afară de orice îndoială, chiar şi așa, că, potrivit acestei 
necugetate şi nelegiuite învățături a lor, ei sunt descoperiţi 
că afirmă în Hristos două Persoane, fiindcă nu pot să 
tăgăduiască existența Cuvântului şi a Trupului în Hristos, 
chiar după unirea lor. Căci nu este niciunul dintre ei care 
să nu ştie că aceste naturi sunt deosebite. 

V. Dar, zic ei, noi nu mărturisim că sunt două naturi 
în Hristos, după unire, pentru că numărul doi nu poate să 
fie indivizibil, sau inseparabil, deoarece, conform 
adevărului, orice număr este supus diviziunii. În felul 

acesta obişnuiesc să se argumenteze unitatea necuvenită a 
acestora, împotriva adevărului Bisericii universale. 

Dar, mai întâi, noi ştim prin rațiunea cea mai ardentă 
că nici un număr nu subzistă prin sine însuşi, ci prin 
naturile lucrurilor, în al doilea rând, dacă nu pot să 
subziste într-o unitate cele ce se disting şi se numără, 
potrivit vreunui calcul oarecare, întreb: 7ază/ şi Fiul şi 
Sfântul Duh, Care, nu în realitate, ci numai prin 
cunoaştere se disting Unul de Altul (/ Joan V, 7), cum nu 
subzistă, în distincţie, ci în unitatea naturii? 

Dar, dacă Aceştia Trei sunt Una U loan V, 7) şi îşi 
păstrează, neamestecat, atributele Persoanelor Lor, întregi 
şi perfecte, şi dacă cele Trei Persoane subzistă, nu în 
despărţire, ci într-o unitate, atunci, rezultă că nu despărţim 
toate cele pe care le distingem numărându-le prin 
cunoaştere, în realitatea însăşi, în mod nelegiuit, fiindcă, 
nici atunci când vorbim de cele două naturi deosebite, a 
trupului şi a sufletului, nu împărțim în două un om pe care 
nu-l distingem în realitate, ci numai prin cunoaştere. 
Altfel, să împartă ei, dacă pot, nu numai prin cunoaştere, 
ci şi în realitate, referindu-se la soare, culoare, de 
strălucirea lui, sau căldura de soarele însuşi, în acest caz ar 
putea fi susținută necugetata lor părere. Dar, dacă nu pot 
să facă acest lucru, atunci, să se supună adevărului, şi să 
mărturisească în Hristos două naturi, împreună cu noi, care 
nu împărțim aceste două naturi în realitate, ci le deosebim 
şi le aprobăm numai prin Cunoaştere. 

VI. Dacă, însă ei vor spune: „precum o singură 
natură omenească este alcătuită din suflet şi trup, şi ea se 
exprimă la numărul singular, nu la plural, aşa şi unica 
natură a lui Hristos s-a făcut din Dumnezeire şi umanitate. 
Dar, eu socotesc că acest exemplu nu se potriveşte 
nicidecum pentru Fiul lui Dumnezeu, Care a avut Trup, nu 
pentru ca să subziste de sine, fiindcă, EI, Care, mai înainte 

de veci, S-a născut din Tatăl, a subzistat, în mod 
neschimbat în propria Sa persoană, dar a săvârşit un act de 
milă, Cuvântul făcându-Se Trup. Nimeni nu îndrăzneşte să 
afirme, însă, că sufletul omenesc subzistă undeva înainte 
de trup şi după aceea se introduce în trup. 

Deci, fiindcă nu e niciun lucru sau natură care să nu 
se denumească cu un nume propriu, să arate şi ei numele 
unicei naturi, pe care o susţin cu tărie, spunând că ea s-a 
făcut din divinitate şi din umanitate. Iar, dacă ei voiesc să 
spună: Cuvântul întrupat, sau o singură natură întrupată a 
Cuvântului lui Dumnezeu, prin însuşi faptul că spun 
aceasta, ei sunt dovediţi, în afară de orice îndoială, când 
declară că, în Hristos sunt două naturi, spunând şi numele 
celor două naturi, iar nu al uneia singure, şi anume al 
Aceluia Care S-a întrupat, adică al Cuvântului lui 
Dumnezeu şi al celui care a fost luat asupra Sa, de către EI 
Însuşi, adică al Trupului. 

Aşadar, acest nume este al unui lucru, care ne arată 
sensul clar a două naturi deosebite şi unitare, aşa precum, 
atunci când se spune „natura omenească”, nimeni nu se 
îndoieşte că aceasta subzistă din două, sau mai bine-zis, în 
două naturi deosebite, adică a trupului şi a sufletului, 
precum şi atunci când se spune „sufletul întrupat”, sau o 
singură natură a sufletului întrupat. Şi de aceea, sunt 
constrânşi să înveţe că e numele naturii unuia, care poate 
să aibă înţelesul clar al Dumnezeirii şi al umanităţii. 

VII. Dar, dacă şi-au pierdut minţile în aşa măsură, 
încât să spună că aceasta este natura lui Hristos, iarăşi se 
cere de la ei să spună ce fel de natură este aceea, pentru că 
„Hristos” nu este numele naturii Lui, ci al lucrării Duhului 
Sfânt sau al acţiunii Sale, adică al ungerii. Şi de aceea, ei 
sunt constrânşi să arate numele acelei naturi singulare pe 
care ei o voiesc să fie „după unire, în Hristos”, fiindcă nu 
există nici o natură a vreunui lucru care să nu fie numită 

cu un nume propriu şi unic, după înțelesul lui, special. 
Este clar, însă, că „Hristos” nu este numele naturii Sale, ci 
este al „ungerii”, chiar din faptul că, în Vechiul Testament, 
au fost mulți numiţi „unşi”. 

De aceea, ei, ori să arate numele acelei naturi unice, 
lucru care se cere de la ei, foarte drept, ori dacă nu pot să 
facă aceasta, fiindcă este întru totul imposibil, să aibă 
curajul să mărturisească că sunt două naturi, nu înainte, ci 
după unire, şi, de aici înainte, au rămas totdeauna, în mod 
nedespărţit, într-o singură Persoană a lui Hristos. Aceasta, 
după ce a fost înlăturată negura ceţoasă a rătăcirii lor. Ei 
trebuie să facă această mărturisire, pentru ca nu cumva, 
mărturisind, împreună cu iudeii, că în Hristos este numai o 
natură omenească, sau, împreună cu maniheii, că este 
numai o natură dumnezeiască, să fie osândiți de Biserica 
mamă, una şi sobornicească, ca să fie chinuiţi, în veci. 

VI. DIALOGUL CUVIOSULUI IOAN 
MAXENȚIU CONTRA NESLORIENILOR 
(DOUĂ CĂRȚI) 


Prefațţă 


1. Dacă în acest veac (sec. al VI-lea, după Hristos) ar 
putea să fie sfârşitul minciunii, de bună seamă, că Biserica 
lui Hristos ar rămâne liniştită. Dar, fiindcă, într-un anumit 
fel, răul, de nedescurcat, nicidecum nu încetează să 
izbească inimile omenești, dar, mai ales, prin „argumente” 
neașteptate, nu încetează să tulbure credinţa Bisericii 
universale, este necesar pentru cei ce sunt părtaşi 
adevărului, să pătrundem, cu înţelepciune, părerile 
înşelătoare ale lui Nestorie, să le descoperim, cu băgare de 
seamă, Şi, aduse în public, să le strivim cu ciocanul 
adevărului şi să luptăm împotriva lor, până la vărsarea 
sângelui, mai ales, pentru că, însăşi Scriptura ne învaţă să 
ne spunem: „Să nu te tulburi, grăind cuvântul pentru 
sufletul tău” şi „pentru adevăr, luptă până la moarte” 
(Sirah, IV, 20). La fel, şi Apostolul, arătând timiditatea 
unora, zice: „În lupta voastră cu păcatul încă nu v-aţi 
împotrivit până la sânge” (Evrei XII, 4). | 

2. Trebuie să ne împotrivim, aşadar, şi să nu cruțăm 
pe eretici, fiind încredinţaţi că, într-o astfel de lucrare, nu 
va lipsi nicidecum bogăţia de cuvinte. Căci, dacă pentru 
combaterea nebuniei unui profet „Dumnezeu a deschis 
gura unui asin” (Numeri XXII, 28), cu atât mai mult, o 
inimă credincioasă se va învrednici să se deschidă, pentru 
ca să combată nebunia celor înşelători! 


“ După Corpus Christianorum, S.L., LXXXV, A, de Fr. Gloris, pp. 
49-72, Turnholti, 1978. 

De aceea, fiindcă odinioară, învăţătura înjositoare a 
lui Nestorie a fost osândită, în rădăcina ei, acum din nou 
se ridică, mai vioi, în orice fel, şi luptând prin argumentele 
şirete ale silogismelor, chiar împotriva temeliilor credinţei 
Bisericii universale, se încordează să profaneze religia, 
chiar sub o exprimare religioasă a cuvintelor, pentru 
aceasta zic, am crezut necesar, Teofile al meu, ca, ajutat de 
rugăciunile tale, să dau la iveală înţelesul ocult şi nelegiuit 
al acestora care se ascunde chiar sub cuvinte ale Bisericii 
universale, până când acest înțeles va fi descoperit, 
cunoscut, şi clar tuturor, de pretutindeni. Odată cu aceasta, 
acţionăm chiar împotriva acelora, care deşi mărturisesc că 
Hristos este Dumnezeu, totuşi, influenţaţi din nou, nu ştiu 
de ce sminteală, evită să mărturisească că El este Unul din 
Sfânta şi nedespărțita Treime. 

3. Nevoind să afirme aceasta, cine nu înțelege că ei, 
prin alte cuvinte, tăgăduiesc însuşi lucrul pe care-l spun, şi 
cred, alături de arieni, în mod nelegiuit, că Hristos nu este 
altceva decât o creatură, în afară de Treime? Căci, dacă EI 
este Dumnezeu adevărat, aşa precum şi este, atunci ori El 
este Treime, ori Unul din Treime. Dar, pentru că este 
sacrilegiu să credem că Hristos este Treimea întreagă, 
rămâne să credem că Hristos-Dumnezeu este Unul din 
Treime, dacă nu cumva ei susțin cu tărie că EI este un alt 
Dumnezeu, pe lângă Treime, afirmaţie care este proprie, 
nu Bisericii universale, ci maniheilor, care introduc doi 
dumnezei contrari între ei. 

4. Aşadar, ne-a plăcut să expunem lucrarea acestei 
dispute a noastră, în formă de dialog, între persoana 
ereticului, care întreabă, şi persoana credinciosului 
Bisericii universale, care răspunde, pentru ca, mai uşor, să 
le apară cititorilor rezolvarea obiecțiunilor. 

A. Capitolele primei cărți 


I. Despre sensul denumirii, Theotâcos, adică despre 
Născătoarea de Dumnezeu. 

II. Cu privire la faptul că ereticii mărturisesc că 
Fericita Fecioară este Născătoare de Dumnezeu 
(Theotâcos), nu pentru că a născut pe Dumnezeu după 
Trup, ci pentru că a născut omul, unit cu Dumnezeu. 

II. Despre faptul că, nicidecum, ei nu spun că 
Fericita Fecioară este Născătoare de Dumnezeu, cu 
adevărat, şi în mod propriu. 

IV. Despre faptul că aceia care mărturisesc că 
Dumnezeu, după Trup S-a născut din Femeie, cu adevărat 
şi în mod propriu şi că I se dă lui Dumnezeu-Cuvântul, 
începutul, din Femeie, sunt calomniaţi de către aceşti 
eretici. 

V. Despre faptul că ei (ereticii) afirmă, cu şiretenie 
şi cu răutate, că Fecioara Maria este mama umanității lui 
Hristos. 

VI. Despre faptul că, din acele cuvinte evanghelice, 
care se citesc, adresate către losif, logodnicul Sfintei 
Fecioare, ei încearcă să adauge că din Femeie s-a născut 
nu „Dumnezeu tare”, precum spunea Profetul (Jsaia IX, 
6), ci numai un Prunc (Marei II, 13-20), care este numit 
„Dumnezeu tare” pentru că şi-a câştigat meritul de a se uni 
cu El. 

VII. Despre ceea ce este scris: „Ceea ce este născut 
din trup, trup este şi ceea ce este născut din Duh, duh este” 
(Joan III, 6). 

VIII. Despre faptul că ei (ereticii) mărturisesc, cu 
şiretenie, că nu Dumnezeu s-a făcut Hristos ci Hristos S-a 
făcut Dumnezeu. 

IX. Despre faptul că ei mărturisesc, în mod 

neînțelept, că Hristos este Dumnezeu, nu prin natură, ci 
prin demnitate şi unire, pentru aceea că este scris în 
Faptele Apostolilor, când Petru îi spune lui Corneliu „că 
Dumnezeu era cu EI (Hristos)” - (Fapte X, 28). 

X. Cu privire la faptul că ei mărturisesc, în mod 
nelegiuit, că Hristos se deosebeşte de Profeţi, numai prin 
faptul că El nu S-a născut din sămânță bărbătească, şi, deşi 
susțin cu tărie, că Dumnezeu-Cuvântul S-a unit cu Hristos, 
nu după alcătuirea Sa trupească, ci în timpul alcătuirii 
însăşi, totuși nu-l recunosc pe Hristos drept Dumnezeu- 
Cuvântul. | — 

XI. Cu privire la ceea ce mărturisesc nestorienii, că, 
precum există două naturi, tot aşa, există şi două Ipostase 
sau Persoane. 

XII. Despre faptul ca ei afirmă, în mod înjositor, că 
dacă Trupul a fost luat asupra Sa de către Dumnezeu, 
urmează că nu Dumnezeu S-a făcut om, şi prin acest fapt 
însuşi, ei stabilesc că „natura” este ceea ce este 
„persoana”. 

XIII. Despre faptul că unele sunt numele proprii ale 
naturilor şi ale persoanei, nume care nu creează nicio 
discuţie, altele sunt numele comune, care vin în discuţie. 

XIV. Ce deosebire este între „natură” şi „persoană” 
şi cu privire la faptul ca nu orice „natură” este „persoană”. 

XV. Cu privire la faptul că ereticii refuză să creadă 
că Dumnezeu S-a făcut Om, şi să creadă că a avut loc şi 
cea de a doua naştere a lui Dumnezeu-Cuvântul, după 


Trup. 


CARTEA ÎNTÂI 
(Introducere) 


Nestorianul: Auzind, cândva, că tu eşti defăimătorul 
spuselor noastre, de mai multe ori sufletul îmi era ațâțat, să 

discut, împreună cu tine, despre taina iconomiei divine, în 
mod aprofundat. Acum însă, fiind locul şi timpul potrivit 
şi prezenţa ta fiindu-ne dăruită nouă de către Dumnezeu, 
doresc foarte mult ca tu să acuzi pe cel ce este de față, ca 
să nu-ți mai baţi capul să cleveteşti pe cel care este absent. 

Dreptcredinciosul: Cel care face dovada că nu este 
partizan al minciunii, ci al adevărului, nu este tulburat de 
niciun fel de murmure ale celor ce îl acuză: dar, sufletul 
celui ce este conştient de falsitatea sa, deşi nimeni nu se 
plânge de el, este totuşi chinuit mereu de ghimpii 
bănuielilor, însă, defăimarea mincinoasă a răuvoitorilor nu 
le smulge nimic celor prudenţi, ba, mai degrabă, le dă. 
Căci, dacă i se reproşează ceva, cu inimă curată, de către 
astfel de oameni, acel ceva trebuie lămurit, ca pe viitor, 
aceştia să nu-l mai condamne; dacă, însă, i se reproşează 
ceva, în mod mincinos, cei ce fac aşa trebuie să fie 
dispreţuiți, ba, mai mult, trebuie să fie deplânşi. De aceea, 
dacă — precum socoteşti tu însuţi — eu sunt defăimătorul 
afirmațiilor tale, haide, acum, fă precum ai dorit, şi, 
arătându-te pe tine părtaş al adevărului, arată că eu sunt 
cel mai mincinos acuzator al tău. 

„ Nestorianul: Lăsând la o parte acestea, dacă eşti de 
părere să înfățişăm în public, cele ce trebuie să fie 
discutate, cele pe care fiecare dintre noi, cu mintea sinceră, 
le socoteşte potrivite cu învăţăturile Bisericii universale, 
ca nu cumva, cu aceste discuţii, care nu ţin de subiect, să 
părem că nu preţuim timpul. 

Dreptcredinciosul: Într-adevăr, pentru mine este 
foarte bine şi foarte plăcut, ca, dând la o parte insultele, să 
discutăm, totdeauna, despre adevăr. 

Nestorianul: Injuriile obişnuiesc să aparţină acelora 
care nu se străduiesc să vorbească despre adevăr, ci despre 
proslăvirea victoriei proprii; însă, în aceia care doresc, cu 
toată inima, să se bucure de adevărul descoperit, aceste 


122 


lucruri nicidecum nu au loc. 

Dreptcredinciosul: Precum este scris (cf. 
Înţelepciunea lui Solomon, VI, 16), de obicei, este uşor şi 
posibil ca „în cărările discuţiilor aprinse, însuşi adevărul 
să te întâmpine pe tine, cu voioşie prietenească”, pentru că 
adevărul însuşi vede că minţile care au ghidul curat, se 
îndreaptă spre cercetarea celor discutate. Aşadar, este în 
afară de orice îndoială că sfârşitul discuţiei noastre va fi 
rodnic, numai dacă încordarea furioasă va fi înlăturată din 
ea. 

Nest.: În mod sigur, aceasta este întru totul intenția 
mea, dacă şi tu, cu sufletul paşnic, vei fi călăuzit să 
răspunzi, în mod demn, la întrebările mele. 

Dreptcred.: Arată-mi ce vrei, pentru ca să vedem 
ceea ce doreşti să iştii de la mine. 

I. Nest.: Desigur, eu vreau să mă lămureşti în ce mod 
Fericita Fecioară este numită de către voi „Iheot6cos”, 
adică Născătoare de Dumnezeu, care se constată că a 
născut pe Emanuel. 

Dreptcred.: Chiar începuturile întrebării tale arată, 
întru totul, că tu crezi că există doi Fu. 

Nest.: Te rog, nu năvăli cu cuvinte calomnioase 
asupra mea, mai înainte ca tu să corectezi, cu atenţie, 
raţiunea spuselor mele. 

Dreptcred.: Nimeni nu se plânge, pe bună dreptate, 
că i se aduce o calomnie, din afară, ci, mai degrabă, 
spusele sale, iar nu cele străine îl învinuiesc pe el. Dar, 
dacă eu n-am putut să înțeleg sensul întrebării tale, 
consideră aceasta ca o nepricepere, pentru ca să o explici 
mai clar tu, care cerând în mod stăruitor să-ţi explic felul 
denumirii „Theotâcos”, ai adăugat: că se constată că ea a 
născut pe Emanuel. Căci, dacă, cercetând cu de-amănuntul 
felul denumirii de „theotâcos”, l-ai crede pe Emanuel 
Însuşi Fiul lui Dumnezeu, despre Care, tu ai spus că S-a 

născut din Fecioara, ar fi îndeajuns să arăţi în ce chip 
Fericita Fecioară este numită de voi „theotâcos”. 
Adăugând, însă, „că se constată că ea a născut pe 
Emanue!”, tu ai arătat, aşa cum este dat să înţelegem, că 
nu crezi că Emanuel este Fiul lui Dumnezeu. 

Nest.: Eu niciodată n-am crezut că Emanuel nu este 
decât Fiul lui Dumnezeu, așa cum afirmi tu, dar doresc să 
ştiu modul în care este numită de către voi Fericita 
Fecioară „Theotâcos”. 

Dreptcred.: Dacă Emanuel, Care, cum mărturiseşti 
tu însuţi, S-a născut din Fericita Maria, a fost totdeauna 
crezut de tine ca Fiu al lui Dumnezeu, dar Fiul lui 
Dumnezeu nu este altul decât Dumnezeu, pe bună 
dreptate, Fericita Fecioară este crezută, întrutotul, de voi 
Theotocos. 

Nest.: Tu socoteşti că ai explicat, repede, sensul 
întrebării propuse, ca şi cum n-ar mai fi, mai departe, teme 
care să fie cercetate în această întrebare. 

Drepicred.: Haide, spune ce vrei, să nu laşi vreo 
lipsă, în dezvoltarea temei. 

II. Nest.: Deşi nici eu nu refuz să mărturisesc că 
Fericita Fecioară este Născătoare de Dumnezeu, totuşi, eu 
mărturisesc că ea este Născătoare de Dumnezeu nu pentru 
că ea a născut pe Dumnezeu, ci pentru că ea a născut 
Omul unit cu Dumnezeu. 

Drepicred.: Acum, se dă pe faţă întru totul ceea ce 
era acoperit, până acum. Dacă Sfânta Fecioară Maria n-a 
născut pe Dumnezeu, ci Omul unit cu Dumnezeu, după 
tine, ea este, fără îndoială, anthropotâcos, adică 
Născătoare de Om, iar nu Theotâcos. Aşadar, în ce fel 
mărturiseşti tu că este Theotâcos, ea care a născut numai 
pe Om, iar nu pe Dumnezeu, cum predici tu? 

Nest.: Prin unire, s-a făcut ca Cel care S-a născut din 
ea să fie unit Dumnezeu; de aceea, pentru Dumnezeu, cu 

Care Acela S-a unit, şi-a câştigat ea meritul, să aibă, 
împreună cu EI, demnitate şi autoritate. 

Dreptcred.: Aşadar, numai prin numire şi prin 
demnitate, sau onoare, iar nu cu adevărat, şi în mod 
propriu, este Fericita Fecioară — după voi — Theotocos; ea 
n-a născut, cu adevărat şi în mod propriu, după trup, pe 
Dumnezeu-Cuvântul, ci a născut Omul, Căruia 1 s-a dat, 
de la Cel cu Care a meritat să se unească ca să se 
numească Dumnezeu, ceea ce nu este de fapt. 

III. Nest.: Pentru că acesta este faptul care pe noi ne 
tulbură foarte mult, şi anume că voi predicaţi că 
Dumnezeu S-a născut din Femeie, cu adevărat şi în mod 
propriu, iar pentru acest „cu adevărat şi în mod propriu” 
voi mărturisiți că Fericita Fecioară este Născătoare de 
Dumnezeu, eu întreb: cel care naște „cu adevărat şi în mod 
propriu” oare dă naştere aceleiaşi substanțe căreia îi 
aparţine el însuşi, sau dă naştere unei substanţe a altuia 
oarecare? 

Drepicred.: Întrebarea este prea nepotrivită şi 
smintită. Cine a crezut, vreodată, că există vreun născător 
de substanță străină de el? 

Nest.: Dacă tu socoteşti că este ceva smintit şi 
nesocotit, să crezi că există cineva care să nască altă 
substanţă decât a sa, atunci, şi eu spun: aşadar, este clar că 
Dumnezeu-Cuvântul, nu s-a născut din Maica, ci din Tatăl 
„cu adevărat şi în mod propriu”, cu Care El are una şi 
aceeaşi substanță. Altfel spus, urmează, fără nici o 
îndoială, că Maica Domnului va fi consubstanţială nu 
numai cu Dumnezeu-Cuvântul, pe Care, după voi, se crede 
că L-a născut „cu adevărat şi în mod propriu”, ci va fi 
consubstanţială chiar cu Dumnezeu-Tatăl, cu Care Acelaşi 
Dumnezeu-Cuvântul este consubstanţial. 

Dreptcred.: Cel care crede că Dumnezeu-Cuvântul 
este consubstanţial cu Fecioara, nu după Dumnezeire, care 


125 


este una şi aceeaşi, pentru El şi pentru Tatăl, acela este 
străin de dreapta credință, dar, fiindcă ea n-a născut un om 
oarecare, care să nu fie Dumnezeu prin natură, ci a născut 
pe Dumnezeu-Cuvântul, Care S-a făcut Om din ea, din 
această cauză, noi credem că ea este cu adevărat şi în mod 
propriu Născătoare de Dumnezeu. 

Nest.: Dacă Fecioara Maria a născut pe Cel Care 
este Dumnezeu prin natură, atunci ea nu este Născătoarea 
Trupului, ci este Născătoarea Dumnezeirii. Atunci, de ce 
predicați voi că din Fecioara S-a născut Dumnezeu- 
Cuvântul, nu după Dumnezeire, care îi este comună cu a 
Tatălui, ci după Trup? 

Dreptcred.: Fecioara Maria nu este Născătoarea 
Dumnezeirii, precum crezi că gândim noi, deşi, cu 
adevărat şi în mod propriu, ea este Născătoare de 
Dumnezeu, nu pentru că a născut Dumnezeirea lui 
Dumnezeu-Cuvântul, ci pentr că a născut din ea pe 
Dumnezeu-Cuvântul, Care S-a făcut Om, precum s-a spus, 
mai sus. 

IV. Wesz.: Dacă am spune că Dumnezeu S-a născut 
din Fecioară, „cu adevărat şi în mod propriu” cu mă tem, 
ca nu cumva să se înțeleagă că Dumnezeu-Cuvântul, Cel 
fără de început, are început din Femeie. 

Dreptcred.: Dar, de ce să nu admitem că are început, 
din Femeie, după Trup, EI, Care după Dumnezeire, este 
din Tatăl fără de început? 

Nest.: Eu nu înţeleg, ceea ce spui tu, că EI, Care este 
de la Tatăl, fără de început, are început după Trup din 
Femeie: oare, pentru că, El, Care este de la Tatăl, fără de 
început, schimbându-se din Dumnezeire în Trup, se spune 
că a primit început? Sau pentru Cel Care era fără început, 
după ce a primit Trup, se zice că are început? 

Dreptcred.: A se schimba în Trup Dumnezeu, Cel 
neschimbabil, nu se poate, dar, rămânând Dumnezeu 

desăvârşit în propria Sa Dumnezeire unindu-se pe Sine, cu 
Trup şi suflet rațional, a început să fie Om, fiindcă, mai 
înainte, nu era Om. Pentru acest motiv, spunem că după 
Trup, El, Care este de la Tatăl, fără nici un început, are 
început. | 

V. Nest.: Fiindcă se dezbate o chestiune dintre cele 
mai înalte şi mai însemnate, eu te rog să dai răspuns, cu 
răbdare, despre cele cercetate de către tine. Să nu te clatine 
cele ce poate îţi par contrarii mai înainte de a le înțelege. | 

Dreptcred.: Tu îmi aminteşti despre răbdare ca ȘI 
cum, până acum, eu ţi-aş fi dat răspunsuri, fără răbdare, la 
întrebările tale. | i se 

Nest.: Nu, de bună seamă, dar eu te sfătuiesc să îţi 


păstrezi calmul. 
Dreptcred.: Aceasta este darul lui Dumnezeu 
(Eclesiast II, 13; Efeseni II, 8). | 
Nest: Tu mărturiseşti pe Domnul nostru lisus 
Hristos în una, sau în două substanţe (naturi)? | 
Dreptcred.: În două, fără îndoială, dar unite printr-o 
unire naturală, ci nu personală. | 
Nest: Încă nu este lămurită tema despre care 
vorbim; prea repede te-ai aruncat spre alta. Dar, între timp, 
afirmându-se unirea naturală a celor două naturi, în mod 
absolut, te rog să-mi răspunzi: Oare tu afirmi că Hristos pe 
Care tu L-ai mărturisit, în două naturi, S-a născut numai 
din Tatăl sau şi din Maica? i | | 
Dreptcred.: Eu mărturisesc că Unul şi Acelaşi 
Hristos S-a născut şi din Tatăl şi din Maică. | = 
Nest.: Într-un fel din Tatăl şi într-alt fel din Maică? 
Drepcred.: Fără îndoială, într-un fel din Tatăl, 
într-alt fel din Maică. î | N 
Nest.: În ce mod din Tatăl, şi în ce mod din Maică 
spui tu că S-a născut? | | j 
Dreptcred.: După Dumnezeire, din Tatăl, dar, 

Acelaşi, după Umanitate, din Maică. 

Nest.: Dar atunci, de ce se spune de către voi că 
Maica Domnului este cu adevărat şi în mod propriu 
Născătoare de Dumnezeu, şi nu se spune, mai bine, că ea 
este Născătoarea aceleiaşi naturi, căreia îi aparține şi 
Maica natură, căreia, unirea ei cu Cuvântul lui Dumnezeu, 
i-a adus numele şi demnitatea de Născătoare de 
Dumnezeu? 

Drepicred.: Dar a cui crezi tu că este natura aceasta 
a umanităţii, natură care, cu adevărat şi în mod propriu 
vrei să fie din Fecioara? 

Nest.: Fără îndoială, a Domnului Hristos. 

Drepicred.: Ce precizezi că este Hristos? 

Nest.: Dumnezeu şi Om. 

Drepicred.: Aşadar, natura aceea a umanității a 
devenit şi a lui Dumnezeu şi a Omului, natură care, cu 
adevărat şi în mod propriu, spui tu că este din Fecioara? 

Nest.: Cine se îndoieşte de aceasta? 

Dreptcred.: Şi cum, nu este absurd să crezi că 
Dumnezeu şi Omul şi-au luat natură omenească din 
Fecioara? Apoi, dacă Dumnezeu şi Omul se crede — după 
voi.— că Şi-au luat natură omenească, din Fecioara, de 
unde trebuie să credem că Dumnezeu S-a făcut Om, mai 
înainte ca Dumnezeu să-i fi luat natură omenească din 

Fecioara, încât să se creadă aşa că Dumnezeu şi Omul Şi-a 
luat natură omenească din Fecioara? 

Nest.: Mă mir că râzi aşa, de nesocotit, de adevăr... 

Drepicred.: Nu râd de adevăr, dar resping, cu cea 
mai dreaptă rațiune, absurditatea răspunsului tău. 

West. Eşti jignit, cum mi se pare mie, când auzi că 
Hristos este Dumnezeu şi Om. 

Dreptcred.: Nu mă supără faptul că aud că Hristos 
este şi Dumnezeu şi om, dar pe tine te supără, care nu crezi 
ca Hristos-Dumnezeu S-a făcut Om. Căci, când eu ţi-am 

răspuns, limpede, la întrebănile tale, că Unul ŞI Acelaşi S-a 
născut, şi din Tatăl, după Dumnezeire, şi din Maică, după 
umanitate, tu, voind să arăţi că Dumnezeu s-a născut din 
Tatăl, iar Omul, din Maică, tragi concluzia că, dintr-un 
raționament firesc şi te străduieşti să înveţi, nu trebuie să 
credem că Fericita Fecioară este Născătoarea de 
Dumnezeu cu adevărat şi în mod propriu, ci că este 
născătoarea naturii omeneşti, căreia îi este şi Maică. Dar 
dacă Dumnezeu-Cuvântul, luându-și Trupul, „din trupul 
Maicii, S-a format Om pe Sine Însuşi, fără îndoială că 
natura umanităţii luată din Fecioară nu s-a făcut a altuia, CI 
a aceluia care s-a format Om din ea. De aceea, noi credem 
că Sfânta Fecioară este cu adevărat şi în mod propriu 
Născătoarea de Dumnezeu, după trup, fiindcă nu 
Dumnezeu S-a transformat în natura Trupului, aşa încât să 
nu mai fie Dumnezeu, cel ce s-a născut, ci rămânând 
Dumnezeu S-a făcut Om şi S-a născut. | 
VI. Nest.: Tu te smuceşti, şi în sus, şi în jos, pentru 
nimic altceva, după cum văd, decât ca să înveți că Cel pe 
Care L-a născut Fecioara este Dumnezeu, prin natură. Dar, 
în locul meu, ţi se opun cuvintele evanghelice, care nu 
îngăduie, nicidecum, ca să predici că Cel care S-a născut 
din Fecioara este Dumnezeu. | 
Dreptcred.: Dar care sunt cuvintele evanghelice care 
mă opresc să predic că Dumnezeu S-a născut din 
Fecioara? | | 
Nest.: Sunt cuvintele care au fost rostite către Iosif, 
în vis. (Matei IL, 13-20; Isaia LX, 6). ; 
Dreptcred.: Şi ce se citeşte că s-a spus astfel către 
losif? î 
Nest.: Îngerul a zis: „Ia Pruncul şi pe Mama Lui şi 
fugi în Egipt... fiindcă Irod are să caute Pruncul, ca să-L 
ucidă”, şi iarăşi: „Au murit toți cei ce căutau să ia sufletul 
Pruncului” (Matei 1, 20). De ce nu s-a spus: „Au murit 

toți cei ce căutau sufletul lui Dumnezeu”, sau: „la pe 
Dumnezeu şi fugi în Egipt”, sau: „Că Irod caută pe 
Dumnezeu, ca să-L piardă”? Deci ce este mai nepotrivit 
decât să credem că, din cauza unui om, Dumnezeu a fugit 
în Egipt? De aici rezultă clar că tu te chinuiești cu nişte 
argumente zadarnice, împotriva înţelesurilor cuvintelor 
divine, care ne învaţă că este „Prunc”, adică Om, Acela pe 
Care tu încerci să afirmi că este Dumnezeu, prin natură. 
Dreptcred.: Câtă vreme te-ai întins prea mult în 
aceste cuvinte ale Sfintelor Scripturi, pe care tu le 
socoteşti că sunt întru totul de partea ta, pe celelalte le 
disprețuieşti cu desăvârşire. Sau poate ţi se pare că este 
fără valoare, şi de disprețuit, autoritatea Vechiului 
Testament, care pe „Pruncul”, pe Care tu Îl tăgăduieşti că 
este Dumnezeu, Il numeşte „Dumnezeu tare, Stăpân”? 
(saia IX, 6). Oare, nu striga Isaia, cel mai distins dintre 
Profeți, zicând: „Prunc S-a născut nouă, a Cărui stăpânire 
este pe umerii Lui, şi se cheamă numele Lui: Înger de 
mare Sfat, sfetnic minunat, Dumnezeu tare, biruitor, Domn 
al păcii, Părinte al veacului ce va să fie” (saia IX, 6; 
Psalmul XXI, 3). Oare, e de crezut că tu nu le cunoşti 
acestea? Sau socoteşti că această declaraţie a Profetului 
este contrarie mărturiilor evanghelice expuse de tine? 
Nest: Eu nu cred că declaraţia Profetului este 
contrarie mărturiilor evanghelice, ci aşa ţi se pare ţie, care 
încă n-ai putut să prinzi înțelesul lor. la seama, dacă vrei, 
la cel mai clar înțeles al declaraţiei profetice, şi vezi că ea 
nu este contrarie afirmațiilor. Apoi observă că nu se dă 
mărturie că „Pruncul născut şi Fiul dat” (nouă) este numit 
într-adevăr Dumnezeu de către Profet: „Și se cheamă”, 
ZICE, „Înger de mare sfăt, sfetnic minunat, Dumnezeu tare” 
(saia LX, 6). Căci, toate cele care sunt numite nu au, 
numaidecât, însuşirea denumirii lor; apoi şi Moise este 
numit Dumnezeu (eșire VII, 1), dar, niciodată nu s-a 

crezut că el are înţelesul adevărat al acestei denumiri. De 
aici, noi învăţăm că „Pruncul” nu este Dumnezeu după 
natură, dar, pentru Dumnezeu, care S-a unit cu EI, este 
numit Dumnezeu de către Profet. 

Dreptcred.: Impietate evidentă! După acest înțeles al 
expunerii şi anume că, dacă „Dumnezeu tare” este acelaşi 
cu „pruncul”, fiindcă aşa este numit de către Profet, El nu 
este acelaşi, în mod substanţial (după natură), pentru că şi 
Moise este numit, cum spui tu, Dumnezeu, ceea ce el nu 
este „substanțial” (eșire VII, 1); Aşadar, şi când se spune 
„Prunc născut” (Isaia LX, 6), nu se înţelege „substanţial” 
(după natură) născut, fiindcă se spune că mulţi se nasc, 
care totuşi nu se nasc „substanțial”, precum arată ŞI 
cuvintele: „Poporul care se va naşte, pe care l-a făcut 
Dumnezeu” (Psalmi, citat liber), sau cele spuse de Apostol 
către cei care existau substanţial: „Căci, de ați avea zeci 
de mii de învăţători în Hristos, totuşi nu aveți mulţi 
părinţi. Căci eu v-am născut prin Evanghelie, în lisus 
Hristos” ( Corinteni IV, 15). Această interpretare a 
voastră tinde să arate că este fals ceea ce mărturiseşte 
întreaga Biserică universală, că Fiul lui Dumnezeu este 
Dumnezeu, născut din Tatăl, în mod natural (substanţial). 
Împreună cu arienii, prin interpretarea voastră, puteți să 
spuneți că Fiul S-a născut cu adevărat din Tatăl, dar, nu S-a 
născut, în mod substanţial, din EI. Dar, de unde să se creadă 
că s-a născut Dumnezeu-Pruncul în mod substanţial, dacă, 
după voi, nu se înţelege că S-a născut în mod substanțial 
nici din Maică, nici din Tată? 

Nest.: Te rog, nu-ţi cheltui timpul cu lucruri de 
prisos. Căci şi noi, osândind nelegiuirea lui Arie, credem 
şi predicăm că Dumnezeu-Fiul S-a născut din Tatăl, în 
mod natural (substanţial) şi mărturisim că Pruncul S-a 
născut fără îndoială din Fecioara, după natură (substanță), 
şi pe Pruncul acesta, urmând spusele Profetului, ÎL numim 

Dumnezeu, pentru Cel Care s-a unit cu El (saia IX, 6). 

Dreptcred.: Aşadar, Pruncul nu este Dumnezeu prin 
natură, ci prin chemare, ca şi Moise? (eşire VII, 1). 

Nest.: Dacă Pruncul este Dumnezeu, nu prin 
chemare sau demnitate, ci prin natură, ori crezi că Trupul 
este consubstanțial cu Dumnezeu-Tatăl, ori mărturisești, 
că Pruncul S-a născut din Fecioară necorporal. 

Dreptcred.: Tu afirmi că noi credem că Pruncul este 
necorporal; noi, din contră, predicăm, după cuvântul 
Evangheliei, că Dumnezeu „S-a făcut Trup” (oan LI, 14); 
noi credem că Trupul Lui este consubstanţial, nu cu 
Dumnezeu-Tatăl, ci cu Mama; noi mărturisim, însă, că 
Dumnezeirea este consubstanţială, nu cu Maica, ci cu 
Dumnezeu- Tatăl. 

Nest.: Eu nu pot să înţeleg, întru totul sensurile 
variate şi diverse ale afirmației tale, care când amestecă, 
când deosebesc naturile. Dacă tu predici că Dumnezeirea 
este consubstanţială Tatălui, iar Trupul este consubstanţial 
Maicii, cum afirmi tu iarăşi că Dumnezeu „S-a făcut Trup” 
(Joan 1, 14), amestecând această deosebire sigură a 
naturilor, deşi Dumnezeu nu este Trup, ci este Duh odată 
ce Domnul spune: „Duh este Dumnezeu”? (loan IV; 24). 

Dreptcred.: Noi, mărturisind adevărata unire a lui 
Dumnezeu-Cuvântul, cu Trupul, nu amestecăm naturile, ci 
le unim, fiindcă predicăm, nu că Dumnezeu S-a schimbat 
în Trup, ci că S-a unit cu Trupul şi S-a făcut Om. 

VII. Vesz.: O dată ce Domnul zice: „Ce este născut 
din trup, trup este; şi ce este născut din Duh, duh este” 
(Joan LII, 6), cum afirmi tu că Pruncul, născut din femeie, 
este Dumnezeu, nu prin unire, ci prin natură? 

Dreptcred.: Fiindcă Trupul care s-a născut din trup, 
trupeşte, nu este Altul decât Duhul care s-a născut din 
Duh, duhovniceşte, de aceea, şi noi predicăm că Fiul lui 
Dumnezeu este Dumnezeu, din două şi în două naturi, 

unite şi neamestecate. 

VIII. Nest: Dar tu amesteci diversitatea acestor 
naturi predicând că este Dumnezeu prin natură; Hristos, 
care se numeşte Dumnezeu, prin unirea cu El a Cuvântului 
lui Dumnezeu. Căci, dacă este Dumnezeu, nu prin unire, ci 
prin natură, cel Care S-a născut din Fecioara, fără nici o 
îndoială, Dumnezeu a fost una, iar nu Pruncul lisus 
Hristos; şi aşa după voi, se crede că nu Hristos S-a făcut 
Dumnezeu, ci Dumnezeu S-a făcut Hristos; iar Apostolii 
sunt consideraţi mincinoşi, fiindcă mărturisesc în Faptele 
Apostolilor IV, 27, că nu Dumnezeu, ci Pruncul lisus a 
fost uns, zicând: „Căci, asupra Sfântului Tău Fiu lisus, pe 
Care Tu L-ai uns, s-au adunat laolaltă, cu adevărat, în 
cetatea aceasta, şi Irod şi Ponţiu Pilat”. 

Dreptcred.: Noi nu amestecăm diversitatea naturilor, 
precum ţi-am răspuns, mai sus, fiindcă noi credem că 
Dumnezeirea Cuvântului nu s-a schimbat în natura umană, 
nici nu predicăm că substanța omenească a străbătut în 
Dumnezeire, dar, mărturisim totuşi că nu Hristos S-a făcut 
Dumnezeu, cum afirmi tu, ci că Dumnezeu S-a făcut 
Hristos, ceea ce ţie nu-ţi place, fiindcă, nu cel care era 
sărac S-a făcut bogat, ci „Cel ce era bogat S-a făcut sărac, 
pentru ca pe noi să ne facă bogaţi” (UI Corinteni VIII, 9); 
şi nu mărturisim că „deşi era chip de rob a luat chip de 
Dumnezeu”, ci mărturisim că „deși era în chip de 
Dumnezeu, a luat chip de rob” (Filipeni II, 6-1). De 
asemenea, nu mărturisim că „deşi EI era Trup, S-a făcut 
Cuvântul lui Dumnezeu”, ci mărturisim că „deși era 
Cuvântul lui Dumnezeu, S-a făcut Trup” (oan LI, 14). lar 
privitor la ceea ce spui tu, că, dacă Pruncul născut din 
Fecioara este Dumnezeu prin natură (Jsaia LX, 6) greşesc 
Apostolii în Faptele Apostolilor (IV, 27), spunem că, 
mărturisind ei nu Dumnezeu, ci Pruncul lisus a fost uns, 
nu ei greşesc, ci mai degrabă tu greşeşti, fiindcă nu 

înţelegi că Dumnezeu a fost uns după Trup. Şi dacă crezi 
că Apostolii şi Profetul n-au vorbit în mod contrar, ci 
într-unul şi acelaşi sens, ascultă pe Profetul care învaţă şi 
spune clar că Dumnezeu a fost uns: „Scaunul Tău, 
Dumnezeule, în veacul veacului; toiag de dreptate, toiagul 
împărăției Tale. lubit-ai dreptatea şi ai urât fărădelegea; 
pentru aceasta Te-a uns pe Tine, Dumnezeule, Dumnezeul 
Tău, cu untdelemnul bucuriei, mai mult decât pe părtaşii 
Tăi” (Psalmul XLIV, 8-9). De aici, apare clar că Pruncul 
lisus, Cel uns, nu este altul decât Dumnezeu, şi nici nu 
este altul Dumnezeu Cel uns decât Pruncul lisus. Aceasta 
dacă nu te îndoieşti că, atât Profetul, cât şi Apostolii au 
predicat, nu doi, ci un Hristos. 

IX. Nest.: Eu osândesc, întru totul, pe cei care 
predică doi Hristoşi, şi nu mă îndoiesc că Profetul şi 
Apostolii lui Hristos au vorbit într-unul şi acelaşi duh, dar 
cu te dezaprob pe tine, care gândeşti cele contrarii, care 
încerci să adaugi, ca și cum ar fi din învățătura Profetului, 
că Cel pe care el Îl predică, Uns este Dumnezeu prin 
natură. Căci, pe când Profetul Îl predică pe El Dumnezeu 
uns de Dumnezeu şi învață că EI are şi părtaşi, tu te sileşti 
să înveţi că Cel uns este Dumnezeu prin natură, Dumnezeu 
Care nu are niciun părtaş, după natura Sa, pentru că 
Dumnezeu nu are nici un părtaş, precum nu are nici fraţi, 
dar acela (Pruncul lisus), învăţăm că are părtaşi. Despre 
acela grăieşte Apostolul: „Deci, de vreme ce pruncii s-au 
făcut părtaşi trupului şi sângelui şi EI Însuşi S-a făcut 
părtaş acestora” (Evr. |, 14) şi El Însuşi a zis: „Spune-voi 
numele Tău fraților mei, în mijlocul adunării Te voi 
lăuda” (Psalmul XXI, 24). De aici, apare clar că Acela, 
despre care Profetul mărturiseşte că este uns mai mult 
decât părtaşii Săi, nu este Dumnezeu prin natură, ci prin 
unire. 

Dreptcred.: Cum afirmi tu, că osândeşti pe cei care 

predică doi Hristoşi, când tu însuţi te faci vinovat, că 
predici, pe faţă, că sunt doi Fii? 
Nest.: Dar, când ai auzit tu că eu predic doi Fii? 
Dreptcred.: Ori de câte ori spui că nu Cel Care este 
Dumnezeu prin natură a fost uns, ci Acela despre Care ne 
învaţă Profetul că are părtaşi, care se numeşte Dumnezeu 
prin unire. | | 
Nest.: Eu nu predic doi fii, cum socoteşti tu, ci 
predic unul singur, pentru că mărturisesc că este una şi 
aceeaşi denumire, şi una şi aceeaşi demnitate, şi a Celui 
Care este Dumnezeu, prin natură, şi a Celui Care este 
Dumnezeu, prin unire. Că Cel care a fost uns este 
Dumnezeu, nu prin natură, ci prin unire, ascultă pe 
Fericitul Petru, Apostolul, care zice către Corneliu: „Și £/ 
a trimis fiilor lui Israel cuvântul, binevestind pacea prin 
lisus Hristos; Acesta este Domn peste toate. Voi ştiţi 
cuvântul care a fost în toată ludeea, începând din 
Galileea, după botezul pe care l-a propovăduit loan adică 
despre lisus din Nazaret, cum L-a uns pe El Dumnezeu cu 
Duhul Sfânt şi cu putere; Acesta a umblat, făcând bine şi 
vindecând pe toți cei asupriți de diavolul, pentru că 
Dumnezeu era cu EI” (Fapte X, 36-38). Fără îndoială, aici 
se recunoaşte că Dumnezeu este nu cu Dumnezeu ci cu 
„lisus din Nazaret, Cel uns cu Duhul Sfânt şi cu putere” 
(Fapte X, 38). Căci, cum n-ar fi o impietate, să crezi că 
Cel ce este Dumnezeu prin natură, a fost uns; El, Căruia 
nicio natură nu este în stare să 1 se împotrivească? Căci, a 
fost uns Acela, Care avea să lupte contra diavolului. 
Dreptcred.: Într-adevăr, tu argumentezi cu o 
şiretenie abilă, dar nu renunți la predicarea a doi Fii. Căci, 
dacă lisus din Nazaret, pe care L-a uns Dumnezeu, cu 
Duhul Sfânt şi cu putere (Fapte X, 38) nu este Dumnezeu, 
cum susţii tu, atunci, pe Care Dumnezeu ÎI predică 
Profetul, venind din Liban, zicând: „Dumnezeu va veni din 

Liban şi Cel Sfânt din muntele umbros şi dens”? (Avacum 
III, 3 - citat după Septuaginta). Căci Nazaretul se arată şi 
acum, la poalele acestui munte, în părțile Galileei, unde 
lisus Hristos - Dumnezeu, despre Care Profetul (4Avacum 
III, 3) spune că a venit din Liban, a binevoit să fie hrănit, 
după Trup. lar despre faptul că tu te sileşti să dovedeşti că 
Iisus Hristos nu este Dumnezeu prin natură, ci prin unire şi 
demnitate, din aceea, că s-a spus. „Dumnezeu era cu EI” 
(Fapte X, 38), mă mir că tu nu auzi că Acelaşi Domn zice: 
„Dar, Eu nu Sunt Singur, ci Tatăl este cu Mine” (loan 
XVI, 32). Așadar, lisus Hristos din Nazaret este 
Dumnezeu prin natură, precum am învăţat de la Profet, şi 
Dumnezeu cu EI este, fără îndoială, Tatăl. În fine, chiar 
pentru aceasta, El este arătat prin cuvântul aceluiaşi 
Apostol „Domn peste toate” (Fapte X, 36). De altfel, dacă 
pentru faptul că s-a spus „Dumnezeu era cu EI” (Fapte X, 
38), nu trebuie să se înţeleagă că este Tatăl cu Fiul, ci 
Dumnezeu-Fiul cu lisus Hristos, fără nicio îndoială 
aceasta va fi egal pentru toți profeţii, chiar şi pentru losif, 
fiul lui lacov, fiindcă şi despre el s-a scris: „Dar era 
Dumnezeu cu el” (Facere XXXIX, 23), ba chiar lui lacov 
însuşi, care pleca în Haran, Dumnezeu îi spune: „Eu voi fi 
cu tine, precum şi cu tatăl tău” (Facere XXVII, 10, 15). 
Dar este ceva prea lipsit de evlavie ca Mântuitorul tuturor 
să fie egalat cu cei mântuiţi de El. 

X. Nest.: Noi nu credem că Mântuitorul tuturor este 
asemenea nici Profeţilor, nici lui Iacov sau Iosif, ci credem 
că El este incomparabil, mai distins, fiindcă deşi a fost 
Dumnezeu cu ei, totuşi, ei nu s-au născut fără sămânță 
bărbătească, ci s-au născut după legea naturii. Hristos, 
însă, Domnul, S-a născut, printr-un nou mod de naştere, 
din Duhul Sfânt şi din Fecioara Maria şi în însăşi 
zămislirea Sa S-a făcut Hristos. 

Dreptcred.: Dacă Hristos nu este egal cu Profeţii, 

sau cu Iacov, sau cu oricare dintre sfinţi, va fi, desigur, 
după voi, egal cu Ioan Botezătorul sau cu Ieremia, care au 
fost sfinţiţi chiar în perioada lor de zămislire, precum 
spune Dumnezeu către Ieremia: „Mai înainte de a te urzi 
fu în pântece, te-am cunoscut şi mai înainte de a ieşi din 
pântece, te-am sfinţit” (eremia |, 5; ct. Luca |, 14-15). 

Nest.: Hristos nu este egal cu cei sfințiți în pântecele 
maicii lor, pentru că aceştia, într-adevăr, sunt sfințiţi în 
pântece, dar El S-a făcut Hristos în însuşi actul formării 
Sale trupeşti; aceştia, într-adevăr, au primit un har special, 
dar EI a fost plin de Har ca Unul care este Unicul născut al 
lui Dumnezeu (cf. Joan |, 14). 

Dreptcred.: Eu nu înţeleg în ce fel spui tu că S-a 
făcut Hristos în însuși actul formării Sale, şi de aceea 
arată-mi clar cine este Hristos, Care S-a făcut Hristos în 
însuşi actul formării Sale. 

Nest.: Hristos este, fără îndoială, Unul născut al 
Tatălui. 

Dreptcred.: Ceea ce ai atacat până acum, ai 
mărturisit acum, constrâns de adevărul însuşi, deci fără 
voie. Tu care până acum refuzai să spui că Dumnezeu S-a 
făcut Hristos, acum, deşi negi că EI S-a format de la Sine 
Însuşi, după Trup, mărturiseşti, totuşi, că Dumnezeu S-a 
făcut Hristos în însuşi actul formării Sale. 

Nest.: Să nu crezi că eu sunt încercuit de şireteniile 
tale. Căci eu, de aceea am spus că S-a făcut Hristos unul 
Născut, în însuşi actul formării Sale, fiindcă eu cred că 
Dumnezeu Cuvântul S-a unit cu Însuşi Trupul ce se forma. 

Dreptcred.: Cine spune că Dumnezeu-Cuvântul S-a 
adaus la însăşi formarea Trupului nu învaţă că Dumnezeu- 
Cuvântul şi-a luat asupra Sa natura omenească, în propriul 
Ipostas sau Persoană, ci arată că s-a anexat la Ipostasul 
Trupului, în timp ce acesta se extindea în trăsăturile 
mădularelor. De aici, se deduce că tu crezi că există, nu 

unul, ci două Ipostasuri sau Persoane: al lui Dumnezeu 
întrupat şi al Omului făcut. 

Biserica universală, însă, mărturiseşte că Dumnezeu- 
Cuvântul S-a unit cu Trupul, nu în actul formării lui, cum 
afirmi tu, ci ea mărturiseşte că Însuşi Dumnezeu-Cuvântul, 
după Trupul format de EI Însuşi, S-a făcut şi Om, 
păstrându-se natura Divinităţii Sale. 

XI. Nest.: Dar ce? Tu negi că subzistă Dumnezeu- 
Cuvântul? Căci acest lucru ne sileşte să-l înțelegem, când 
spui că EI Însuşi, format de EI Însuşi, S-a făcut şi Om, deşi 
afirmi, în mod şiret, în cele următoare, că aceasta s-a făcut 
fără micşorarea Dumnezeirii Sale. 

Dreptcred.: În niciun fel, nu tăgăduiesc că 
Dumnezeu-Cuvântul subzistă (ca Ipostas). 

Nest.: Ce crezi despre Trup, sau despre întreaga 
umanitate? 

Dreptcred.: Mărturisesc că şi Trupul sau Umanitatea 
rămâne. 

Nest.: Atunci, cum spui tu că subzistă Dumnezeu- 
Cuvântul, dar şi Omul? De ce mărturiseşti un singur 
Ipostas, iar nu două Ipostasuri? 

Dreptcred.: Pentru că eu cred că Dumnezeu- 
Cuvântul S-a unit nu cu omul care rămâne în propriul său 
ipostas, sau cu trupul format, sau însufleţit, prin care se 
înţelege persoana oricărui om, eu cred că lpostasul sau 
Persoana Cuvântului lui Dumnezeu Şi-a luat natura 
omenească, natură care nu subzistă în afară de Dumnezeu- 
Cuvântul, aşa cum se întâmplă în general, ci ivindu-se prin 
EI şi asimilată de EI s-a făcut, în mod propriu, natura Lui 
Însuşi, şi rămâne, nu în ipostasul ei, ci în cel de care a fost 
luată, adică în Ipostasul sau Persoana lui Dumnezeu- 
Cuvântul. De aceea, nu sunt două lpostase ci este un 
singur lpostas sau Persoană a celor două naturi, a lui 
Dumnezeu-Cuvântul şi a Trupului. 

Nest.: Aşadar, natura omenească s-a făcut 
Dumnezeire? 

Dreptcred: A primi, măcar cu gândul, aceasta 
dovedeşte o extremă nebunie. 

Nest.: Dar cum spui tu că natura omenească s-a făcut 
propria natură a lui Dumnezeu-Cuvântul? 

Dreptcred.: Fiindcă ea nu este natura altuia oarecare, 
ci a lui Dumnezeu-Cuvântul făcut Om. 

XII. Nest: Precum afirmi tu, Dumnezeu S-a făcut 
Om. Oare, tu predici aceasta pentru că Dumnezeu S-a 
schimbat în Om, sau pentru că Dumnezeu S-a făcut Om 
prin faptul că a luat asupra Sa pe om? 

Dreptcred.: Eu nicidecum nu îndrăznesc să spun că 
Omul a fost luat asupra Sa de către Dumnezeu, ci 
mărturisesc că Dumnezeu, fără micşorarea Dumnezeirii 
Sale, S-a făcut Om, ca nu cumva, dacă voi spune că Omul 
a fost asimilat de către Dumnezeu, să par că predic că sunt 
două Persoane în Fiul lui Dumnezeu, fiindcă şi cel ce ia 
asupra sa pe sfinți şi pe credincioşi este numit Dumnezeu, 
potrivit cu ceea ce se spune, către el, în Cântarea din 
Cartea Ieşirea: „4jutor şi primitor mi s-a făcut mie, spre 
mântuire” (eşirea XV, 2 - citită după Septuaginta). 
Aşadar, este mai bine să spun că natura omenească a fost 
luată, asumată de către Dumnezeu, decât că omul a fost 
asumat de EI. 

Nest.: Cele ce sunt introduse de tine în urechile mele 
sunt lucruri încremenitoare. Tu vorbeşti, aşa ca şi cum ar fi 
ceva deosebit şi nu acelaşi lucru, a spune că omul sau 
natura omenească, odată ce omul nu este altceva decât 
natura omenească. 

Dreptcred.: Desigur, aceasta este cauza erorii 
voastre, şi nu alta. Căci o dată ce voi nu sunteţi în stare să 
faceţi deosebirea între „persoană” şi „natură”, înțelegând 
că „natura” şi „persoana” sunt acelaşi lucru, ba, mai mult, 

necrezând că „o natură” poate să existe şi fără „persoană” 
şi confundați cuvintele „persoană” şi „natură” predicaţi că 
există două Persoane, precum există fără îndoială două 
naturi ale Fiului cel Unul al lui Dumnezeu. Căci, spunând 
noi că Dumnezeu-Cuvântul S-a născut din Fecioara, după 
Trup, voi socotiți că noi predicăm că natura divină s-a 
născut din Fecioara. Dar, dacă - ferească Dumnezeu - s-ar 
fi crezut aceasta de către noi, n-am mai fi mărturisit că El 
Insuşi S-a născut, după Trup, din Fecioara. Şi, iarăşi, 
auzind voi că Dumnezeu a asumat natura omenească, 
credeți că Persoana a fost luată asupra Sa de către EI, adică 
Omul, nu că EI Însuși s-a făcut om. De aici urmează că voi 
nu credeţi că Dumnezeu-Cuvântul s-a făcut om, în mod 
neschimbabil, cu adevărat şi în mod propriu, din 
mădularele Fecioarei, ci credeţi că, din ea S-a născut Omul 
unit cu Dumnezeu. 

XIII. Nest: Fiindcă tu ne învinuieşti pe noi că nu 

suntem în stare să facem deosebirea dintre „natură” şi 
„persoană”, arată-ne că „natura” există fără „persoană” sau 
arată-ne care cuvinte se atribuie naturii în mod propriu sau 
persoanei. 

Dreptcred.: Unele nume sunt proprii „naturilor” 
ŞI „persoanei”, altele le sunt comune. Numele proprii, 
într-adevăr, nu dau naştere la nici o discuţie; cele 
comune, însă, care sunt folosite, de preferință, de către 
învățătorii mincinoşi, în mod şiret, revarsă o ceaţă de 
îndoială în sufletele celor mai simpli. 

Nest.: Care sunt numele care nasc sau care nu nasc 
discuţii? 

Drepicred.: Desigur „Divinitatea” şi „Umanitatea”, 
„Trupul” şi „Dumnezeirea” sunt nume proprii ale 
„naturilor”. „Cuvântul”, însă, sau lisus Hristos, şi cele ce 
exprimă pe cele asemenea, sunt nume proprii ale 
Persoanei. Astfel, Paul şi Petru sunt nume proprii ale celor 

doi Apostoli. Numele, însă, de „Dumnezeu” şi de „Om” 
este comun naturilor şi persoanelor. Astfel, precum 
numele de Dumnezeu exprimă toată Dumnezeirea Treimi, 
la fel şi pe fiecare Persoană din Treime: căci Dumnezeu 
este Tatăl, Dumnezeu este Fiul şi Dumnezeu este Duhul 
Sfânt; şi toată Treimea, la un loc, este Unul Dumnezeu. La 
fel, numele unui om indică atât persoana cât şi natura. De 
aceea, şi unii Sfinți Părinţi, neprivind la „persoană”, ca 
voi, ci mai degrabă la „natură”, se dovedesc că spun că 
Omul a fost luat asupra Sa, de către Dumnezeu. 

XIV. Nest: Aprob cele care au fost înfăţişate de 
tine, dacă ai putea totuşi să-mi arăţi că există „natură” fără 
„persoană”. 

Dreptered.: Natura omenească deşi se arată în 
întregime în persoane singulare, totuşi, nu fiecare persoană 
unică, sau om unic, adică un individ sau ins, se dovedeşte 
a fi umanitatea întreagă. Altfel, n-ar exista nenumărați 
oameni sau persoane de o astfel de umanitate generală. 
Aşadar, „persoana” se deosebeşte de „natură”, fiindcă 
„persoană” înseamnă un singur lucru, individual, al 
„naturii”; „natura”, însă, se ştie că este o materie comună, 
din care ar putea să subziste foarte multe persoane. De 
aceea, într-adevăr, fiecare persoană conţine, în acelaşi 
timp, o natură, nu însă fiecare natură îmbrățişează la fel o 
persoană; altminteri, credincioşii Bisericii universale ar 
mărturisi că, precum sunt trei Persoane, tot aşa sunt şi trei 
naturi ale Acelei Sfinte şi negrăite Treimi. 

Nest.: Mie mi se pare că o astfel de natură ce nu are 
o persoană, aşa cum spui tu, este ceva fără substanță şi 
goală. 

Dreptcred.: Aşadar, ţie ţi se pare că natura Trinității, 
cea mai înaltă şi de nepătruns cu mintea, este fără 
substanță? Nimeni dintre credincioşii Bisericii universale 
nu se îndoieşte, că această (natura), deşi este una singură, 

subzistă totuşi în trei Persoane, dar, pentru că nu este lipsit 
de pericol ca o creatură să discute despre Creatorul sau, 
dacă vrei, să trecem la natura noastră, adică la natura 
omenească, despre care, dacă am greşi (să nu fie!), mai 
uşor ne-am da seama. Să ne ocupăm de ea fiindcă despre 
ea s-a stârnit această discuţie între noi, ca, de aici, pe cât 
va fi cu putinţă, să se lămurească ceea ce se cercetează. 
Aceasta pentru ca nu cumva, natura, despre care spunem 
că nu subzistă în persoană, să ţi se pară că este fără 
substanţă. 

Nest.: Fie cum vrei tu, numai să se explice ceea ce 
cercetăm. 

Dreptcred.: Proprietatea naturii, care se revarsă în 
multe persoane şi indivizi, să nu ţi se pară că este fără 
substanţă, ca să nu fie nimic. Altminteri, cum poate să fie 
crezut Creatorul tuturor naturilor, când spune că pe toate 
le-a făcut bune şi foarte bune? (Facere 1, 31). Natura este 
socotită insubstanţială, de către minţile mai greoaie, 
fiindcă aceste minţi nu observă că una este substanţa unei 
persoane, încă indivizibilă, şi alta este persoana, care, cum 
am spus, încă nu a fost adusă la lumină când puterea 
naturală nu se arată efectuându-se, într-un anumit fel, în 
toate trăsăturile mădularelor. Şi, de aceea, nu este bine că 
socoteşti că este fără substanță natura, fără de care nicio 
persoană nu poate să subziste. Pentru acest motiv, chiar 
când vorbim despre trupurile cu beteșuguri, zicem: este în 
ele ceva în minus de la natură. Dar nu trebuie să se creadă 
că o putere, pentru faptul că este ascunsă, este imperfectă, 
sau nu există deloc; această putere însăşi există întru totul, 
în mădularele noastre, dar stă ascunsă, în plinătatea ei, 
potrivit raţiunii sale proprii, în substanţa seminţiei sale, 
căci cine va crede că un prunc, care încă nu se poate folosi 
de rațiune, are o natură umană, imperfectă? Nici nu se va 
declara că pentru faptul că pruncul nu se poate folosi de 

rațiune e lipsit de ceva din definiţia naturii omeneşti, 
fiindcă, precum l-au definit cei vechi, „omul nu este 
altceva decât un animal raţional, muritor”. Sau, poate va 
încerca cineva să afirme că pruncii, fiindcă nu se folosesc 
de rațiune, sunt animale neraţionale? Căci la timpul 
potrivit, pe aceştia îi va îmbogăţi (mintal) rațiunea, care 
vine, nu de dinafară, ci de dinăuntru, fiindcă natura intimă 
este cea care lucrează. De aceea, natura omenească, care 
stă ascunsă în materia seminţei, nu este inexistență sau 
imperfectă înainte de a se forma în subzistența (ipostasul) 
ei, (Dumnezeu creând-o din ea însăşi), ci că este, întru 
totul, perfectă, motiv pentru care se citeşte (Evrei VII, 9- 
10), că Levi, cu mult înainte de a fi fost zămislit în 
pântecele mamei sale, era aşezat în coapsele lui Avraam, 
dând şi el zeciuială (lui Melchisedec prin Avraam), căci 
nimic nu poate fi supus zeciuielii înainte de-a exista. 
Aşadar, acest lucru, sau natură, care există, în ascuns, 
atunci când se aduce la lumină, este socotită, de către cei 
care înţeleg mai puţin, ca fără substanţă; când, însă, cu 
voinţa lui Dumnezeu, printr-o serie de reproduceri umane, 
puterea seminței a fost vărsată în uterul femeii, atunci, 
ceea ce era ascuns se extinde în mădulare, şi se arată, clar, 
în persoană. Aşadar, cu această natură omenească, care 
este generală şi comună pentru toți oamenii, fără de care 
nicio persoană nu poate subzista, cum am spus mai sus a 
binevoit Dumnezeu-Cuvântul să se unească în pântecele 
Sfintei Fecioare, care, fiind plină de credință, s-a 
învrednicit să zămislească pe Dumnezeu; a binevoit să se 
unească cu ea, El Însuşi; şi din materia mădularelor ei, fără 
vreo sămânță bărbătească, prin propria Sa putere şi tărie, şi 
S-a creat El Însuşi pe Sine Însuşi, după Trup, fără nicio 
micşorare a Dumnezeirii Sale; S-a dezvoltat apoi, în 
mădulare, S-a făcut Om, a suportat o a doua naştere, 
pentru a noastră mântuire, în fine, a crescut, întru creşterea 

vârstei. De aceea, se predică, de către Biserica universală, 
că Dumnezeu-Cuvântul S-a născut, cu adevărat, şi în mod 
propriu, din Sfânta Fecioară; tocmai de aceea, noi credem 
că aceeaşi Sfântă Fecioară este, cu adevărat, şi în mod 
propriu, Născătoare de Dumnezeu. 

XV. Nest.: Deşi s-ar părea, că ceea ce s-a spus de 
către tine, mai sus, este raţional, concluzia finală a 
confirmat toate: ea afirmă că Dumnezeu S-a făcut Om, şi, 
ceea ce este de nesuportat, ea a afirmat, cu îndrăzneală, o a 
doua naştere a lui Dumnezeu-Cuvântul, deşi niciun lucru 
nu poate să se nască, a doua oară, în mod substanţial, în ce 
fel se predică, de către tine, că Dumnezeu S-a făcut Om? 
Oare, se spune că El a devenit ceea ce se socotea că încă 
nu există? Sau, că din Ceea ce este, S-a schimbat în cu 
totul altceva, aşa încât, El să nu mai fie Ceea ce este? 

Dreptcred.: Desigur, de aici rezultă cât de 
cutremurătoare şi de minunată este minunea celei de a 
doua naşteri, după Trup, a Dumnezeului nostru şi se 
dovedeşte că este, fără îndoială, o mare taină a credinţei, 
care se neagă de către cei necredincioşi: pentru că, nu Cel 
care nu exista, ci Cel care există, se naşte; nici nu se 
formează, după Ceea ce era, ci, după Ceea ce nu era, prin 
propria sa voinţă. 

Căci, Cel care exista, în mod natural, fără îndoială, 
născut din Tatăl, Acelaşi Însuşi, în timp, în mod real, se 
naşte, pentru noi, din Maică; acolo după Dumnezeire, aici, 
Acelaşi Însuşi S-a făcut Om din om (Fecioara Maria); nu 
după ceea ce era, ci, după aceea ce nu era. Căci 
Dumnezeu, Care exista, Se face Om fără schimbarea Sa, 
Ceea ce nu era mai înainte. Așadar, argumentul adus de 
tine are valoare pentru acela care cere, stăruitor, să se 
nască sau să devină, pentru a doua oară, ceea ce există, 
după ce există. Pentru noi, însă, care predicăm că 
Dumnezeu S-a născut a doua oară, şi S-a făcut Om, nu 

după ceea ce era, ci, după Ceea ce nu era, acest 
„argument” nu valorează nimic. 

Dar, dacă vrei, aceasta să fie sfârşitul acestei dispute. 
lar, dacă mai rămân unele teme, să fie cercetate începând 
un alt dialog. 


B. Titlurile capitolelor Cărţii a II-a” 

1. Despre unirea naturală a lui Dumnezeu Cuvântul, 
făcută cu propriul Său Trup. 

II. Să se înveţe că Hristos este compus din 
Dumnezeire şi din Umanitate. 

III. Despre ceea ce spun nestorienii că unul locuieşte 
într-Altul, adică, Dumnezeu-Cuvântul în Om. 

IV. Despre ceea ce s-a scris: „Dărâmaţi templul 
acesta, şi, în trei zile, îl voi ridica” (oan Il, 19). 

V. Despre faptul că ei primesc, într-un sens perfid, 
ceea ce s-a scris: „Dacă nu veţi mânca Trupul Fiului 
Omului, nu veți avea Viaţă în voi” (oan VI, 53). 

VI. Cu privire la faptul că ei nu cred că Cel care a 
fost răstignit de iudei este Viaţă. | 

VII. Cu privire la faptul că ei mărturisesc că numai 
Omul, nu Dumnezeu, a fost răstignit, în Trup. 

VIII. Despre ceea ce s-a scris: „Domnul slavei a fost 
răstignit” U Corinteni Il, 8). 

IX. Despre ceea ce spun ei, că trebuie să mărturisim 
că Hristos a pătimit, în Trup, nu Dumnezeu a pătimit, în 
Trup, şi despre ceea ce s-a scris: „(Că, pe Acest Iisus), 
Dumnezeu L-a făcut Domn şi Hristos” (Fapte IL, 36). 

X. Despre mărturiile prin care ei se străduiesc să 
arate că Cel care a pătimit pentru mântuirea noastră a fost 
simplu Om. 

| XI Cu privire la faptul că ei nu mărturisesc că 
minunile şi Patimile sunt ale Unuia şi Acelaşi (Hristos), şi 
despre ceca ce s-a scris, către evrei: „Căci, ducând N. 
mulți fii la mărire, 1 se cădea Aceluia, pentru Care sunt 
toate, şi prin Care sunt toate, ca să desăvârşească prin 
pătimire pe începătorul mântuirii noastre” (Evrei II, 10). 

XII. Despre ceea ce se spune de către ei: Trupul lui 
Dumnezeu a pătimit, însă, Dumnezeu în Trup n-a pătimit. 

XIII. Să spună în ce fel a îndurat Dumnezeu 
propriile Patimi ale Trupului Său. 

XIV. Cu privire la faptul că ei afirmă, cu viclenie, că 
Dumnezeu a pătimit în Trup, dar mărturisesc că 
Dumnezeu-Cuvântul n-a pătimit în niciun fel. 

XV. Cu privire la faptul că ei neagă că este 
Dumnezeu, Acela Care a fost văzut şi a fost pipăit ŞI a 
pătimit în Trup pentru motivul că este scris: „Pe 
Dumnezeu nimeni nu L-a văzut vreodată” (loan |, 18). 

XVI. Cu privire la faptul că ei afirmă, în mod 
nelegiuit, că Treimea locuiește în Hristos, pentru motivul 
că este scris: „Căci întru EI locuieşte, trupeşte, toată 
plinătatea Dumnezeirii” (Coloseni LI, 9). 

XVII. Cu privire la faptul că ei afirmă, în mod 
pervers, că Dumnezeu-Fiul, iar nu Dumnezeu-Tatăl 
locuiește în Hristos, pentru motivul că este scris: pomi, 
că Dumnezeu era în Hristos, împăcând lumea cu Sine 
Insuşi” (J] Corinteni V, 19). 

XVIII. Cu privire la faptul că ei afirmă că Hristos 
nu Trupul lui Hristos, a fost creat şi înviat de Sfânta 
Treime: că, în timp ce ci încearcă să predice, sunt 
descoperiți că, împreună cu arienii, cred că Hristos este o 
creatură. | 

XIX. Despre ceea ce spun ei că a spune că Hristos 
este Unul din Treime, înseamnă a separa pe Cel de o ființă 
(omousion). | 

XX. Despre ceea ce spun ei despre orice se spune că 
este din ceva, arată că unul este din altul, şi, de aceea, nu 
trebuie să mărturisim că Hristos este Unul din Treime, ci 
Unul în Treime; prin această perversitate se afirmă același 
lucru de eretici. 

XXI. Cu privire la faptul că ei mărturisesc că Hristos 
este, într-adevăr, o Persoană din Treime, dar neagă, în 
mod prostesc, că Hristos este Unul din Treime; și că ci 
născocesc, în mod nelegiuit, că Hristos nu este din două 
naturi, ci din două Persoane, o Persoană pentru numele de 
Fiu, şi o Persoană pentru demnitate şi autoritate. 

XXII. Despre declaraţia lor, că nu trebuie să 
afirmăm nimic, din ceea ce nu se cuprinde în Scripturile 
canonice; şi despre ceea ce, în mod viclean, spun că nu 
există Treime, fără Hristos; şi că ceea ce s-a scris, „lată, 
Adam s-a făcut Unul dintre voi” (Facere LUI, 22) se opune, 
triumfător, împotriva tuturor şireteniilor lor. 

XXIII. Despre faptul că se arată spunând, în mod 
viclean, că, într-adevăr, Însuşi Dumnezeu S-a născut din 
Femeie, dar, nu mărturisesc că Hristos este Unul din 
Treime; şi despre ceea ce spun ei că este de ajuns, pentru 
noi, să mărturisim aceasta, dar nu voim să ne folosim de 
cuvintele noastre. 

XXIV. Despre spusa şireată a lor: dacă voi socotiți 
că este acelaşi lucru ceea ce se spune, de către voi şi de 
către noi, de ce ne consideraţi pe noi, ca eretici, pentru 
motivul că noi nu ne folosim de vorbirea voastră, ca nu 
cumva să dăm ocazie altor eretici. 

XXV. Despre spusa lor, că nimic nu trebuie să 
spunem mai mult, decât ceea ce se cuprinde în cuvintele 
Sinodului; şi că-i socotesc eretici pe cei care răspund, la fel, 
ca ei înşişi, într-adevăr, noi spunem că sunt două naturi, cu 
alte vorbe, dar nu voim să ne folosim de cuvintele voastre, 
ca să nu părem că dăm ocazie altor eretici. 

CARTEA A DOUA 


I. Nest: Imi amintesc că tu, în cuvântul de mai 
inainte, când ţi-a fost pusă întrebarea dacă crezi că Hristos 
este în două naturi, ai răspuns: în două naturi, însă, unite 
într-o unire naturală. Această temă, fiindcă, pe neaşteptate, 
între timp, s-a ivit cercetarea unei alte întrebări, a fost 
amânată, atunci, pentru ca să cercetăm despre altceva; 
acum, însă, pentru că se crede, precum socotesc eu, că este 
ceva prea nelegiuit şi străin învățăturilor Bisericii 
universale, a crede că Dumnezeu-Cuvântul S-a unit. în 
mod natural, cu natura omenească, dacă vrei să eroare 
mat întâi, în ce mod s-ar putea înțelege cum se cuvine, 
aceasta. 

Dreptcred.: Într-adevăr, cu toate că am discutat 
multe în dialogul de mai sus, n-am putut să am nici o 
ascultare, la tine, pentru că mintea ta, nedorind să se 
însănătoşească, ci să învingă, s-a întors de la cele ce s-au 
spus, şi nu s-a îndreptat spre nimic altceva, decât spre 
inventarea a ceea ce ar pleda pentru cele ce sunt de partea 
ei. De aceea, se cădea, într-adevăr, să nu mai discut mai 
departe cu tine despre cea mai înaltă temă, dar, ca nu 
cumva să socoteşti că noi facem acest lucru, mai degrabă 
dintr-o lipsă de rațiune, decât din modestie, suntem siliți să 
răspundem, cu o contra-propunere obiecţiilor tale. Aşadar, 
tu ai spus, dacă nu mă înşel, că este ceva ncevlavios să 
credem că Dumnezeu-Cuvântul S-a unit, în mod natural, 
cu natura omenească, şi, că aceasta este ceva străin 
învățăturilor Bisericii universale. Pentru ce socoteşti tu 
aceasta, se cuvine să explici mai pe larg. 

Nest.: Ceea ce este natural, se înțelege că nu este 
făcut din voință, ci dintr-o necesitate; de aceea, dacă 
Dumnezeu-Cuvântul S-a unit cu Trupul Său propriu în 

mod natural, trebuie să credem că a făcut aceasta, nu 
dintr-un simţământ de milă, ci dintr-un impuls al naturii. 

Dreptcred.: Aşadar, tu tragi concluzia că toate cele 
ce se zic că sunt făcute, în mod natural, sunt făcute din 
necesitate, nu din voinţă? 

Nest.: Aşa socotesc. Într-un cuvânt, noi îndurăm 
foamea, setea, somnul, nu din voinţă, ci în mod natural. 
Ceea ce însă, nu se face din voinţă, se face, fără îndoială, 
dintr-o necesitate a naturii. 

Dreptcred.: Cele ce spui tu sunt proprii pentru o 
natură compusă şi pătimitoare; pentru o natură 
nepătimitoare, însă, şi necompusă, nu este posibil să se 
facă ceva, în mod natural, iar altceva, în mod voluntar; ci 
acestea, sunt unul şi acelaşi lucru, fiindcă în aceasta, nu 
este una natura şi alta voinţa, ci natura este voinţă şi voinţa 
este natură. De aceea, Dumnezeu-Cuvântul, Care nu are 
voinţă ca accident, sau o natură pătimitoare, când ce se 
spune că S-a unit, în mod natural, cu Trupul, credem că s-a 
făcut aceasta, nu din necesitate, ci din voinţă. De altfel, te 
întreb: tu crezi oare că Dumnezeu există în mod natural 
sau în mod voluntar? Căci, dacă vei zice că El există, în 
mod voluntar, urmează că Dumnezeu nu există, în mod 
natural; dacă, însă, vrei să spui „în mod natural” va exista, 
aşadar, după voi, un Dumnezeu, din necesitate, iar nu din 
voinţă. Dar este un act de demenţă să crezi aşa despre 
Dumnezeu. Şi de aceea, nu este ceva nelegiuit, nici străin 
de învăţăturile Bisericii universale, a crede că Dumnezeu- 
Cuvântul S-a unit cu Trupul Său propriu, în mod natural. 
Trebuie să fie excluşi aceia care nu cred că natura 
nestricabilă s-a unit cu natura pătimitoare, ci mărturisesc 
că S-a unit cu persoana, nu ştiu cui, deja formată în 
pântece omenesc. Ei mărturisesc un Dumnezeu, după Har, 
sau după strălucire, sau, desigur, prin iubire. 

II. Nest.: Mie mi se pare că tu introduci, în discuţie, 

o natură compusă şi amestecată, de îndată ce spui că 
naturile sunt unite în mod natural. 

Dreptcred.: Cu toate că noi mărturisim că Domnul 
nostru lisus Hristos este compus sau unit, din Dumnezeire 
şi Umanitate, totuşi, ne îndepărtăm, întru totul, de 
amestecarea naturilor, fiindcă ambele naturi credem că au 
rămas perfecte. 

Nest.:  „Compoziţia” este înţeleasă contrarie 
„unităţii”, fiindcă ori produce un „amestec”, ori nu este 
lipsită de „diviziune”. Toate edificiile, care se formează 
dintr-o „compunere”, nimeni nu se îndoieşte că se 
descompun. lar acele medicamente care sunt compuse de 
către spiţeri, din diferite elemente ale naturii, se amestecă 
între ele şi niciun element, în acest amestec, nu-şi 
păstrează întocmai însuşirea sa proprie. Aşadar, cum puteţi 
să spuneţi că în Hristos naturile sunt neamestecate şi 
neîmpărţite, voi care predicaţi că Hristos este compus? 

Drepicred.: Afirmi că orice „compunere” este 
pătimitoare sau nepătimitoare? 

Nest.: E întru totul pătimitoare. 

Dreptcred.: Dar despre ceea ce nu este „compus”, ce 
crezi? 

Nest.: Desigur că ceea ce nu este „compus” subzistă 
în impasibilitate. 

Dreptcred.: Tu afirmi că Hristos este pătimitor sau 
nepătimitor? 

Nest.: După Întrupare, întru totul, pătimitor. 

Dreptcred.: Atunci, de ce cviţi să mărturiseşti că 
„Hristos, Fiul lui Dumnezeu Cel viu” (Matei XVI, 16; 
Ioan XI, 27) este „compus”, în timp ce spui că este 
pătimitor? 

Nest.: Eu mărturisesc că, după Umanitate, de bună 
seamă, Hristos este „compus”, fiindcă tot după Umanitate 
cu cred că El este pătimitor; după Dumnezeire, însă, EI 

este „necompus”, fiindcă este şi nepătimitor. 

Dreptcred.: De ce, cum? Tu mărturiseşti pe Unul şi 
Acelaşi compus din Divinitate şi Umanitate, după 
Întrupare, după ce se ştie că înainte de Întrupare a fost 
necompus? 

Nest.: Nu, desigur, dar eu spun că Şi-a luat asupra Sa 
Omul, cel compus; dar El, Care a luat pe Om, a fost 
necompus. j 

Dreptcred.: În afară de orice îndoială, tu eşti prins că 
mărturiseşti că sunt doi Fii: Unul compus, Altul 
necompus. 

Nest.: Tu negi, aşadar, că natura Dumnezeirii este 
simplă şi necompusă? 

Dreptcred.: In niciun fel nu tăgăduiesc aceasta. 

Nest.: Tu mărturiseşti că Omul este compus, sau 
necompus? 

Dreptcred.: Fără îndoială, este compus. 

Nest.: Aşadar, cum negi tu că este compus ŞI 
necompus Hristos, pe Care, fără îndoială, Il mărturiseşti 
Dumnezeu şi OM? 

Drepcred.: Eu mărturisesc, într-adevăr, că Fiul lui 
Dumnezeu este Dumnezeu şi Om, dar mă îndepărtez cu 
totul, de cei care nu mărturisesc că Hristos, Fiul lui 
Dumnezeu, este Unul şi Acelaşi, şi că înainte de Intrupare, 
este compus. 

Nest.: 'Te faci cunoscut că predici o contradicție în 
natura divină spunând că Acelaşi este necompus înainte de 
Întrupare, şi este compus după Întrupare. Dar, cum poate 
natura, necuprinsă şi prezentă peste tot, să se unească prin 
compunere cu o natură circumscrisă şi constituită într-un 
loc mic? Aceasta nu este cu putință, decât atunci când 
mărturiseşti, poate, în mod neevlavios, cum am spus, ori 
că s-a făcut o contracție a Dumnezeirii, ori o extensiune a 
Trupului. 


151 


Dreptcred.: Eu mă gândesc că tu crezi că Esenţa 
divină este trupească, deoarece când socoteşti că se 
contrage în Trup, când că se extinde cu Trupul. 

Nest.: Să nu fie aceasta, de la un suflet creştin? 

Dreptcred.: Aşadar, ce crezi tu că este natura 
divină? 

Nest.: Fără îndoială, este o Putere mare şi este 
întreagă peste tot. 

Drepicred.: Tu spui că Ea există pretutindeni 
întreagă ca într-un tot? 

Nest.: Nu e? în orice caz, este peste tot, ca într-un 
tot, ci, într-un fel, sunt cuprinse de către Fa cele raţionale, 
într-alt fel cele iraționale, într-alt fel, însă, cele lipsite de 
orice simţire. 

Dreptcred.: Se cunoaşte că există toată, ca într-un 
tot, în fiecare suflet rațional, sau în mod particular? 

Nest.: Este cert că Ea este, înlăuntru, în mod 
particular, nu ca un „tot”, fiindcă „din plinătatea Lui (a lui 
Dumnezeu), noi toți (fiecare în parte) am luat”. (loan |, 16). 

Dreptcred.: Dar, cum este toată Divinitatea peste tot, 
Ea, Care nu este toată, în fiecare ființă raţională, ci este în 
mod parţial? Şi cum este, aici, în mod parţial, Cea care nu 
este Trup, ci este Duh? 

Nest.: Într-adevăr, Ea însăşi (Divinitatea) este toată 
la Sine însăşi, şi, potrivit „întregului”, peste tot; cât 
priveşte însă creatura, Divinitatea nu face ca o ființă 
rațională să simtă că Ea este prezentă lângă sine, sau că Ea 
este înlăuntrul ei, decât atât cât judecă Ea însăşi. 

Drepicred.: Eu socotesc că tu crezi că Dumnezeu- 
Cuvântul nu se deosebeşte întru nimic de Tatăl. 

Nest.: A crede că Fiul se deosebeşte de Tatăl, în vreo 
parte oarecare, este o învățătură a arienilor şi a 
eunomienilor, iar nu a credincioşilor Bisericii universale. 

Dreptcred.: Tu spui că Fiul lui Dumnezeu, 

desăvârşit şi egal cu Tatăl, S-a unit cu Trupul Său propriu, 
sau că după ceva S-a unit, iar după altceva nu S-a unit? 

Nest.: Pavel ne-a învăţat: „Intru Care sunt ascunse 
toate vistieriile înțelepciunii şi ale cunoştinței” (Coloseni 
II, 3). 

Dreptcred.: Aşadar, toată şi întru totul, S-a unit cu 
Trupul Dumnezeirea Cuvântului lui Dumnezeu, Care, 
precum este desăvârşită, este şi egală cu Tatăl? 

Nest.: Niciun creştin nu se îndoieşte de aceasta. 

Dreptcred.: Atunci, de ce spui că s-a făcut o 
contracție a Divinităţii sau o extensie a Trupului, dacă, 
cum spui, nu se poate ca natura divină, necircumscrisă şi 
revărsată peste tot, să se unească, prin compunere, ca 
natura omenească, circumscrisă şi formată într-un loc mic? 

Nest.: Eu afirm că nu s-a făcut nici contracția naturii 
divine şi nici extensiunea naturii omeneşti, fiindcă acest 
lucru este propriu trupurilor, nu Spiritului şi Puterii, Care 
nu poate să se unească cu Trupul, prin compunere, mai 
ales Dumnezeirea Cuvântului, Care, cum am spus, este 
necircumscrisă şi cuprinde toate. 

Dreptered.: Tu zici că Omul este compus sau 
necompus? 

Nest.: E compus. 

Dreptcred.: Din ce elemente? 

Nest.: În orice caz, din suflet şi trup. 

Dreptcred.: De suflet, spui că este consubstanţial cu 
trupul sau de natură diferită? 

Nest.: Desigur, de natură diferită. 

Dreptcred.: Oare, fiindcă nu există carne, nu există 
trup? Aceasta, pentru că, deşi orice carne este corp, totuşi, 
nu orice corp este carne. 

Nest.: Eu nu spun în niciun fel că sufletul este trup. 

Dreptcred.: Atunci, ce spui? 

Nest.: Fără îndoială, că este duh (spirit), dar nu 

necircumscris. 

Dreptered.: Mărturiseşti că, în întregime, acest suflet 
este răspândit în fiecare mădular, sau că, cea mai mare 
parte a lui este răspândită în mădularul mai mare, iar cea 
ma! mică parte, în mădularul mai mic? 

Nest.: Eu cred că sufletul întreg este în fiecare 
mădular al trupului, fiindcă, deşi el este circumscris, 
socotesc că, în nici un fel, el nu constă din părţi, pentru că, 
chiar dacă mădularele trupului au fost tăiate, sufletul 
însuşi continuă să existe întreg. 

| Dreprcred. : Aşadar, dacă sufletul care nu este trup, 
cl Spirit, s-a unit cu trupul după compunere, nu suferă 
nicto contractare în mădularul mai mic, nicio extensie în 
mădularul mai mare, dar, fără amestecarea lor, se crede că 
el este, în întregime, în cel mai mare, și în întregime în cel 
mai mic mădular. În acest fel, mai trebuie să credem că 
Dumnezeirea, unită cu Trupul Său propriu, prin 
compunere, a susținut o contracție sau extensiune sau 
amestecare? Căci, prin exemplul sufletului, care şi-a făcut 
unirea cu trupul, prin compunere, ceea ce tu n-ai negat, 
toți învățătorii Bisericii și toţi bărbaţii iluştri sunt dovediţi 
că învaţă că s-a făcut unirea lui Dumnezeu-Cuvântul cu 
Trupul Său propriu. 

Nest.: Pentru nimeni nu este vreo îndoială, că tot 
ceea ce este compus, constă din părți. Partea, însă, este 
mai mică decât totul. Deci, Dumnezeu-Cuvântul este o 
parte a lui Hristos, de Care tu spui că este compus din 
Dumnezeire şi din Umanitate. Dar, dacă Dumnezeu- 
Cuvântul este o parte a lui Hristos, atunci Dumnezeu- 
Cuvântul — după voi — e mai mic decât Hristos, a Cărui 
parte este. Apoi, dacă Dumnezeu-Cuvântul este o parte a 
lui Hristos, cum mai este El Dumnezeu, dacă este 
imperfect? 

Dreptcred.: Dumnezeu-Cuvântul nu este imperfect, 

fiindcă EL n-a avut nevoie să-Şi ia asupra Sa Trupul, cu 
scopul de a deveni perfect, ci S-a făcut „compus”, unindu-Se 
cu Trupul, pentru ca Trupul să se perfecţioneze, fiind 
schimbat în mai bine. Dumnezeu-Cuvântul, mai înainte de 
Întrupare, fără îndoială, era „simplu” în cel mai înalt grad, 
adică necompus şi perfect întru toate întrucât era 
Dumnezeu, căci este scris despre EI: „Domnul meu ești 
Tu, că bunătăţile mele nu-ți trebuie” (Psalmul XV, 2). Şi, 
deşi EI Şi-a luat asupra Sa natura omenească, pentru 
mântuirea noastră, aceasta nu l-a adus nimic, în plus, şi 
nici nu I-a sustras nimic; mai bine zis, prin unirea Sa cu 
natura omenească, El Însuşi a proslăvit-o pe ea, într-un 
mod negrăit. Nici nu este mai mic Dumnezeu- Cuvântul 
decât Hristos, fiindcă El Însuşi este Hristos; nici nu poate 
să fie mai mic decât Sine Însuşi, fiindcă EI, chiar dacă Şi-a 
luat asupra Sa Trup, a rămas, fără îndoială, Acelaşi 
Dumnezeu, perfect. De altfel, dacă şi după Întrupare se 
neagă că Hristos este „compus”, se deduce că EI a rămas, 
cum era mai înainte, simplu şi necompus. lar dacă pe 
motiv că era în cel mai înalt grad, simplu şi necompus, n-a 
îndurat în Sine, nici o pătimire, în niciun fel, precum ai 
mărturisit tu mai sus; după voi, Hristos n-a pătimit pentru 
mântuirea oamenilor. Dacă, însă, rămânând simplu şi 
necompus, totuşi, a pătimit, natura simplă şi necompusă 
nu este nepătimitoare. Dar, dacă natura simplă şi 
necompusă nu este nepătimitoare, urmează că Divinitatea 
lui Hristos este pătimitoare; dacă, însă, Divinitatea lui 
Hristos rămâne nepătimitoare, precum şi este cu adevărat, 
rămâne că natura simplă şi necompusă nu este pătimitoare, 
fiindcă, deşi Hristos a păstrat simplicitatea şi 
impasibilitatea Dumnezeirii Sale, chiar după unirea cu 
Trupul şi după ce a avut loc „compunerea”, totuşi, din 
cauza unirii Lui cu rupuul trebuie să fie crezut că, pe drept 
cuvânt, El este „compus” cu Trupul. De aceea, de vreme 


155 


ce tu nu vrei să mărturiseşti că Hristos, după Întrupare, 
este „compus”, ori eşti convins să crezi că natura 
Dumnezeirii Sale este compusă şi pătimitoare, ori, în mod 
cert, tu afirmi că Hristos, pe Care, chiar după Întrupare ÎI 
socoteşti simplu şi necompus, cum era şi mai înainte, n-a 
pătimit nicidecum pentru mântuirea omului. 

Nest: Eu nu cred că natura dumnezeiască este 
pătimitoare, o dată ce spun despre ea că este simplă şi 
necompusă, în cel mai înalt grad. Eu mărturisesc că 
Hristos a pătimit pentru mântuirea oamenilor, fiindcă eu Îl 
cunosc nu numai ca Dumnezeu, ci şi ca Om. Te întreb, 
însă: Oare, tu afirmi că această „compunere” s-a făcut în 
pântecele Fecioarei sau după ce „ea a născut pe Fiul său, 
Cel Unul-Născut”? (Matei |, 25). 

Dreptcred.: Desigur, în pântece, căci cum aş crede 
că este Dumnezeu, prin natură, Cel despre Care 
mărturisesc că S-a unit cu Trupul, prin compoziţie, dacă aş 
afirma că, compunerea naturilor s-a făcut după Naştere? 
Căci aceasta nu s-ar mai crede nici „compunere”, nici 
„unire”, ci s-ar crede că este locuirea Unuia într-Altul. 

III. Nesz.: Tu afirmi un lucru pe care te arătai până 
acum că îl ascunzi, prin ocolirea cuvintelor şi anume: 
„Compunerea”, nu salvează, nevătămată, prosperitatea 
naturilor. 

Dreptcred..: În ce fel am afirmat cu că „compoziţia” 
nu salvează proprietatea naturilor? 

Nest.: Prin aceea că tu socoteşti că ea (compoziţia) 
este contrară locuirii Unuia într-Altul. 

Dreptcred.: Precum „unirea” nu amestecă naturile, 
tot aşa nici „compoziţia”, fiindcă nici naturile sufletului şi 
trupului, care sunt unite, potrivit printr-o compunere, nu se 
confundă între ele. Locuirea, însă, a unuia în altul, arată 
direct existenţa a doi. Dumnezeu însă şi Omul; nu sunt 
Unul într-Altul, ci sunt: Acelaşi Dumnezeu şi acelaşi Om. 

IV. Nest: Deşi, prin „unire”, Unul şi Acelaşi este 
Dumnezeu şi Om, totuşi, prin naturi, Unul este Dumnezeu 
şi altul este Omul. Căci, dacă Insuşi Dumnezeu este Om, 
chiar prin naturi, de ce nu se spune: Desfăceţi-Mă pe 
Mine, ci „Stricați templul acesta, şi Eu 1] voi ridica”? 
(Joan II, 19). | | 

Dreptcred.: Eu mă mir că ţii minte numai cuvintele 
evanghelice, care — crezi tu — că se potrivesc cu afirmațiile 
tale, dar pe cele care ştii că sunt contrarii partizanilor tăi le 
treci cu vederea ca şi cum n-ai fi auzit de ele niciodată. 
Dar, oare, Cel Care a zis „Stricați acest templu” (oan II, 
19) nu este Însuşi Acela Care S-a grăbit să spună după ce 
pe capul Lui a fost turnat, de către o femeie, mirul ei: 
„Lăsați-o! Căci lucru bun a tăcut ea față de Mine. Căci, 
turnând mirul acesta, pe trupul Meu, ea a făcut-o, spre 
îngroparea Mea” (Matei XXVI, 7-13; Marcu XIV, 6-8). 
Observi tu că nimeni altul nu este îngropat, decât EI, al 
Cărui nume — figurat — este şi „Templu”? | 

Nest.: Dacă a fost îngropat chiar Cel, al Cărui nume 
este şi „Templu”, urmează că templul nici nu a fost 
distrus, nici nu a fost îngropat. j 

Dreptered.: Fiindcă, mi se pare că, în legătură cu 
numele de „templu”, afirmi că unul este îngropat, altul 
este neîngropat, dacă vrei, arată, mai clar, ce înţelegi prin 
cuvântul „templu”. 

Nest.: Ceea ce se constată că a fost exprimat clar, de 
către Evanghelist, n-are nevoie de expunerea mea. Căci, 
după acel cuvânt spus de Domnul: „Srricați templul 
acesta, şi în trei zile Eu îl voi ridica” (loan Il, 19), îndată 
Evanghelistul a adăugat: „Aceasta, însă, El o spunea 
despre templul Trupului Său” (loan |, 21). 

Dreptcred.: Trupul acesta, spui că era al lui 
Dumnezeu sau al Omului? 

Nest.: Fără îndoială, al Omului asumat. 

Dreptcred.: Dacă acesta este Trupul Omului asumat 
de EL, atunci templul este acest Trup al Omului asumat? 

Nest.: Nu este templul Omului asumat, ci al Celui 
Care locuiește în el, în mod invizibil. 

Drepicred.: Dar cine este Acel invizibil care 
locuieşte în templu? 

Nest.: Fără îndoială, Dumnezeu. 

Dreprcred.: Deci, nu este Trupul omului asumat, 
precum afirmi tu, ci al lui Dumnezeu, al Căruia este şi 
templul. 

Nest.: Dacă ar fi un trup fără suflet, în care ar locui 
Dumnezeu Cel invizibil, ar fi întru totul Trupul lui 
Dumnezeu, nu al Omului asumat, însă, fiindcă Trupul, în 
care locuieşte Dumnezeu, este însufleţit, este Trupul nu al 
lui Dumnezeu, ci al Omului asumat. 

Dreptered.: Aşadar, nu Trupul, ci Omul este templul 
lui Dumnezeu? Aceasta, pentru că, Trupul însufleţit în 
care tu afirmi că locuieşte Invizibilul Dumnezeu, este fără 
îndoială, omul. 

Nest.: Oare, ţie nu ţi se pare că este aşa? 

Drepicred.: Ferească Dumnezeu! Aceasta este întru 
totul contrar spusei Evanghelistului, care n-a zis: „Aceasta 
o spunea despre templul Omului Său”, ci „despre templul 
Trupului Său” (oan Il, 21). 

Nest.: Precum mi se pare, tu crezi că Hristos n-a 
avut suflet? 

Dreptcred.: Departe de mine această calomnie! 

Nest.: Dar atunci cum respingi, ca pe ceva contrar, 
ceea ce spunem noi, că Dumnezeu locuieşte în Om, dacă 
tu mărturisești că Hristos are Trup şi suflet? 

Dreprcred.: Fiindcă eu mărturisesc că Trupul nu este 
al Omului asumat, cum afirmi tu, ci al lui Dumnezeu, al 
Căruia cred că este şi sufletul. De aceea, eu predic, nu pe 
Dumnezeu în Om, ci pe Dumnezeu în Trup. De altfel, nu 

este altceva a spune că Dumnezeu este în Om, decât că 
Omul este al lui Dumnezeu, şi astfel, se cugetă că Hristos 
nu este Omul-Dumnezeu, ci Omul lui Dumnezeu, ceea ce 
se poate spune despre toți care slujesc, cu credinţă, lui 
Dumnezeu. 

V. Nest.: Dacă Trupul este al lui Dumnezeu, nu al 
Omului asumat, de ce nu s-a spus: „De nu veți mânca 
Trupul lui Dumnezeu”, ci „Irupul Fiului Omului, nu veţi 
avea viață în voi” Uoan VI, 53). 

Dreptcred.: Deşi este Trupul Fiului Omului, totuşi 
trupul Fiului Omului este Trupul lui Dumnezeu Insuşi. 
Căci dacă nu este Trupul lui Dumnezeu, cum poate să dea 
credincioşilor viață veşnică? 

Nest.: Fiindcă aceasta i-a fost dată lui, de către 
Dumnezeu, care s-a unit cu el. 

Dreptered.: Dacă Trupul este unit cu Dumnezeu, 
cum nu este Trupul lui Dumnezeu? 

Nest.: Fiindcă tu porneşti împotriva cuvântului clar 
al Evangheliei, fără ruşine, eu te întreb: Cine este Cel 
Care, apropiindu-se de Patimă „a spus Ucenicilor Săi: 
Luaţi şi mâncaţi dintru acesta toţi: acesta este Trupul 
Meu, care pentru voi se frânge, spre iertarea păcatelor” 
(Matei XXVI, 26; Marcu XIV, 22; Luca XXII, 19). 

Dreptcred.: Acela este, desigur, Cel Care a spus: 
„Eu sunt Calea, Adevărul şi Viaţa” (loan XIV, 6). 

VI. Nest.: Aşadar, Viaţa este prinsă de mâinile 
necredincioşilor, Viaţa este răstignită, la urmă, Viaţa 
moare? Dar dacă Viaţa a murit, Cine trebuie să fie crezut 
că dă viaţă morţilor? 

Dreptcred.: Dacă Acesta, Care este Viaţa, n-a fost 
răstignit şi n-a murit, morţii nu trebuie să mai nădăjduiască 
viaţă. Dar, a fost răstignit şi a murit Cel Care este Viaţa, 
auzi, nu de la mine, ci de la fericitul Pavel, care glăsuieşte 
iudeilor: 

„Voi aţi cerut să vă dăruiască un bărbat ucigaș, iar 
pe Începătorul vieţii L-aţi omorât” (Fapte II, 14-15). 

Nest.: Deşi se crede că începătorul vieţii este 
propriu-zis Dumnezeu (Fapte III, 15), totuşi, fiindcă noi 
putem să numim începători ai vieţii şi pe oamenii care 
transmit învăţătura de a trăi frumos, explică mai clar, dacă 
poţi, că Viaţa a fost răstignită sau că a murit. 

Drepicred.: Deşi se crede că nu oamenii care 
transmit învățătura de a trăi frumos, ci numai Dumnezeu 
(Fapte III, 15) este începătorul vieţii, deşi eu te voi învăţa 
totuşi din Scripturi, că EI, Care este Viaţa, a fost răstignit 
ŞI a murit, tu iarăşi te întorci cu mintea spre alte lucruri, 
fiindcă nu voieşti să te supui adevărului şi nu încetezi să 
ne pui întrebări de prisos. 

Nest.: Dacă n-aş vrea să cedez adevărului, niciodată 
n-aş aduce în discuţie temele care mă frământă. Tu însă, 
fiindcă nu poţi să răspunzi la obiecțiile noastre, ne insulți, 
ca pe nişte căutători de lucruri de prisos. 

Drepicred.: Este întru totul adevărat că nu eu, ci 
Însuşi Acela despre care se vorbeşte, răspunde obiecţiilor 
tale în locul meu. Cunoscându-te pe tine ca adversar al 
Său, EI Însuşi spune în Deuteronom către poporul Israel: 
„Și veți vedea viața voastră, spânzurând pe lemn, şi nu 
veți crede” (Deuteronomul XXVIII, 66). 

VII. Nest.: Dar, cum poate Viaţa, prin Sine însăşi, să 
spânzure pe lemn? 

Dreptcred. : În modul, în care Dumnezeu, Care este 
Viaţa, se crede că S-a făcut Om. 

Nest.: Deci, Dumnezeu a fost răstignit de iudei? 

Drepicred.: Nu-mi crede mie, ci crede Profetului, 
care spune: „Dacă omul a pironit pe Dumnezeu, e pentru 
că vol, tot poporul, M-aţi pironit pe Mine” (Maleahi III, 8, 9). 

| Nest.: Este întru totul fals; acest lucru nicidecum nu 
se citeşte în cărțile bisericeşti, deşi s-a scris la Profetul 

Maleahi: „Dacă omul se năpusteşte (cu lovituri) împotriva 
lui Dumnezeu, e pentru că voi, tot neamul, v-aţi năpustit 
asupra Mea” (Maleahi UL, 8-9). 

Dreptcred.: Fără îndoială, aşa cum spui tu, acestea 
nu se cuprind în ediţia veche; în ediţia nouă, însă, este 
ceea ce s-a expus de către noi. Dar, dacă ţi se pare că 
trebuie disprețuită autoritatea ediţiei recente, ascultă pe 
Apostolul care grăieşte: ,... n-ar fi răstignit pe Domnul 
slavei” ( Corinteni IL, 8). 

VIII. Nest: Dacă „Domnul slavei cel răstignit” U 
Corinteni LI, 8) trebuie crezut că e Dumnezeu răstignit, 
atunci şi Iacob e fratele lui Dumnezeu, fiindcă se numeşte 
fratele Domnului? (Galateni |, 19). 

Dreptcred.: Nu este Unul Dumnezeu, iar Altul 
Domn, ci „Domnul Însuşi este Dumnezeu” (Psalmul 
XCIX, 2), fiindcă Profetul spune: „Cunoaşteţi că Domnul 
Însuşi este Dumnezeu” (Psalmul XCIX, 2). De aceea, cu 
toată dreptatea, noi credem că „Dumnezeul slavei” a fost 
răstignit de către iudei, şi nu este, după cuvântul acesta al 
Profetului, contrar adevărului, că Iacov, fratele Domnului, 
este fratele lui Dumnezeu, după trup. 

IX. Nest: Pentru noi este nouă şi insuportabilă 
învățătura aceasta a voastră care predică cum că 
Dumnezeu este pătimitor, câtă vreme, ce despre Cel Care 
a fost răstignit de către iudei Apostolul Petru mărturiseşte, 
limpede, în Faptele Apostolilor, spunând: „Cunoscut să vă 
fie vouă tuturor, şi la tot poporul Israel, că în numele lui 
lisus Hristos Nazarineanul, pe Care voi L-aţi răstignit, 
dar pe Care Dumnezeu L-a înviat din morți, întru Acela 
stă acesta, sănătos, înaintea voastră” (Fapte IV, 10); şi 
iarăşi zice: „Cu siguranță, să ştie, deci, toată casa lui 
Israel că Dumnezeu, pe acest lisus, pe Care voi L-aţi 
răstignit, L-a făcut Domn şi Hristos” (Fapte II, 36). 
Aşadar, fiindcă Apostolul dă mărturie, că Acela, pe Care 

iudeii L-au răstignit, a fost făcut Domn şi Hristos, de către 
Dumnezeu, nu mai este ascuns. Cine trebuie să se 
înțeleagă că este Domnul slavei (7 Corinteni Il, 8), sau, 
Cine trebuie să se creadă că a fost răstignit de către iudei. 
Eu nu cred că voi aţi ajuns într-o atât de mare prăpastie a 
erorii, încât să nu credeți că Fiul lui Dumnezeu a fost făcut 
Domnul Dumnezeu de către Dumnezeu. De aceea, învăţaţi 
din această declaraţie a Apostolului şi din cuvântul 
Profetului, expus de tine, că numele „Domn” nu înseamnă, 
totdeauna, „Dumnezeu”, ci, uneori, numai „Dumnezeu”, 
alteori, numai „Om”, iar, uneori „Dumnezeu” ŞI „Om”. De 
aceca, nu suntem siliți să înțelegem că „Dumnezeu a fost 
răstignit”, pentru faptul că se spune de către Apostol 
„Domnul slavei a fost răstignit (7 Corinteni II, 8), nici 
pentru că se spune „/acov, fratele Domnului” (Galateni |, 
19), să credem că el este fratele lui Dumnezeu. 

Drepicred.: Că lisus Nazarineanul este Dumnezeu, 
socotesc că am arătat destul, atât din rațiune, cât şi din 
mărturii scrise, în cuvântul de mai sus. Dar, pentru 
necredincioşi toate sunt nimic. Însă, pentru că tu socotești 
că este o mare greşeală, a crede că Dumnezeu a fost făcut 
Domnul Dumnezeu de către Dumnezeu, fiindcă s-a spus, 
de către Petru, despre lisus Cel răstignit: „Fiindcă 
Dumnezeu L-a făcut pe El Domn şi Hristos” (Fapte LI, 36), 
cu te întreb: Oare, fiindcă era lisus, dar nu era Domn, a 
fost făcut El Domn de către Dumnezeu, sau, fiindcă era 
Domn, a fost făcut Domn de către Dumnezeu? 

Nest.: Cum ar fi fost făcut Domn, de către 
Dumnezeu, dacă El era Domn? Nimeni nu se face ceea ce 
este? ci, pentru că nu era Domn, se spune că a fost făcut 
Domn de către Dumnezeu. 

Drepicred.: Aşadar, era cândva, când lisus nu era 
Domn? 

Nest.: Nu era Domn, mai înainte de a fi făcut Domn. 

Dreptered.: Dar în ce mod ai spus: dacă ar fi fost 
Domn, n-ar fi fost făcut Domn, de către Dumnezeu; ci 
fiindcă nu era Domn, de aceea a fost făcut Domn de către 
Dumnezeu? 

Nest.: Pentru că, înainte de a se fi născut, nu era 
Domn Cel care avea să devină Domn; nici după ce S-a 
născut nu S-a făcut Domn, ci S-a făcut Domn chiar în 
pântece prin unirea Fiului lui Dumnezeu cu El. | 

Dreptcred.: Deci, Unul este Fiul lui Dumnezeu şi 
altul Iisus, Care, prin unirea Fiului lui Dumnezeu cu EI, se 
face Domn? | 

Nest.: El Însuşi este Acela, cum am spus, mai sus, 
după demnitate şi autoritate, nu însă, după naturi. j 

Dreptcred.: Aşadar, după naturi, sunt doi, dar după 
demnitate şi putere este un singur Fiu? Şi Care dintre 
aceştia trebuie să fie crezut că „a luat chip de rob”? 

ilipeni LI, 7). 
i Că sunt doi Fii, cum zici tu, ci Unul este Fiul 
lui Dumnezeu, pe Care Îl credem că este, totuşi, în două 
naturi unite. Acesta chiar „deși era în chipul lui 
Dumnezeu, a luat chip de rob” (Filipeni |, 6). | 

Dreptered.: Deci, Fiul lui Dumnezeu, deşi era 
Dumnezeu şi Domn, a luat chip de rob, şi S-a făcut rob, în 
chipul robului, sau, mărturiseşti că a crede aceasta este o 
eroare? NA 

Nest.: Cine nu crede aceasta este de-a dreptul păgân. 

Dreptcred.: Aşadar, dacă nu este o eroare să credem 
că Fiul lui Dumnezeu e Dumnezeu, fiindcă era Dumnezeu 
şi Domn, întrucât era egal cu Dumnezeu-Tatăl şi că FI s-a 
făcut rob, în chipul robului, fiindcă aceasta o mărturiseşte 
chiar EI Însuşi despre Sine, când zice către Tatăl: „Eu sunt 
Robul Tău şi Fiul roabei Tale” (Psalmul CXV, 7), nu este 
eroare nici să credem că Fiul lui Dumnezeu a fost făcut 
Dumnezeu de către Dumnezeu-Tatăl, Dumnezeu şi Domn 

după ceea ce s-a făcut rob. Şi de aceea, nu trebuie să fie 
înțeles, aşa cum spui tu, odată, numai Dumnezeu, altădată 
numai Om, altădată, însă, Dumnezeu şi Om. Ci totdeauna 
trebuie să fie înţeles „Dumnezeu-Domn” ŞI „Domnul- 
Dumnezeu”, fiindcă, nu trebuie să se predice că nu Altul a 
fost făcut Domn de către Dumnezeu decât Cel Care, luând 
chip de rob, S-a făcut rob, o dată ce, mai înainte de 
veacuri, era „Domnul proslăvit”, pe Care Pavel ÎI predică 
„Făstienil de către iudei” (I Corinteni Il, 8). De aceea, El 
Însuşi glăsuieşte. către Tatăl: „Și acum, proslăveşte-Mă, 

Părinte, la Tine Însuţi cu slava pe care am avut-o la Tine, 

mai înainte de a fi lumea” (loan XVII, 5). Aşadar, lisus, 

Fiul lui Dumnezeu, Cel ce e Dumnezeu se face Domn ŞI se 
proslăveşte de către Tatăl, nu cu slava pe care n-a avut-o, 

CI „cu slava pe care a avut-o la Tatăl, mai înainte de a fi 
lumea”. De aceea, nu trebuie să ne îndoim că lisus este 
prin natură Dumnezeu, pe Care Îl predică Apostolul Petru 
spunând că, precum a fost făcut Domn de către 
Dumnezeu, tot aşa, a fost proslăvit de Dumnezeu: 
„Dumnezeul lui Avraam și Dumnezeul lui Isaac, şi 
Dumnezeul lui Iacov a slăvit pe Fiul Său, pe Care voi L- ați 
predat şi L-aţi tăgăduit în faţa lui Pilat, care găsise cu cale 
să-L elibereze” (Fapte Ul, 13). 

Nest.: Dacă nu vei crede că toate acestea sunt, din 
cauza unirii lui Dumnezeu cu Omul, eşti dovedit, fără 
îndoială, că predici că Dumnezeirea este pătimitoare. 

Dreptered,: „Nicidecum nu predic că Dumnezeirea 
este pătimitoare, însă, mărturisesc că Dumnezeu a pătimit 
în Trup, fiindcă ştiu că lisus Hristos este Dumnezeu 
adevărat”. 

Nest: Eu, în nici un fel, nu mărturisesc că 
Dumnezeu a pătimit în Trup, lucru care, nu se citeşte în 
Sfintele Scripturi, dar, urmând Apostolului Petru, 
mărturisesc că Hristos a pătimit în Trup. 

Dreptcred.: Eu mărturisesc ambele adevăruri de 
credință: Dumnezeu a pătimit în Trup, şi Hristos a pătimit 
în Trup, pentru că „Hristos este peste toate Dumnezeu” 
(Romani IX, 5). Tu, însă, te fereşti să spui că Dumnezeu a 
pătimit în Trup, fiindcă nu crezi că Hristos este 
Dumnezeu. Căci, dacă nu tăgăduieşti că Hristos este 
Dumnezeu, urmează că, zicând că Hristos a pătimit, în 
Trup, ai zis, că Dumnezeu a pătimit în Trup, fiindcă 
Hristos, Care a pătimit, este fără îndoială Dumnezeu. 

Nest.: Dacă este acelaşi lucru a spune că Dumnezeu 
a pătimit în Trup, şi a spune că Hristos a pătimit în Trup, 
aceasta înseamnă, după voi, că nu numai Fiul ci şi Tatăl 
este Hristos, fiindcă, fără îndoială, şi EI este Dumnezeu. 

Dreptcred.: Tatăl nu este Hristos, deşi este 
Dumnezeu, nici nu este Dumnezeu fiindcă este ceea ce 
este Hristos; Hristos însă, este Fiul fiindcă nu este El 
Însuşi Dumnezeu-Tatăl, ci fiindcă El este Hristos- 
Dumnezeu. Din această cauză, credincioşii Bisericii 
universale mărturisesc ambele adevăruri de credință, că şi 
Dumnezeu a pătimit în Trup, şi Hristos a pătimit în Trup. 

X. Nest.: Dacă Hristos este Dumnezeu, Cine este Cel 
Care spune iudeilor: „De ce vreţi voi să Mă ucideţi pe 
Mine, Omul care v-am vorbit adevărul”? (loan VIL, 40). 

Dreptered.: Este Acela despre Care s-a scris că 
„Judeii căutau, şi mai mult, să-L omoare, nu numai pentru 
că dezlega sâmbăta, ci şi pentru că zicea că Dumnezeu 
este Tatăl Său, făcându-se pe Sine deopotrivă cu 
Dumnezeu” (loan V, 18). 

Oare, ce urmă de nedumerire ne-a mai rămas, ca să 
nu credem că lisus Hristos este Dumnezeu prin natură? 
Dacă EI ar fi Dumnezeu, prin Har, şi nu prin natură, 
nicidecum nu S-ar face pe Sine egal cu Dumnezeu. 

Nest.: Aşadar, greşeşte Pavel când zice: „De vreme 
ce printr-un om a venit moartea, tot printr-un Om şi 

învierea morţilor”? (] Corinteni XV, 21). 
Dreptcred.: Dar cum poate să fie învierea morţilor 
„printr-un om, dacă nu este Învierea Însuşi omul, Care 
grăieşte în Evanghelie: „Eu sunt Învierea şi Viaţa”? Şi, 
fiindcă Invierea şi Viaţa tuturor nu este decât fiindcă EI 
este Dumnezeu, fără nici o îndoială, Acel Dumnezeu este 
Omul, prin Care spune Apostolul că este Învierea (7 
Corinteni XV, 21). 

Nest.: Aşadar, acelaşi Apostol se arată, întru totul, 
necunoscător al acestei taine, fiindcă zice: „Unul este şi 
Mijlocitorul între Dumnezeu şi oameni, Omul lisus 
Hristos”? ( Timotei |, 5). 

Drepicred.: Aşa precum Apostolul nu este 
necunoscător al acestei taine, tot aşa, el nici nu se 
contrazice pe sine însuşi fiindcă spune: „După venirea 
Marelui Dumnezeu şi Mântuitorului nostru lisus Hristos, 
Care S-a dat pe Sine pentru păcatele noastre” (Tit |, 13- 
14). Deci, dacă Omul lisus Hristos care este „Mij/ocitorul 
între Dumnezeu şi oameni” (| Timotei Il, 5), El este marele 
Dumnezeu care „S-a dar pe Sine pentru păcatele noastre” 
(fir UI, 14), nu este o contradicție în ceea ce spune 
Apostolul, ci mărturiseşte, în toate modurile, unul şi 
acelaşi lucru, că Dumnezeu a pătimit în Trup, şi Hristos a 
pătimit în Trup. De aceea, însăşi Biserica recunoaște că 
Minunile şi Patimile sunt ale Unuia şi Aceluiaşi. Pentru 
acest motiv, dacă cineva nu mărturiseşte ambele adevăruri 
de credinţă, ori trebuie să fie îndepărtat ca un iudeu, ori 
trebuie să fie socotit ca un maniheu. 

XI. Nest.: Până acum, ai recurs la o artă şireată şi 
foarte subtilă de-a înşela; acum, însă, n-ai să mai poţi găsi 
refugiu, predicând că Minunile şi Patimile sunt ale Unuia 
şi Aceluiaşi Fiu, fiindcă Apostolul învaţă, limpede, 
adresându-se evreilor, că Domnul lisus Hristos a fost 
desăvârşit de către Dumnezeu-Cuvântul, prin Patimi, 

zicând: „Căci, ducând pe mulți fii la mărire, ] se cădea 
Aceluia, pentru Care sunt toate şi prin Care sunt toate, ca 
să desăvârşească prin Pătimire pe Începătorul mântuirii” 
(Evrei II, 10). Observi că Dumnezeu-Cuvântul, Cel 
„pentru Care şi prin Care sunt toate şi Care a adus la 
slavă pe mulți fii, a desăvârşit pe începătorul mântuirii 
lor”? (Evrei LI, 10). 

Dreptcred.: Mi-ai dat mie un mare loc de scăpare şi 
mi-ai deschis uşa, prin care, intrând, condus de Cel Care a 
spus „Eu sunt Uşa” (oan X, 9), nu prin meşteşugiri şirete, 
pentru a înşela, cum afirmi tu, ci, mai degrabă, prin cele 
mai adevărate documente, voi respinge nepriceperea şi 
perfidia ta. Căci, pentru că nu înţelegi gândul Apostolului, 
eşti convins să predici că unul este Fiul lui Dumnezeu Cel 
pătimitor, şi Altul Cel nepătimitor. Căci, nu precum afirmi 
tu,  Dumnezeu-Cuvântul  desăvârşeşte pe  începătorul 
mântuirii noastre, ci Dumnezeu-Tatăl desăvârşeşte, prin 
Pătimiri, pe lisus Hristos, Dumnezeu-Fiul „pentru Care 
sunt toate şi prin Care sunt toate”, Începătorul Mântuirii 
fiilor (Evrei LI, 10). Căci, cine îşi permite să înțeleagă aici 
pe Altul ca „începător al mântuirii fiilor”, desăvârşit prin 
Pătimiri, decât pe Acela „Care a adus la slavă pe mulți fii, 
pentru Care sunt toate şi prin Care sunt toate”?, după ce a 
spus, mai sus „Ci, pe Cel micşorat cu puţin față de îngeri, 
pe lisus, Îl vedem încununat cu slavă şi cu cinste, din 
pricina morţii pe care a suferit-o, astfel că, prin Harul lui 
Dumnezeu, El a gustat moartea, pentru fiecare om” (Evrei 
II, 9), îndată, a adăugat, zicând: „Căci se cădea ca Acela — 
adică Dumnezeu-Tatăl, pentru Care sunt toate şi prin 
Care sunt toate, pe Începătorul mântuirii lor”, de bună 
seamă al fiilor „pe care i-a adus la slavă”; Acesta, deşi era 
egal cu Dumnezeu „a fost micşorat, cu puțin, față de 
îngeri, prin Harul lui Dumnezeu-Tatăl, şi a gustat 


99 


moartea, ca, prin Pătimire, să se desăvirşească” (Evrei II, 

9-10). Dar, mai limpede, suntem învăţaţi despre aceasta la 
începutul Epistolei: „După ce Dumnezeu, odinioară, în 
multe rânduri şi în multe chipuri, a vorbit părinţilor noştri 
prin proroci, în zilele acestea, mai de pe urmă, ne-a grăit 
nouă prin Fiul, pe Care L-a pus moştenitor a toate, şi prin 
Care a făcut și veacurile; Care, fiind strălucirea slavei şi 
Chipul ființei Lui şi Care ţine toate cu cuvântul puterii 
Sale, după ce a săvârşit, prin EI Însuşi, curățirea 
păcatelor noastre, a stat de-a dreapta slavei, întru cele 
prea înalte, făcându-se cu atât mai presus de îngeri, cu cât 
a moştenit un nume mai deosebit decât ei” (Evrei |, l-4). 
lată Începătorul mântuirii „Care a adus pe mulți fii la 
slavă, făcând curățirea păcatelor”, curăţire, care, negreşit, 
nu se poate face „fără vărsare de sânge” (Evrei LX, 22), 
aşa cum învață Apostolul, acelaşi lucru, în alt loc: 
„„Strălucirea slavei şi chipul fiinţei lui Dumnezeu, Care 
ține toate cu cuvântul puterii Sale, Se face EI Însuşi, mai 
presus de îngeri, şi a şezut de-a dreapta slavei, prin Care 
s-au Jăcut veacurile” (Evrei |, 1-4). Aşa sunt predicate 
acestea de către Apostol. Şi în continuare zice: „Ce/ Care, 
fiind micşorat, cu puţin, față de îngeri, prin Harul lui 
Dumnezeu- Tatăl, precum s-a spus, a gustat moartea, 
pentru fiecare om” (Evrei II, 9). Despre Acesta s-a spus: 
„Pentru Care sunt toate şi prin Care sunt toate, Care a 
adus pe mulți la slavă” (Evrei Il, 9). Aşadar, nu este altul 
Dumnezeu-Cuvântul „pentru Care sunt toate şi prin Care 
sunt toate” decât Începătorul mântuirii, lisus, „Care, 
făcând curățirea păcatelor, pe mulți fii i-a adus la slavă, 
desăvârşit fiind (de Tatăl) prin Pătimiri” (Evrei 1, 10). 
Căci acelaşi Apostol spune despre Tatăl: „E/ Care pe 
Însuşi Fiul Său nu L-a cruțat, ci L-a dat morţii, pentru noi 
toți” (Romani VIII, 32). 
XII. Nest: Strădania ta, în general, nu urmăreşte 
nimic, decât să înveţe, atât cât poate, că Dumnezeu, Cel 

nepătimitor şi nemuritor, a pătimit şi a murit. 

Dreptcred.: Fiindcă tu negi că e Dumnezeu, Cel 
Care S-a răstignit pentru mântuirea oamenilor, te întreb: 
Cine crezi că S-a întrupat? 

Nest.: Fără îndoială, Cuvântul, precum mărturiseşte 
Evanghelistul zicând: „Și Cuvântul Trup S-a făcut, şi S-a 
sălăşluit în noi” (loan |, 14). i 

Dreptcred.: Dumnezeu-Cuvântul Însuşi, Care S-a 
întrupat, a şi pătimit? Sau, Unul S-a întrupat, iar Altul a 
pătimit? Ă 

Nest.: Într-adevăr, Dumnezeu S-a întrupat, însă n-a 
pătimit Dumnezeu, ci Trupul lui Dumnezeu. 

Dreptcred.: Ne-ai dat o mare nădejde despre tine. 
Căci tu, care, până acum, afirmai că Trupul nu este al lui 
Dumnezeu, ci al Omului asumat, acum ai mărturisit că 
Trupul este al lui Dumnezeu. Dar, fiindcă este prea puțin 
limpede ceea ce spui, că nu este Dumnezeu Cel care a 
pătimit, ci Trupul lui Dumnezeu, dacă vrei, exprimă-te 
mai clar, căci, se pare că este prea absurd ceea ce spui. 
Dacă Trupul lui Dumnezeu a pătimit în Trup, cum a 
pătimit Trupul lui Dumnezeu, dacă nu cumva trebuie să 
credem că iudeii au răstignit un Trup fără suflet, gol de 
Dumnezeu? Pentru că este prea absurd să credem că a fost 
răstignit de către iudei, Trupul fără suflet rămâne să 
credem că a fost răstignit de către iudei, Trupul însuflețit 
al lui Dumnezeu, ceea ce înseamnă, fără nici o îndoială, 
Omul. Din afirmarea voastră că nu Dumnezeu a pătimit în 
Trup, ci Trupul lui Dumnezeu, rezultă dacă s-ar admite 
această credulitate, că Omul lui Dumnezeu a pătimit. Dar 
acest lucru se poate spune şi despre Petru şi Pavel, fiindcă 
şi ei sunt numiţi oamenii lui Dumnezeu şi au pătimit 
pentru E]. Ă E 

XIII. Nest: Într-adevăr, Dumnezeu n-a pătimit, 
pentru că este un sacrilegiu, a învăța că Dumnezeu este 

pătimitor, dar Dumnezeu şi-a făcut proprii Patimile 
Trupului Său. 

Drepicred: Ceea ce e propriu se înţelege în multe 
chipuri. Căci şi Biserica este numită Trupul Lui (Efeseni |, 
22-23) şi Dumnezeu îndură propriile suferinţe ale aceleiaşi 
Biserici (Coloseni I, 18, 24) chiar aflându-se în cer, 
glăsuieşte: „Saule, Saule, de ce Mă prigoneşti” (Fapte LX, 
4). Dar fiecare dintre credincioşi este un mădular al ei (/ 
Corinteni XIL, 27), precum acelaşi Apostol învaţă, zicând: 
„Voi sunteţi Trupul lui Hristos şi mădulare (fiecare) în 
parte” (I Corinteni XII, 27). Dar şi pâinea, cu care se 
împărtăşeşte întreaga Biserică în amintirea Patimii 
Domnului, este Trupul Lui (cf. Matei XXVI, 26; Marcu 
XIV, 22; Luca XXII, 19; 7 Corinteni XI, 23-24). De aceea, 
se cuvine să lămureşti, prin exemple, în ce mod afirmi tu, 


„că Dumnezeu şi-a făcut proprii patimile Trupului Său. 


Nest.: Voi lămuri, cât voi putea, numai să te 
îndepărtez pe tine de la această cugetare, pentru ca să 
încetezi să mai afirmi că Dumnezeu-Cuvântul a pătimit în 
Trup, deşi Trupul lui Dumnezeu a pătimit. Acesta nu se 
numeşte Trupul lui Dumnezeu, în sensul în care se 
numeşte Biserica, nici în sensul în care se numește pâinea 
cu care se împărtăşeşte Biserica, în amintirea Pătimirii lui 
Hristos, ci se numeşte Trupul lui Dumnezeu, în sensul 
unui veşmânt propriu al unui om oarecare, veşmânt cu 
care a fost îmbrăcat, şi care, fiind sfâşiat de cineva, în mod 
jignitor, aceasta se referă la acela care a fost îmbrăcat cu 
el. În acest sens Dumnezeu îşi face proprii pătimirile 
Trupului Său. 

Drepicred.: Deci, Dumnezeu îşi face proprii 
pătimirile Trupului Său, după relaţie, nu printr-o adevărată 
şi intimă însuşire? Dar, cum se predică de către voi că 
Dumnezeu şi-a făcut proprii pătimirile Trupului Său, EI, 
Care, nu prin impropriere, ci după relaţie şi-a făcut proprii 

pătimirile Trupului Său? Dar cum poate [i propriu un 
veşmânt, pentru acela care a fost îmbrăcat cu el, o dată ce, 
el nu aparține substanţei lui? Când definim ce este omul, 
nu includem veşmântul lui, pentru că este lucru clar că nu 
este o proprietate a substanței lui. Deci, după voi, 
Dumnezeu îşi face proprii suferințele Bisericile Sale, mai 
mult decât ale Trupului Său. Aceea, însă (Biserica) se 
numeşte Trupul lui Dumnezeu, fiindcă Dumnezeu 
„făcându-se părtaş trupului şi sângelui” (Evrei, II, 14), 
S-a făcut „Cap Bisericii” (Efeseni V, 23); iar Biserica se 
face, prin credinţă, părtaşă a Lui, prin primirea Sfântului 
Duh. 

La voi, însă, se crede că Trupul lui Dumnezeu are 
valoarea unui veșmânt, care nu aparţine, prin nimic, 
naturii dumnezeirii, sau a Trupului Lui. Isaia, însă, spune 
că veşmântul lui Dumnezeu nu este nimic altceva decât 
Trupul lui Dumnezeu, şi zice: „Cine este Acela Care vine 
din Edom într-un veșmânt roşu din Bosor?” (saia LXIUII, 
1). Iar, dacă şi tu înţelegi că veşmântul lui Dumnezeu nu 
este altceva decât Trupul lui Dumnezeu, rămâne ca şi tu să 
referi la acela, al cărui este veşmântul sau trupul, fie 
sfâşietura  veşmântului, fie pătimirile trupului. Fără 
îndoială, trebuie crezut, prin urmare, că aceasta este o 
jignire a Aceluia şi o pătimire a Aceluia, al cărui trup sau 
veşmânt este. 

XIV. Nest: Dar, unde ai citit tu, în Sfintele 
Scripturi, că Biserica este Trupul lui Dumnezeu-Cuvântul, 
şi nu, mai degrabă, Trupul lui Hristos? gi 

Dreptcred.: Prin această afirmaţie, tu admiţi că Unul 
este Hristos şi Altul este Dumnezeu-Cuvântul. Dar, dacă 
nu este Unul, Hristos, şi Altul, Dumnezeu-Cuvântul, ci, 
Dumnezeu-Cuvântul este Însuşi Hristos, se înţelege că, 
precum se spune că Biserica este Trupul lui Hristos, tot 
aşa se spune că este Trupul lui Dumnezeu-Cuvântul. Dar, 

dacă Trupul lui Hristos nu este Trupul lui Dumnezeu- 
Cuvântul, cum ai spus mai sus că Trupul lui Dumnezeu a 
pătimit? 

Nest.: Am zis că a pătimit Trupul lui Dumnezeu, nu, 
însă, al lui Dumnezeu-Cuvântul, fiindcă Hristos este 
Dumnezeu prin onoare şi demnitate. Şi am spus că trupul 
Lui a pătimit pentru că în EI este sălăşluit Dumnezeu- 
Cuvântul. Prin aceasta, am negat că Dumnezeu a pătimit, 
dar, am mărturisit, totuşi, că Trupul lui Dumnezeu a 
pătimit. 

Drepicred.: Deci, Hristos nu este Dumnezeu- 
adevărat ( loan V, 20), ci se numeşte Dumnezeu după 
VOI, pentru că în El sălăşluieşte Dumnezeu-Cuvântul, prin 
onoare şi demnitate sau, mai degrabă, numai după nume se 
numeşte Dumnezeu. Dar, aceasta, cum nu este contrară 
părerii Apostolului loan, care spune: „Noi ştim că Fiul lui 
Dumnezeu a venit şi ne-a dat nouă pricepere, ca să 
cunoaștem pe Dumnezeul cel adevărat, și să fim în 
adevăratul Fiu al Lui, lisus Hristos. Acesta este 
adevăratul Dumnezeu şi Viaţa de veci?” ( loan V, 20). 

XV. Nest.: Dacă tu spui că Hristos este Dumnezeu, 
nu pentru onoarea şi demnitatea sălăşluirii lui Dumnezeu- 
Cuvântul, în El, desigur, tu admiţi că Dumnezeu a fost 
văzut şi a fost pipăit de către oameni. 

Drepicred.: Dacă Dumnezeu n-a fost văzut şi n-a 
fost pipăit de oameni, cum spune acelaşi loan: „Ce era la 
începul, ce am văzut cu ochii noştri, ce am privit şi 
mâinile noastre au pipăit despre Cuvântul Vieţii, şi Viaţa 
s-a arătat şi am văzut-o şi mărturisim şi vă vestim Viaţa 
de veci care era la Tatăl şi s-a arătat nouă?” (oan 1, l-2) 
pătrunde, singur, fiecare cuvânt din cele spuse aici, şi vezi 
că Dumnezeu a fost văzut şi pipăit de oameni, într-un 
cuvânt, Apostolul, cel atât de mare, dă mărturie că 
Cuvântul vieţii, Care a fost la început la Tatăl, pe Care 

(oamenii) L-au ascultat; din Lege şi din Profeţi, a fost 
văzut şi a fost distins, cu ochii lor, şi a fost pipăit, cu 
mâinile lor. Dar, ca nu cumva cineva să fie ispitit să 
afirme că „alt Cuvânt”, în afară de Cel „Care este 
Dumnezeu şi la Dumnezeu” a fost văzut şi a fost pipăit 
(Ioan 1, 1), îndată, Apostolul adaugă: „Și Viaţa S-a arătat, 
şi am văzut-o, şi mărturisim, şi vă vestim viaţa de veci, 
care era la Tatăl şi S-a arătat nouă” ( loan |, 2). 

Nest.: Aşadar, Domnul nu spune adevărul când zice: 
„Pe Dumnezeu nimeni nu L-a văzut vreodată”? (loan 1, 
18). Dar şi Apostolul, vorbind despre Dumnezeu, zice: 
„Pe Care nimeni dintre oameni nu L-a văzut, dar nici nu 
poate să-L vadă” ( Timotei VI, 16); şi către Moise, zice 
Dumnezeu: „Nimeni nu poate să vadă fața Mea, şi să 
trăiască” (eşirea, XXXIII, 20). 

Drepicred.: Dacă Cel care a fost văzut nu este 
Dumnezeu, cum spune El Însuşi: „Jată, Eu sunt de faţă, 
Cel Care vorbeam” (saia LII, 6), şi Profetul: „Dumnezeu, 
strălucitor, va veni, Dumnezeul nostru şi nu va tăcea” 
(Psalmul XLIX, 3)? 

Nest.: Aşadar, trebuie să credem că Sfânta Scriptură 
se contrazice? 

Dreptcred.: Sfânta Scriptură nu se contrazice, pentru 
cei care o înţeleg, cu credință, ci li se pare că se contrazice 
acelora, care amăgiţi de duhul eretic, nu pot să înţeleagă 
cele ce sunt adevărate. Căci, pentru că nimeni nu poate să 
vadă natura Dumnezeirii, cu ochii trupeşti, natură care, nu 
este Trup, ci Spirit, s-a zis: „Pe Dumnezeu nimeni nu L-a 
văzut vreodată” (loan 1, 18; loan IV, 12) şi „Nimeni nu va 
vedea fața Mea şi va trăi” Ueşirea XXXIII, 20). Dar, că 
Dumnezeu va fi văzut, de către oameni în Trupul luat 
asupra Sa, ne învaţă chipul arătat lui lacov, pe când se 
lupta cu un om, într-o vedenie. Căci însuşi prea fericitul 
patriarh (Iacov), binecuvântat de Dumnezeu, a zis: „Am 

văzut pe Dumnezeu, faţă în faţă, şi mântuit este sufletul 
meu” (Facere XXXII, 24-30). Dar şi Toma, după Învierea 
Domnului, pipăindu-l şi atingându-l coasta Domnului, 
împunsă cu sulița, a exclamat: „Domnul meu şi Dumnezeul 
meu!” (loan XX, 28). 

Nest.: Tu ai adus mult folos părerilor noastre, chiar 
fără voia ta, căci natura divină nu este Trup, ci Spirit, 
precum chiar tu ai mărturisit. Că o natură a fost văzută şi 
împunsă cu sulița, nu este nici o îndoială, fiindcă, 
Apostolilor, care se îndoiau despre EI, Însuşi Domnul le-a 
spus: „Pipăiţi-Mă și vedeți că duhul, carne şi oase, nu are, 
precum vedeți că am Eu” (Luca XXIV, 39). Deci, a fost 
văzut şi a fost pipăit Domnul lisus Hristos, Care a fost 
străpuns cu sulița. De aceea, după ce Apostolul L-a 
recunoscut pe EI, a exclamat şi a zis: „Domnul meu şi 
Dumnezeul meu!” (loan XX, 28). Din acestea apare, în 
mod evident, că nu este Dumnezeu lisus Hristos, Cel pe 
Care L-a văzut şi L-a pipăit Toma, sau Hristos cel înviat 
din morţi, decât pentru sălăşluirea în EI a lui Dumnezeu, 
pe Care „nimeni”, fără îndoială, „dintre oameni nu-L vede 
şi va trăi” U Timotei VI, 6; leşirea XXXIIL, 20). 

„Dreptered.: Toma nu-L numeşte Dumnezeu pe Cel 
pe Care L-a văzut şi L-a pipăit, pentru faptul că 
sălăşluiește Dumnezeu în EI, cum afirmi tu, pentru că, a 
crede că există doi Fii este în afară de credinţa apostolică, 
ci el mărturiseşte, direct, că Însuşi Acela, ale cărui 
împunsături le-a pipăit, este Dumnezeul său. Căci 
Dumnezeul Apostolilor este Dumnezeu nu prin demnitate 
ci prin natură. Profetul Ieremia mărturiseşte foarte limpede 
despre Acela Care a fost văzut şi pipăit că este Dumnezeu, 
prin natură, zicând: „Acesta este Dumnezeul nostru şi 
nimeni altul nu este asemenea Lui, Aflat-a toată calea 
ştiinţei şi a dat-o lui Iacov, sluga Sa şi lui Israel, cel iubit 
de Dânsul. După aceasta, pe pământ S-a arătat şi cu 

oamenii împreună a locuit” (Baruh Il, 36-38). De aceea, 
Dumnezeu-Omul este Lisus-Hristos, faţă de Care „nimeni 
altul nu este asemenea” (Baruh II, 36-38). 

Nest.: Dacă nu este un alt Dumnezeu decât Cel Care 
a fost împuns cu sulița şi răstignit de către iudei, Care este 
Dumnezeul care a înviat pe Dumnezeu, o dată ce nu este 
alt Dumnezeu, Care să fie asemenea Celui răstignit? 

Dreptered.: Tu nu cedezi nicidecum din voinţa de a 
crede că Hristos nu este altceva decât Unul din aceia 
despre care spune Dumnezeu: „Fiindcă Eu voi locui în ei 
şi voi umbla şi voi fi Dumnezeul lor şi ei vor fi poporul 
Meu” UI Corinteni VI, 16; Levitic XXVI, 12). 

XVI. Nest.: Dar, despre nimeni dintre aceia nu s-a 
spus ceea ce mărturiseşte Apostolul despre Hristos, 
zicând: „Căci întru EI locuieşte, trupeşte, toată plinătatea 
Dumnezeirii” (Coloseni 1, 9). 

Dreptcred.: Ce înţelegi prin  plenitudinea 
Dumnezeirii care locuieşte în Hristos? 

Nest.: Fără îndoială, toată Treimea. 

Dreptcred.: Aşadar, Hristos, în Care locuieşte toată 
Treimea, este al patrulea? 

Nest.: Oare, îl facem mincinos pe Pavel care afirmă 
aceasta? 

Dreptered.: Nu este mincinos Pavel, pentru că el nu 
zice că Treimea locuieşte în Hristos. Căci el nu-L ştie pe 
Hristos în afara Treimii. 

Nest.: Dacă în Hristos nu locuieşte Treimea, cum 
locuieşte „toată plenitudinea Dumnezeirii” în Hristos? 
(Coloseni II, 9). Căci, ori nu locuieşte plenitudinea 
Dumnezeirii în Hristos, o dată ce nu locuieşte Treimea în 
EI, dacă locuieşte plenitudinea Dumnezeirii, fără îndoială, 
în Hristos locuieşte Treimea. FR 

Dreptcred.: Locuiește plenitudinea Dumnezeirii în 
Hristos, dar nu locuieşte în El Treimea, ca nu cumva să nu 

mai fie Treimea, ci Pătrime. Fiindcă nimeni nu se 
îndoieşte că împreună cu Treimca e Tatăl şi Fiul şi Sfântul 
Duh. Hristos se înţelege, descoperit ca al patrulea, dacă în 
EI locuieşte Treimea. De aceea, Pavel învaţă că nu 
Treimea locuieşte în Hristos, când zice „Fiindcă în EI 
locuieşte  trupeşte toată  plenitudinea Dumnezeirii” 
(Coloseni II, 9), ci că Tatăl locuieşte în Hristos. 

Nest.: Dacă, prin „toată plenitudinea Dumnezeirii” 
trebuie să fie înţeles singur Tatăl, nu mai rămâne ceva 
pentru Fiul şi pentru Duhul Sfânt, ca să fie Dumnezeu. 

Dreptcred.: Tu afirmi că Tatăl este Dumnezeu 
deplin şi desăvârşit, sau mărturiseşti că perfecțiunea şi 
Plenitudinea Lui este Fiul şi Sfântul Duh? 

Nest.: E deplin, fără îndoială, şi perfect. 

Dreptcred.: Deci nu mai lasă Dumnezeu-Tatăl, cel 
deplin şi perfect, ca să fie Dumnezeu şi Fiul şi Sfântul 
Duh? Dar, dacă a crede aceasta este ceva neevlavios, 
urmează că nu este ceva contrar, ba, mai mult, este ceva 
foarte potrivit adevărului, decât să înţelegem că Tatăl este 
plenitudinea Dumnezeirii, fiindcă, precum El Însuşi este 
plenitudinea Sa la fel şi Fiul este plenitudine şi Sfântul 
Duh este plenitudine şi toţi, împreună. Aceasta este 
întreaga Treime, că nu trei, ci Una este plenitudinea 
Dumnezeirii, fiindcă, şi Tatăl este perfect, şi Fiul este 
perfect şi Sfântul Duh este perfect și toţi, împreună, nu 
sunt trei Perfecțiuni, ci o singură Perfecţiune. Dacă deci 
Fiul, precum mărturiseşte loan despre El, se numeşte 
Plenitudine, zicând „Noi foți din Plinătatea Lui am luat” 
(Ioan 1, 16), cum trebuie să fie negat, că Tatăl este 
Plenitudine? 

Nest.: Dumnezeirea Treimii este una şi Treimea un 
singur Dumnezeu? Sau, sunt trei Dumnezei şi trei 
Dumnezeiri? 

Dreptcred.: Fără îndoială e o singură Dumnezeire a 

Treimii şi Treimea, un singur Dumnezeu. 

Nest.: Dacă există o singură Dumnezeire a Treimii şi 
Treimea e un singur Dumnezeu, cum nu locuiește în 
Hristos Treimea o dată ce în Hristos locuieşte plenitudinea 
Dumnezeirii Care este Una şi singura? 

Dreptcred: Nu este nicio îndoială, la noi, că Hristos 
subzistă în două naturi unite, una a Divinităţii şi alta a 
Umanității; dar, fiindcă Dumnezeirea întregii Treimi este 
una şi singura, urmează, după voi, că Hristos este Treime 
şi Umanitate, şi EI subzistă din Dumnezeirea întregii 
Treimi, Care este Una şi Singura, şi din Umanitate. Şi, mai 
departe, dacă Hristos este Treimea şi Umanitatea, în 
Hristos nu locuieşte Treimea, ci Hristos este însăşi 
Treimea. 

XVII. Nest.: Hristos nu este Treimea şi Umanitatea, 
dar, totuşi, Hristos este din Dumnezeirea perfectă şi din 
Umanitate şi în Hristos locuieşte Treimea. Şi Hristos nu 
este «al patrulea», cum afirmi tu. Căci nimeni nu se 
îndoieşte că Tatăl locuieşte în Fiul şi Fiul în Tatăl, de Care 
nu este despărţit Sfântul Duh (Joan XIV, 10, 11). lar dacă 
Fiul, însă, este Dumnezeu, în Care locuieşte Tatăl, «în 
Hristos, El împacă lumea cu Sine Însuşi» (UL Corinteni V, 
19). Astfel, pentru unirea Fiului cu Sine, Unul şi Acelaşi 
este Fiul şi Hristos. Din acest motiv, Treimea locuieşte în 
Hristos şi Hristos nu este «al patrulea». 

Dreptcred.: Prea mare este această absurditate lipsită 
de rațiune. Căci, de unde, până acum, susţineai cu tărie că 
Treimea locuieşte în Hristos, pentru faptul că s-a spus «Că 
în El locuieşte, trupeşte, toată plinătatea Dumnezeirii” 
(Coloseni LI, 9), acum, spui că nu toată Treimea, ci numai 
Dumnezeu-Fiul este în Hristos, pentru motivul că s-a scris: 
„Dumnezeu era în Hristos, împăcând lumea cu Sine 
Însuşi” UL Corinteni V, 19). Totuşi, fiindcă Tatăl locuieşte 
în Fiul şi El Însuşi, în Tatăl, şi de Ei nu se desparte Sfântul 

Duh, afirmi iarăşi, că în Hristos locuieşte toată Treimea 
potrivit acestei rațiuni, dar, pentru aceea, zici tu, nu există 
o pătrime, deşi în Hristos locuieşte Treimea, fiindcă 
Dumnezeu-Cuvântul este în Hristos, aşa încât, pentru că 
Fiul S-a unit cu EI, Unul este Fiul şi Unul este Hristos. 
Dar, dacă spui că în Hristos este, fie Treimea, fie 
Dumnezeu-Cuvântul, eşti dovedit că predici quaternitatea 
iar nu Treimea. | 
| Nest.: In ce mod voi fi dovedit că predic Pătrimea 
iar nu Treimea, dacă spun că în Hristos este, fie Treimea, 
fie Dumnezeu-Cuvântul? 
Dreptcred.: Pentru că Treimea este, aşa cum am 
spus mal sus, Tatăl, Fiul şi Sfântul Duh, Care, dacă 
locuiesc în Hristos, Hristos se înțelege, fără îndoială, ca al 
patrulea în Care locuieşte Treimea. Şi iarăşi daca în 
Hristos este Fiul lui Dumnezeu, nu mai este El Însuşi 
Hristos; şi dacă nu este Hristos Însuşi, sunt numaidecât doi 
î Dumnezeu-F iul şi Hristos, în Care locuieşte Acela, deşi 
în mod şiret, tu aduci dovezi, pentru amăgirea celor simpli, 
că ei (cei doi) sunt Unul. Dar Apostolul ne-a învăţat mai 
sus, că nu Dumnezeu-Fiul este în Hristos, ci citit zăui 
Tatăl, Care împacă lumea cu Sine Însuşi. Căci se spune: 
„Deci, dacă este cineva în Hristos, este făptură nouă; cele 
vechi au trecut, iată toate s-au făcut noi. Şi toate sunt de 
la Dumnezeu, Care ne-a împăcat cu Sine, prin Hristos” (Il 
Corinteni V, 17-18), Apoi, dacă pare că mai există vreo 
îndoială, la Care Dumnezeu se referă cuvintele „a împăca 
lumea cu Sine, prin Hristos”, la Tatăl sau la Fiul, să 
învăţăm de la Domnul Însuşi Care zice: „Tatăl, Crina 
rămâne întru Mine îşi face lucrările Lui» (loan XIV, 10). 
| XVIII. Nesz.: Puterea şi lucrarea Treimii este una 
şi egală, sau diferită? 
Drepicred.: Fără îndoială, una. 
Nest: Deci, toate câte sunt create, sunt create de toată 

Treimea? Sau tu nu eşti de părerea aceasta? 

Dreptcred.: „Toate cele ce face Tatăl, acestea le 
face şi Fiul, întocmai” (oan V, 19); şi fără Duhul Sfânt, 
Tatăl, sau Fiul nu fac ceva. 

Nest: Tot ceea ce este muritor, spui că este creat, 
sau necreat? 

Dreptcred.: Cu totul creat. 

Nest.: Aşadar, dacă tot ceea ce moare este creatură, 
atunci, şi Hristos, Care a murit pentru păcatele noastre, 
este creatură; dar, fiindcă nu există nici o creatură, pe care 
să n-o fi lucrat, Treimea, desigur, Hristos, despre Care 
credem că a murit pentru păcatele noastre, a fost creat de 
întreaga Treime; şi a fost înviat de Ea din morţi, fiindcă 
una este puterea şi lucrarea Treimii. Deci, dacă nu este 
contrar adevărului a crede că Hristos a fost creat şi înviat, 
de către întreaga Treime, precum ne-a învăţat rațiunea, nu 
va fi contrar adevărului nici a mărturisi că întreaga Treime 
locuieşte în Hristos, pe Care, fără îndoială, L-a înviat, din 
morți. 

Drepicred.: Această afirmaţie este nelegiuită şi 
batjocoritoare de cele sfinte, şi trebuie să fie considerată 
echivalentă cu blasfemiile arienilor, care nu predică 
adevărul că Hristos este Dumnezeu, ci spun că este 
creatură. Deci, nu este adevărat ceea ce ai „argumentat” tu, 
în mod nelegiuit, că întreaga Treime a creat şi a înviat pe 
Hristos, Care a murit pentru păcatele noastre, fiindcă 
Hristos, Care a murit pentru păcatele noastre, n-a fost în 
afară, şi străin de Treime, ci a fost Unul din Treimea 
însăşi. De fapt, El a fost creat şi înviat din morți, de 
întreaga Treime, nu Hristos, ci Trupul lui Hristos; dar, 
fiindcă Trupul nu este al altuia, ci al lui Hristos Însuşi, 
Hristos S-a creat şi S-a înviat şi El pe Sine Însuşi după 
Trup, împreună cu Tatăl şi cu Sfântul Duh. Căci şi 

Apostolul mărturiseşte că Hristos a fost înviat, nu de către 

Treime, ci de către Tatăl, zicând: „Pavel, Apostol, nu de la 
oameni, nici prin vreun om, ci prin lisus Hristos, şi prin 
Dumnezeu-Tatăl, Care L-a înviat pe E] din morți” 
(Ga/ateni 1, 1). Şi zicând: „Nu de la oameni, nici prin om, 
ci prin lisus Hristos” l-a predicat pe Hristos numai ca 
Dumnezeu, nu şi ca Om. Apostolul a scris aceasta 
Galatenilor care fuseseră înşelaţi de apostolii mincinoşi ai 
ludeilor, cumpănindu-şi cu înţelepciune cuvântul său, ca 
să nu fie scandalizaţi, când aud că Dumnezeu a murit şi a 
fost înviat de către Dumnezeu-Tatăl, sau să-şi închipuie că 
li se predică de către apostol doi Dumnezei, sau să creadă 
că Hristos, Cel înviat din morţi, este numai Om adevărat. 

XIX. Nest.: De vreme ce respingi afirmaţia mea, ca 
impioasă şi egală cu blasfemiile arienilor, pentru că am 
spus că Hristos este creatură, care a murit pentru păcatele 
noastre, fiindcă orice creatură este muritoare, iar, 
nemuritor este ceea ce nu este creat, şi socoteşti că eu 
predic pătrimea, pentru că am spus că Hristos a fost creat 
şi a fost înviat din morţi de întreaga Treime, tu te vădeşti 
ca asemenea arienilor, împarți Ceea ce este de o ființă 
(homousion), şi predici Pătrimea, în loc de Treime. 

Drepcred.: Deşi tu dai o definiţie, cu prea mare 
nepricepere, că orice creatură este muritoare, totuși, când 
mă acuzi că eu împart Ceea ce este de o ființă sau că 
predic Pătrimea în loc de Treime? 

Nest.: Prin aceea, că zici „Unul din Treime”. 

Drepcred.: Arată, te rog, în ce mod, zicând acestea, 
introduc eu diviziunea sau împărţirea în Treime, sau că 
introduc în predică pătrimea? 

Nest.: Toate cele care sunt făcute nu pot să fie 
nefăcute. Treimea, însă, este nefăcută. ȘI, ca să las lao 
parte altele, există un număr, în cele făcute, iar în număr 
este o ordine a primului şi a celui de al doilea; iar în 
ordine, este o gradaţie a unuia mai mare, şi a unuia mai 

mic. Dar, nici ordinea, nici gradaţia nu poate să fie cu 
Treimea: şi din acest motiv, Ea nu are cele ce sunt pentru 
număr, şi nici număr nu are. Pentru aceasta, nu este, cu 
totul, potrivit adevărului, să spunem că Hristos este Unul 
din Treime, pentru că „Unul” se constată că este un cuvânt 
al numărării. Şi fiindcă orice număr este divizibil, a spune 
„Unul din Treime”, de Care se ştie că subzistă în Unitate, 
iar nu în diviziune, înseamnă a împărţi Ceea ce este de o 
fiinţă. | | | 
Dreptcred: Prin raționamente multe şi de prisos n-ai 
făcut nimic, decât ca, după o mare muncă, să te arâți 
urmaş al lui Sabelie, care afirmă că, precum este o singură 
natură, aşa este şi o singură Subzistenţă sau Persoană a 
Treimii. Căci, dacă aşa cum vrei tu, în niciun fel nu se 
foloseşte numărul pentru Treime, înseamnă că nu există 
chiar Treimea, ci numai Unimea întreagă, potrivit noțiunii 
de „întreg”. Şi, dacă există Unimea întreagă, potrivit cu 
ceea ce este „întreg”, cum este Treime? Dar, poate că este 
Treime numai cu numele, şi nu în Subzistenţe sau în 
Persoane, cum te lupţi tu, ca să arăţi, precum s-a spus mai 
sus, o Treime asemenea lui Sabelie şi Pavel de Samosata. 
Dar, dacă tu mărturiseşti că Treimea subzistă în 
realitate şi în ipostasuri, şi pe Unul Îl numeşti Tată, pe 
Altul, Fiu, pe Altul, Sfântul Duh, cum nu se numără 
Treimea? Căci însuşi faptul că se numeşte Treime, nu 
înseamnă altceva decât număr. Deci, Treimea se numără, 
şi nu se numără. Nu se numără, după natură, fiindcă 
despre ea s-a scris: „Și înțelepciunea lui Dumnezeu nu are 
număr” (Psalmul CXLVI, 5). Se numără, însă, după 
Persoane, fiindcă sunt în Treime trei Persoane: Tatăl ŞI 
Fiul şi Sfântul Duh. Aşadar, în Treime, nu este numai un 
număr singular, ci ea admite chiar un număr plural, deşi nu 
toate cele ale numărului pot să fie admise pentru Ea 
(Treimea). Căci, potrivit numărului plural, s-a spus: „Să 

facem om, după chipul şi asemănarea noastră” (Facere |, 
26), şi „Vom veni - Eu şi Tatăl - ne vom face locaş la el” 
(loan XIV, 23) şi „Eu şi Tatăl Una suntem ” (loan X, 30). 
Suntem Una, după natură, nu suntem Una - după 
Persoane; de aici, noi suntem învăţaţi că „Una” nu este 
număr, deşi este origine sau început de numărătoare, 
fiindcă, totdeauna, acest „Una” rămâne ca Totalitate sau 
întreg şi indivizibil. Altfel, dacă „Una” (Unul) este 
socotită de tine ca număr, Treimea se numără, nu numai 
după Persoane, ci chiar după natură; dar, fiindcă, aşa cum 
zici tu, orice număr cade în diviziune, adică este divizibil, 
se divide, adică se împarte de către tine, mai degrabă, iar 
nu de către noi. Ceea ce este de o fiinţă (h/omousion), de 
către tine, care crezi că „Una” poate să fie numărată sau 
împărțită. Dar, dacă „Una”, ca aceea care este Ceea ce este 
desăvârşit şi indivizibil nu poate să cadă într-o diviziune a 
numărului, noi nu împărțim pe Cel ce este de o ființă 
(h/omousion), fiindcă mărturisim că Hristos este, cu 
adevărat, Unul din Treime. Căci, nu toate cele ce se 
numără se divid în realitate, deşi, toate care se împart în 
realitate se numără. Aşa, noi numărăm când spunem „două 
puteri ale soarelui”, strălucirea şi căldura; totuşi, nici pe 
acestea nu le divizăm în realitate, fiindcă le percepem 
numai prin cunoaştere. 

La fel facem noi numărătoarea, când spunem că 
Hristos, Domnul nostru, este în două naturi unite, căci 
aceasta nu ne face să împărțim acele naturi, în realitate, ci 
numai prin cugetare le separăm. lar Treimea, precum s-a 
spus mai sus, O şi numărăm, şi O şi distingem, după 
Persoane; totuşi, după natură, care este una şi singură, nici 
n-o separăm, nici n-o numărăm, fiindcă Unitatea sau 
Singularitatea, sau, ceea ce cred că este mai bine să se 
spună, Unimea Dumnezeirii, nici nu se separă nici nu se 
numără. Aşadar, se spune „Hristos, Unul din Treime”, dar 

nu se divide Ceea ce este de o ființă (h/omousion), fiindcă 
se afirmă „Unul din Treime” după ceea ce se numără 
Treimea, nu după ceea ce nu se numără. Aceasta mai ales 
că şi „Una”, cum s-a spus, nu este socotită ca număr; şi 
toate cele ce sunt numărate, în minte, nu se divid în 
realitate. De aceea, şi Pavel zice: „Este un singur 
Dumnezeu-Tatăl, din Care sunt toate, şi noi întru EI, şi 
Unul Domnul nostru lisus Hristos, prin Care sunt toate, şi 
noi întru EL” (| Corinteni VIII, 6). Pentru aceasta, atât din 
rațiune, cât şi din mărturiile dumnezeieşti, învăţăm că 
concluzia aceea a ta este deșartă şi fără putere când spune 
că nu este conform adevărului, să spunem că Hristos este 
„Unul din Treime”, pentru că „Unul” este propriu 
numărului, şi orice număr este divizibil. 

XX. Nest.: Ceea ce se spune că este din cineva, fie 
prin naştere, fie prin purcedere, arată că unul este dintr-altul: 
prin naştere, ca Fiul din Tatăl, căci se zice („Dumnezeu 
din Dumnezeu”, şi, la fel, prin purcedere, Duhul Sfânt, 
căci şi despre El s-a scris: „Jar noi n-am primit duhul 
lumii, ci Duhul Care este de la Dumnezeu ” ( Corinteni |, 
12). Deci, dacă Hristos este din Treime prin naştere, este 
Unul, şi este Fiul lui Dumnezeu; iar dacă prin purcedere, 
este Altul, ca şi Cel ce purcede din Treime. Şi, ceea ce 
socotiți voi să spuneţi despre noi, mai degrabă sunteți 
vădiţi voi că predicaţi, şi anume că Hristos este al patrulea, 
şi în afară de Treime, când spuneţi că este din Treime. De 
aceea, cu socotesc că mărturisirea Bisericii universale, este 
că Hristos e „Unul în Treime”, nu însă „Unul din Treime”. 

Drepicred.: Precum prin  „naştere” şi „prin 
purcedere” se arată că unul este din altul, tot aşa şi prin 
„creaţie” se dă învățătura că unul este din altul. Căci 
despre creatură se spune: „Toate sunt de la Dumnezeu” (| 
Corinteni XI, 12). Drept aceea, cei care mărturisesc că 
Hristos a fost creat şi înviat de către Treime socotesc în 

mod vădit că El este al patrulea străin de Treime. 
Deoarece tu ai încercat să arăţi, mai sus, că prin „naştere” 
şi prin „purcedere” înțelegem că unul este din altul, n-ai 
voit să mai spui „prin creaţie”, ca nu cumva să apari că tu 
lucrezi contra ta. Noi, însă, mărturisim că Hristos nu este 
Unul din Treime prin naştere, nici prin purcedere, nici prin 
creaţie, ci după număr, precum obișnuim să arătăm, în 
mod special, ca unul, oarecare, este din doi, sau din trei ŞI 
din mai mulți, într-un mod care nu aduce nici micşorarea, 
nici creşterea acelui număr, din care unul e arătat, în mod 
special. Nici nu se micşorează, nici nu creşte numărul 
Apostolilor, când se spune: „Unul dintre voi Mă va vinde” 
(Marcu XIV, 18; cf. Matei XXVI, 21). Sau, loan nu se 
face pe el străin de cei doisprezece, nici nu dovedeşte că el 
este al treisprezecelea, când vorbeşte despre sine: „Și la 
masă era rezemal la pieptul lui lisus unul din Ucenici, pe 
care-l iubea foarte mult”? (loan XIII, 23). Sau, s-a făcut 
Vreo micşorare, sau vreo creştere a celor doi din ucenici 
care mergeau spre Emaus, atunci când s-a spus: „Și unul 
din ei era Cleopa”? (Luca XXIV, 18). Pentru aceea, nu se 
face nici 0 creştere, nici o micşorare Treimii, când se 
spune că Hristos este Unul din Treime, ci prin aceasta 
arătăm cu o indicare specială, că El este Unul din Treime. 
Deci respingem pe aceia care predică amestecarea 
Persoanelor, iar pe aceia care cred că El este străin de 
Treime, îi declarăm străini de adevărul Bisericii 
universale. 

Fiindcă tu socoteşti că aceasta este ceva contrar 
adevărului, ori te descoperi că dai crezare amestecării 
Ipostaselor, ori, înţelegi că Hristos este străin de Treime. 
Iar a spune, că Hristos este Unul în Treime dar a nega că 
El este Unul din Treime, nu este propriu Bisericii 
universale, cum afirmi tu, ci celor care cred că Hristos a 
fost creat de Treime; ei cred că este în Treime, nu este din 

Treime, în sensul că nu-L cunosc „a fi” (din Treime), ci 
clar „a fi în” (Treime), aşa cum fiecare dintre noi este în 
Treime, fiindcă Unul este Dumnezeu, „în Care ne mişcăm, 
viem şi suntem” (Fapte XVI, 28); sau în sensul ca atunci 
când spunându-se: Tatăl în Fiul învaţă că e Unul în Altul, 
aşa când se spune că Hristos este în Treime, se înțelege că 
pe lângă Treime El se înţelege ca în Treime. Aceasta nu 
este nimic altceva decât a predica, fără îndoială, Pătrimea. 
XXI. Nest.: Nu-mi mai vine în minte nici o obiecţie 
decât, că eu socotesc că este mai bine să mărturisim nu 
„Unul din Treime”, ci că „Hristos e o Persoană din 
Treime”, mai ales pentru că sunt trei Persoane ale Treimii. 
Dreptcred.: Nu este ceva ascuns credincioşilor 
Bisericii universale că de către unii se spune că, „Hristos e 
o Persoană” în sensul că Cel Care S-a răstignit pentru noi 
în Trup, nu este persoană din Treime. Căci ei nu cred că 
Persoana cea una a lui Hristos este din două naturi, unite 
în chip natural, ci ei adaugă că Persoana cea una a lui 
Hristos este din două Persoane, unite printr-o legătură Şi 
prin Har. Căci zicând „Hristos, o Persoană din Treime”, ci 
nu vor să mărturisească pe „Hristos, Unul din Treime ; 
dintre aceştia te arăţi că eşti şi tu, fiindcă, zicând că 
Hristos este o Persoană din Treime, refuzi să zici că EI 
este Unul din Treime. Dar, cine este atât de nepriceput şi 
de smintit încât să spună: Petru este o persoană din 
oameni, dar Petru nu este unul din oameni? De aceea, 
dreapta învățătură de credință este, să mărturisim că 
Dumnezeu-Cuvântul, Domnul nostru lisus Hristos, Cel cu 
Trup propriu, este Unul din Treime, deşi nu este, după 
Trup, din substanţa divină. | 
XXII. Nest.: Eu nu mărturisesc că Hristos este Unul 
din Treime, pentru că în niciun loc din Scriptura canonică 
nu se citeşte aceasta. Însă, exemplul pe care ai voit tu să-l 
aduci despre Petru nu se recunoaşte întru nimic că are vreo 

legătură cu tema noastră, fiindcă oamenii sunt împărțiți în 
unul câte unul şi fiecare în parte; a crede însă aceasta 
despre Treime, indivizibilă şi inseparabilă, este o 
nelegiuire. Dar acea învățătură „e persoana în Treime” 
trebuie să o mărturisim, fiindcă fără Hristos nu este 
Treime. 

Dreptcred.: Dacă tu declari, public, că niciodată n-ai 
să spui decât ceea ce este cuprins de în Scripturile 
canonice, te întreb unde ai citit tu, în Scripturi, că Hristos 
este „Unul în Treime”, sau „o Persoană din Treime”, sau 
că „nu este Treime, fără Hristos”? Când se spune aceasta; 
cine nu înțelege că, cei care afirmă acest lucru predică 
Pătrimea? Căci, dacă nu este Treime fără Hristos, urmează 
că Treimea este cu Hristos, în sensul cum e Treimea sau 
Dumnezeu cu fiecare dintre noi, care nu suntem din EI, ci 
„În El suntem” (Fapte XVII, 28), cum am dovedit mai sus, 
cu mărturia Apostolului. Așadar, Hristos este Cel de al 
patrulea, cu Care este Treimea, Tatăl, şi Fiul şi Sfântul 
Duh. Dar, pentru că tu crezi că a spune că Hristos este 
Unul din Treime este contrar adevărului a Cui voce zici că 
este aceea prin care s-a spus: „lată, Adam s-a făcut ca 
Unul dintre noi”? (Facerea Ul, 22). 

Nest.: A lui Dumnezeu, desigur. 

Drepicred.: Aşadar, sunt mai mulţi, şi nu un 
Dumnezeu; iar dintre Aceştia, Unul a zis către ceilalți: „S-a 

făcut Adam ca şi Unul din noi”? (Facerea IL, 22). 

Nest.: Nu sunt mai mulţi Dumnezei, ci Unul este 
Dumnezeu, Tatăl şi Fiul şi Sfântul Duh. 

Dreptcred.: Deci de ce mărturiseşti, că vocea aceea 
este a Acelui Dumnezeu, Care este Tatăl şi Fiul şi Sfântul 
Duh? Şi, dacă vocea aceea este a Acestui Dumnezeu, către 
cine a zis: „S-a făcut Adam, ca şi Unul din noi”? 
(Facere III, 22). 

Nest.: Fără îndoială a lui Dumnezeu-Tatăl către 

Dumnezeu-Fiul. de 

Dreptcred.: Deci, dacă Tatăl şi Fiul şi Sfântul Duh 
sunt, fără îndoială, Unul Dumnezeu-Treimea,; dacă Tatăl 
zice către Fiul: „Jată, Adam s-a făcut ca Unul din noi 
(Facerea Ul, 22), nu recunoşti că spunând „ca Unul din 
noi” înţelege: Care suntem Treime? 

Nest.: Trebuie să mărturisesc, chiar dacă n-aş vrea, 
că aceasta o spune Tatăl către Fiul, pentru că aceasta se 
spune de Scriptură. Ceea ce nu se exprimă, însă, prin 
aceste cuvinte, în nici un caz, nu îndrăznesc să spun. Imi 
este îndeajuns, ca să fiu scutit de suportarea unei calomnii, 
să spun despre Fiul numai ceea ce se cuprinde în Simbolul 
de credinţă, anume că El este Dumnezeu şi Fiul şi Unul 
născut al Tatălui, născut din Duhul Sfânt şi din Maria 
Fecioara. a: 

Dreptcred.: Dar, a spus şi acela care a fost osândit la 
Efes că Dumnezeu S-a născut din Fecioară, fără să fie 
mărturisit că, într-adevăr şi în mod propriu, Dumnezeu S-a 
născut din Femeie; ci l-a numit aşa pentru unirea lui 
Dumnezeu-Cuvântul cu Omul pe Care L-a născut 
Fecioara. j 

XXIII Nest.: Eu spun că Dumnezeu-Cuvântul, după 
Trup, S-a născut din Femeie. 

Dreptcred.: Dar pe Dumnezeu-Cuvântul, despre 
Care spui că S-a născut din Femeie, II mărturiseşti că este 
în afara Treimii, sau Treime, sau Unul din Treime? 

Nest: Eu mărturisesc că Dumnezeu-Cuvântul nu 
este nici în afara Treimii, nici Unul din Treime, ci, 
mărturisesc că este Fiul lui Dumnezeu şi Dumnezeu, Care 
S-a născut, după Trup, din Femeie, şi a pătimit, pentru 
mîntuirea noastră; mărturisesc, însă, că nu volesc să mă 
folosesc de cuvintele tale, nici să mărturisesc că Hristos 
este Unul din Treime. NEI 

Dreptcred.: După cum mi se pare, tu nu vrei să (e 

foloseşti de cuvintele mele, mai cu seamă, fiindcă nu sunt 
ale mele, ci ale adevărului (tu vrei să te foloseşti prea mult 
de cuvintele tale, după obiceiul eretic, tăgăduind însuşi 
ceea ce spui. Căci şi arienii mărturisesc, împreună cu noi, 
că sunt trei Persoane, Tatăl şi Fiul şi Sfântul Duh, dar, 
nevoind să spună (h/omousion) — de aceeaşi ființă au fost 
osândiți; tot aşa, cei ai lui Paul de Samosata predică, 
impreună cu noi, (h)omousion, dar, pentru că tăgăduiesc 
cele trei Persoane ale Treimii, au fost socotiți eretici. 

Deci, la fel sunt respinşi şi aceştia care spun că 
într-adevăr Dumnezeu-Cuvântul S-a născut din Fecioara, 
după Trup, dar nu voiesc ca EI să fie Unul din Treime, 
sau, pe cei care înțeleg să afirme cu Sabelie că este o 
singură Persoană a întregii Treimi, sau predică, nu ştiu pe 
Care alt Dumnezeu-Cuvântul, iar nu pe Cel care este din 
Treime. 

Nest.: Dar, altceva este a spune că sunt trei Persoane 
şi a tăgădui Treimea de o ființă, sau a mărturisi 
(h)omousion, şi a nu accepta, sub nici un motiv, trei 
Persoane, ceea ce, în realitate, este ceva deosebit de adevăr 
ŞI alta este să fii de acord în realitate şi să te deosebeşti 
numa! prin cuvinte. 

| Dreptcred. : Deci spui că este în acord cu învăţătura 
Bisericii universale, şi cu adevărul, să spui că Hristos este 
Unul din Treime? 

Nest. : Nu vreau să mai discut cu tine, decât că eşti 
dovedit că predici, cu un înţeles eretic, pe nu ştiu Care 
Dumnezeu-Cuvântul, — împreună cu maniheii — nu pe Cel 
Care este din Treime. Căci, dacă te-ai deosebi de Noi, nu în 
înțeles, ci numai în cuvinte, te-ai dovedi că eşti întru totul 
credincios al Bisericii universale, mărturisind că Hristos 
este Unul din Treime. 

| XXIV. Nest.: Nu ţi se pare că este acelaşi lucru, ce 
spui tu şi ce spun eu? Sau, tu spui că Altul, nu ştiu care, 

este Unul din Treime, iar nu Dumnezeu-Cuvântul, lisus 
Hristos? 

Dreptcred.: Eu spun că Însuşi Dumnezeu-Cuvântul 
este din Treime şi n-am cunoscut, vreodată, pe altul. 

Nest.: Dacă este acelaşi lucru (ceea ce spun cu şi 
ceea ce spui tu), de ce îndrăzneşti să spui că sunt eretic, 
dacă nu vreau să mă folosesc de cuvintele tale, ca nu 
cumva, în timp ce-ţi dau ţie satisfacţie, să apar că dau altor 
eretici ocazia erorilor. 

Dreptered.: Dacă pentru aceasta nu trebuie să se 
mărturisească că Hristos este Unul din Treime, ca să nu 
părem că dăm ocazie ereticilor, atunci nu trebuie să fie 
mărturisite trei Persoane şi Treimea ca să nu dăm arienilor 
ocazia? Sau nu trebuie să fie mărturisit (h)omousion, ca să 
nu părem asemenea celor ai lui Paul? În fine, să negăm cele 
două naturi, pentru că, pe acestea le-a mărturisit Nestorie, 
totdeauna, şi pretutindeni? Dacă ar fi aşa, nu ştiu ce ar mai 
trebui să fie mărturisit. Sau, dacă ţi-ar spune cineva: 
mărturisesc că Fericita Fecioară este Născătoare de Hristos 
(Hristotocon), dar nu accepţi să i se spună Născătoare de 
Dumnezeu, îl declari pe acesta dreptcredincios, sau eretic? 

Nest.: Mărturisesc că este eretic, fiindcă aceasta a 
hotărât-o însuşi Sinodul ca şi pe toate cele care au fost 
înfăţişate de tine, mai sus. 

Dreptcred.: Iarăşi, dacă cineva ţi-ar spune: 
mărturisesc că Hristos este natura cea una a lui 
Dumnezeu-Cuvântul, întrupată şi însuflețită raţional şi 
înţelegător, dar nu îndrăznesc să mărturisesc că EI are 
două naturi; sau, dacă cineva ţi-ar spune: eu cred că 
Hristos este din două naturi, însă, că El este în două naturi, 
nu pot să cred, ca nu cumva să apar că dau ocazie 
ereticilor; ce crezi despre astfel de mărturisitori? Oare, 
îndrăzneşti să spui că aceştia sunt eretici fiindcă înţeleg să 
mărturisească, cu alte vorbe, că în Hristos sunt două 

naturi, dar, ca nu cumva să pară că dau ocazie ereticilor, ei 
nu voiesc să exprime cele două naturi, prin cuvintele înseşi? 

XXV. Nest.: Pe astfel de mărturisitori, eu nu numai 
că îi socotesc străini de adevăr, dar chiar îi anatemizez. 
Căci aceasta, şi nu alta, este cauza, pentru care nu ne mai 
unim cu credincioşii din Egipt. 

Drepicred.: Deci, dacă şi pe aceștia, care predică 
cele două naturi, cu alte vorbe, dar nu voiesc să exprime 
aceasta, cu cuvintele proprii, deşi cam pripit, îi socoteşti 
nu numai eretici, ci chiar îi anatemizezi şi pe aceia care 
spun că Fericita Maria este Născătoare de Hristos: dar nu 
sunt de părere să afirme că ca este Născătoare de 
Dumnezeu, la fel, tu îi condamni, când se ştie că Hristos 
este Dumnezeu şi Dumnezeu este Hristos, cum vom socoti 
noi că sunt drept-credincioşi, şi nu eretici, aceia care spun 
că Dumnezeu-Cuvântul S-a născut după Trup, din 
Fecioara, şi a pătimit în Trup, pentru noi, dar neagă că El 
este Unul din Sfânta şi, nedespărţia Treime, mai ales când 
spun că aceasta nu e de acord, nicidecum, cu dreapta 
credinţă? 

Nest.: Dar Sinodul a stabilit să spunem „două naturi” 
şi „Născătoare de Dumnezeu” (Theotocon), dar expresia 
„Unul din Sfânta Treime” n-a stabilit-o niciun sinod. 

Dreprcred.: Deci socoteşti că nu trebuie să se spună 
nimic, în afară de ceea ce se cuprinde în literele sinodale? 

Nest.: Absolut, nimic. 

Dreptcred.: Dacă ţi-ar fi pusă de cineva întrebarea: 
oare tu mărturiseşti că Dumnezeu-Tatăl este născut, sau 
nenăscut, ce ai avea de gând să-i răspunzi? 

Nest.: Nenăscut, fără îndoială. 

Drepicred.: Şi dacă ţi-ar răspunde: aceasta n-o 
primesc fiindcă n-a stabilit-o niciun sinod. 

Nest. Eu îi răspund că nici n-a oprit s-o spunem. 

Drepicred.: Iarăşi, dacă ţi-ar spune că nu trebuie să 


190 


se spună „Treime”, pentru că niciun sinod n-a stabilit 
aceasta. 

Nest.: Îi voi răspunde aceasta şi nimic altceva, că 
precum sinodul n-a hotărât să se spună, tot aşa n-a interzis 
să se spună. 

Dreptcred.: lar, dacă el ţi-ar spune: precum sinodul 
n-a oprit, tot aşa nici ceea ce nu se cuprinde în cuvintele 
Sinoadelor nu este potrivit să spunem, ce ai să răspunzi la 
acestea? 

Nest.: Acestea, pot să le arăt din scrierile Părinților. 

Drept cred: Dar şi noi arătăm, din scrierile 
Părinților, că Hristos este Unul din Treime. 

Nest.: Deşi cred că şi acest lucru este uşor de aflat, 
din scrierile Părinților, nu sunt de părere să-l spun, şi nici 
să mai vorbesc cu tine, mai departe, ci îmi voi respecta, cu 
tenacitate, părerea mea. | 

Drepicred.: M-aş fi mirat să poţi să birui mândria 
omenească, fără ca nicio confuzie să nu te copleşească, 
până a primi învăţătura corespunzătoare adevărului, mişcat 
de autoritatea divină, învăţătură pe care, până acum, al 
atacat-o. Dar, fiindcă în tine ea s-a definit în aşa fel că te 
menţii în părerea ta, pe care o aprobi ca adevărată 
mărturisire, din iubirea pentru fericirea veşnică, nici eu nu 
te voi socoti, vreodată, nimic altceva decât un eretic, care 
nu aprobi că Dumnezeu-Cuvântul, Domnul nostru lisus 
Hristos, Care, pentru mântuirea noastră, a pătimit, în Trup, 
este Unul din Sfânta şi nedespărţita Treime, Căreia 1 se 
cuvine cinstea şi slava, în vecii vecilor. Amin. 

VII. A. EPISTOLA CARE SE ZICE CĂ ESTE 
A PAPII HORMISDA, CĂTRE POSSESSOR, 
EPISCOPUL AFRICII, CARE (EPISCOP) 
ESTE ÎN CONSTANTINOPOLE" 


Prea iubitului frate Possessor, (de la) Hormisda 

I. — Precum este potrivit cu rațiunea, ca aceia ce sunt 
în nedumerire să ceară consultaţii, tot aşa de potrivit este 
ca acei consultaţi să dea un răspuns la consultaţie, fiindcă 
pe un ignorant îl împinge spre eroare tocmai acela care nu-l 
instruieşte, nici nu este ceva mai potrivit pentru un zelos 
cercetător al religiei decât cercetarea adevărului, deoarece, 
mai uşor evită drumurile lăturalnice ale rătăcirii cel ce 
întreabă pe ce drum să păşească. 

Dar, mai înainte de a mă îngriji să dau un răspuns, 
despre cele ce mă întreabă iubirea ta, eu voi începe să 
mărturisesc, cu plăcere, că am descoperit, în scrisoarea ta, 
văpaia credinței tale, de a cărei căldură, fiind aprins, tu 


suspini de durere, că sminteala reînviată, într-ale credinţei, 


se întăreşte, în acele părți de necredincioşi. O durere, cu 
merit foarte mare, care, deşi este lăsată în voia lui 
Dumnezeu, ne întristează inimile. Căci, la ei, nici nu este o 
rătăcire care să nu fie vrednică de plâns, fiindcă ei au o 
mică scânteie de iubire; o rugăciune spirituală este 
salvarea sigură a tuturor. 

Dar, epoca aceasta furtunoasă, neobişnuită, nu-i este 
necunoscută Bisericii; ea are cunoştinţă despre furtunile de 
acest fel. Deşi ca rezistă datorită cârmuirii neclintite a 
Cârmaciului ei, totuşi ea suferă, fiindcă este izbită de 


După Corpus Christianorum, Series Latina LXXXV, A. Turnholti 1978, 
pp. 115-121. 

vârtejurile valurilor care se ridică, vijelios. Dar, de unde, 
decât de aici, este vocea profetului, scriitor de psalmi, 
care, luându-şi rolul Bisericii însăşi — prin personificare — 
cu Duhul de care era plin, a zis: „De multe ori s-au luptat 
cu mine, din tinerețile mele, şi nu m-au biruit?” (Psalmul 
CXXVIII, 2). Aceste valuri duşmănoase izbesc Biserica, 
dar, întru nimic nu vor putea s-o clatine. Noi sutem încă 
într-o arie de treierat grâul, în care sunt amestecate 
boabele de grâu cu paiele, în care cei buni suportă, cu 
suspin, tovărăşiile celor răi, dar mai este, în plus, un foc 
arzător pentru „paie şi pleavă” — nu pentru prietenii buni, 
şi hambarele sunt pregătite pentru cei încercaţi (preţuiţi). 
Dar, în care parte a pământului nu există amestecare sau 
tulburare? Se cade ca noi să stăm cu picioarele neclintite; 
vom merge înainte, cu virtuțile proprii, printre adversari, 
dacă nu vom fi învăluiţi de rătăcirile străine. Căci forța 
puternică a virtuţii sale o dovedeşte cel care nu se clinteşte 
din loc, ori de câte ori este împins spre păcat. Unde nu 
există prilejul pentru un imbold la felurite ispite? Aşa s-a 
întâmplat, cam cu puţin mai înainte de anul în curs, din 
partea unor sciți, care se arătau monahi, după înfăţişare, iar 
nu după adevăr, după declaraţie publică, iar nu după 
lucrare; noi am suportat otrăvurile lor sufleteşti, care 
slujesc simțămintele lor de ură, şi şireteniile lor ascunse, 
cu o viclenie subtilă, sub pretextul religiei, şi ne străduim 
să-i vindecăm de rana internă, prin măsura cumpănită a 
răbdării vindecătoare, neocolind sfaturile Fericitului Pavel, 
care zice: „Să nu vă certaţi pe cuvinte, căci la nimic nu 
foloseşte, decăt la pierzarea ascultătorilor” (II Timotei 1], 
14). Dar, când se îndepărtează otrava, care pătrunde în 
măruntaiele omului? Când mai dau ascultare adevărului 
stabilit nişte inimi rău încrezătoare în ele? Când mai 
îmbracă smerenia ascultării păcatul mândriei, întărit cu 
părerile proprii? Când se mai potolesc, în pace, cei care 

sunt deprinşi cu preocupări de lupte, cei care doresc 
fierbinte să prindă din religie numai neînțelegerile, 
neglijând poruncile ei? Niciodată, la ei, nu există iubirea, 
ca poruncă nouă, încredinţată de Domnul, niciodată nu au 
pacea lăsată de Domnul, la despărţirea Sa de Ucenicii Săi 
(cf. loan XIII, 34 ; XIV, 27), ei au o singură grijă, a unui 
plan încăpățânat, de a voi să poruncească raţiunii, iar nu 
să-i cedeze ei; sunt dispreţuitori ai autorităţilor vechi, 
poflicioşi de teme noi; ei socotesc că numai calea ştiinţei 
este dreaptă, ca părere acceptată cu oricâtă uşurinţă; ei 
sunt umflaţi de mândrie, până într-atât, încât socotesc că 
judecata fiecărui ciclu de teme trebuie să fie înclinată spre 
hotărârea de arbitru a lor, şi nici nu-l socotesc în numărul 
credincioşilor pe cel ce urmează tradiţia Părinților, dacă ar 
vedea că nu voieşte să creadă părerii lor; ei sunt învăţaţi să 
urzească acuzaţii, să alcătuiască vorbe veninoase de 
ponegriri, să urască întregul Trup al Bisericii, să făurească 
răzvrătiri, să aţâţe invidie şi, în loc de supunere, care, în 
chinovii, are întâietatea disciplinei canonice, sunt învăţaţi 
să iubească încăpăţânarea mândriei înverşunate. 

Noi n-am putut să-i reținem, nici prin sfaturi, nici 
prin blândeţe, nici prin autoritate; au ieşit înainte, până în 
adunarea publică, pentru zguduirea liniştii publice, 
strigând în gura mare, chiar în jurul statuilor regilor, şi 
dacă statornicia poporului credincios n-ar fi rezistat, ei, 
prin semințele ticăloase ale zâzaniei diabolice, ar fi 
provocat discordie şi dezmembrare, la cei, prin care, cu 
ajutorul lui Dumnezeu, a fost înlăturată dezbinarea din 
regiunile lor. Mai târziu, am recunoscut că Apostolul a 
spus cu glas profetic: „În zilele din urmă, vor veni vremuri 
grele, şi vor fi oameni — numai — iubitori de sine, având 
înfăţişarea adevăratei credințe, dar făgăduind puterea ei”; 
aşadar „depărtează-te şi de aceştia” (cf. II Timotei UI, 
1,2,5). 

Cu acest prilej, am crezut că aceste lucruri trebuie să 
fie arătate iubirii voastre, ca nu cumva, dacă ei vor fi aduşi 
acolo, necunoscând cum s-au purtat ei, la Roma, să vă 
amăgească, sub vreo prefăcătorie, în vorbire. 

II. — Dar aceştia, pe care voi i-aţi indicat în scrisoare, 
spunându-ne, tot în scrisoare că v-au consultat pe voi, despre 
cărțile lui Faustus, un oarecare întâistătător Arhiepiscop din 
Galia să-şi păstreze acest răspuns, şi anume că nici el, nici 
oricare altul, pe care nu-i primeşte mulţimea de credincioşi, 
în autoritatea Sfinţilor Părinţi, nu pot să producă nicio 
neclaritate în credința sau în învățătura Bisericii universale, 
sau să pregătească vreun prejudiciu, în cele sfinte. Cele 
rânduite, pe care credincioşii trebuie să le urmeze, întocmai, 
sunt fixate de către Sfinţii Părinţi: fie interpretarea sau 
predica, sau cuvântul alcătuit pentru învățarea poporului; 
dacă ceva este în concordanţă cu dreapta credinţă şi cu 
învăţătura sănătoasă, este admis, dacă este în discordanță, să 
se înlăture. Una este temelia, în afară de care, orice zidire, 
dacă se ridică, pe ea este anulată; oricine zideşte pe această 
temelie, fie cele de valoare, fie cele fără de valoare, să 
chibzuiască bine; cel care se îndepărtează de la calea pe care 
au arătat-o, cu grijă, Sfinţii Părinţi, rătăceşte (ct. 7 Corinteni 
III, 10-12). 

Totuşi, nu este respinsă grija de a se preocupa de multe 
lucruri, dar este respins cugetul care se abate de la adevăr. 
Adesea, din aceste lucruri, despre care sunt dovediţi vinovaţi 
înşişi adversarii, se prevede pregătirea necesară; nici nu poate 
să fie socotit vinovat faptul că ştii de ceea ce să te fereşti; de 
aceea, nu cei care citesc cele nepotrivite credinței cad în 
culpă, ci cei care le urmează. Apoi, dacă n-ar fi așa, 
niciodată, acel învăţător al neamurilor n-ar fi fost de părere să 
anunţe credincioşilor: „Toate încercaţi-le, ţineţi ce este bun” 
(1 Tesaloniceni V, 21). În privinţa aceasta, nu este, totuşi, 
lipsit de rațiune, să legăm o discuţie, chiar cu caracter 

lumesc: Se spune că unui oarecare, distins în arta de a picta, 
pe când voia să înfăţişeze un cal cu coadă, i s-a propus să 
picteze un măgăruş, preocupându-se, nu ca să fie imitat un 
dobitoc inform, dar nici să nu se întâmple să cadă în 
asemănarea vreunei trăsături diforme, de linii. 

Nu în mod nechibzuit, venerabila înţelepciune a 
Părinților a definit, pentru posteritatea credincioasă, care sunt 
învățăturile canonice (dogmele) sigure, care trebuie să fie 
admise chiar în autoritatea cărților vechi, fiindcă Sfântul Duh 
este Cel Care hotărăşte, fixând mai dinainte, ca nu cumva 
cititorul, binevoitor, cu părerea sa proprie, să nu afirme ceea 
ce nu se potriveşte cu zidirea bisericească, şi să afirme ceea 
ce ar concepe voinţa sa. Aşadar, ce nevoie au calomniatorii, 
ca să întindă discuţiile în afara hotarelor stabilite ale 
Bisericii, şi să stârnească lupte, despre cele ce sunt spuse, ca 
să le socotească aşa ca şi cum n-ar fi spuse, de vreme ce 
credința creştină este lămurită, cu o cărare stabilă şi 
neclintită, de către cărţile canonice, și de învăţăturile 
sinodale, şi de hotărârile canonice ale Părinților? 

Totuşi, despre liberul arbitru omenesc şi despre Harul 
lui Dumnezeu, să urmeze şi să păstreze ceea ce urmează şi 
păstrează Biserica Romană, adică universală, deşi acestea ar 
putea să fie cunoscute, din abundență, din diferite cărţi ale 
Fericitului Augustin, dar, mai ales, de la Ilarie şi Prosper. Pe 
lângă acestea, şi în dulapurile bibliotecilor bisericeşti se 
cuprind capitole clare, iar dacă aceste opere lipsesc de acolo 
şi credeţi că sunt necesare, noi vom hotărî ceea ce — trebuie 
să urmeze; deşi, cel care cercetează, cu atenţie, spusele 
Apostolului, le cunoaşte în mod clar. 

Dumnezeu să te păzească teafăr, prea iubite frate. 

Data. Idele lui August, în timpul Consulului FI. 
Rusticius, de la zidirea Romei. 

VII B. —- RĂSPUNSUL LUI IOAN 
MAXENŢIU, ROBUL LUI DUMNEZEU, LA 
EPISTOLA, CARE, ZIC ERETICII, A FOST 

ADRESATĂ DE CĂTRE EPISCOPUL 
ROMEI CĂTRE POSSESSOR" 


Prolog 


|. — Deşi adevărul rămâne, totdeauna, neînvins, 
totuşi, minciuna nu încetează să se ridice împotriva lui; 
dar, pentru că ea n-a îndrăznit să se ridice, cu fruntea 
deschisă, împotriva lui, ca nu cumva să fie nimicită, 
imediat, de cele mai tari săgeți ale lui, ea se luptă 
împotriva lui, sub chipul adumbrit al lui însuşi; şi astfel, 
minciuna nu amăgeşte numai sufletele uşoare şi 
neprecaute, dar, uneori şi pe cele prudente şi de greutate. 
Pe acestea le-a umplut de întunericul ei, îi constrânge pe 
cei cu judecata nesănătoasă a minţi să respingă cele ce 
sunt adevărate, şi să aprobe pe celece sunt ale ei (ale min- 
ciunii). Căci, de îndată ce virtutea îşi are originea în 
adevăr, iar viciul îşi are început în minciună, nicidecum, 
un autor şi un apărător al minciunii nu trebuie să fie 
Crezut că poate, cu adevărat, să uate un vicios, şi, de 
aceea, nu este de mirare, dacă, la aeia care sunt lipsiţi de 
lumina adevărului, şi sunt orbițide ceața înşelătoriei, 
virtutea este socotită viciu. 

II. — De aceea, ei nu se tem îi acuze pe cei pe care 
n-ar putea să-i aplece spre ruşinarătăcirii lor, că sunt 
nereligioşi, mândri şi invidioşi, deş aceste atribute, după 


* După Corpus Christianorum, Series Lam LXXXV, A. Turnholu. 


1978, pp.155-172. 

o judecată dreaptă şi cinstită, ar putea să fie afirmate, mai 
degrabă, despre cei ce se desfată în întunericul rătăcirii, iar 
nu despre cei care rămân statornici, în adevăr, pe urmele 
fixe. Căci, atunci când ereticii nu pot să facă dovada 
ticăloşiei lor, se întorc spre insulte şi aruncă nenorocirile 
proprii împotriva acelora, pe care îi cred duşmani ai 
depravării lor, şi socotesc că, prin aceasta, îşi descoperă o 
cale, pentru amăgirea celor simpli. 

III. — Ei lucrează toate, cu şiretenie, pentru ca, 
defăimând şi  ponegrind pe credincioşii Bisericii 
universale, să-și poată acoperi urâţenia lor, plăsmuind, 
chiar, împotriva lor, unele scrieri, sub numele acelora care 
se vădesc că se disting în Biserică, întrucât, prin aceasta, 
ar putea să aţâţe inimile tuturor contra acestor credincioşi. 

IV. — De aceea, pentru că se răspândeşte o oarecare 
epistolă, peste tot, de la duşmani, ca şi cum ar fi fost 
adresată de către Episcopul Romei, epistolă în care se află 
multe expuneri, fără temei, împotriva monahilor sciți, am 
socotit necesar să răspund spuselor epistolei însăşi, şi să 
dovedesc că aceeaşi monahi sunt liberi de orice culpă de 
acest fel. Să nu mă învinuiască cineva, după obicei, că eu 
m-am repezit, cu uşurinţă, să scriu pentru ei, deşi acel 
cineva ştie că „noi suntem datori să ne punem sufletele 
pentru frați” U loan UL, 16). 

V. — De aceea, apropiindu-mă, chiar fără teamă, de 
această lucrare, cu ajutorul lui Dumnezeu, în primul rând, 
mă rog fierbinte, ca să putem vedea dacă această epistolă 
este alcătuită de un Păstor al Bisericii, sau mai degrabă, de 
către duşmani. Căci eu mă îndoiesc de felul în care trebuie 
să fie aprobată această scrisoare sacerdotală, în care nu 
străluceşte nici o lumină de adevăr, şi nici nu cuprinde, în 
sine, nici o cunoaştere teoretică de doctrină. Căci, cel care 
ceartă pe cineva, ca pe un rătăcit, dar nu-l învaţă ceea ce să 
urmeze, nu se dovedeşte un învăţător binevoitor, ci se face 

cunoscut ca un acuzator invidios. De aceea, nu trebuie să 
credem, cu uşurinţă, că această epistolă este a celui cu al 
cărui nume se aduce intitulată, mai ales că în ea, precum 
am spus, nu se află nimic din cele ale raţiunii sau din cele 
ce sunt conforme cu rațiunea, dar, în întregime, ca apare 
plină de acuzaţii şi ponegriri deşarte, care, de obicei, 
purced dintr-o ranchiună a sufletului unui adversar. Căci 
dacă — aşa precum voiesc ereticii este, cu adevărat a 
episcopului însuşi, ea se dovedeşte întru totul contrarie 
autorului ei propriu, din însuşi începutul ei. 


Contra-răspuns la epistolă 


]. — Epistola începe aşa: „Precum este potrivit cu 
raţiunea, ca aceia ce sunt în nedumerire să ceară 
consultaţii, tot aşa de potrivit este ca cei consultați să dea 
un răspuns la consultaţie, fiindcă pe un ignorant îl împinge 
spre eroare tocmai acela care nu-l instruieşte”. 

Desigur, spusele unui învăţător nu trebuie să fie 
contrarii faptelor lui, fiindcă, atunci, se dovedesc că au o 
mare autoritate, pentru a fi învăţate, când vorbele şi faptele 
nu se distrug, în mod reciproc; altminteri, ele nu folosesc 
pentru instruirea altora, ci demonstrează, mai degrabă, 
confuzia lor. Aşadar, de vreme ce Episcopul Romei a 
amânat, în general, să dea un răspuns, nu altora, ci acestor 
monahi înşişi, care căutau acest răspuns, şi împotriva 
cărora au fost scrise acestea, şi, de vreme ce, pe aceiaşi 
monahi i-a silit să vină în aceste părți, goi şi fără niciun 
rezultat, după multe pericole ale mării şi după chinul unui 
drum lung, chiar şi după marea întristare, pentru un timp 
îndelungat, în care episcopul i-a reţinut la el — fapt care 
este cunoscut, aproape, de către toţi credincioşii Bisericii 
universale, şi pe care nici ereticii înşişi nu pot să-l 
tăgăduiască — cum să nu se descopere, că în această 

epistolă, el a scris cele contrarii lui însuşi? Dacă, totuşi, nu 
este o plăsmuire de către eretici (lucru care socotesc că 
trebuie să fie crezut, mai mult), cei care răspândesc, peste 
tot, această scrisoare, intitulată cu numele lui (al 
episcopului) voiesc să fie o veşnică discordie între 
Biserici, spre tulburarea sufletelor credincioşilor şi spre 
ațâțarea invidiei, printr-un bărbat de seamă. Altminteri, 
dacă — precum afirmă ereticii — cele scrise trebuie să fie 
crezute ale Episcopului Romei, ce fel de om ar fi acela, 
care îndreaptă scrisori către eretici, dar nu se tulbură să 
scrie în ele cele contrarii faptelor sale, nu vreau ca şi 
cititorul înțelept să ceară de la mine, să-i spun, ci să 
înțeleagă el, cu propria-i judecată. Căci, dacă — cum zice el 
— este potrivit raţiunii, ca cei consultaţi să dea un răspuns, 
de ce, el însuşi, care a fost întrebat, nicidecum nu s-a 
îndurat să dea răspunsul? De aci urmează că — după 
propria definiţie — el însuşi se dovedeşte că a împins, şi mai 
mult, pe ignoranți, la rătăcire, fiindcă nicidecum nu s-a 
îndurat să arate celor care îl întrebau, stăruitor, semnele 
cărării celei drepte, şi se mai dovedeşte că achită de 
învinuire fără nicio judecată a doctrinei sănătoase pe aceia 
pe care delegatul său, Dioscur, i-a prins în capcanele 
perfidiei nestoriene, negând că Fiul lui Dumnezeu este 
Unul din Sfânta şi nedespărţita Treime. Şi iarăşi, dacă — 
precum adaugă el, în continuare — „nimic nu este ceva 
mai potrivit, pentru un zelos cercetător al religiei, decât 
cercetarea adevărului”, cum se face că, mai jos, el acuză 
pe cei poftitori de chestiuni noi, pe cercetătorii adevărului? 
Şi dacă „evită drumurile lăturalnice” — cum spune el — „cel 
care întreabă pe ce drum să meargă”, pentru ce n-a voit să 
le dea învățătură, celor care voiau să evite drumurile 
lăturalnice, cu privire la drumul pe care ar trebui să 
meargă? Ori, poate, de aceea trebuie să fie crezut că a 
amânat să le dea răspuns acelora, cel care făgăduieşte să 

răspundă celui care întreabă, pentru că a judecat că aceştia 
sunt de credinţa lui? Dar, dacă aşa este despre episcopul 
Romei, vom vedea, la locul potrivit. Acum, este sigur că 
autorul acestei epistole este un eretic, oricine ar fi el, şi nu 
încape îndoială că el este un duşman al adevărului 
Bisericii universale, ceea ce vom dovedi, îndată, din 
spusele lui. PR i 
În sfârşit, el continuă aşa: „Dar, mai înainte de a mă 
îngriji să dau un răspuns, despre cele ce mă întreabă 
iubirea ta, eu voi începe să mărturisesc, cu plăcere, că am 
descoperit, în scrisoarea ta, văpaia credinţei tale, de a cărei 
căldură fiind aprins, tu suspini de durere, că sminteala 
reînviată, într-ale credinţei, se întăreşte, în acele părți de 
necredincioşi. O durere, cu merite foarte mari, care, deşi 
este lăsată în voia lui Dumnezeu, ne întristează inimile. 
Căci, la ei nici nu este o rătăcire care să nu fie vrednică de 
plâns, fiindcă ei au o mică scânteie de iubire; 0) rugăciune 
spirituală este salvarea sigură a tuturor”. Nimeni, în acest 
oraş, dintre credincioşii Bisericii universale, cel puţin 
aceia care sunt, cu adevărat, credincioşi, nu se îndoieşte că 
Possessor, către care şi despre care autorul acesta scrie 
aceste lucruri, nu numai că nu mărturiseşte că „Hristos, 
Fiul lui Dumnezeu Cel viu” (Matei XVI, 16; loan XI, 27), 
este Unul din Sfânta şi nedespărțita Treime, dar este şi 
adversar celor care mărturisesc aceasta, cu credinţă, şi îi 
acuză ca necredincioşi şi perfizi, cu o cutezanţă de nespus. 
Tocmai în acest scop, ereticii răspândesc, peste tot, cu 
neruşinare, această epistolă, şi merg până acolo, ca să se 
nege că Hristos este Unul din Sfânta și înfricoşătoarea 
Treime, ca să poată să fie predicată, în mod liber, rătăcirea 
înjositoare nestoriană, de către susţinători. 

Aşadar, cine s-ar mai îndoi, că acest autor, care 
mărturiseşte că a descoperit ardoarea credinţei lui, cu 
plăcere, în scrisoarea lui, este unul din numărul celor care 

se împotrivesc în mod impios, sfintei învățături? Căci 
acelaşi Possessor suspină, nu pentru credință, cum spune 
acest autor, ci, precum ne arată adevărul, suspină că este 
aprins de focul eretic; nici nu geme (Possessor), pentru că 
vede că perversitatea credincioşilor este în vigoare, ci 
geme de durere, fiindcă nu poate să suporte mărturisirile 
credincioşilor. De aici, se dovedeşte nu durerea foarte 
demnă a unor astfel de credincioşi, ci durerea foarte 
ruşinoasă, care întristează inimile credincioşilor, inimi 
încredințate, nu lui Dumnezeu, ci rătăcirii ereticeşti, din 
cauza invidiei. Nici nu trebuie să fie crezut — acest autor — 
că la ei se poate găsi o scânteie de iubire, la ei, care, fiind 
orbiţi de răutatea depravării lor, socotesc că sunt căzuţi şi 
într-o stare de plâns cei care, instruiți cu armele adevărului 
Bisericii universale, distrug argumentele dușmănoase ale 
ereticilor, fiindcă, într-adevăr, o rugăciune din suflet, nu 
însă a ereticilor, este salvarea sigură a tuturor. 

După acestea, autorul epistolei continuă aşa: „Dar, 
epoca aceasta furtunoasă, neobişnuită, nu-i este 
necunoscută Bisericii; ea are cunoştinţă de furtunile de 
acest fel. Deşi ea rezistă, datorită cârmuirii neclintite a 
Cârmaciului ei, totuşi, ea suferă, pentru că este izbită de 
vârtejurile valurilor, care se ridică, vijelios”. 

„Dar, de unde, decât de aici, este vocea profetului, 
scriitor de psalmi, care, luându-și rolul Bisericii însăşi, 
printr-o personificare, cu Duhul, de Care era plin, a zis: 
„De multe ori s-au luptat cu mine, din tinereţile mele, şi 
nu m-au biruit?” (Psalmul CXXVIII, 2). Aceste valuri 
duşmănoase izbesc Biserica, dar, întru nimic, nu vor putea 

s-o clatine”. 

Biserica adevărată a lui Dumnezeu, căreia nu-i sunt 
necunoscute furtunile ereticilor, nu este cea care 
mărturiseşte că Hristos este Dumnezeu, prin Har, iar nu 
prin natură, ci aceea, care predică şi mărturiseşte că EI este 

Dumnezeu adevărat, şi, pentru aceasta, este Unul din 
Treime, Imanucl. 

De aceea, Biserica suferă, într-adevăr, pentru că este 
izbită de felurite vârtejuri ale valurilor, care se ridică, 
vijelios, dar, în niciun fel nu este zdruncinată şi rămâne, 
totdeauna, neclintită, pentru că este condusă de Cârma 
Dumnezeului Cel adevărat. Toţi ereticii, atât cei care s-au 
îndepărtat, pe faţă, de Biserică, şi s-au despărțit de ea, cât 
şi cei care stau în ea, care se deosebesc de ea, din punct de 
vedere spiritual, pe care iubirea sfântă a credincioşilor în 
suportă, cu curaj, totdeauna își iau armele, cu furie, şi nu 
încetează s-o atace, cu acuzaţii false, şi, celor pe care ar 
putea să-i prindă în mreajă, prin rătăcirile lor, se străduiesc 
să le aţâţe invidia împotriva ei (a Bisericii). Dar, întru 
nimic, nu vor putea s-o clatine, fiindcă, cu adevărat, i s-a 
făgăduit ei, de către Dumnezeu adevărat, pe Care el Îl 
adoră şi Îl predică, că nici porţile iadului nu vor putea să 
aibă vreo putere, împotriva ei (cf. Matei XVI, 18). În fine, 
ei (Bisericii) îi corespunde, perfect, fără nicio îndoială, 
acea mărturie profetică, pe care psalmistul a dat-o, ca şi 
cum ar fi, din partea aceleiaşi Biserici, zicând: „De multe 
ori, s-au luptat cu mine, din tinerețea mea, dar nu m-au 
biruit” (Psalmul CXĂXVUIL, 2). 

Dar, chiar acum, să luăm aminte la cele ce urmează: 
„Noi suntem, încă, zice autorul, într-o arie de treierat 
grâu, în care sunt amestecate boabele de grâu cu paiele, 
în care cei buni suportă, cu suspin, tovărăşiile celor răi, 
dar mai este, în plus, un foc arzător — pentru «paie şi 
pleavă» — nu pentru prieteni buni, şi hambarele sunt 
pregătite pentru cei prețuiți”. 

Cu privire la aceste cuvinte, eu socotesc că este de 
prisos să mai întârziem mult timp. Căci, cine nu ştie că, 
pentru boabele de grâu, sunt pregătite hambarele, iar 
pentru paie şi pleavă este pregătit focul? Dar în această 

arie, adică în Biserică, în care sunt amestecate boabele de 
grâu cu paielc, şi în care gem cei buni, din cauza tovărăşiei 
cu cei răi, cine ar crede că cei credincioşi (prietenii 
Bisericii) trebuie să fie arşi, în focul cel veşnic, iar nu, 
desigur, „paiele”, care, cu o gură batjocoritoare de cele 
sfinte, tăgăduiesc că Imanuel este Dumnezeu, prin natură, 
s-au îndepărtat de adevărul Bisericii Universale, ŞI, 
devenind apostați, luptă cu armele nelegiuirii lor proprii 
împotriva celei care i-a născut? Trebuie să se ştic, totuşi, 
că chiar un iubitor al mărturisirii celei adevărate, dacă, în 
mod obişnuit şi-ar duce viaţa, în fapte rele, să se ştie, zic, 
că nu „paiele” sunt socotite „pricteni”, să se mai ştie, însă, 
că, niciodată, un partizan al mărturisirii false nu poate să 
fie numărat printre grăunţele foarte bune, de grâu, chiar 
dacă s-ar părea că este împodobit cu fapte bune, fiindcă 
nicidecum nu trebuie să fie socotite fapte bune, acelea care 
nu au adevărul, temelia. 

La acestea, autorul epistolei adaugă, şi zice: „Dar, în 
ce parte a pământului nu există amestecare? Se cade ca noi 
să stăm cu picioarele neclintite? Vom merge înainte, cu 
virtuțile noastre proprii, între adversari, dacă nu vom fi 
învăluiţi de rătăcirile străine”. 

Deoarece tu nu te îndoieşti că această amestecare 
este peste toată fața pământului, de ce nu explici clar, în ce 
parte a pământului s-ar cădea să stăm cu picioarele 
neclintite — mai ales că acest lucru îl cere raţiunea 
doctrinei, ca nu cumva, cei mai puţin învăţaţi, care te 
ascultă, să fie învăluiţi de rătăcirile străine?, dacă nu 
cumva, pentru că te sileşti să ascunzi, cu şiretenie, perfidia 
ta. Dar, adevărul Bisericii universale, prin strălucirea sa, te 
descoperă pe tine, şi pune înaintea ochilor tuturor, că tu, 
pe lângă celelalte rele, eşti învăluit chiar de rătăcirile 
perfidiei prea trufaşă, pelagiană; că tu, prin mândria 
umflată, crezi că poţi merge înainte, între adversari, nu 

prin darul lui Dumnezeu, ci prin propriile tale virtuți, 
fiindcă, dacă natura omenească ar putea să meargă înainte 
— să progreseze — între adversari, prin virtuțile proprii, iar 
nu prin ajutorul lui Dumnezeu, niciodată, profetul, plin de 
Duhul lui Dumnezeu, nu s-ar fi rugat, zicând: „Îndreaptă 
picioarele mele în cărările Tale, ca să nu şovăie paşii 
mei” (Psalmul XVI, 5). 

Încă însufleţit de duhul ereziei, mai sus arătate, 
desigur, tu continui să spui: „Căci forța puternică a virtuții 
sale o dovedeşte cel care nu se clatină, ori de câte ori este 
împins spre rătăcire”. Totdeauna să se clintească oricine, 
atunci când este împins pentru ceea ce este folositor şi 
pentru ceea ce este favorabil sănătăţii, dar să nu se 
îndepărteze de adevărul de credință, atunci când este 
tulburat de felurite ispite. Căci, în mod frecvent, cei 
nepricepuţi apără eroarea, în loc de adevăr şi perseverează, 
cu încăpățânare în virtuţi false, sau, mai bine-zis, în păcate 
adevărate, fiindcă nu este puternică forța virtuţii încercate, 
ci nesocotinţa uşoară, de neîngăduit a viciului. Dar, cine 
crede că el poate să persevereze, neclintit, în adevărul 
credinţei, prin virtutea sa, şi nu prin ajutorul lui Hristos 
Cel răstignit, decât cel care, orbit, întru totul, de duhul 
mândriei contrazice spusele divine, clare? Profetul n-ar fi 
mărturisit aceasta, dacă n-ar fi nevoie de darul divin, 
zicând: „Împingându-mă, m-au împins să cad, dar 
Domnul m-a sprijinit. Tăria mea şi lauda mea este 
Domnul, şi mi-a fost mie spre izbăvire” (Psalmul CXVII, 
13-14); şi iarăşi: „Când ziceam: s-a clătinat piciorul meu, 
mila Ta, Doamne, îmi ajuta” (Psalmul XCIUI, 18); şi 
iarăşi, ca nu cumva să fie clintit de vreo împingere 
contrarie, se roagă, zicând: „Să nu mă lovească piciorul 
celui mândru, nici mâna păcătosului să nu mă clatine” 


(Psalmul XXXV, 11). 
În fine, după ce aceste fapte au fost astfel cunoscute, 

autorul, aprins de flăcările mâniei, şi aţâţat de boldurile 
invidiei, în mod special, chiar împotriva acestor călugări 
(despre care vorbim), el se întărâtă, cu toată fiinţa lui, şi, 
deşi nu îndrăzneşte să-i acuze, pe față, că sunt eretici, 
fiindcă se teme de conştiinţa publică, totuşi, în mod 
indirect, şi şiret, acest lucru vrea să se înţeleagă despre ei; 
ŞI, în timp ce se năpustește asupra lor, cu neruşinare, cu 
ponegriri nedrepte, şi se străduieşte să-i înjosească, prin 
învinuiri false, se arată, pe sine însuși, privirilor tuturor, 
acoperit de culoarea neagră a unei rătăciri dezgustătoare. 

In continuare, adaugă, şi zice: „Unde nu există prilej, 
pentru un imbold la felurite ispite? Aşa s-a întâmplat, cam 
cu puţin mai înainte de anul în curs, din partea unor sciți, 
care se arătau monahi, după înfăţişare, iar nu după adevăr, 
după mărturisire publică, iar nu după lucrare; noi am 
suportat otrăvurile lor sufleteşti, care slujesc simţămintelor 
de ură, şi şireteniile lor ascunse, cu o viclenie subtilă, sub 
pretextul religiei, şi ne străduim să-i vindecăm de rana 
internă, prin măsura cumpănită a răbdării vindecătoare, 
neocolind sfaturile Fericitului Pavel care spune: „Să nu vă 
certați pe cuvinte, căci, la nimic nu foloseşte, decăt la 
pierzania ascultătorilor” UI Timotei |, 14). 

Mărturisirea originală a tuturor creştinilor este, în 
comun, pornind, cu grijă, pe drumul adevărului şi al 
iubirii, Conducător fiind Hristos. De aceea, dacă acesta 
(autorul) ar fi un drepteredincios, măcar prin mărturisire 
publică ori prin înfăţişare, n-ar mai îndrăzni să spună că 
aceşti monahi (contra cărora vorbeşte) sunt religioşi numai 
prin înfăţişare şi prin mărturisirea publică şi ar putea, 
probabil, să creadă, cu o dreaptă şi adevărată judecată, că 
cele spuse despre ei îi înalță. Dar, când, cele spuse de el 
însuşi combat pe acest duşman al adevărului Bisericii 
universale? Cine se mai îndoiește că acesta (autorul) a 
revărsat toate acestea, în mod nedrept, împotriva acelorași 

monahi, fiind mişcat de duhul ereticesc? Căci nici cei care 
urmează învăţăturile Bisericii universale nu mărturisesc că 
„Hristos, Fiul lui Dumnezeu Cel viu” (Matei XVI, 16; 
loan XI, 27) este Unul din Sfânta Treime, şi de o singură 
natură, dar, mai ales, acest autor, care tăgăduieşte aceasta, 
în mod impios, ca să urzească nişte şiretenii ascunse, cu o 
viclenie subtilă, şi să neliniştească sufletele credincioşilor, 
se dovedeşte, în mod foarte clar, că voieşte să 
răspândească otrăvurile sale sufleteşti în tot Trupul 
Bisericii, otrăvuri care, sub pretextul religiei, sunt 
slujitoare, nu numai ale simțământului de ură, dar și al 
rătăcirii sale. Săvârşeşte acest lucru, mai ales, cel care 
mărturiseşte că acest sfânt cuvânt al Bisericii universale 
este, pentru el însuşi, boldul ispitei. 

Dar, oare nu este un adevăr al dreptei învățături, a 
mărturisi că „Hristos, Fiul lui Dumnezeu Cel viu” (Matei 
XVI, 16; Joan XI, 27) este Unul din Sfânta şi nedespărțita 
Treime? Căci se constată că numai pentru această singură 
învățătură s-ar fi dus monahii sciţilor, la episcopul Romei, 
precum le este cunoscut, aproape, tuturor 
drepteredincioşilor, nu numai în acest oraş împărătesc, dar 
chiar în întreaga Italic, căci, şi ereticii înşişi, cum s-a spus, 
mai sus, cu acest scop, răspândesc, peste tot, această 
epistolă (căreia îi răspundem noi). Ei merg până acolo, că, 
adesea, aţâţă ura împotriva celor spuse de monahi, şi toți 
sunt opriţi, ca şi cum aceasta ar fi din autoritatea 
episcopului Romei, să mărturisească că Hristos, Fiul lui 
Dumnezeu, este Unul din Treime. Dar, cine a îndrăznit să 
mărturisească că această învățătură nu este a Bisericii 
universale, pe care întreaga Biserică a lui Dumnezeu o 
venerează şi o îmbrățișează? Eu îndrăznesc să spun, cu 
curaj că, dacă, nu prin epistolă, dar, dacă, cu voce tare, 
fiind aici, de faţă, acelaşi episcop al Romei ar interzice să 
se mărturisească că Hristos, Fiul lui Dumnezeu, este Unul 

din Sfânta şi nedespărţita Treime, niciodată nu şi-ar mai 
găsi liniştea, în aceeaşi Biserică a lui Dumnezeu, niciodată 
n-ar mai fi venerat ca episcop drepteredincios, ci ar fi, 
întru totul, blestemat, ca eretic, fiindcă, oricine nu 
mărturiseşte aceasta, nu mai încape îndoială, că, fiind orbit 
de întunericul perfidiei nestoriene, se luptă, să predice că 
Domnul Hristos este al patrulea, şi în afara Sfintei şi 
nespusei Treimi, EI, Care a purtat Crucea pentru noi. 

Dar, să ferească Dumnezeu ca episcopul Romei să 
contrazică, în vreun punct oarecare, mărturisirea Bisericii 
universale, — căci, într-adevăr, el nu ştia că monahii 
sciţilor, care, nu printr-un simplu cuvânt, ci chiar prin cele 
scrise, mărturisesc că Hristos, Fiul lui Dumnezeu, este 
Unul din Treime; pe aceşti monahi, episcopul i-a oprit 
acolo, aproape, pe o durată de patrusprezece luni, ca să le 
dea putinţa, să stea de vorbă, împreună, dacă — aşa cum 
voiesc ereticii — el ar decide că această predică este 
contrarie credinței Bisericii universale; chiar el (episcopul 
Romei), ca să se spele de greşeala propriului său delegat 
(Dioscur), fiind de faţă mulţi bărbaţi de seamă, a cerut, 
stăruitor, ca, Romanus, bărbat foarte glorios, comandantul 
garnizoanei militare, întrucât el ar putea să-i strecoare prea 
evlaviosului împărat, vorbele sale, să i le spună aşa cum au 
fost: „Dacă Dioscur n-a mărturisit că Hristos, Fiul lui 
Dumnezeu, Care a pătimit pentru noi, în Trup, este Unul 
din Sfânta şi nedespărţita Treime, să fie scufundat în 
mare”. 

De aceea, cine ar mai îndrăzni să creadă, cu uşurinţă, 
că această epistolă, cum am mai spus, adesea, a fost trimisă 
de un bărbat de seamă (Papa Hormisda)? Fiindcă este 
nepotrivit să credem că ea este scrisă de către un atât de 
mare Intâistătător, trebuie să credem că ea este scrisă de 
amintitul Dioscur, căzut în greşeală, după aceea, şi că a 
scris acestea, contra părerii sale proprii. Deci, fie că epistola 

este scrisă de acesta, fie că este scrisă de oricare altul, nu 
încape îndoială că autorul ei este un eretic, care gândeşte că 
a mărturisi că „Hristos, Fiul lui Dumnezeu, Cel viu” este o 
ceartă de cuvinte şi o pierzanie pentru ascultători (cf. Matei 
XVI, 16; Joan XI, 27; 1] Timotei ll, 14). 

Apostolul, zic ei, tâlcuind acest text, nu învaţă că 
afirmaţiile bazate pe adevăr, — cum voiesc ei să fie ale lor 
— prin care se zidesc sufletele credincioşilor, şi prin care se 
face cunoscută rătăcirea ereticilor, ci afirmaţiile goale şi 
contrarii adevărului, sunt o luptă de cuvinte şi o pierzanie 
a ascultătorilor (comiţând un sacrilegiu împotriva dreptei 
credinţe, mărturisită de călugării sciți). 

De altminteri, pe noi, totdeauna, ne învaţă Sfânta 
Scriptură, zicând: „Să nu te ruşinezi a grăi cuvânt pentru 
sufletul tău”, şi: „Pentru adevărul sigur, până la moarte” 
(Citate redate, în mod liber, care nu se găsesc la locurile 
indicate — Eclesiast IV, 24, 33 şi Înţelepciunea lui Isus 
Sirah IV, 29, 28 — nici în Septuaginta), niciodată, chiar 
acelaşi Apostol n-ar fi putut să mustre pe iudeii potrivnici 
sau neamurile, dacă nu s-ar fi luptat, după lege; în fine, 
între celelalte teme, în care el vorbeşte despre alegerea 
episcopului, care învaţă, într-ale credinţei, pe propriul său 
fiu, Apostolul dă sfaturi episcopului însuşi, spunându-i: 
„Să se țină de cuvântul cel credincios al învăţăturii, ca să 
fie destoinic şi să îndemne la învățătura cea sănătoasă şi 
să mustre pe cei potrivnici. Pentru că mulți sunt răzvrătiți, 
grăitori în deşert şi înşelători, mai ales, cei din tăierea 
împrejur, cărora trebuie să li se închidă gura, ca unora 
care răzvrătesc case întregi, învățând cele ce nu se cuvin; 
pentru câştig urât” (Tit 1, 9-11). De aceea, nu este de 
mirare, sănătatea dreptei învățături este socotită rană, de 
către eretici, precum şi de către acesta (autorul scrisorii), 
care se laudă că el și-a însuşit deprinderea răbdării 
vindecătoare, cu măsură, pentru ca să-i însănătoşească pe 

călugării sciților, alungându-le propria lor rană. 

De aci, urmează: „Dar, când — zice el — se 
îndepărtează otrava care a pătruns în măruntaiele omului? 
Când mai dau ascultare adevărului stabilit, nişte inimi, rău 
încrezătoare în ele? Când mai îmbracă smerenia ascultării, 
păcatul mândriei, întărit cu părerile proprii? Când se mai 
potolesc, în pace, cei care sunt deprinşi cu preocupări de 
lupte, cei care doresc, fierbinte, să prindă din religie numai 
neînțelegerile, ignorând poruncile ei?” Nu încape nicio 
îndoială că, precum învăţăturile Bisericii drepteredincioase 
le sunt mântuitoare credincioşilor, tot aşa ele sunt 
purtătoare de moarte pentru cei necredincioşi, în fine, 
pentru aceasta, Fericitul Apostol spune că „e/ este 
mireasmă a vieţii, spre viață, pentru unii, iar pentru alții, 
mireasmă a morții, spre moarte” (II Corinteni U, 16). 
Dintre aceştia, unul este arătat că este vinovat, cel care 
este socotit otravă vătămătoare, şi anume, cel care face 
sfânta mărturisire de credinţă, care se potriveşte adevărului 
de credinţă al sciţilor, mai bine zis, al întregii Biserici. ŞI 
nu pe nedrept, pentru că el (autorul eretic al epistolei) vede 
că această mărturisire este o sentință nimicitoare a 
perfidiei sale proprii, mărturisire care, tocmai de aceea, nu 
se îndepărtează niciodată din măruntaiele acelora, pe care 
îi păzeşte Harul divin, fiindcă dulceaţa dătătoare de viaţă a 
lui hrăneşte şi încălzeşte inimile credincioşilor. Aici, însă, 
(la eretici), tocmai de aceea, nicidecum nu sălăşluieşte 
farmecul Harului divin, fiindcă — precum el însuşi (autorul 
eretic) spune — niciodată, nişte inimi rău încrezătoare în 
ele nu mai dau ascultare adevărului stabilit, niciodată, 
păcatul mândriei, întărit cu părerile proprii, nu îmbracă 
haina smereniei ascultării. De aici, urmează că nu chiar 
aceia care se îndepărtează de pacea eretică sunt deprinşi cu 
luptele, ci mai degrabă acesta (autorul) se dovedeşte, întru 
totul, că este deprins cu preocupări de lupte, care, 

opunându-se în mod nelegiuit, adevărului, se îndepărtează 
de pacea Bisericii universale. Aceştia nici nu ignoră 
poruncile Bisericii — precum vorbeşte el, nedrept — ci ei le 
păzesc, întru totul; ei nu se preocupă de neînțelegerile 
false, ci se preocupă de neînțelegerile reale, pentru folosul 
religiei Bisericii universale. | | 
Încă tulburat de veninul urii sale, el continuă, şi se 
plânge că, la monahii sciţilor „niciodată nu există iubirea, 
lăsată de Domnul, ca poruncă nouă, niciodată nu există 
pacea lăsată de Domnul la despărţire” (cf. Ioan XIII, 14), 
fiindcă el observă că ei, din zel față de credinţa Bisericii 
universale, se îndepărtează, nu de tovărăşia credincioşilor, 
ci, cu grijă, prin Harul lui Dumnezeu, se îndepărtează de 
tovărăşia necredincioşilor; el îi mai acuză, cu nerușinare, 
„că aceiaşi călugări, sunt copleşiţi de o singură grijă, a 
unui plan încăpățânat, că voiesc să poruncească rațiunii, 
iar nu să i se supună ei”, atunci când adevărul dovedeşte 
că ei sunt supuși întru totul raţiunilor lor proprii. Sau, 
poate că el crede că ei cedează rațiunii, iar nu-i poruncesc, 
atunci când ei mărturisesc că Hristos este, într-adevăr, o 
Persoană din Treime, nu, însă, Unul din Treime? Dar, 
aceştia, care spun aceasta, sunt dovediţi că el, mai 
degrabă, întru totul, voiesc să comande raţiunii, iar nu să i 
se supună. Căci cine este atât de nemintos şi smintit, încât 
să îndrăznească să spună că Paul este o persoană din 
Apostoli, nu, însă, că Paul este unul din Apostoli? Prilejul 
potrivit al locului cere ca noi să arătăm în ce fel, şi de ce, 
ereticii, dintre care, unul este Dioscur, predicând că 
Hristos este o Persoană din Treime, nu se îndură, 
niciodată, să mărturisească că Hristos este Unul din 
Treime. Aşadar, ei afirmă că Hristos are Persoana lui 
Dumnezeu-Cuvântul, nu, însă, că Hristos, Insuși, este 
Dumnezeu-Cuvântul, aşa precum se părea că şi Profetul 
are Persoana lui Dumnezeu, Care zicea către Israel: 

„Ascultă, poporul Meu, şi-ţi voi grăi ţie, Israele! Şi voi 


mărturisi ţie: Dumnezeu, Dumnezeul tău sunt Eu” 
(Psalmul XLIX, 8); totuşi, fiindcă Profetul nu era el însuşi 
Dumnezeu, ci Acela, Care mărturisea acestea lui Israel, 
prin el, dar, totuşi, ca şi cum el însuşi ar fi Dumnezeu, 
zicea: „Dumnezeu, Dumnezeul tău sunt Eu” (Psalmul 
XLIX, 8). 

Aşadar, potrivit acestui mod de înţelegere, ereticii 
afirmă că Hristos este o Persoană din Treime, nu pentru că 
Acest Hristos este Unul din Treime, ci, El are Persoana lui 
Dumnezeu-Cuvântul, Care locuieşte în EI, Persoană Care 
este Una din Treime, ca şi cum Hristos ar fi, într-un fel, 
Vicarul sau Slujitorul lui Dumnezeu-Cuvântul, nu, însă, că 
Hristos este Însuşi Dumnezeu- Cuvântul, lucru pe care cred 
că-l observă Şi ei înşişi, care mărturisesc aceasta, cât de 
1Mpios este. În fine, prin această şiretenie, ei mărturisesc 
că Hristos este, într-adevăr, o Persoană din Treime, dar nu 
voiesc să mărturisească, întru totul, că EI este Unul din 
Treime. 

Aceştia, însă, (monahii sciți) nu mărturisesc că 
Hristos posedă Persoana lui Dumnezeu-Cuvântul, dar cred 
şi mărturisesc că Hristos este Însuşi Dumnezeu-Cuvântul; 
ci, precum predică, Hristos este o Persoană din Treime, tot 
aşa predică, Hristos este Unul din Treime, fiindcă, dacă 
Dumnezeu-Cuvântul este Hristos, şi Hristos este 
Dumnezeu-Cuvântul, precum crede dreapta învățătură a 
Bisericii universale, cum nu este Hristos Unul din Treime, 
dacă o Persoană naturală este acelaşi Hristos din Treime? 
Dar, pentru aceea sunt ei învăluiți în acest întuneric, 
pentru că ei nu înțeleg că Unul Hristos este Dumnezeu- 
Cuvântul şi, că natura omenească a fost luată asupra Sa, de 
către EI, potrivit unei acţiuni de unire, dar ei înțeleg 
aceasta, potrivit locuirii unuia în altul, precum am dovedit 
mai sus. EI înțelege că Hristos este o Persoană, o Uniune 

socială a celor două Persoane, potrivit Harului, potrivit 
faptului acela, care se citeşte în Faptele Apostolilor, pentru 
voinţa de a trăi în bună înţelegere „că inima şi sufletul 
mulțimii celor ce au crezut este una” (Fapte IV, 32). Dar, 
să vedem ce mai urmează: „Ei sunt dispreţuitori”, — zice el 
— ai autorităţilor vechi, pofticioşi de teme noi; ei socotesc 
că numai calea ştiinţei este dreaptă, ca părere acceptată cu 
oricâtă uşurinţă. 

O, nesocotință neruşinată şi nemintoasă a ereticilor, 
care sub înfăţişarea pietăţii, încearcă şi se străduiește să 
adauge impietate! Căci ei nu socotesc — cum afirmi tu — o, 
nefericită perfidie — dar cred, întru totul, că drumul 
cunoştinței este drept, fiindcă ei mărturisesc că Hristos 
este Dumnezeu-Cuvântul, şi pentru aceasta, El este Unul 
din Treime; ei sunt dovediţi, nu dispreţuitori, ci, mai 
degrabă, veneratori ai autorităților vechi, pentru că, ei 
mărturisesc, cu fidelitate, că această sfântă învățătură a 
întregii Biserici este acceptată, nu cu oarecare uşurinţă — 
cum îi insulţi tu, cu nesocotință — ci este acceptată potrivit 
cu tradiția învățăturilor divine şi a Sfinților Părinţi. Şi, 
pentru aceasta, nu ei, pe care tu îi combaţi, în mod fals, ci, 
mai degrabă, tu te descoperi pofticios de teme noi, fiindcă 
tu eşti cel care te străduieşti să afirmi că Hristos este al 
patrulea Dumnezeu, şi străin de Sfânta şi nedespărțita 
Treime, că niciunul, niciodată, în afară de Nestorie şi 
partizanii lui nu şi-a însuşit, în mod abuziv, dreptul de a 
predica, în Biserică, acest neadevăr; pe acest Nestorie, 
care arunca astfel de blasfemii, autoritatea Sfinților Părinți 
(Sinodul al III-lea ecumenic) l-a osândit şi l-a exclus, pe 
drept, din numărul credincioşilor. 

Tu, încă exagerezi, şi zici „că aceiaşi monahi sunt 
umflați de mândrie, până într-adevăr, încât socotesc că 
judecata fiecărui ciclu de teme trebuie să fie înclinată spre 
hotărârea de arbitru a lor, şi nici nu-l socotesc în numărul 

credincioşilor, pe cel ce urmează tradiţia Părinților, dacă ar 
vedea că acesta nu voieşte să creadă părerii lor”; acest 
lucru l-ai putea spune, pe drept, despre ei, dacă ai putea să 
dovedeşti că părerea lor este contrarie învățăturilor 
Bisericii universale. Dar, de îndată ce nu poţi să arăţi acest 
lucru, sub nici un motiv, tu te năpustești împotriva lor, atât 
de mult, absolut pe nedrept, fiindcă ei mărturisesc, 
conform Tradiţiei Sfinţilor Părinţi, că „Hristos, Care este 
Dumnezeu peste toate” (Romani LX, 5), cum spune 
Apostolul, este Unul din Sfânta şi nedespărţita Treime; nu 
sunt excluşi dintre ei cei care sunt următori ai învățăturilor 
Tradiţiei Sfinţilor Părinţi, ci aceia sunt excluşi din numărul 
credincioşilor, care sunt potrivnici mărturisirii lor, sau, 
mai bine zis, sunt potrivnici mărturisirii întregii Biserici. 
Dar, în cele ce urmează, cine nu vede că tu, plin de 
atât de mare sminteală, vrei să-i prăpădeşti pe aceşti 
călugări, când zici? „Ei sunt învăţaţi să urzească acuzaţii, 
să alcătuiască vorbe veninoase de ponegriri, să urască 
întregul Trup al Bisericii, să făurească răzvrătiri, să aţâţe 
invidie, şi, în loc de supunere, care, în chinovie are 
întâietatea disciplinei canonice, sunt învăţaţi să iubească 
încăpăţânarea mândriei înverşunate”, când toate acestea 
n-ar trebui să fie afirmate, de un om cu judecata dreaptă şi 
nepărtinitoare, decât despre cei care, fiind orbiţi de 
întunericul erorii de nespus, se opun adevărului Bisericii 
universale. Pentru aceasta, nu o greșeală omenească, ci 
adevărul însuşi ne descoperă că, mai degrabă, tu eşti 
acuzator şi ponegritor, şi răzvrătitor, şi invidios, şi iubitor 
de mândrie încăpăţânată, şi nesupus; nu încape nicio 
îndoială că tu eşti duşman al omului, precum am dovedit, 
de multe ori, mai sus — căci este mai uşor să fii 
calomniator al oricărui om, decât să fii calomniator al lui 
Dumnezeu. Sau, a urzi calomnii, a alcătui vorbe veninoase 
de ponegrire, a predica despre Dumnezeu, cele ce sunt 

false, şi a apăra pe potrivnicii Săi, nu este ceva împotriva 
lui Dumnezeu? Dar, cine este atât de nemintos şi tocit la 
minte, ca să nu-şi dea seama că acesta este nesupus, 
mândru şi încăpățânat, care se vede că persistă în propria 
greşeală, şi nu vrea să se supună învățăturilor Bisericii 
universale? Sau, cine nu dovedeşte că el (autorul), mai 
degrabă, în chip conştient, urzeşte răzvrătiri, şi aţâţă 
invidia, cel pe care oricine îl vede bine că răspândește 
minciuni respingătoare împotriva  drepteredincioşilor? 
Cum nu trebuie să fie socotiți că urăsc întregul Trup al 
Bisericii, mai degrabă, cei care se străduiesc să verse 
veninurile perfidiei lor, în mădularele ei, şi să le 
îndepărteze de la propria şi mântuitoarea lor Mărturisire de 
credință? Nu încape nicio îndoială, că tu, şi toți cei care 
sunt de aceeaşi părere cu tine, vreţi sa vă împliniți gândul, 
voi, care, printr-o şireată tergiversare, vă lupiaţi să 
predicaţi că Hristos, Fiul lui Dumnezeu, nu este Unul din 
Treime, însă, monahii, pe care tu îi izbeşti, crud, pe 
nedrept, sunt atât de mult străini de această acuzare, încât, 
niciodată, cu ajutorul Harului divin, ei nu s-ar despărți de 
obştea drepteredincioasă, deşi, la timp, cu privire la unele 
sminteli într-ale credinţei, ei au trimis înştiințări 
Bisericilor apusene. 

Încă, fără să te sinchiseşti, dar cu fruntea, absolut 
neruşinată, tu continui, şi zici: „Noi n-am putut să-i 
reținem, nici prin sfatul, nici prin blândeţe, nici prin 
autoritate”. 

Dar, nicidecum, tu nu arăţi, câtuşi de puţin, de la ce 
greşeală, de la ce necuviință, n-aţi putut să-i opriţi, prin 
sfaturile, prin blândeţea şi prin autoritatea voastră; acest 
lucru, tocmai de aceea, îl treci cu vederea, ca nu cumva, 
făcând aceasta, să te descoperi pe tine însuți odios şi 
nelegiuit. Dar, o, adevăr nebiruit, care întorci ponegririle 
invidioşilor, spre slava slujitorilor tăi! Căci, niciodată, 

socotesc eu, tu nu crezi că ai fi putut să spui că cele ce ai 
scris acum, ca o mustrare împotriva monahilor, contra 
cărora ţi se pare că lucrezi, le-ai scris, mai hotărât, spre 
laudele lor, fiind doritor de a lăuda pe credincioşi. 

Căci, cum nu trebuie să fii înţeles, că tu, cu drept 
cuvânt, ai scris, spre lauda lor, și spre ruşinea ta, aceste 
lucruri, tu, care mărturiseşti, cu propriile tale cuvinte, că 
n-ai putut să-i suceşti spre credinţa ta depravată, nici prin 
blândeţe, nici prin autoritate? 

Acum, trebuie să fie luate în considerare şi cele ce 
urmează, în care, expunând, într-o ordine sucită, cele ce au 
fost săvârşite de monahii înşişi, în Roma, ai minţit, cu 
privire la toate. Tu spui că: „Ei au ieşit înainte, până în 
adunarea publică, şi, strigând, în gura mare, pentru 
tulburarea liniştii publice, chiar în jurul statuilor regilor, şi 
dacă statornicia poporului credincios n-ar fi rezistat, ci, 
prin semințele ticăloase ale zizaniei diabolice, ar fi 
provocat discordie şi dezmembrare, la cei, prin care, cu 
ajutorul lui Dumnezeu, a fost înlăturată dezbinarea”. 

O, ciudată orbire a celor furioşi, şi falsitate a 
minţilor înstrăinate de adevăr! Căci nu este permis, ca un 
episcop al Romei să poată minți atât de vizibil. Este bine 
cunoscut tuturor celor ce trăiesc în Roma, că înşişi 
monahii au mărturisit despre cele scrise, în legătură cu 
cele ce s-au săvârşit față de ei, atât amintitului episcop, cât 
şi senatorilor, cât şi Bisericii universale. Căci, fiind 
prevenit, prin ispita omenească, același episcop al Romei, 
întrucât era copleşit încă de povara soartei de muritor, 
după ce a aflat că Dioscur s-a înapoiat, voind ca să-i facă 
această binefacere, ca nu cumva, în public, să fie dovedit 
ca eretic, fiind trimişi apărători, i-a împins, cu foarte mare 
violenţă, să iasă, pe neaşteptate, din oraşul Roma, deşi, de 
multe ori, şi în public, şi în particular, le-a făgăduit că le 
va acorda audienţă la venirea lui Dioscur, atât în Adunarea 

bisericească, cat şi în Adunarea tuturor senatorilor. 

Aceştia, fiindcă erau presaţi de aceşti defensori să iasă din 

oraş, au fost împinşi în locurile publice ca să mărturisească 

poporului, ca nu cumva partizanii lui Dioscur să-i 

defăimeze la Biserică, spunând că ei s-au retras, în ascuns; 

din această pricină, s-a întâmplat ca, cel puţin lor, să li se 

dea o scurtă amânare, în care timp, ei să se pregătească să 
iasă de aici: în acest timp, li s-a dat putinţa să 
mărturisească, prin acte scrise, toate câte s-au săvârşit 
împotriva lor — lucru pe care, niciodată, ei n-ar fi putut să-l 
facă, dacă poporul Romei nu le-ar fi oferit această 
posibilitate; deşi poporul acesta prea puţin, pe faţă, striga, 
pentru ei, totuşi, prin murmurul său, tacit, îndepărtând pe 
defensori, care se înfricoşară, care îi sileau (pe monahi) să 
iasă de acolo, a făcut în aşa fel încât expulzarea violentă a 
lor să fie cunoscută întregii Biserici. Aşadar, nu poporul — 
cum minte acest autor — ci defensorii (cei care răzbună, cei 
care pedepsesc) i-au silit pe ei, să iasă din oraş. Căci, nici 
de voia lor, ei n-au ieşit în public, ci au fost împinși, în 
mod violent, să vină aici; oricine ar judeca drept ar spune, 
cu bună dreptate, că ei au făcut acest lucru pentru 
zguduirea liniştii, sau spre discordie şi dezmembrare. Că 
aşa stau lucrurile, suntem informaţi, cu uşurinţă, chiar din 
cuvintele autorului însuși, prin care el afirmă că ei au 
strigat chiar în jurul statuilor regilor, lucru pe care nimeni 
nu este constrâns să-l facă, decât cel care este chinuit 
foarte violent; deşi, uneori, monahii amintiţi au strigat, în 
jurul statuilor regilor, nu ca şi cum ar cere, stăruitor, 
ajutorul puterii regale, precum pălăvrăgesc, mereu, 
ereticii, dar, după ce fuseseră expulzați din locul pe care-l 
primiseră, ca să rămână acolo, din dispoziţia aceluiaşi 
episcop al Romei, stând în public, unde, din întâmplare, 
fuseseră chipurile regilor, fiindcă li s-ar fi refuzat audiența 
pentru cererea lor, ei au dat mărturii poporului. Aşadar, 

pentru ce le-ar rezista statornicia poporului — precum 
spune acesta — acelora, pe care-i vedea că au ieşit în 
public, din cauza violenţei desfăşurate împotriva lor? Dar, 
nici €i n-au avut vreo dezbatere, în public, aşa încât 
poporul să fie iritat, pe bună dreptate, şi să-i expulzeze din 
regiunile sale. Dar, dacă iei seama, mai cu atenţie, la 
vorbele acestuia, vei afla că el acuză poporul Romei, pe 
care-l numeşte credincios, că este, nu numai violent, dar că 
este chiar eretic. Căci, dacă poporul Romei nu se 
îndepărtează de învățătura aceea, pe care o ţine şi o apără 
Biserica universală a lui Dumnezeu, fiindcă înşişi monahii 
sciți o discută în public, şi anume, că se crede că Hristos, 
Fiul lui Dumnezeu este Unul din Sfânta şi nespusa Treime, 
atunci, nu numai acesta, care, orbit de întunericul rătăcirii 
sale, afirmă că sfânta învăţătură constituie semințele 
ticăloase ale zâzaniei diabolice, dar chiar întreg poporul, 
mai sus amintit, este dovedit (ferească Dumnezeu) eretic; 
(P.S. — reflecţia traducătorului: şi autorul scrisorii este 
dovedit eretic, pentru că şi el face parte din „poporul 
Romei”, pe care el însuşi îl declară eretic; acesta este şi 
raționamentul lui loan Maxenţiu — argument retoric ad 
hominem, ca în tot Răspunsul său), dacă, însă, poporul 
rămâne acolo, în aceeaşi dreaptă credinţă, până la înfăţi- 
şarea rivalului său, fiindcă aceiaşi monahi voiesc să mai 
întârzie acolo, pentru ca, chiar în prezenţa rivalului însuşi, 
cauza lor să fie tratată, în mod echitabil, atunci, acelaşi 
popor, care a refuzat să-i asculte, pe cei care încercau o 
astfel de audienţă, pe drept, şi pe care i-a expulzat, cu 
violență, din locurile lor, este nemintos şi nedrept. La 
această concluzie îşi îndreaptă atenţia, şi pentru aceasta se 
luptă aceştia, care aruncă vorbe, încoace şi încolo, că ei au 
fugit de acolo, din Roma. 

Acum, să vedem cele ce urmează: „Mai târziu”, zice 
el, am recunoscut că Apostolul a rostit, cu glas profetic: 

„În zilele din urmă, vor veni vremuri grele, şi vor fi 
oameni — numai — iubitori de sine, având, înfăţişarea 
adevăratei credinţe, dar, tăgăduind puterea ei; aşadar, 
depărtează-te şi de aceştia” UI Timotei Ul, |). 

Dacă, cei care află mulțumire, cu credință, în 
învăţăturile dreptei credinţe, sunt socotiți că nu au virtute, 
ci numai înfățișarea credinţei, fiindcă tăgăduiesc virtutea, 
cu atât mai mult, trebuie să fie socotiți, în mod evident, 
necredincioşi cei care nu au nici măcar înfăţişarea 
adevăratei credinţe! De aici, urmează că nu aceia, ci 
aceştia, mai degrabă, trebuie să fie socotiți cu adevărat 
iubitori de ei înşişi, şi trebuie să fie evitaţi, — după spusa 
Apostolului — fiindcă ei, amăgiţi de propriile lor păreri, se 
împotrivesc celui mai evident adevăr, însă, pentru faptul 
că el mărturiseşte că mai târziu a recunoscut că Apostolul 
a spus aceasta, cu voce profetică, nu este ceva de mirare, 
dacă, până acum, a ascultat, cu urechile surde, pe acelaşi 
Apostol, care glăsuieşte, zilnic, aceasta în Biserică, pentru 
că el este dovedit că nici acum, într-adevăr, n-a înţeles 
puterea învăţăturii apostolice. Însă, Biserica lui 
Dumnezeu, fiind întărită, de mult timp, cu aceste sfaturi, 
ştiind că ereticii nu pot să se potolească niciodată, 
întâmpinându-i cu grijă, le-a distrus mincinoasele lor 
afirmaţii. 

În fine, după acestea, nemaiavând, cred, pe ce să-şi 
sprijine minciunile sale, contra aceloraşi monahi, zice: 
„Cu acest prilej, am crezut că aceste lucruri trebuie să fie 
arătate iubirii voastre, ca nu cumva, dacă ei vor fi aduşi 
acolo, necunoscând cum s-au purtat ei în oraşul Romei, să 
poată să amăgcască pe alţii, printr-o prefăcătorie, în 
vorbire”. 

Cine doreşte să ştie, cu adevărat, cum s-au purtat 
monahii înşişi, în orașul Roma, să cunoască, mai mult, din 
mărturiile lor, pe care le-au fixat în acelaşi oraş, în locurile 

publice, decât din cele scrise ale acestuia, care este 
recunoscut, nu numai duşman al lor, dar şi al întregii 
Biserici. Căci el este cunoscut, în aşa măsură, ca adversar 
al Bisericii Romane însăşi, el, care simulează că este 
apărător al ei, încât, dacă amintiţii monahi, pe care îi 
socoteşte ca pe nişte potrivnici ai aceleiaşi Biserici, ar fi 
voit să plăsmuiască unele învățături împotriva ei, în aceste 
părți, eu cred că ar fi avut putinţa să abată, alături, credința 
aceleiaşi Biserici, aşa, precum acesta, care, tocmai de 
aceea îi ponegreşte şi-i izbeşte, pe nedrept, pe ei, că ar 
avea acest rol, din partea Bisericii însăşi, fiindcă, după 
Tradiţia spuselor Divine şi a Sfinţilor Părinţi, ei 
mărturisesc că Hristos, Fiul lui Dumnezeu este Unul din 
Treime, despre Care, Biserica universală învaţă că este în 
două naturi, în mod esenţial (existenţial), sau unite şi 
neamestecate, după alcătuire. Dar, falsitatea acestuia, 
într-adevăr, nu numai că nu le va smulge nimic, dar, chiar 
le va da multă nădejde pentru fericire, fiindcă Domnul 
spune: „fericiți veți fi când oamenii vă vor ocări, şi vă vor 
prigoni, şi vor zice tot cuvântul rău împotriva voastră, 
mințind din pricina Mea” (Matei V, ||; cf. Luca VL, 22) 
lui, (autorului) însă, minciuna i-a adus, fără îndoială, 
moartea veşnică, fiindcă: „Mărturia mincinoasă nu va fi 
nepedepsită” (Pilde XIX, 5). 

II. — Aşa, sfârşindu-se acestea, el vorbeşte multe, dar 
nu necesare, în cele ce urmează „Despre cărţile lui Faust”, 
un oarecare episcop din Galia; el nu răspunde la ceea ce se 
întreabă, ci expune, printr-un cuvânt lung şi fără vlagă, nu 
ştiu ce alte lucruri, care n-au legătură cu tema. Fiindcă 
tema, dacă nu trebuie să se citească din aceste cărţi, dacă 
ele sunt cu dreaptă învăţătură, este schimbată, acesta 
decide, nu ceca ce trebuie să fie crezut din aceste cărți, ci 
decide, totuşi, să fie citite aceste cărţi care nu sunt socotite 
cu autoritate. 

Dar, totuşi, fiindcă el mărturiseşte, la sfârşitul 
acestei epistole, că „Biserica Romană primeşte aceste 
cărţi, pe care Prea Fericitul Episcop Augustin le-a scris 
către Ilarie şi Prosper”, şi afirmă că „el poate să ştie, din 
abundență, din cărţile înseşi, aceleaşi lucruri, pe care le 
ține şi le păstrează Biserica, despre Harul divin şi liberul 
arbitru omenesc, noi, omiţând cele ce se dovedesc expuse, 
de prisos şi prea lung, în această epistolă, am crezut 
potrivit, să alegem unele capitole sigure, atât din cărțile lui 
Faust, cât şi din cărţile citate mai înainte ale aceluiaşi prea 
sfințit bărbat Augustin, şi să le adăugăm acestui opuscul al 
nostru, pentru ca, fiind aşezate într-un spaţiu mic, în 
schimb, să arate, cu claritate evidentă, că cele scrise în 
cărţile lui Faust sunt erezii, şi eretici sunt dovediţi toţi cei 
care, până acum, le apără ca pe nişte cărți care ar conţine 
dreapta învățătură de credinţă, fiindcă s-au descoperit cele 
contrarii pentru el. Fruntaşul şi sfătuitorul acestora este 
Possessor, episcopul african; chiar dacă, în această parte, 
nu se socoteşte că este părerea lui, anume că „Hristos, Fiul 
lui Dumnezeu Cel viu” (Matei XVI, 16; loan XI, 27), 
Care, pentru mântuirea oamenilor, S-a răstignit, cu Trupul, 
nu este Unul din Treime, totuşi, el spune că această părere 
are mare autoritate. 


Capitole din cărțile lui Faust 
şi extrase din cărţile Fericitului Augustin 


Dar, mai înainte de a fi introduse capitolele, de către noi, 
cu privire la ceea ce apără şi stabileşte Prea Fericitul Augustin 
în cărţile sale, şi ceea ce încearcă să adauge, contrariu Faust în 
cărțile sale, eu am crezut că este necesar să instruiesc, mai 
dinainte, pe cititor, pe scurt, pentru ca el să poată să 
deosebească, uşor, gândurile lor. 

Aşadar, același Prea Fericit Augustin învaţă că liberul 

arbitru omenesc îl are omul ca iluminare, putere şi mântuire, 
de la Hristos şi prin Hristos, şi cu Hristos; Faust, însă, aşa 
încearcă să înveţe că liberul arbitru creştin este o iluminare a 
lui, o putere şi mântuire, nu de la Hristos, ci prin natura sa — şi, 
ca să fie clar ceea ce spunem: acela (F.Augustin) precizează că 
noi, creştinii, suntem credincioşi şi supuşi lui Dumnezeu, în 
mod salutar prin Harul lui Hristos, pe care ni l-a dăruit 
prezența întrupării Sale; acesta (Faust), după născocirile 
odioase ale lui Pelagiu, învaţă că Harul este ceva natural. Căci, 
respingând, cu şiretenie, părerea aceluiaşi Pelagiu, şi, ca şi 
cum ar dezaproba faptul că el a tăgăduit, întru totul, Harul, 
precum şi pe cei care mărturisesc — după Apostol — că Harul 
lui Dumnezeu este dat oamenilor, chiar dacă nu au merite mai 
dinainte, el însuşi se sileşte să înveţe, ca şi cum ar fi cel mai 
înțelept, că Harul este dat şi după meritul credinţei şi al 
ostenelii, şi că „Farul lui Dumnezeu nu mai este Har” 
(Romani XI, 6). Căci, deşi nimeni nu se supune sau nu 
munceşte dacă nu vrea, deşi nimeni nu vrea să muncească, 
dacă nu ştie ce este potrivit pentru el, acesta adaugă, ostenelii 
omenești, ajutorul Harului, urmând după ştiinţă şi voinţă sau 
supunere; el afirmă, de bună seamă, că Harul şi osteneala 
omenească, asociate, în mod egal, săvârşesc celelalte lucrări, 
dar afirmă că puterea acestei osteneli a omului nu se naşte prin 
acelaşi Har, ci este înnăscută, în mod natural, în toţi. Şi el 
făgăduieşte, într-adevăr că acest lucru îl apără, după ce, însă, 
uitând de promisiunea sa, se dovedeşte că înlătură, mai din 
plin, tot Harul. 


Capitolele 


Faustus: În fine, în prefața sa, între altele, aşa 
vorbeşte, zicând că: „Cel care îşi adscrie supunerea unui 
slujitor al ostenelii îşi ia asupra sa îndatorirea de a vorbi 
despre Far, în mod competent şi cu folos”. 

ŞI iarăşi în primul capitol al primei cărți el spune: 
„Aşadar, dacă redai însuşirile Sale, în părți separate, şi 
crezi, şi afirmi că Hristos este Dumnezeu şi Om, este la fel 
ca şi cum ai uni Harul cu osteneala, şi ca şi cum n-ai 
separa încercarea omului de ajutorul lui Dumnezeu”. 

Augustinus: Prea Fericitul Augustin contrazice această 
afirmaţie, în prima carte dintre cele pe care le-am amintit mai 
sus, aşa încât ai crede că chiar numai atunci răspunde contra 
lui Faust. În sfârşit, după destul de multe lucruri pe care le 
scrie despre începutul credinţei, ceea ce nouă, numai de sus, 
ne aprobă să ne fie date, prin documente foarte sigure, 
respingând acest înțeles, introduce un text, şi zice: „Așadar, 
eu nu voiesc să mă împotrivesc acestor mărturii atât de 
clare, dar, totuşi, voiesc ca ceea ce Crede el să fie de la el 
însuşi, pentru el însuşi: ca şi cum omul se uneşte cu 
Dumnezeu, spune el, ca o parte a credinţei să şi-o atribuie 
sieşi, iar o parte să i-o lase Lui. Și ceea ce este mai plin de 
mândrie, este că prima parte şi-o atribuie sieşi, iar 
următoarea I-o dă Lui, şi, cu privire la ceea ce spune, că este 
un act al ambilor, presupune că el este primul care îl 
săvârşeşte, iar Dumnezeu este următorul”. 

Faust: „Dar Faust”, spun cei care încearcă să-l 
apere, că el este drepteredincios, „primul rol, nu omului, ci 
Harului îl atribuie”. 

Acest lucru nu-mi este necunoscut, căci, în capitolul al 
şaselea, al aceleiaşi cărți, când discută părerea Apostolului, el 
vorbeşte aşa: „Dar, prin Harul lui Dumnezeu sunt ceea ce 
sunt” ( Corinteni XV, 10). EI, supus, cu pietate, atribuie 
primul rol numai Harului; el, învăţător al ascultării, 
socoteşte că cele intermediare se datoresc ostenelii 
(credinciosului); el, moderat, le uneşte pe amândouă, în 
desăvârşirea unui act, adică Harul şi osteneala. EI nu zice 
„eu, fără Har”, sau ,„Harul fără mine”, ci zice „Parul lui 
Dumnezeu, care este cu mine". 

VIII. EPISTOLA MONAHILOR SCIȚI 
CĂTRE EPISCOPI 


Prea Sfinţiților episcopi şi celor care trebuie să fie 
pomeniţi cu toată venerația: Daţian, Fortunat, lanuariu, 
Albanu, Oronţiu, Bortu, Fulgenţiu şi celorlalți episcopi şi 
celor distinşi în mărturisirea lui Hristos. 

Smeriţii: Petru Diaconu, loan, Leonţie, celălalt loan, 
şi alți frați, trimişi la Roma, pentru cele ale credinţei 
(Întruparea, Harul). 


Prolog 


(I) Noi credem că va fi folositor şi foarte necesar, 
pentru sfintele lui Dumnezeu Biserici, ca aceste teme, 
despre Întrupare şi despre iconomia divină, pe care, 
împreună cu noi, le apără Sfintele Biserici ale Orientalilor, 
împotriva ereticilor (care nu încetează să tulbure credința 
veche a Bisericii, cu argumente strâmbe şi nedrepte) să le 
supunem Sanctităţii Voastre în mod rugător, şi să 
dobândim părerea Fericirii Voastre, despre aceste teme. 
Aceasta, pentru că noi credem că sfânta şi slăvită 
mărturisire a Voastră nu se deosebeşte, în nici un fel, mai 
ales că, întru nimic, nu ne îndoim că Sfânta Biserică este 
însuflețită de Unul şi Acelaşi Duh universal. Căci toţi 
orientalii se vor umple, nu de puţină, dar, mai bine zis, de 
o mare bucurie, dacă voi afla că Sanctitatea Voastră are 
aceeaşi părere, în toate învățăturile, ba ceva mai mult, în 
toate învățăturile Bisericii universale. 

De aceea, în mod rugător, noi cerem şi stăruim ca 
Fericirea Voastră, cercetând cu de-amănuntul, printr-o 
examinare cât se poate de atentă, cele ce se cuprind mai 
jos (că se cade să fie cei mai de seamă şi mai calmi 

predicatori ai lui Hristos) să porunciţi să ne arătați părerea 
Voastră, pentru cele scrise de noi; aşa încât dacă, 
Dumnezeu fiind de faţă, expunerea noastră va fi fost 
dovedită, la Voi, că este potrivită cu credinţa universală şi 
cu tradiţia apostolică (precum nu ne îndoim), noi, întăriți 
cu autoritatea atâtor bărbaţi şi preoți foarte încercaţi, foarte 
uşor am putea să astupăm gurile celor ce vorbesc 
nedreptăți (cf. Psalmul LX, 10; Romani III, 19) şi stăruind 
în credinţa Sfinţilor Părinţi, să aducem mulțumiri lui 
Dumnezeu, Care V-a făcut să vă mândriți cu mărturisirea 
Sfinţeniei Lui, Prea Sfinţiţilor episcopi şi Prea vrednicilor 
lui Dumnezeu. 

Acum, cerem să cercetaţi, mai atent, cele ce 
urmează. 


(1) Despre Întruparea Domnului 


Aşadar, potrivit Tradiţiei Sfinţilor Părinţi, noi 
mărturisim că Domnul nostru lisus Hristos este într-o 
singură Persoană sau lpostas, în două naturi, unite şi 
neamestecate, adică a dumnezeirii şi a Umanității. Noi, 
nici nu suntem de aceeaşi părere cu aceia care învață că 
este o singură natură întrupată a Cuvântului lui Dumnezeu, 
cei care se îndepărtează de credința venerabilului Sinod 
calcedonian, nici nu aprobăm pe aceia care mărturisesc, 
cât mai puţin, că este o unică natură întrupată a lui 
Dumnezeu-Cuvântul, declarând, cu voce tare, cu viclenie, 
că sunt două naturi; noi socotim că aceasta este ceva 
contrariu mărturisirii despre cele două naturi, fiindcă cele 
ce scrie Fericitul Chiril, Arhiepiscopul cetăţii Alexandria, 
în cea de a doua Epistolă către Succesus, episcopul 
Diocezareei, nu înseamnă altceva, decât că unica natură, 
întrupată, a lui Dumnezeu-Cuvântul, are două naturi unite 
într-un mod de nespus: „Căci, dacă noi am fi făcut 

spunând: unica natură a lui  Dumnezeu-Cuvântul, 
neintroducând cuvântul «întrupată», ca şi cum am lăsa la 
o parte Iconomia divină, poate că ei ar fi avut un cuvânt 
admirabil,  prefăcându-se că întreabă: unde este 
desăvârşirea în Umanitate? Sau: cum există substanța 
(natura) voastră? Dar, fiindcă a fost introdusă, şi 
desăvârşirea care este în umanitate, arătarea esenței 
noastre, prin faptul că s-a spus «întrupat, ci, chiar, să 
înceteze să-şi mai ia cu ei toiagul păstoresc, pentru a lovi, 
să înceteze să înlăture Iconomia divină, şi să înceteze să 
tăgăduiască Întruparea”. 

(III) Noi credem că, într-adevar, Fericita Fecioară 
Maria este Născătoare de Dumnezeu, nu pentru vrednicia 
Omului Aceluia, Care S-a născut din ca (unii nu se tem să 
predice, în mod impios, că Acesta, prin Har, iar nu prin 
natură este Dumnezeu), ci, în mod propriu şi după adevăr, 
adică ea este Născătoarea lui Dumnezeu, pentru aceca că 
ea a născut, cu adevărat şi în mod propriu, pe Dumnezeu- 
Cuvântul, întrupat şi făcut Om, dar, unit, în mod esenţial și 
natural, cu Trupul. 

Pentru aceea, noi mărturisim, în tot chipul că unirea 
naturilor s-a făcut, în mod esenţial (ființial), sau natural, 
iar nu că s-a săvârșit, ca într-un Profet, cum se străduiesc 
aceia să dovedească. 

Pe aceştia îi combate Grigorie de Nazianz, zicând 
către Cledonius: „Dacă cineva zice că Dumnezeu 
Cuvântul S-a arătat, ca într-un Profet, după Har, să fie 
lipsit de înfăţişare mai bună, dar mai bine să fie plin de 
una mai rea!” Noi, nici nu mărturisim, cum încearcă aceia 
să adauge că uniunea celor două naturi este după 
strălucire, sau iubire, sau intimitate, sau personală, sau 
ipostatică, sau după autoritate, sau putere, sau după 
egalitatea în cinste. Pe aceștia, îi anatemizează Fericitul 
Chiril, cel amintit puțin mai sus, zicând contra lui Nestorie: 

„Dacă cineva, separă naturile, după unire, Într-Unul Hristos, 
unindu-le numai într-o legătură după vrednicie, sau 
autoritate, sau putere, iar nu, mai degrabă, printr-o 
împreunare, spre o unitate naturală, anatema să fie!”. 
Căci Dumnezeu-Cuvântul S-a făcut Om fără să fie golit de 
numele Său (Dumnezeu), fără să fie golit de vreo părticică 
din EL, ci S-a unit pe Sine cu natura omenească, dar, prin 
natură EI este Dumnezeu, atât cât este şi Tatăl, egal, în 
toate, Tatălui, în afară, numai că Acela este Tată, Acesta 
este Fiu. 

De aceea, se învaţă de către Sfinții Părinţi, că 
Hristos, Domnul nostru, este alcătuit din unirea dintre 
Divinitate şi Umanitate. Acest lucru, nevoind Paul de 
Samosata să-l mărturisească, a fost condamnat de sinodul 
din Antiohia prin preotul Malchion al aceleiași Biserici 
antiohiene, un bărbat foarte erudit în toate şi de către toți 
preoţii, care se adunaseră, atunci, contra aceluiași Paul, 
pentru cel ales. Malchion, luându-și asupra sa cea mai 
mare luptă, în dezbaterea neînţelegerii, încredinţată de 
amintitul sinod, a combătut pe acelaşi eretic, astfel, 
spunând, între altele: Desigur, ceea ce este compus se face 
din cele simple, precum în Hristos lisus, Care este din 
Dumnezeu-Cuvântul şi din Trupul omenesc, care este din 
sămânța lui David (loan. VI, 24; Romani |, 3; | Timotei 
II, 8), cele două s-au făcut Unul, neexistând, nicidecum, 
vreo despărțire, după aceea, ci rămânând în unitate. Însă 
tu, în legătură cu aceasta, mi te arăţi că nu vrei să 
mărturiseşti că Hristos lisus este o Compunere, aşa incăt 
să nu fie, în EI, Fiul lui Dumnezeu, prin natură, ci 
Înţelepciunea cea după participare. 

Căci tu ai spus aceasta, fiindcă Înţelepciunea 
suportă pierdere și de aceea ea nu poate să fie compusă, 
nici nu cugeţi că înţelepciunea divină, precum S-a golit pe 
Sine, mai înainte, aşa a rămas nemicşorată; aşa şi în 

această golire, pe care a purtat-o cu milostivire, a rămas 
nemicşorată şi neschimbabilă. Locuim şi noi în case, ca 
unul într-altul, dar nici o parte din case nu suntem noi, 
nici vreo parte a noastră nu este casă. La fel, chiar 
Fericitul Atanasie, în cărticica al cărei ititlu este „Că Unul 
este Hristos”, respingând deşertăciunea ereticilor, după ce 
dovedise că cercetările lor despre dumnezeirea Fiului lui 
Dumnezeu sunt fără măsură, continuă așa: Chiar aşa 
întreabă ei despre Întrupare: Cum se întrupează 
Dumnezeu? Cum ia trup? Cum se compune Cel care nu 
este potrivit pentru un corpuscul mic? Cum se uneşte Cel 
necreal, cu ceea ce este creat, şi Cel necircumscris cu 
ceea ce este circumscris? Sau, cum există într-o parte 
Acela, mare, şi nesfărşit şi nedespărţit? Dacă, însă, 
Mărimea Aceea S-a strâns într-un loc mic, sau, dacă acel 
mic S-a făcut mare, sau dacă o parte, şi nu toată 
Divinitatea S-a unit cu un trup, a crede aceasta este o 
impietate. Dar ei sunt greşiți din acest punct de vedere, 
fiindcă întreabă: Cum şi în ce fel? Dar prin această 
părere şi perfidie, au socotit chiar aceştia că există o 
conlocuire, în loc de Întrupare, O acțiune omenească, în 
loc de unitate şi compunere şi în loc de substanţă (0 fiinţă) 
a Domnului nostru lisus Hristos, două ipostase sau 
persoane şi în loc de Sfânta şi nespusa Treime, 
dogmatizând cu necuviință şi impietate, că există o 
quaternitate. 

Iarăşi, Fericitul Grigorie, în Cuvânt despre Fiul, 
zice: Însă, într-un capitol, eu te sfătuiesc, ca pe cele mai 
măreţe acte să le atribui Divinităţii, într-adevăr, şi acelei 
naturi care se dovedeşte că este superioară pasiunilor şi 
trupului; pe cele mai umile, să le atribui Celui ce este 
compus, cu adevărat, Care, pentru tine S-a golit pe Sine 
Însuși şi S-a întrupat (Filipeni |, 7). 

Aşadar, pentru acest motiv, noi credem foarte drept, 

că Dumnezeu-Cuvântul, Cel plin şi desăvârşit, chiar după 
ce şi-a luat Trup, n-a suferit niciun adaos şi nicio 
micşorare, ba chiar, prin actul unirii, El i-a conferit naturii 
asumate, slava nespus de mare. 

(IV). Din această cauză, Treimea, chiar după 
Întrupare, a rămas Treime-mister, fiindcă Acelaşi 
Dumnezeu-Cuvântul, chiar cu propriul Său Trup este Unul 
din Treime, nu pentru că Trupul Său este din substanța 
(ființa) Treimii, ci pentru că este Trupul lui Dumnezeu- 
Cuvântul, Care este Unul din Treime. Căci, E/ Însuşi, întru 
totul, nu altul, S-a suir la cer Cel ce S-a coborât din cer, 
Fiul Omului, Care este în cer. (loan Ul, 13). De aceca, şi 
noi mărturisim că Dumnezeu-Cuvântul a pătimit în Trup, 
S-a răstignit în Trup, s-a îngropat cu Trupul, după Fericitul 
Chiril, care zice: „Dacă cineva nu mărturiseşte că 
Dumnezeu-Cuvântul a pătimit cu Trupul, S-a răstignit cu 
Trupul şi a purtat moartea, cu Trupul şi că S-a făcut 
Primul născut din morţi, potrivit adevărului, că El este 
Viaţă şi Dătător de viață, ca un Dumnezeu, analema să 
fie!” 

La fel, noi spunem că Omul-Hristos-lisus este 
Cuvântul (cf. 7 Timotei II, 5), după acel text al Fericitului 
loan: „Ce era de la început, ce am auzit, ce am văzut cu 
ochii noştri, ce am privit şi mâinile noastre au pipăit, 
despre Cuvântul vieții” ( loan 1, 1). Căci n-a putut să fie 
pipăit Cuvântul, după natura Dumnezeirii Sale, cu mâinile 
omeneşti, dacă nu s-ar fi făcut Om. Chiar este în afară de 
orice îndoială, că Pruncul Acela, pe Care L-a născut 
Fericita Fecioară, pe Care L-a înfăşat în scutece, pe Care 
L-a culcat în iesle, pe Care L-a tăiat împrejur a opta zi, pe 
care Simeon, bărbat drept, L-a primit în braţele Sale, 
despre Care  istorisesc Evangheliştii, că era supus 
părinţilor, despre Care mărturisesc că a înaintat în vârstă şi 
în înţelepciune este Dumnezeu prin natură, prin Care toate 

s-au făcut, cele văzute şi cele nevăzute este Unul născut şi 
Primul născut, în Care sunt toate, după Apostolul Pavel 
(cf. Matei 1, 25; Luca |], 7; 1, 21; WU, 28; II, 51; II, 52; Ioan 
Î, 14; 18; III, 16, 18; / Joan IV, 9; Coloseni |, 17). 

Chiar Isaia, Profetul, mărturiseşte acest adevăr 
însuşi, cu cuvinte clare, zicând: „Căci, prunc s-a născut 
NOUĂ, un fiu s-a dat nouă, a cărui stăpânire e pe umărul 
lui şi se cheamă numele lui: înger pe mare sfat, Sfetnic, 
luminat. Dumnezeu tare, biruitor, Domn al păcii, Părinte 
al veacului ce va să fie” (Isaia LX, 5). 

ŞI, de aceea, nicidecum nu credem că trebuie să fim 
de aceeaşi părere cu cei care afirmă că Dumnezeu Cel tare 
S-a suit cu Pruncul Acela, și nu cred că Însuși Pruncul este 
Dumnezeu tare, mai ales că Psalmistul mărturiseşte că 
tronul nu este al altuia, oarecare, ci este, întru totul, al Lui, 
Care S-a născut „din Duhul Sfânt şi din Maria Fecioara, şi 
S-a botezat, în lordan, de la loan, ca să sfinţească apele, în 
veacul veacului, zicând: „Scaunul Tău, Dumnezeule, în 
veacul veacului, toiag de dreptate, toiagul împărăției Tale. 
Iubit-ai dreptatea, şi ai urât fărădelegea; pentru aceasta 
Te-a uns pe Tine, Dumnezeul Tău, cu untdelemnul 
bucuriei, mai mult decât pe părtaşii Tăi” (cf. Matei II, 15; 
Marcu |, 9; Luca IL, 21; Psalmul XLIV, 8-9). 

(V). Aşadar, potrivit acestei păreri a Profetului, 
Dumnezeu S-a făcut Hristos, iar nu Hristos S-a făcut 
Dumnezeu precum spuneau ereticii care îndrăzneau să 
afirme că Hristos este Dumnezeu prin înaintare (ridicare, 
înălţare, progres), iar nu prin natură. Căci Dumnezeu a fost 
uns, pentru că El Însuşi S-a făcut Om, deoarece, nu este alt 
Dumnezeu, alt Om, ci acelaşi Dumnezeu, acelaşi Om. 

Căci, Cel Care este fiu natural al Fecioarei, Acelaşi 
este şi Fiu natural al lui Dumnezeu. De aceea, noi credem 
şi mărturisim că sunt două naşteri ale lui Dumnezeu- 
Cuvântul, adică, una, mai înainte de veci, din Tatăl, după 

Dumnezeire, alta, în zilele cele mai din urmă, din Sfânta 
Fecioară, după Trup, blestemând pe cei care tăgăduiesc 
naşterea lui Dumnezeu Cuvântul, după Trup, care, chiar 
refuză să mărturisească minunile şi Patimile Unuia şi 
Aceluiaşi Fiu al lui Dumnezeu, ceea ce mărturiseşte toată 
Biserica lui Dumnezeu. 

Noi primim, însă, şi cele patru Sinoade, potrivit cu 
acest înțeles al expunerii noastre, adică al celor 318 
(Niceea) şi al celor 150 (Constantinopole), care au 
condamnat impioşii pnevmatomahi, precum și pe primul 
Sinod din Efes, în fruntea căruia au fost: Fericiţii Celestin 
al Romei şi Chiril al Alexandriei, Întâistătători 
(Arhiepiscopi); primim şi sfântul şi venerabilul Sinod, care 
s-a ținut la Calcedon. 

Noi îmbrățişăm şi Epistolele Fericitului Leon, care 
anatematizează pe toți cei care cred cele contrarii 
învățăturilor Bisericii, împreună cu toate scrierile lui 
Teodor de Mopsuestia şi ale lui Nestorie, şi ale discipolilor 
lui, şi pe toţi cei care cred cele asemenea lor, împreună cu 
Nestorie, precum şi toate cele scrise împotriva celor 12 
Capitole ale Fericitului Chiril, capitole pe care el le-a scris 
împotriva aceluiaşi Nestorie; la aceştia adăugăm şi pe 
Eutihie şi pe Dioscur, împreună cu tovarășii lor şi pe toți, 
pe care, pe drept, şi în mod legal, i-a osândit Scaunul 
apostolic. 


Despre Harul lui Dumnezeu 


(VI) După acestea, conform cu raţiunea, este că 
declarăm Fericirii Voastre ce credem noi despre Ilarul lui 
Hristos, potrivit cu ceea ce ni s-a transmis nouă, despre 
Harul, prin care Hristos ne-a smuls de sub puterea sutunet, 
fiindcă, chiar în această parte, autoritatea voastră ne entu 
foarte necesară (Cf. Co/oseni |, 13). 

Aşadar, noi credem că Adam a fost făcut de către 
Creatorul a toate, fără niciun impuls carnal, şi a fost 
înzestrat cu o mare libertate (cf. Eclesiast VII, 29; / 
Timotei IV, 4), aşa încât să cunoască şi binele ca să-l 
săvârşească, prin putinţa proprie şi răul, dacă ar vrea, să 
poată să-l îngăduie. Erau şi moartea şi nemurirea aşezate 
într-un anumit fel, în lhbertatea hotărârii (liberul arbitru) 
lui (cf. Facere II, 17). El era capabil pentru ambele stări, 
aşa încât, dacă păstra porunca, ar fi devenit nemuritor, fără 
experiența morţii; dacă însă dispreţuia porunca divină, 
urma moartea, imediat. 

Aşadar, fiind corupt de viclenia şarpelui, el s-a făcut 
călcător al Legii divine, prin voinţa sa, şi, de aceea, 
potrivit cu ceea ce-i fusese prezis, printr-o dreaptă 
judecată a lui Dumnezeu, el este osândit la pedeapsa cu 
moartea şi, în întregime, adică, după trup şi după suflet, a 
fost schimbat într-o stare mai rea; după ce a fost pierdută 
libertatea proprie, este cedat, în deplină proprietate, robiei 
păcatului (cf. Facerea III, 1-6, 13; 7] Corinteni XI, 3). 

De aceea, nu este niciunul dintre oameni care să nu 
se nască strâns de lanţul acestui păcat, în afară de Cel care 
S-a născut, într-un nou fel de naştere, pentru dezlegarea 
acestui lanţ al păcatului: „„Mijlocitorul între Dumnezeu şi 
oameni, Omul Hristos lisus” ( Timotei |, 5) căci, ce 
altceva a putut, sau poate să se nască dintr-un rob, decât 
un rob? Căci, nici n-a procreat Adam fii, pe când era liber, 
ci a procreat după ce s-a făcut rob păcatului. De aceea, 
precum orice om este din el, tot aşa, orice om este rob 
păcatului, prin el. De aceea, şi Apostolul zice: „Din 
greșeala unuia a venit osândă pentru toți” (Romani V, 16, 
18). Şi iarăşi: „De aceea, precum printr-un om a intrat 
păcatul în lume, şi prin păcat moartea, aşa şi moartea a 
trecut la toți oamenii, pentru că toți au păcătuit în el” 
(Romani V, 12). Aşadar, întru totul, greşesc cei ce spun că 

numai moartea, nu şi păcatul a trecut în neamul omenesc, 
fiindcă Apostolul ne dă mărturie că şi păcatul şi moartea 
au intrat în lume prin Adam. 

Aşadar, nici unul nu este liberat, întru totul, de 
această  osândă şi moarte, decât prin Harul 
Răscumpărătorului; Acesta, deşi era Stăpân, întrucât era 
Dumnezeu, S-a făcut rob, ca să ne libereze pe noi din 
robia perpetuă şi de sub puterea diavolului şi să ne readucă 
la adevărata libertate, „chip de rob luând” (Filipeni Il, 7). 
De aci se face că El spune iudeilor: “Azunci liberi veți fi, 
într-adevăr, dacă Fiul vă va face liberi” (oan VIII, 36). 
Căci ei socoteau că aceia sunt liberi, cu adevărat, care 
slujeau ocupaţiilor omeneşti, cu cea mai deşartă încordare. 
Aşadar, pentru ca falsa libertate să devină adevărata 
libertate, adică, pentru ca libertatea omenească să devină 
libertate întru Hristos, aceeaşi libertate a avut nevoie de 
Eliberator, pentru ca să poată, prin Harul Său, să fie 
întoarsă de la îndeletnicirile omeneşti, pentru ca ea să 
cugete şi să dorească cele ce tind spre viața veşnică. 

Aşadar, fără acest Har, libertatea poate într-adevăr, 
să cugete şi să dorească cele omeneşti; nu poate, însă, să 
cugete, sau să voiască, sau să dorească cele dumnezeieşti 
dintre care prima şi cea mai însemnată libertate, care este 
temelia, şi piedestalul, într-un anumit fel, sau originea 
tuturor bunătăţilor, să creadă în Domnul slavei Cel 
răstignit (cf. I Corinteni UI, 8), fapt care nu este, întru totul, 
săvârșit dintr-un liber arbitru natural, fiindcă „aceasta, nu 
trupul şi sângele o descoperă, ci Tatăl ceresc descoperă” 
(Matei XVI, 17) cui voieşte EI, atrăgându-l la adevărata 
libertate, nu printr-o necesitate violentă, ci printr-o 
revărsare, în interior, a unei plăceri, prin Sfântul Duh, aşa 
încât să putem să spunem, crezând că: „Domn este Iisus, 
ceea ce nimeni, prin liberul arbitru natural, nu poate să 
spună decât în Duhul Sfânt” (| Corinteni XII, 3). 

În zadar, deci, trăncănesc cei care spun: „Stă în 
puterea mea să voiesc să cred, sau să mă folosesc de Harul 
lui Dumnezeu”, fiindcă Apostolul mărturiseşte că el însuşi 
crede că ne este dat nouă de către Dumnezeu, să credem, 
ceea ce corespunde adevărului, zicând: „Căci vouă vi s-a 
dăruit pentru EIristos, nu numai să credeți în EI, dar chiar 
să pătimiți pentru ET”. 

(VII). Dar ei spun: Dacă Dumnezeu, pe cei ce nu 
voiesc, îi face să creadă, atunci nu este niciunul care poate, 
în mod natural (cum ziceţi), să creadă în Fiul lui 
Dumnezeu, sau să voiască ceva bun, care tinde spre viața 
veşnică; aşadar, de ce nu face ca toţi să voiască, fiindcă, la 
Dumnezeu, nu există preferință de persoane, mai ales că 
despre EI Însuşi s-a scris: „Care voiește ca 'oți oamenii să 
se mântuiască, și la cunoştinţa adevărului să vină”? ( 
Timotei II, 4). Căci, ori El vrea, dar nu poate, ori Sfânta 
Scriptură nu spune adevărul. Apoi, dacă este o impietate a 
crede ceva din acestea, rămâne că nu EI exercită voinţa 
omenească, ci că El așteaptă ca ea să fie exercitată de om, 
aşa încât să fie, pentru cei ce voiesc, o răsplată 
binevoitoare, iar pentru cei ce nu voiesc, o condamnare 
dreaptă. 

Dacă acestea aşa sunt, precum eretici le discută, sus și 
tare, urmează că judecăţile lui Dumnezeu, cele de necercetat 
şi de neînțeles, sunt înţelese de către ei. Căci, dacă, aşa cum 
voiesc ei, Dumnezeu osândeşte pe cei ce nu voiesc, dar 
mântuieşte pe cei ce voiesc, nu mai este nimic, în general, 
oare să mai fie căutat, mai târziu. Și, cât de mult greșeşte 
Sfânta Scriptură faţă de ei când mărturiseşte că judecăţile lui 
Dumnezeu sunt „nepărrunse” (Romani XI, 33). Noi, însă, 
credem şi dovedim că judecăţile lui Dumnezeu sunt 
nepătrunse şi spune că, dintr-o masă a pierzării, unii sunt 
mântuiţi prin bunătatea şi Harul lui Dumnezeu, iar alţii sunt 
părăsiți printr-o dreaptă şi tainică judecată. 

De altminteri, să spună, dacă pot, aceştia care 
socotesc că aceasta este ceva contrariu dreptăţii şi 
bunătăţii divine: De ce, Acesta „Care vrea ca toți oamenii 
să se mântuiască, şi la cunoştinţa adevărului să vină” ( 
Timotei II, 4) a tăcut atât de multe minuni în Horazin şi 
Betsaida şi n-a voit să facă niciuna în Tir şi Sidon, care, 
dacă ar fi fost făcute (precum EI Însuși mărturiseşte) 
„poale că, în sac şi în cenuşă, s-ar fi pocăit” (Matei XI, 
21)? Sau, de ce Apostolul a oprit să se predice, în Asia şi 
Bitinia, cuvântul mântuirii? (Cf. Fapte XVI, 6-7). 

Apoi, dacă aceste lucruri nu pot să fie înțelese, să se 
întoarcă la ei şi, descoperind că ei sunt oameni, să înceteze 
să cerceteze de ce, pe unii îi mântuieşte, prin dar gratuit, 
iar pe alţii îi părăseşte, printr-o dreaptă şi tainică judecată, 
EI, Care „are putere, ca, din aceeaşi frământătură, să facă 
un vas, spre cinste, iar altul, spre necinste” (Romani LX, 
21); şi să strige împreună cu noi, ba chiar alături de 
Apostol: „O, adâncul bogăției şi al înțelepciunii şi al 
ştiinţei lui Dumnezeu! Cât sunt de necercetate căile Lui! 
Căci, cine a cunoscut gândul Domnului sau cine a fost 
sfetnicul Lui? Sau, cine, mai înainte L-a dat Lui şi va lua 
înapoi de la El? Pentru că, de la EL, şi prin EI, şi întru EI 
sunt toate. A lui să fie mărirea, în veci. Amin” (Romani 
XI, 33-36). Aşadar, este clar că, nu nouă, ci Apostolului se 
împotriveşte cel ce zice: Dacă nu voi vrea, mai întâi, Harul 
nu vine la mine. Aceasta nu este nimic altceva decât a 
spune că, dacă nu-l dau mai înainte lui Dumnezeu, aşa 
încât să fie dat înapoi de către EL. 

(VIII). Dar noi, urmând acelaşi Apostol, spunem că 
tot începutul cugetărilor bune, şi deplina lor înţelegere, şi 
voinţa sunt de la Dumnezeu, şi prin Dumnezeu, şi în 
Dumnezeu, Care desăvârşeşte şi îndreaptă voinţele 
depravate ale oamenilor şi pe cele care sunt copleşite de 
actele pământeşti, prin infuziunea şi acţiunea internă a 

Sfântului Duh, precum s-a scris: „Voința este pregătită 
mai dinainte” (Pilde VIII, 35). (citat liber, neindentificat 
nici în Septuaginta). 

De aceea, chiar Fericitul Vasile, episcopul Cezareii, 
în rugăciunea Sfântului Altar, pe care aproape, întregul 
Orient o foloseşte, între altele, zice: „Dă-ne, Doamne, 
putere şi apărare; Te rugăm, pe cei răi Jă-i buni, pe cei 
buni păstrează-i întru bunătate, căci toate le poți şi nu 
este cine să se împotrivească Ție, căci, când voieşti, 
mântuieşti, şi niciunul nu se împotriveşte voinţei Tale” 
(Vezi citatul în Liturghia Sfântului Vasile). Iată, cât de 
scurt şi cât de riguros a pus capăt acestei controverse, 
odinioară, dascălul strălucit, învăţându-ne, prin această 
rugăciune, nu de' la sine, ci de la Dumnezeu, că cei răi se 
fac oameni buni, că pot să rămână în însăşi starea de 
bunătate, nu prin puterea lor, ci prin ajutorul Harului divin. 

La fel, Fericitul Inocenţiu, Întâistătătorul Scaunului 
apostolic, în Epistola către sinodul  milevitan 
(Milevitanum, zice: „Toate strădaniile şi toate faptele 
bune şi meritele sfinţilor trebuie să fie raportate la slava şi 
lauda lui Dumnezeu, fiindcă nimeni, din altă parte, nu-l 
place, decât dacă săvârşeşte din ceea ce i-a dăruit E 
Însuşi”). 

Desfăşurând această temă, mai cu zel, şi mai clar, în 
Epistola lor către Papa Zosima, Sinoadele africane expun 
părerea Papei însuşi, zicând: „Aţi stabilit, însă, acel fapt, 
în Scrisoarea de care v-aţi îngrijit, că trebuie să fie 
trimisă către toate provinciile, spunând: Totuşi, noi, din 
imboldul lui Dumnezeu (căci toate cele bune trebuie să fie 
raportate la Autorul lor, de la Care izvorăsc) le-am 
reinnoit toate, pentru conştiinţa fraţilor şi coepiscopilor 
noştri; astfel, primim ceea ce s-a spus, şi anume că pe 
aceia care se ridică împotriva ajutorului lui Dumnezeu, cu 
privire la libertatea de judecată (liberul arbitru), trecând, 

ca într-o cursă, scoțând sabia adevărului, să-i tai. Căci, 
ce aţi făcut pentru liberul arbitru, decât că aţi reînnoit 
toate, întru conştiinţa, umilinţei noastre? Și totuşi, aţi 
văzul că ceea ce s-a făcut s-a făcut din imboldul lui 
Dumnezeu în mod fidel şi înțelept, şi ați spus adevărat, cu 
curaj: că, întru totul, voința este pregătită de Domnul, şi, 
pentru ca cei buni să lucreze ceva sub inspirația 
părintească, EI Însuşi atinge inimile fiilor Săi. Căci, toți 
câți lucrează prin Duhul lui Dumnezeu, aceştia sunt fii ai 
lui Dumnezeu (Romani VII, 14), aşa încât, să nu credem 
că ne lipseşte hotărârea noastră (liberul arbitru) şi că nu 
ne îndoim că Harul divin o ia înainte, mai mult decăt el, în 
fiecare mişcare şi în orice lucru bun al voinței omeneşti. 
Dumnezeu lucrează în inimile oamenilor şi în liberul 
arbitru al lor, încât, cugetarea sfântă, sfatul pios şi orice 
mişcare a voinţei celei bune din Dumnezeu este, fiindcă, 
prin El, putem noi să săvârșim orice bine, fără EI nu 
putem nimic” (ct. loan XV, 5). 

Potrivit acestora, Prea Fericitul Celestin, în Epistola 
către Gali, zice: „Ori de câte ori conducătorii obştii sfinte 
îşi îndeplinesc îndatoririle lor, prin mijlocirea lor, la 
bunătatea divină, ei pledează procesul neamului omenesc, 
şi împreună cu ei, întreaga Biserică, într-un geamăt tare, 
care şi se roagă fierbinte, ca, celor necredincioşi, să li se 
dea credinţă, ca să fie eliberaţi de rătăcirile necredinţei 
lor idololatre, ca, iudeilor, să le apară lumina adevărului, 
fiindu-le luat voalul de pe inimă, ca ereticii să se 
pocăiască prin primirea credinţei Bisericii universale, ca 
schismaticii să primească duhul iubirii reînnoitoare, ca, 
celor căzuţi să li se dea leacurile pocăinţei, ca, în sfârşit, 
catehumenilor, după ce au fost conduşi spre Tainele 
naşterii din nou, să li se descuie cămara milostivirii 
divine. Biserica ne învaţă, însă, că îndeplinirea gândurilor 
să fie cerută de la Domnul, nu de mântuială şi nici fără 

temei, fiindcă ea, pe cei mai mulți, îi socotește vrednici să- 
i tragă din orice fel de greşeală, pe care, scoțându-i de 
„ sub puterea întunericului, îi transferă «în împărăţia Fiului 
iubirii Sale», şi, din vase ale mâniei, îi face vase ale 
milostivirii” (Coloseni 1, 13; Romani LX, 22-23). Până 
într-atâta se crede că totul este al lucrării divine, încât, 
foldeauna, această acţiune de laudă şi mărturisire se 
referă la Dumnezeu, Pricinuitorul unui aşa Har; pentru 
iluminare, sau pentru îndreptare. larăşi după puţine 
cuvinte, zice: Aşadar, noi, cu ajutorul lui Dumnezeu, aşa 
am fost întăriţi, prin legile bisericeşti şi din documentele 
luate din autoritatea divină, încât, mărturisim că 
Dumnezeu este Autorul tuturor simțămintelor şi al faptelor 
bune, şi al tuturor străduințelor şi al tuturor virtuţilor, 
prin care, de la începutul credinței ne îndreptăm către 
Dumnezeu, şi că nu ne îndoim că toate meritele omului se 
arată, în urma, iar nu înaintea Llarului lui Dumnezeu, aşa 
incât, prin Dumnezeu începem noi, şi să voim, şi să 
săvârșim orice bine (Filipeni LI, 13). În general, prin acest 
ajutor şi dar al lui Dumnezeu, nu se smulge liberul 
arbitru, ci se eliberează, încât, din ceea ce este întunecat, 
este luminat, din ceea ce este decăzut, este drept, din ceea 
ce este nepulincios, este sănătos, din ceea ce este 
nechibzuit, este înțelept. Acelaşi dascăl, trage concluzia, 
zicând: „Fiindcă, pentru mărturisirea  Harului lui 
Dumnezeu, a Cărui lucrare şi vrednicie, întru nimic, în 
fond, nu trebuie să fie sustrasă, noi credem că este 
îndeajuns ceea ce ne-au învăţat pe noi cele scrise, după 
îndatoririle, mai sus zise, al scaunului apostolic, aşa încât 
noi, într-un cuvânt, să nu socotim că este de dreaptă 
credință ceea ce s-ar dovedi că este contrariu părerilor 
mai Sus arătate”. 

Aceste lucruri, Prea Sfințiţilor, am socotit să vi le 
aducem la cunoştinţă, nu ca unor necunoscători, ci, pentru 

combaterea rătăcirii minţii acelora care resping aceasta, ca 
pe nişte noi învățături, şi, întru totul nemaiauzite în 
Biserici, am socotit că introducem ceea ce este util în 
această cărticică a smereniei noastre. 


Epilog 


Noi, îmbibaţi de învățăturile Sfinților Părinţi, 
anatemizăm pe Pelagiu şi pe Celest, împreună şi pe lulian 
Aeclanens şi pe cei care gândesc împreună cu ei, mai ales, 
cărțile lui Faust, episcop al galilor, care a fost înlăturat din 
Mânăstirea Lorini, cărți care, nu mai încape nicio îndoială, 
au fost scrise contra învățăturii despre predestinaţie. În 
aceste cărți, el, venind nu numai împotriva tradiției tuturor 
acestor Sfinţi Părinţi, dar chiar contra tradiției Apostolului 
Însuşi, supune ajutorul Harului, străduinţei omenești, şi 
mărturiseşte, cu impietate, înlăturând, cu totul, întregul 
Har al lui Hristos, că sfinţii cei vechi nu s-au mântuit prin 
acest Har, prin care şi noi ne-am mântuit, după ceea ce ne 
învaţă Prea Fericitul Apostol Petru, ci s-au mântuit prin 
puterea naturii (cf. Fapte XV, 11). 

Petru, din mila lui Dumnezeu, diacon, a subscris. 

Ioan, din mila lui Dumnezeu, monah, a subscris. 

Leontius, din mila lui Dumnezeu, monah, a subscris. 

Ioan, lector, din mila lui Dumnezeu, a subscris. 


AA 


CARTEA DIACONULUI PETRU 
ȘI A ALTORA CARE AU FOST TRIMIȘI LA 
ROMA DIN PARTEA GRECILOR PENTRU 
APARAREA CREDINȚEI 


DESPRE ÎNTRUPAREA ȘI HARUL 
DOMNULUI NOSTRU IISUS HRISTOS, 
CĂTRE FULGENTIUS ŞI CĂTRE ALŢI 

EPISCOPI Al AFRICII" 


__ „Prea plecaţii diaconul Petru, loan Leontius, al loan 
şi ceilalți fraţi trimişi la Roma pentru credință, către: Mai 
marii vrednici de a fi numiţi prea sfinţi cu toată cinstirea: 
Datianus  Fortunatus,  Albanus,  Orontius,  Boethus, 
Fulgentius, lanuarius şi către ceilalţi episcopi străluciți în 
credinţa lui Hristos. 


Ș Cap. 
Inţelegerea Bisericilor în credinţă 
este întărirea credincioşilor 


1. Credem în chip deosebit folositor şi foarte 
trebuincios pentru Sfintele Biserici ale lui Dumnezeu ca 
învăţăturile despre Întruparea și iconomia dumnezeiască 
pe care le apără împreună cu noi toate Sfintele Biserici ale 
răsăritenilor împotriva ereticilor (care nu încetează de a 
tulbura prin tâlcuiri necinstite şi nedrepte vechea credință 
a Bisericii) să le aducem la cunoştinţă Sfinţiilor Voastre 
pentru ca să căpătăm consimțământul Sfinţiilor Voastre în 
legătură cu ele. Credem că în nicio privință, sfânta şi 


"După Migne, P.L., vol. LXV, col. 442-451. 

slăvita Voastră mărturisire de credință nu se deosebeşte de 
a noastră şi nu ne îndoim că pretutindeni Sfânta Biserică a 
lui Dumnezeu străluceşte într-un singur duh. Toţi 
răsăritenii se vor umple de o bucurie, nu mică, ci 
dimpotrivă, foarte mare, dacă vor ştii că mai vârtos 
Sfinţiile Voastre aveţi aceleaşi simțăminte ca şi noi în 
dogmele dreptei credinţe. 

2. De aceea, cu plecăciune cerem şi Vă rugăm ca 
Sfinţiile Voastre, cercetând cu atentă grijă cele arătate mai 
jos (cum se cade să facă propovăduitorii cei mai adevăraţi 
şi mai neobosiţi ai lui Hristos), să porunciţi să ni se 
împărtăşească în scris învățătura Voastră. Cerem aceasta 
pentru că, dacă va da Dumnezeu şi expunerea noastră, în 
duhul dreptei credinţe şi al tradiţiilor apostolice îşi va găsi 
aprobare în faţa Voastră (precum credem), întăriți cu 
autoritatea atâtor bărbaţi şi preoți foarte încercaţi, să 
putem înfrâna gurile celor ce grăiesc lucruri nedrepte şi 
pentru ca, stăruind în credința Sfinţilor Părinți, lui 
Dumnezeu, Care v-a înălțat întru credința pe care I-o 
mărturisiţi, să-i aducem mulțumiri ca nişte bărbați prea 
cuvioşi şi vrednici de Dumnezeu. Acum vă rugăm să 
cercetaţi cu multă luare aminte cele ce urmează. 


Cap. Il 
In Hristos sunt unite, fără amestec, 
două naturi într-o singură persoană 


3. Potrivit tradiţiei Sfinţilor Părinţi, ÎL mărturisim pe 
Domnul nostru lisus Hristos în două naturi unite şi 
neamestecate, adică în cea dumnezeiască şi în cea 
omenească, dar într-o singură persoană sau substanță. Nu 
suntem de părerea acelora care, propovăduind o singură 
natură, cea neîntrupată a lui Dumnezeu Cuvântul, fug de 
credința venerabilului Sinod de la Calcedon, și nu-i 

admitem nici pe cei ce deşi spun, în chip viclean, că sunt 
două naturi, nu recunosc decât foarte puţin natura 
întrupată a lui Dumnezeu Cuvântul, socotind aceasta 
contrar mărturisirii celor două naturi, ca şi cum cele două 
naturi, unitatea cea de negrăit şi natura întrupată a lui 
Dumnezeu Cuvântul, n-ar fi unul şi acelaşi lucru. Dar 
fericitul Chiril, Intâistătătorul oraşului Alexandria, astfel 
scrie în a doua epistolă către Succesus, episcopul 
Diocesareii: „Dacă am trece sub tăcere pe cei se spun că 
există o singură natură a lui Dumnezeu Cuvântul şi nu o 
recunosc pe cea întrupată, respingându-l şi cârmuirea, nu 
le-ar fi greu să vorbească acelora care se prefac că întreabă 
unde este desăvârșirea în partea omenească, sau cum 
rămân lucrurile cu substanța noastră. Dar fiindcă s-a arătat 
ŞI desăvârşirea care este în partea omenească şi 
manifestarea esenței noastre, spunându-se că este 
întrupată, să înceteze cei ce-şi găsesc sprijin, într-un toiag 
de trestie”. 


Cap. Il 
Fericita Fecioară este cu adevărat 
Mama lui Dumnezeu 


4. O credem pe Fericita Fecioară Maria nu datorită 
omului care s-a născut din dânsa (pe care unii nu se tem să-l 
numească în chip nelegiuit Dumnezeu după har, nu după 
natură), ci în chip propriu şi potrivit adevărului Ogoro6koc 
adică Născătoare de Dumnezeu, prin aceea că în chip 
adevărat şi propriu Dumnezeu Cuvântul S-a întrupat şi S-a 
făcut om, unindu-se esenţial şi natural cu trupul. 

5. De aceea, mărturisim pe toate căile că unirea celor 
două naturi s-a făcut în chip esenţial şi natural, nu cum caută 
să arate aceia că Dumnezeu Cuvântul a lucrat în Hristos ca şi 
într-un profet. Pe aceştia i-a combătut fericitul Grigorie de 

Nazianz la Clidonium, când a spus: „Dacă afirmă cineva că 
Dumnezeu Cuvântul a lucrat după har, ca într-un profet, şi nu 
mărturiseşte că unirea a fost făcută esenţial, este mai lipsit de 
lucrarea cea bună, dar e mai plin de cea rea”. Greşesc şi aceia 
care încearcă să clădească unirea naturilor fie potrivit 
strălucirii, dragostei şi simțămintelor personale, fie ca o 
putere substanţială, autoritate sau egalizate de onoare. Pe 
aceştia, fericitul Chiril, cel înainte pomenit, îi anatemizează 
zicând: „Dacă desparte cineva substanţele în Hristos după 
unire, admiţându-le doar întovărăşirea după vrednicic, 
autoritate sau putere, şi nu mai degrabă după unirea cea 
naturală, anatema să fie”. Căci Dumnezeu-Cuvântul nu 
printr-o vorbă goală, nu printr-o adăugare de nume, ci prin 
natura Sa este atât Dumnezeu, cât şi Tatăl, egal Tatălui întru 
toate, în afară doar de faptul că unul este Tatăl, Celălalt Fiul, 
Care S-a făcut om unindu-se cu natura cea omenească. 

6. De aceea se propovăduieşte de către Sfinţii Părinți 
în Sinod că Domnul nostru Hristos este alcătuit din 
substanță dumnezeiască şi substanță omenească. Nevoind 
să recunoască aceasta, Paul de Samosata a fost condamnat 
în Sinodul de la Antiohia de către Malchio, ales presbiter 
al Bisericii din aceeaşi Antiohie, bărbat foarte învăţat întru 
toate, şi de către ceilalți preoţi ce se adunaseră atunci 
împotriva lui Paul. Acesta, luând asupra-şi, în pomenitul 
Sinod, partea cea mai grea, a luptei prin cuvânt, astfel l-a 
combătut pe eretic, spunând între altele: „Fără îndoială că 
din cele simple se face ceea ce este compus, precum în 
lisus Hristos Care, din Dumnezeu Cuvântul şi din trup 
omenesc, din sămânţa lui David, S-a făcut unul singur, 
neexistând după aceea prin vreo împărțire, ci prin unitate. 
Mi se pare însă că tu nu vrei să mărturiseşti aceasta ca 
alcătuire „spunând că nu e Fiul lui Dumnezeu prin 
substanţa din EI, ci prin înţelepciune, ca participare. Ai 
spus doar că înțelepciunea suferă vătămare şi de aceea n-ar 

fi compusă şi nu te gândeşti că, precum înţelepciunea 
dumnezeiască înainte de a se termina a rămas nemicşorată, 
la fel şi în această micşorare, pe care a primit-o din milă, 
înțelepciunea sa a rămas nemicşorată şi neschimbată. ŞI 
mai spui că înțelepciunea ar locui în El, cum locuim noi în 
case, unul în cealaltă, dar nici noi nu suntem parte din 
casă, nici casa nu este parte din noi”. La fel şi fericitul 
Atanasie în cartea cu titlul „Unul este Hristos”, respingând 
deşertăciunea ereticilor, după ce a dovedit că spusele lor 
despre dumnezeirea Fiului lui Dumnezeu sunt vorbe de 
clacă, urmează astfel: Ei se întreabă despre Întrupare 
astfel: Cum se întrupează Dumnezeu? Cum ia chip de om? 
Cum se poate cuprinde într-un trup mic Cel necuprins? 
Cum se uneşte cel creat cu Cel necreat, Cel nemărginit cu 
cel mărginit? Sau cum este El mare ca părți, dar nemăsurat 
şi neîmpărțit? Dacă însă acea mare dimensiune este strânsă 
într-un spaţiu mic, atunci sau ceea ce este mare devine 
MIC, sau o parte şi nu toată dumnezeirea este unită cu 
carnea, ceea ce este nelegiuit a crede. Şi ei se prăbuşesc 
din ceea ce spun: Cum şi în ce chip? Dar prin ce părere şi 
viclenie socotesc ei Întruparea locuire, unitatea lucrare 
omenească, în loc de o singură substanță a Domnului 
nostru lisus Hristos două substanțe şi două persoane, iar 
Sfânta şi dumnezeiasca Treime o arată în chip nelegiuit şi 
necuviincios pătrime?”!0l. 


"9! Pătrime (Quaternitas) nu însemnează aici a patra parte dintr-un 
întreg, ci a patra ipostază a dumnezeirii, cum Treimea (Trinitas), în 
limbaj teologic, nu este, ca în matematică, a treia parte dintr-un întreg, 
ci Dumnezeu în trei ipostaze: Tatăl, Fiul şi Sfântul Dub. Ereticii 
combătuţi aici credeau că, dacă se admite că lisus Hristos S-a întrupat 
ca om, are nu o singură natură, ci două, pe cea omenească şi pe cea 
dumnezeiască, astfel că Treimea ar deveni Împătrire, sau Pătrime, 
după termenul Treime, în care Dumnezeu omul ar intra ca a patra 
persoană. 

7. De asemenea, fericitul Grigorie spune în 
cuvântarea despre Fiul: „Rezumând cele spuse, pe de o 
parte, tu ai atribuit dumnezeirii cele înalte, admițând că 
prin pătimirea trupului El este mai presus de acea natură, 
iar pe de alta, prin compunere, îi dai cele umile, deşi 
pentru tine pe Sine S-a micșorat şi S-a întrupat. a 

Aşadar, credem cu cea mai mare temeinicie că, plin 
şi desăvârşit, Dumnezeu Cuvântul chiar şi după Intrupare 
n-a suferit nicio adăugare şi nicio micşorare, că prin natura 
pe care şi-a luat-o asupră-Şi a câştigat o negrăită slavă în 
unitatea Sa. 


Cap.1V 
Prin taina întrupării, 
Treimea nu devine pătrime 


8. Din această pricină, Treimea a rămas Treime şi 
după minunea întrupării, fiindcă acelaşi Dumnezeu 
Cuvântul este unul din Treime, chiar şi întrupat. Aceasta nu 
pentru că trupul Lui ar fi din substanța Treimii, ci fiindcă 
este trupul lui Dumnezeu Cuvântul, care este unul din 
Treime. Căci, fără îndoială, nu s-a suit în cer, decât Cel care 
s-a coborât din cer, Fiul Omului Care este în cer (loan NI, 
13). De aceea, mărturisim că Dumnezeu Cuvântul a pătimit 
în trup, a fost răstignit în trup şi a fost înmormântat în trup, 
potrivit celor spuse de fericitul Chiril, care zice: „Dacă nu 
mărturiseşte cineva că Dumnezeu Cuvântul a pătimit în 
trup, S-a răstignit, în trup şi a primit moarte în trup, căa fost 
primul născut din morți, pentru că EI este viaţa şi dătătorul 
de viaţă ca şi Dumnezeu, anatema să fie”. | 

9. De asemenea, spunem că Hristos este şi omul şi 
Cuvântul, potrivit cuvintelor fericitului loan: „Ce era de la 
început, ce am auzit, ce am văzut cu ochii noştri, ce am privit şi 
mâinile noastre au pipăit despre Cuvântul vieţii” (1 Joan 1, 1). 

Căci Cuvântul, după natura dumnezeirii Sale, n-ar fi putut fi 
pipăit de mâini omeneşti, dacă nu se făcea om. Departe de orice 
îndoială că EI a fost pruncul pe care fericita Fecioară l-a născut, 
l-a înfăşat în scutece, l-a aşezat în iesle, în ziua a opta l-a tăiat 
împrejur, pe care dreptul Simion l-a luat în braţe la sânul său, pe 
care evangheliştii îl arată supus părinţilor, înaintând în vârstă şi 
înțelepciune (Luca II, 52). După natură, Dumnezeu este arătat 
Cel prin Care s-au făcut toate cele văzute şi cele nevăzute, unul 
născut şi cel dintâi născut, în Care sălăşluiesc toate (Colos. I, 
17), potrivit celor spuse de apostolul Pavel. Aceasta o arată ŞI 
profetul Isaia, cu cuvinte limpezi, când zice: „Prunc s-a născut 
nouă, un Fiu s-a dat nouă, a Cărui stăpânire e pe umărul Lui ŞI 
se va chema numele Lui: înger de mare sfat, Sfetnic minunat, 
Dumnezeu tare, biruitor, Domn al păcii, Părinte al veacului ce 
va să vie” (saia IX, 5). 

10. Şi de aceea, credem că în nici un chip nu trebuie să 
fim de părerea celor ce, deşi spun că Dumnezeu cel puternic 
s-a unit cu acel prunc, totuși ei nu cred că însuşi pruncul este 
Dumnezeu. Dar tronul nu este al vreunui oarecare, ci al Celui 
Care S-a născut din Duhul Sfânt şi din Fecioara Maria, şi a 
fost botezat de către loan în Iordan ca să sfințească apele în 
veacul veacului, precum ne încredințează Psalmistul când 
spune: „Scaunul Tău, Doamne, în veacul veacului, toiag de 
îndreptare, toiagul împărăției Tale. Iubit-ai dreptatea şi ai urât 
fărădelegea; pentru aceasta te-a uns pe Tine Dumnezeul Tău 
cu untdelemnul bucuriei, mai mult decât pe părtaşii Tăi” 
(Psalm XLIV, 7, 8). 


Cap. V 
Dumnezeu S-a făcut om, 
nu omul s-a făcut Dumnezeu 


1]. Potrivit acestei păreri a profetului, Dumnezeu S-a 
lăcut Hristos, iar nu Hristos S-a făcut Dumnezeu, cum spun 


246 


ereticii, care îndrăznesc să susțină că Hristos a ajuns 
Dumnezeu prin înaintare'"?, n-a fost Dumnezeu prin naştere. 
Dumnezeu a fost uns, fiindcă EI Însuşi s-a făcut om. Nu este 
unul Dumnezeu şi altul om, ci acelaşi este Dumnezeu şi om. 
Este Fiu născut al Fecioarei şi Fiu născut al lui Dumnezeu. 
De aceea, credem şi mărturisim în cele două naşteri ale lui 
Dumnezeu Cuvântul, adică, una din Tatăl înainte de veacuri, 
potrivit dumnezeirii, iar cealaltă, în timpurile mai noi, din 
Sfânta Fecioară, potrivit trupului. Îi blestemăm pe cei care 
tăgăduiesc naşterea după trup a lui Dumnezeu Cuvântul, care 
nu vor să recunoască minunile şi patimile unuia şi aceluiaşi 
Fiu al lui Dumnezeu, deşi toată Biserica recunoaşte acestea. 

12. Dar primim şi cele patru sinoade, potrivit înţelesului 
expunerii noastre de mai sus: cel de la Niceea, la care au luat 
parte 318 episcopi, cel de la Constantinopol cu o sută 
cincizeci, care au condamnat pe nelegiuiții pneymatomahi, şi 
pe cel dintâi de la Efes, prezidat de fericiţii episcopi 
Coelestinus din Roma şi Chiril din Alexandria şi, în sfârşit, 
Sfântul şi Preamăritul Sinod care s-a ţinut la Chalcedon. 

13. Îmbrăţişăm şi scrisorile fericitului Leon în care 
sunt anatemizaţi toţi cei care se împotrivesc dogmelor 
Bisericii, ca şi toate scrierile lui Theodor de Mopsuestia şi ale 
discipolului său Nestorie şi toţi cei ce sunt de partea lui 
Nestorie şi toate scrierile care se împotrivesc celor 
douăsprezece capitole ale fericitului Chiril, scrise împotriva 
aceluiaşi Nestorie. La aceştia adăugăm şi pe Eutyches şi pe 
Dioscor cu tovarăşii lor şi pe toţi cei pe drept condamnaţi de 
tradițiile apostolice. 


02 Ereticii spuneau că Hristos a fost un om unic, care, prin faptele 
Sale, cu totul deosebite, a fost divinizat, că deci a fost făcut, iar nu 
născut Dumnezeu. 

Cap. VI 
Ce a fost la început omul şi ce a ajuns din cauza 
păcatului, el şi urmaşii săi. Prin păcat, tot omul a 
devenit rău. Fără har, cugetul este numai la cele 
omeneşti. Ce trebuie să credem? 


14. După acestea urmează să spunem şi ce simțim 
despre harul lui Hristos, care ne-a scos de sub puterea lui 
Satana, să arătăm Sfinţiilor Voastre credința noastră, aşa cum 
ni s-a transmis; fiindcă şi în această parte autoritatea Voastră 
ne este foarte trebuincioasă. 

15. Aşadar, credem că Dumnezeu, Creator a toate, l-a 
făcut pe Adam bun, fără vreo ispită a cărnii şi l-a înzestrat cu 
mare libertate, astfel încât să aibă în propria sa putinţă şi să facă 
binele şi, dacă vrea, să admită răul. Şi moartea şi nemurirea erau 
lăsate oarecum la libertatea lui de alegere. Căci putea face sau 
una, sau alta dacă respecta învățătura, devenea nemuritor, fără 
experiența morții, iar dacă o disprețuia, urma neapărat moartea. 
Dar, amăgit de şiretenia şarpelui, s-a făcut de bună voie încălcător 
al legii dumnezeieşti şi de aceea, după cum îi fusese prezis, a fost 
pedepsit cu osânda morţii de către Dumnezeu cel drept şi în 
întregime, adică şi cu trupul şi cu sufletul, a fost schimbat în Tău; 

pierzându-și propria libertate, a intrat sub robia păcatului. 

16. De aceea, nu există om care să se nască liber de lantul 
păcatului, în afară de Acela Care, venind să dezlege cătușele 
păcatului, lisus Hristos S-a născut într-un fel nou, ca om, 
mijlocitor între Dumnezeu şi oameni. Căci cine altul a putut sau 
poate să se nască dintr-un rob, dacă nu robul? Iar Adam, nu pe 
când era liber a avut copii, ci după ce s-a făcut rob păcatului. De 
aceea, precum tot omul îşi are obârşia în Adam, la fel, tot omul, 

prin acelaşi Adam, a devenit robul păcatului, precum spune 
Apostolul: „Din greşeala unuia a venit osânda pentru toţi 
oamenii” (Rom. V, 18). Şi de asemenea, mai înainte: „Precum 

printr-un om a intrat păcatul în lume şi prin păcat moartea, aşa 
moartea a trecut la toți oamenii, prin acela în care toți au 
păcătuit” (bid. 12). Oricum, se înşală, aşadar, cei ce cred că 
numai moartea, nu şi păcatul, a trecut asupra neamului 
omenesc, devreme ce Apostolul mărturiseşte că prin Adam au 
fost aduse în lume moartea şi păcatul. 

17. De această condamnare şi de moarte nimeni nu 
scapă, decât prin harul Răscumpărătorului. Acesta, fiindcă 
era Domnul Dumnezeu, ca să ne elibereze de sub robia cea 
veşnică și de sub puterea diavolului, ca să ne readucă la 
libertate s-a făcut rob, primind chip de rob (Filip. IL, 7). De 
aceea, spune şi către iudei: „Deci dacă Fiul vă va elibera, veți 
fi liberi cu adevărat” (Joan VIII, 36). Căci se socoteau cu 
adevărat liberi, dar slujeau cu gândul deşert al ocupaţiilor 
omeneşti. Aşadar, pentru ca falsa libertate să devină libertate 
creştină, aceeaşi libertate a avut nevoie de liberator, pentru 
ca, îndepărtată de ocupațiile omeneşti prin harul Lui, să poată 
pândi şi dori cele ce duc la viaţa veşnică. 

18. Fără acest har poate cineva să gândească şi să 
dorească pe cele omeneşti, dar, nu poate să gândească, să 
vrea sau să dorească pe cele dumnezeieşti, a căror temelie, 
cea dintâi şi cea mai însemnată şi mai tare, obârşia însăşi a 
tuturor bucuriilor, este credința în Domnul slavei Cel 
răstignit (| Cor. II, 8). Aceasta nu provine din libertatea 
voinţei naturale, fiindcă nu carnea şi sângele, ci Tatăl Cel 
ceresc o descoperă cui vrea (Marei XVI, 17), trăgându-l la 
adevărata libertate nu din necesitatea forţei, ci insuflându-i 
dragostea prin Duhul Sfânt, pentru ca noi, cei care credem, 
să zicem îndată: fiindcă Domnul este lisus, ceea ce nimeni 
nu poate să spună prin libertatea naturală a voinţei, decât 
în Duhul Sfânt (| Cor. XII, 3). 

19. Degeaba flecăresc cei ce spun: Partea mea este 
să cred, iar partea harului lui Dumnezeu este să ajute de 
vreme ce însăşi credinţa, care înseamnă un consimțământ 

oferit adevărului, nu este dată de Dumnezeu, precum 
mărturiseşte Apostolul când spune: „Căci vouă vi s-a dă- 
ruit, pentru Hristos, nu numai să credeţi întru EI, ci să ŞI 
pătimiţi pentru EI” (Filip. |, 29). 


Cap. VII 
Dumnezeu prin bunătatea Sa îi facepe unii să creadă, iar 
pe alții îi părăseşte cu dreaptă judecată, dar pe ascuns 


20. Dar, zic ei, dacă Dumnezeu pe cei ce nu vor îi face 
să vrea să creadă, dar nu este niciunul care (cum credeţi) să 
poată crede, sau să vrea vreun bine care ţine de viaţa veşnică, 
pentru ce dar nu face pe toţi să vrea, de vreme ce la 
Dumnezeu nu există părtinire a persoanelor, mai ales că 
despre EI Însuşi este scris: „Care voieşte ca toți oamenii să se 
mântuiască şi la cunoştinţa adevărului să vină” (1 Tim. II, 4)? 
Ori că vrea şi nu poate, ori că minte Sfânta Scriptură. lar 
dacă este nelegiuit a simţi ceva din acestea, rămâne ca El să 
nu aţățe voința omenească, ci s-o aştepte de la om, pentru ca 
să fie în cei ce voiesc o răsplată cinstită, iar în cei ce nu 
voiesc o osândă dreaptă. 

21. Dacă lucrurile stau aşa cum le înfățişază ereticii, 
sunt cuprinse de către ei judecăţile nepătrunse şi necuprinse 
ale lui Dumnezeu. Căci dacă, precum vor ei înşişi, pe cei ce 
nu vor E] îi condamnă, iar pe cei ce vor îi salvează, nu mai e 
absolut nimic care să rămână de cercetat mai târziu. Şi după 
părerea lor, Sfânta Scriptură se înşală când spune că 
judecăţile lui Dumnezeu sunt nepătrunse (Rom. XI, 23). Noi 
însă, care credem şi dovedim că judecăţile lui Dumnezeu 
sunt nepătrunse, spunem că, din masa celor pierduţi, unii 
sunt salvaţi de bunătatea şi harul lui Dumnezeu, iar alţii sunt 
lăsaţi judecății celei drepte şi ascunse. 

22. De altfel, dacă ei socotesc aceasta contrar dreptății 
şi bunătăţii dumnezeieşti, pot să întrebe pentru ce Acela, care 

vrea ca toți oamenii să fie mântuiţi şi să vină la adevărul 
dreptăţii, a făcut atât de multe minuni în Corozain ȘI 
Bethsaida şi niciuna din acestea în Thir şi Sidon, unde, dacă 
ar fi fost făcute (cum spune El Însuşi) poate s-ar fi pocăit în 
sac şi cenuşă? (Marei XI, 21). Sau pentru ce Apostolul în 
Asia şi Bithynia n-a lăsat să fie vestit cuvântul mântuirii? 
(Fapte XVI, 6, 7)? RR : 

23. Dar dacă acestea nu pot fi înțelese, să se întoarcă la 
ei înşişi și găsindu-se oameni, să înceteze a întreba de ce pe 
unii îi mântuie prin dar gratuit, iar pe alții îi lasă judecății 
drepte şi ascunse Cel Ce are puterea ca din aceeaşi masă pe un 
vas să-l ridice în cinste, iar pe altul să-l coboare în dispreț. Să 
strige împreună cu noi şi cu Apostolul: „O, adâncul bogăției, 
al înţelepciunii şi al ştiinţei lui Dumnezeu! Cât sunt „de 
necercetate judecăţile Lui şi cât de nepătrunse căile Lui! Căci, 
cine a cunoscut gândul Domnului sau cine a fost sfetnicul Lui? 
Sau cine mai înainte l-a dat Lui şi va lua înapoi răsplata? 
Pentru că de la EI şi prin EI şi întru EI sunt toate. A Lui este 
slava în vecii vecilor. Amin” (Rom. XI, 33, 34, 35, 36). De 
aceea, în chip vădit, nu nouă, ci Apostolului, îi rămâne totul, 
căci zice: Dacă nu vreau mai întâi eu, harul nu vine la mine. 
Iar altceva nu e nimic de spus, decât mai întâi să i se dea lui 
Dumnezeu pentru ca EI sa răsplătească apoi. 


Cap. VIII 
Orice pornire de bunăvoință începe de la Dumnezeu 


24. Dar noi, urmând pe acelaşi apostol, spunem că 
toată obârşia bunelor cugetări şi consimțământul lor şi voința 
sunt din Dumnezeu şi prin Dumnezeu şi în Dumnezeu, care 
trece cu vederea şi îndreaptă voinţele rele ale oamenilor ŞI 
aplecate spre fapte pământeşti prin revărsarea ȘI lucrarea 
lăuntrică a Sfântului Duh, precum este scris: Voința se pre- 
găteşte de către Dumnezeu. 

25. De aceea, şi fericitul Vasilie, episcop de Cesareea, 
în cuvântarea din sfânta biserică, în care vine aproape tot 
Răsăritul, a spus, între altele: „Dă-ne, Doamne, putere ŞI 
siguranță: suntem răi, fă-ne buni, pe cei buni păstrează-i în 
bunătatea Ta, căci toate le poţi şi nu este cineva care să-Ţi 
vorbească împotrivă. Tu, când vrei, mântuieşti ŞI nimeni nu 
rezistă voinţei Tale”. lată cât de pe scurt, cât de concis, 
strălucitul învăţat a pus odinioară capăt acestei neînţelegeri, 
învățând prin această rugăciune că oamenii răi se fac buni nu 
de la ei înşişi, ci de la Dumnezeu şi că nu stăruie în cele bune 
prin puterea lor, ci cu ajutorul harului Dumnezeiesc. 

26. De asemenea, fericitul Inocentius, Întâistătător pe 
scaunul apostolic, zice într-o scrisoare către Sinodul 
milevitan (v. în capit. lui Caelestinus, cap. 8): „Toată râvna ŞI 
toate lucrările şi meritele sfinților trebuie îndreptate către 
gloria şi slava lui Dumnezeu; fiindcă nimănui nu-i place din 
altă parte ceva, decât din ceea ce el însuşi a dat”. Arătând 
acestea mai limpede şi mai cu grijă în scrisoarea sa către 
papa Zosimus, zice: Urmarea însăşi a rugăciunilor arată că 
nu zadarnice, ci cu folos sunt rugăciunile noastre. Iar părerile 
aceluiaşi papă le exprimă conciliile africane când zic: „Ai 
spus aceasta în scrisorile de care te-ai îngrijit să fie 
trimise în toate provinciile. Noi, totuşi, din voinţa lui 
Dumnezeu (căci toate cele bune trebuie îndreptate către cel 
de la care vin), am îndreptat toate către conştiinţa fraţilor şi 
episcopilor noştri: astfel primim cuvânt ca pe toţi care ridică 
libertatea voinţei împotriva ajutorului lui Dumnezeu, ca ŞI 
cum ai trece în fugă să-i tai cu sabia adevărului. Căci ce-ai 
făcut din liberul arbitru altceva decât ai îndreptat toate către 
conştiinţa noastră omenească. ŞI totuşi ai văzut că din voinţa 
lui Dumnezeu ai lucrat cu credință şi înţelepciune, ai spus 
adevărul şi cinstea de aceea, fiindcă viaţa ţi-a fost pregătită 
de Domnul (Prov. VIII, 35) şi pentru ca cei buni să facă 
ceva, EI Însuşi, cu suflarea Sa, atinge inimile fiilor. „Şi toţi 

câţi sunt mânaţi de Duhul Sfânt sunt fu ai lui Dumnezeu” 
(Rom. VIII, 14), pentru ca să nu simțim că ne lipseşte liberul 
arbitru şi să nu ne îndoim că în toate pornirile bune ale 
voinţei noastre ne călăuzeşte mai degrabă harul Său, 
Dumnezeu lucrează în inimile oamenilor şi în liberul lor 
arbitru ca un cuget sfânt. Aşadar, sfatul cel evlavios şi toată 
pornirea voinţei celei bune sunt de la Dumnezeu, fiindcă prin 
El putem ceva bun şi fără El nimic nu putem”. | E 
27. Învăţături la fel ca acestea ne dă şi fericitul 
Caelestinus în epistola către gali (cap. 11): „Când mai marii 
mulțimilor credincioase îşi împlinesc prin solile trimise 
mandatul încredinţat în faţa clemenței divine, ei apără cauza 
neamului omenesc. Ei cer şi se roagă, toată Biserica rugându-se 
împreună cu ei, să se dăruiască necredincioșilor credința, 
închinătorii la idoli să fie eliberaţi de rătăcirile necredinţei lor, 
de pe inimile iudeilor să se ridice vălul întunericului şi să apară 
lumina adevărului, ereticii să se căiască şi să se întoarcă la 
dreapta credință, schismaticii să primească duhul dragostei 
renăscute, celor căzuţi să li se dea leacurile căinței, în sfârşit, 
catehumenilor aduşi la taina renaşterii să li se deschidă porţile 
milei cereşti. Că sunt acestea cerute nu de formă şi nu în deşert 
de la Domnul o arată urmarea faptelor, fiindcă socotește de 
cuviință să-i scoată pe cei mai mulți din tot felul de rătăciri; 
ridicându-i din puterea întunericului îi aduce în împărăția Fiului 
iubirii Sale şi din vase ale mâniei îi face vase ale milei. Această 
lucrare se simte până într-atât că este dumnezeiască, încât se 
atribuie lui Dumnezeu întotdeauna puterea harului şi 
mărturisirea laudei pentru iluminarea sau îndreptarea unor 
asemenea lucrări”. Şi ceva mai departe (Caelestinus, cap. 12) 
spune: „Aşadar, noi oamenii bisericii din aceste reguli şi din 
învățături primite de la autoritatea dumnezeiască în aşa măsură 
suntem întăriți cu ajutorul lui Dumnezeu, încât Îl mărturisim pe 
Dumnezeu ca autor al tuturor simțirilor şi lucrărilor bune, al 
tuturor năzuinţelor şi al tuturor virtuţilor prin care se tinde către 

Dumnezeu de la începutul credinţei. Şi nu ne îndoim că toate 
meritele omului vin de la harul lui, care lucrează în noi, astfel 
lucrarea lui Dumnezeu, liberul arbitru nu este înlăturat, ci 
eliberat, precum din întuneric lumina, din nedreptate dreptatea, 
din boală sănătatea, din imprudență prevederea”. Acelaşi 
învățător termină (Jdem, c.15) această scrisoare şi încheie 
zicând: „Fiindcă a mărturisi harul lui Dumnezeu, fără a Cărui 
lucrare şi bunăvoință nimic bun nu se poate înfăptui, credem că 
este de ajuns, aşa cum ne-au învăţat regulile şi îndrumările 
scrise ale scaunului apostolic, să nu socotim dreaptă credință 
ceea ce pare a fi potrivnic regulilor fixate mai înainte”. Acestea, 
Preasfinţiţilor, am socotit să le arătăm nu ca pe ceva trebuincios 
celor neştiutori, ci pentru a combate nebunia celor ce se 
refugiază în ele ca în niște învățături noi şi cu totul nemaiauzite 
Bisericilor. De aceea, am socotit folositor să le trecem în această 
scrisoare a smereniilor noastre. 

28. Înarmaţi cu învățăturile tuturor sfinților Părinţi, 
anatemizăm pe Pelagius şi pe Caelestinus; la fel şi pe lulian 
Edanul şi pe cei care gândesc ca ei; mai ales cărţile lui 
Faustus, episcopul Galilor, care a plecat din mânăstirea 
Lirina, despre care nu există îndoială că au fost scrise 
împotriva părerilor despre hărăzire. În acestea venind nu 
numai împotriva tradiţiilor tuturor sfinţilor Părinţi, dar şi a 
învățăturii Apostolului însuşi, el subordonează muncii omului 
ajutorul harului şi, înlăturând tot harul lui Hristos, declară, în 
chip nelegiuit, că vechii sfinţi au fost mântuiţi nu prin acel har, 
prin care am fost mântuiţi şi noi, precum ne învaţă fericitul 
Apostol Petru (Fapre XV, 11), ci prin putinţa naturii”. 

Semnează: 

Petru, din mila Domnului diacon, 

Ioan, din mila Domnului monah, 

Leontius, din mila Domnului monah, 

Ioan, din mila Domnului lector. 

